
Prefaţă 


Nu sunt ceea ce poate fi considerat un credincios. Lucrarea de față constituie o 
privire introspectivă asupra începuturilor creştinismului, mai precis asupra 
iudaismului, fără de care nu poate fi concepută existența creştinismului sau 
islamului. O analiză asupra semnificațiilor textului sacru Torah, asupra 
începutului monoteismului. 


Cele ce urmează reprezintă o selecție a unor opinii ale unor autori evrei renumiți, 
precum Dr. Louis Jacobs, Edward L. Greenstein, David Wolpe, Jeffrey Spitzer, 
Benjamin Edidin Scolnic, George Robinson, Dan Judson, Elana Roth, Hershel 
Shanks, Robert Alter, Richard Elliott Friedman sau David Mandel. Desigur, sunt 
incluse şi opiniile personale ale autorului. 


Scopul lucrării nu este descoperirea vreunui adevăr fundamental sau a unei 
concepții religioase complet noi, ci înțegerea unor mecanisme care au contribuit 
ulterior la formarea unei religii precum creştinismul. Chiar dacă unii creştini vor 
spune că mint, că evreii au denaturat sensul Scripturilor etc., concepția creştinilor 
asupra Dumnezeului iudaic este cu mult diferită de cea care se desprinde din Biblia 
Iudaică şi chiar din textele apocrife evreieşti, incluse de creştini în canonul Bibliei 
lor (precum cărțile Macabeilor, Tobit, adăugirile la Estera sau Daniel etc.). 


Dincolo de a reprezenta un text favorabil iudaismului, lucrarea contestă 
infailibilitatea Bibliei, caracterul ei divin. Este limpede, de-acum, faptul că Biblia, 
Torah, nu este decât un document uman, realizat pe parcursul a multor secole, 
timp în care poziția iudaismului s-a modificat treptat. Dacă un singur cuvânt, 
doar unul singur din Biblie este de fapt de origine umană, cum poate cineva să 
apere originea divină a acesteia? Dacă un singur cuvânt, de ce nu două, sau zece, 
sau întreaga carte? 


Este Biblia revelată de Dumnezeu? Probabil că nu. Este sacră, atunci? Este sacră, 
în aceeaşi măsură în care sunt şi textele altor religii, deoarece reprezintă 
înțelepciunea colectivă, speranțele şi dorințele unui popor. 


Daniel C. Skalski 


CAPITOLUL 1 - ORIGINEA BIBLIEI 


Biblia ludaică, cunoscută și sub numele 


de Mikra (“ceea ce este citit”) sau 
TaNaKh, un acronim care se referă la 
împărțirea evreiască tradițională a 
Bibliei în Torah (Învățătura), Nevi'im 
(Profeţii) și Ketuvim (Scripturile), este 


documentul fondator al poporului lui 
Israel, descriindu-i originile, istoria și 
viziunea pentru o societate dreaptă. Cuvântul Biblie, din termenul grecesc 
"ta biblia" (ra BiBiia), înseamnă “cărți.” Acest lucru reflectă faptul că Biblia 
este o colecție de cărți separate (precum Geneza, Exodul, Deuteronomul, 
Isaia și altele). În mod similar, alte nume tradiţionale pentru Torah, 
Humash („din Cinci”), indică faptul că Torah este o carte compusă din alte 
cinci cărți. 


Probabil, concepţia noastră referitoare la Biblie ca la o singură carte, este 
rezultatul existenţei acesteia într-un singur volum; în vremurile antice, 
cărțile erau publicate în manuscrise de dimensiuni reduse. Cuvântul Biblie 
provine, totuși, din grecescul "ta biblia", care este la plural și înseamnă cărți. 
Chiar și cărțile propriu-zise ale Bibliei includ mai multe genuri precum 
narațiunea, poezia, documente legislative, profeţii, lucru care face ca 
privirea Bibliei ca o singură carte unificată să fie dificil de realizat. Reunirea 
cărţilor și alegerea celor care să fie incluse în Biblie - și care nu - s-a făcut 
prin procesul numit canonizare; canonizarea Bibliei ludaice s-a încheiat 
către sfârșitul secolului I A.D. Există fragmente și segmente importante din 
Biblie înainte de această perioadă, dar cel mai vechi manuscris complet 
datează din secolul IX A.D. Remarcabil, totuși, după sute de ani de 
transmitere, textul ajuns în zilele noastre, așa-numitul text masoretic, diferă 


foarte puţin de fragmentele antice descoperite. 


De unde provine Biblia? Tradițional, evreii pretind că toate cele cinci cărți 
ale Torah au fost revelate lui Moise pe muntele Sinai. Profeţii au fost autorii 
propriilor cărţi, la fel și ceilalţi cărora le sunt atribuite (“ Plângerile" sunt 
atribuite profetului leremia), iar regii David și Solomon au scris fiecare 
câteva lucrări (de exemplu, “ Psalmii" sunt atribuiţi regelui David). 
Contradicţiile interne precum și modificările de limbaj au convins 
cercetătorii moderni că Torah și alte istorisiri, precum cărțile profeților și 
unele dintre scrieri, au autori multipli sau redactori, care au editat 
materialele tradiționale împreună, lăsând unele îmbinări vizibile între 
surse. Unele teorii critice, care despart Biblia între surse diferite, au fost 
sugerate inițial de unii teologi creștini, care și-au folosit argumentele 
pentru a avansa afirmaţii cum că iudaismul târziu constituia o corupere a 
religiei biblice antice. De atunci însă mulți cercetători evrei au ajuns la 
concluzia că, într-adevăr, Biblia a fost editată împreună de mai mulți 


«redactori», din surse diferite. 


Deși, Biblia este o carte ușor de citit, complexitatea acesteia face ca un 
cititor obișnuit să n-o înţeleagă. Un pasaj biblic nu trebuie privit separat, ci 
în contextul corelării cu alte pasaje. De exemplu, fragmente din Torah au 
legături cu unele capitole din Profeţii sau Scripturile - din punct de vedere 
canonic, citirea Exodului este primul pas, iar citirea felului în care profetul 
Ezechiel repovestește exodul este pasul următor; citirea manuscrisului 
Esterei este primul pas, iar citirea poveștii lui Iosif, pentru a analiza 


similarităţile, constituie pasul următor. 


În mod similar, Biblia poate fi analizată în contextul comparării cu 
literatura care a fost creată de comunităţile orientale antice. Cum diferă 
povestea lui Noe de cea a lui Ghilgameș? Cu ce diferă și cu se aseamănă 
legile din Exodul de codul lui Hammurabi? 


Prin examinarea diverselor interpretări ale Bibliei obținem o perspectivă 
valoroasă asupra diversităţii culturilor umane care au căutat să deslușească 


sensurile acesteia. 


1.1 Biblia ludaică 


Biblia este pentru creștini cea mai importantă scriere, Cartea prin care 


Dumnezeu s-a revelat pe Sine Însuși oamenilor și prin care și-a arătat voia 


Sa cu privire la oameni. Biblia este pentru miliarde de oameni « ghidul » în 


domeniul vieţii religioase. 


Dar pentru a înţelege mai bine originile sale trebuie să o luăm cu începutul: 


cu Biblia ludaică sau Tanakh [1n"]]. Biblia ludaică este structurată pe trei 


secțiuni: Torah, Profeţii și Scripturile. 


* Torah - Nin 


1. Facerea (Geneza - N'WjNNa) - Întâia Carte A Lui Moise 

2. leșirea (Exodul - nmw) - A Doua Carte A Lui Moise 

3. Leviticul - Nil A Treia Carte A Lui Moise 

4. Numeri -amna A Patra Carte A Lui Moise 

5. Deuteronomul (A doua Lege - D137) - A Cincea Carte A Lui 
Moise 


* Neviim - D'N'2] sau Profeţii 


1. Cartea Lui Iosua Navi (vywin' / Y'hoshua) 

2. Cartea Judecătorilor (n'voiw / Shophtim) 

3. Cartea Întâi a Regilor (7xmw / Sh'muel - Cartea întâi a lui Samuel) 
4. Cartea A Doua a Regilor (A doua Carte a lui Samuel) 

5. Cartea A Treia a Regilor (n'n / M'lakhim - Cartea întâi a 
Împăraților) 

6. Cartea A Patra a Regilor (A doua Carte a Împăraților) 

7.. Isaia (n'ww' / Y'shayahu) 

8. Ieremia (m'n / Yir'mi'yahu) 

9. lezechiel (7xpTN' / Y'khezqel) 

10. Osea (ywin / Hoshea) 

11. Ioil (7x / Yo'el) 


12. Amos (ommy / Amos) 

13. Avdie ("Tay / Ovadyah) 
14. Iona (nai / Yonah) 

15. Miheia (n'n / Mikhah) 

16. Naum (Dim / Nakhum) 

17. Avacum (pipan /Havakuk) 
18. Sofonie (no / Ts'phanyah) 
19. Agheu ('an / Khagai) 

20. Zaharia (nor / Z'kharyah) 
21. Maleahi ('x7n / Mal'akhi) 


* Ketuvim - D'N? sau Scripturile 


1. Psalmii -n"7an / Tehillim 

2. Pildele sau Proverbele Lui Solomon - "7wn / Mishlei 

3. Cartea Lui lov - ax / Iyov 

4. Cântarea Cântărilor - w nn'wn / Shir Hashirim 

5. Cartea Lui Rut - nn / Rut 

6. Plângerile Lui Ieremia - n>'x / Eikhah 

7. Eclesiastul - n7np / Kohelet 

8. Estera -nox / Esther 

9. Daniel - 7x17 / Dani'el 

10. Cartea Întâi A Lui Ezra - XTY 

11. Cartea Lui Neemia sau Cartea A Doua A Lui Ezdra - n'mnal 
12. Cartea Întâi Paralipomena sau Cartea întâi a Cronicilor - NaT 
D'n'n 

13. Cartea A Doua Paralipomena sau A doua Carte a Cronicilor 


Biblia ludaică este o carte complexă, scrisă de mai mulţi autori, pe o 


perioadă de 850 de ani. Include naraţiuni, legi, scurte istorioare, povestiri 


moralizatoare, profeţii, îndemnuri, poezie și scrieri filozofice. Deși unii 


rabini consideră că Torah există dinainte de istorie, evenimentele din Biblie 


creează o naraţiune ce poate fi considerată drept izvorul istoriei lumii. 


* Torah, sau Cele Cinci Cărţi ale lui Moise, repovestește cum familia lui 
Abraham (Avraam) și Sarah au devenit poporul lui Israel; cum au revenit 
din exilul în Egipt, sub conducerea lui Moise, până la hotarele ţării Israel, 
oprindu-se pe drum la Muntele Sinai pentru revelaţiile cunoscute sub 
numele de Cele Zece Porunci. Torah include atât povestea formării 
poporului lui Israel cât și legile care au definit legământul între oameni și 
Dumnezeu. 


* Profeții. A doua dintre cele trei secțiuni este împărțită în două părți. 
Profeţii dintâi include cărţile lui Iosua, Judecătorii, Samuel 1-2, Împărați 1- 
2, care relatează istoria Israelului din perspectiva îndeplinirii legământului 
israeliților cu Dumnezeu. Profeții din urmă care include cărţile lui Isaia, 
Ieremia, lezechiel, alături de alți 12 profeţi minori, conţine îndemnurile 


acestor lideri pătimași pentru întoarcerea către Dumnezeu și către Torah. 


* Scripturile (Scrierile), un fel de amestecătură, includ poezie (Psalmii și 
Plângerile), scrieri filozofice (Proverbele și Eclesiastul), scurte istorisiri 
(Estera) și povestiri ( Ezra, Neemia, Cronici 1-2). 


1.2 Autorii 


A scris Dumnezeu Biblia? 
Dovezile indică faptul că Biblia, în forma în care o avem astăzi, reprezintă 


un document uman, dar acest lucru nu înseamnă că nu este sacră. 


Deși Biblia ÎI citează cu regularitate pe Dumnezeu și profeţii vorbesc în 
numele Său, textul Bibliei, așa cum îl avem, poartă în mod clar însemnele 
unui document produs în diferite perioade și de diverși autori. Cu toate 
acestea, faptul că a fost realizată de oameni nu înseamnă în mod necesar o 


lipsă de divinitate sau de sanctitate a textului biblic. 


Biblia, ca întreg, nu se pretinde a fi de inspiraţie divină. Cu toate că multe 
pasaje sunt citate în numele Domnului, Cele Cinci Cărţi ale lui Moise (de la 
Geneza până la Deuteronomul) nu susțin VA 4 
nicăieri că întregul lor conţinut este divin. Cu i 

md 


toate acestea, datorită diverselor doctrine și 


interpretări, a apărut credinţa în iudaism că CERE A 
Torah (și, într-o oarecare măsură, cărţile biblice Ar TEE 
subsecvente și chiar tradiţia rabinică), în ba EN 
întregul ei, este de origine divină. [Ulterior, și ki 


creștinismul a considerat că Biblia este revelată de Dumnezeu. ] 


Unul dintre mecanismele acestei credințe, este reprezentat de existența 
unei probleme intelectuale fascinante. În vremurile moderne, problema 
este numită teren nesigur". În esență, aceasta subliniază dificultatea tragerii 
concluziilor categorice. Oponenții avortului folosesc argumentul terenului 
nesigur foarte eficient: dacă un fetus este considerat o ființă umană la, să 
zicem, opt luni, atunci ce se întâmplă la opt luni minus 30 de secunde? 
Minus un minut? Cinci minute? O zi? La fiecare pas, este tot mai greu de 
apărat deosebirea absolută dintre un punct apărat de cineva și un alt punct 
marginal anterior acestuia. 


În mod similar, terenul nesigur provoacă dezordine în cadrul argumentelor 
referitoare la paternitatea Bibliei. Dacă un singur cuvânt, doar unul singur 
din Biblie este de fapt de origine umană, cum poate cineva să apere 
originea divină a acesteia? Dacă un singur cuvânt, de ce nu două, sau zece, 
sau întreaga carte? 


Este dificil de tras o linie. Dacă totul este de la Dumnezeu, atunci 
speculațiile iau sfârșit. Din păcate, dovezile nu cooperează întotdeauna cu 
dorințele oamenilor. Odată cu dezvoltarea diverselor discipline academice 
precum critica literară, religia comparată sau arheologia, originea divină a 
Bibliei a părut nesigură. 


În ultimele secole, convergenţa unor serii de dovezi au indicat originea 
umană a unor pasaje din Biblie. Există o serie de texte paralele cu alte 
tradiţii (de ex.: capitolul 22 din Proverbe este aproape identic cu un text 
egiptean scris cu secole înainte —« Învățăturile lui Amenemope »); există 
greșeli, repetări, aceleași pasaje din Biblie sunt citate cu mici diferenţe între 


ele, demonstrând că în epocă circulau mai multe versiuni. 


Odată cu acumularea dovezilor, cititorilor Bibliei le-au rămas puţine 
opţiuni. Puteau să ignore pur și simplu dovezile, să refuze să citească 
textele critice ale studiilor biblice și să continue să creadă că interpretarea 
tradiţională a supraviețuit intactă. Sau, alternativ, puteau să atace 
concluziile studiilor cu contra-argumente, așa cum mulţi au făcut. La urma 
urmei, multe dintre problemele indicate de criticii biblici au fost observate 
și discutate cu multe secole înainte. 


Totuși, odată cu trecerea timpului, aceste argumente au părut din ce în ce 
mai puternice, deoarece acumularea de dovezi istorice nu este de-acum 
doar formidabilă, ci pur și simplu uriașă. Cu toate acestea, nu există nimic 
la fel de flexibil și de inventiv precum rațiunea umană dedicată unei cauze, 
astfel că mulţi au încercat să combată concluziile criticilor biblici, unii chiar 


cu mult talent și cu un elan deosebit. 


Într-un final, unii au încercat să împace cele două curente ideologice. Poate 
că Biblia a fost scrisă de oameni, parțial sau integral. Asta înseamnă 
neapărat că aceasta nu este de origine divină? Trebuie ca înţelegerea 
faptului că mâna omului a fost implicată în adunarea unor tradiţii, să 
însemne ca Biblia este echivalentă spiritual cu opera lui Shakespeare - 
remarcabil de pătrunzătoare și frumoasă, dar fără să dețină un loc special 


în univers? 


Teologii liberali (însemnând cei care cred în paternitatea umană a Torei) se 
luptă să menţină statutul special al Torei, fără să încalce ceea ce ei cred că 


reprezintă canoanele integrităţii intelectuale. 


Câteva abordări au încercat concomitent să păstreze statutul special al 
Bibliei, fără a nega descoperirile criticilor biblici. Unii au considerat că 


Biblia a fost într-o oarecare măsură o colaborare între Dumnezeu și oameni. 


Există astfel de indicii chiar în Biblie, care deseori pare să conţină cuvintele 


profeților și nu ale lui Dumnezeu. Mai mult, există momente când un 
narator expune faptele Domnului, sugerând că altcineva în afară de 
Dumnezeu a scris pasajele respective. 


Există și păreri care susțin că Biblia este o relatare umană a auto-revelației 
lui Dumnezeu. Dumnezeu, într-un fel greu de exprimat în limbajul uman, 
s-a manifestat în deșertul Sinai și în alte locuri, iar fiinţele umane au notat 


totul, într-o încercare de a înţelege acea apariţie. 


Acest lucru este asemănător cu cele spuse de teologul Abraham Joshua 
Heschel, care a susținut că Biblia reprezintă un “midraș”, adică o poveste 
interpretativă. Acesta a afirmat că Biblia constituie o înregistrare a 
examinării fiinţelor umane de către Dumnezeu și a examinării lui 
Dumnezeu de către ființele uman; păcatul capital în citirea Bibliei, spunea 


SII 


Herschel, a fost “imparţialitatea literară”. 


In cele din urmă, unii au susținut că Biblia este sacră, așa cum scripturile 


altor popoare sunt sacre, fiind o cronică umană a căutării divinului. 


Toate aceste idei sunt influentate atât de tradiţie, cât și de studiile biblice 
critice. Pe măsură ce am început să înțelegem mai bine lumea antică, să 
interpretăm textele și tradiţiile religioase, Biblia are un impact diferit 


asupra noastră. 


Trăim într-o lume diferită față de predecesorii noștri. Concluzii care păreau 


evidente, acum par imposibile. Biblia continuă, după mii de ani, să aprindă 


pasiuni, să influenţeze societatea și să modeleze suflete. Cine a scris 
cuvintele sale pare mai puţin important, iar originea sa mai puţin 
fascinantă faţă de rolul Bibliei de a fi schimbat lumea. 

1.2.1 Uman și Divin 


O sintetizare divină 

Torah (Torah - min/ Învățătura sau Legea) sau Cele Cinci Cărţi ale lui 
Moise este cunoscută de către tradiția evreiască ca un singur text unificat 
încă din secolul V Î.Hr., de la începutul a ceea ce, din punct de vedere 
istoric, poate fi numit "iudaism adecvat". ludaismul adecvat se poate spune 
că a început atunci când evreii au cautat voinţa lui Dumnezeu nu prin calea 
profeţiilor, ci mai degrabă prin intermediul interpretării Scripturii. Unul 
dintre principiile fundamentale ale interpretării care a fost aplicat la acea 
vreme, și apoi de către tradiţia rabinică, a fost că Torah reprezintă o singură 
unitate. Această înţelegere a fost greu de menţinut în lumina descoperirilor 
cercetătorilor care au identificat sursele literare componente ale Torei. 


Din secolul al V-lea Î.Hr., evreii au tratat Torah ca fiind o singură unitate; 
tradiţia rabinică utiliza acest principiu cel mai clar prin interpretarea 
legilor, astfel încât să nu se contrazică între ele niciodată; sau prin netezirea 
aparentelor inconsistențe din naraţiunea Torei. În timpurile moderne, 
cititorii acesteia au observat diferenţe de 
conţinut și de stil între un pasaj și celălalt. Pe 
parcursul secolului al XIX-lea, învățații au 
dezvoltat o teorie elaborată, susținând că 
diferenţele de stil și conţinut dintre diferitele 
cărți și fragmente ale Torei pot fi explicate 
cel mai bine în contextul istoric. 


Potrivit acestei teorii, Torah a fost compilată și redactată din cel puţin patru 
surse majore, fiecare scrisă într-o altă perioadă și de un alt autor. Cea mai 
veche sursă se crede că provine din sudul regatului lui ludah, sursa "J", de 
pe la începuturile monarhiei. A doua sursă "E" se crede că a fost scrisă la 
scurt timp după aceea în nordul regatului lui Israel. A treia sursă "D" se 
crede că a fost scrisă către finalul monarhiei lui ludah, la sfârșitul secolului 

VII Î.Hr. În cele din urmă, a patra sursă "P" se crede că a fost scrisă în 
timpul exilului (secolul VI Î.Hr.) sau cel mai târziu în același timp cu Ezra. 


Unii cercetători au spus că pentru a înţelege corect Torah, aceasta trebuie 
privită din punct de vedere istoric. Torah trebuie citită pasaj cu pasaj, sursă 
cu sursă. Pasajele Torei vor fi cel mai bine înţelese făcând legătura cu 
celelalte pasaje aparținând aceleiași surse și comparându-le cu pasajele 
aparținând altei surse. Conform acestei viziuni, Torah nu este un text 
unitar, ci mai degrabă o compilaţie de documente care trebuie separate 
pentru a fi înţelese. 


O astfel de viziune nu contravine numai viziunii tradiţionale, conform 
căreia Torah este un text omogen; pare a sugera că credinţa tradițională în 
natura divină revelată a Torei este greșită. Dacă Torah a fost creată din 
surse diferite, fiecare având origini istorice diferite, atunci cum poate Torah 
să fi fost revelată, cum susţine tradiția, lui Moise pe Muntele Sinai, după 
exilul israeliților din Egipt? 


La asta au încercat să răspundă filosofii evrei germani Martin Buber și 
Franz Rosenzweig, în perioada interbelică. Buber și Rosenzweig nu erau 
evrei tradiționaliști, dar erau adepţii concepției tradiționale precum Torah 
este unitară și sacră. Buber și Rosenzweig erau familiarizați cu criticismul 
biblic, conform căruia Torah reprezintă o lucrare combinată. “Urechea mea 
distinge de asemenea o varietate de voci în cor”, a scris Buber în 1939. 
Sursele Torei, în viziunea lui Buber, nu își au originea într-una singură, ci 


au fost combinate într-o singură compoziţie. 


Rosenzweig a scris că “Torah este o singură carte, rodul unei singure 

minţi”. Tradiţia identifică această minte ca fiind Moshe Rabbenu, Moise 

Învățătorul nostru. Buber și Rosenzweig nu pot, din motive istorice, să fie 

de acord cu viziunea tradiţională. Totuși, aceștia, de asemenea, consideră 

mintea care a unificat Torah ca fiind “învățătorul nostru” - “teologia lui 
Sy 


este învăţătura noastră”. Criticii Bibliei se referă la redactorul Torei ca la 
"R". Pentru Buber și Rosenzweig, “R” = Rabbenu, “învățătorul nostru.” Iar 

principiul Torei ca o singură unitate este, pentru aceștia, vital pentru 
înțelegerea textului. 


Buber și Rosenzweig aduc în sprijinul opiniilor lor anumite pasaje din 
Biblie. De exemplu, când israeliții sunt eliberaţi din sclavia în Egipt 


x1 


"împrumută" vase de argint, vase de aur și haine (Exodul 3:22), jefuindu-i 
pe egipteni. Acest moment nu pare nici înălțător și nici moral. Unde este 
învățătura divină în asta? Semnificația acestui text, spun Buber și 


Rosenzweig, nu poate fi înțeleasă dintr-un fragment izolat. 


În același capitol Dumnezeu îi spune lui Moise că israeliţii nu vor pleca "cu 
mâinile goale" din Egipt (Exodul 3:21). Sintagma "cu mâinile goale" își 
găsește sensul în alte două fragmente ale Torei. Când Iacov fuge din slujba 
socrului său Laban, ia cu el și "turma și toate averile pe care le avea" 
(Geneza 31:18), pe lângă familia sa. Când Laban îl ajunge din urmă și-l 
întreabă de ce a "fugit pe ascuns"(Geneza 31:27), Iacov îi spune că dacă 
Dumnezeu n-ar fi fost alături de el, Laban i-ar fi dat drumul "cu mâinile 


goale" (Geneza 31:42). 


Se subînțelege că o persoană care te slujește o anumită perioadă de timp nu 
trebuie eliberată fără plată. Dumnezeu s-a asigurat că lacov nu va pleca 
"cu mâinile goale", așa cum plănuia perfidul Laban. Principiul moral este 
stabilit în Deuteronomul, în porunca referitoare la eliberarea sclavilor: când 
eliberezi un sclav după o perioada de robie "să nu-i dai drumul cu mâna 
goală" (Deuteronomul 15:13). Atunci aparenta "jefuire" a egiptenilor de 
către israeliții fugari nu este ceea ce pare. În contextul mai larg al Torei, 
reprezintă o compensație divină pentru sclavii israeliți. Faraonul nu ar fi 


făcut acest lucru, așa că Dumnezeu s-a asigurat de asta. 


Conform teoriei privind compunerea Torei, fiecare episod referitor la 
"mâinile goale" provine dintr-o altă sursă - Exodul 3 din E, Geneza 31 din J, 
iar Deuteronomul 15 din D. Fiecare dintre acestea aparține unei etape 
diferite de dezvoltare sau școli de gândire. Pentru Buber și Rosenzweig, 
precum și pentru tradiționaliști și pentru cititorii de astăzi, cele trei pasaje 

nu trebuie interpretate în mod separat. Ele sunt legate de o temă comună: 
niciun sclav nu va fi eliberat fără o compensație materială. Omogenitatea 
celor trei fragmente i se datorează acelui "redactor R", autorul și învățătorul 
care a modelat Torah în forma în care a devenit textul sacru al iudaismului, 


depozitar al revelaţiei. 


Sursele Torei, care există doar ipotetic, vor fi sau nu dezvăluite, dar Torah 
în forma ei finală, opera lui "R", este textul complex prin care poporul 
evreu a auzit vocea Domnului, a descoperit revelația. Torah, așa cum 
există astăzi, este revelată și sacră, chiar dacă originile sale pot fi diferite. 
Revelația, din perspectiva lui Buber și Rosenzweig, reprezintă percepţia 
precum cineva întâlnește vocea și personalitatea lui Dumnezeu - în acest 
caz, din textul Torei. Acea întâlnire presupune semnificația completă 
obținută prin raportarea la întreaga Torah, și nu numai la o parte din 
aceasta. 


Învățăturile Torei despre creaţie, de exemplu, nu pot fi trase numai din 
povestea din Geneza 1:1-2:4 (versiunea p); nici din citirea poveștii despre 
Grădina Edenului (Geneza 2-3 —] sau JE). Conceptul Torei despre creaţie 
implică tensiunile dintre viziunea cosmologică a primei povești și viziunea 
antropologică a celei de-a doua, alături de eforturile noastre de a încerca să 
rezolvăm unele dintre tensiuni (Rosenzweig). Învățăturile Torei nu se 
găsesc nici în povestea unei creaţii ordonată și aparent armonioasă, așa 
cum găsim în Geneza 1, nici în povestea coruperii omului pe care o găsim 


în Geneza 2-3. Acestea se găsesc în conflictul dintre cele două. 


Caracterul sacru și revelat al Torei nu este rezultatul unei singure 
întâmplări sau acțiuni, la Sinai sau oriunde altundeva în timp sau spaţiu. 
Este rezultatul unui proces prea complex și neclar din punct de vedere 
istoric pentru a fi reconstituit cu precizie. Dar ceea ce au subliniat Buber și 
Rosenzweig, este că poziţia centrală religioasă și teologică a Torei nu 
depinde de originile sale istorice, ci de sursele sale divine, ca un spaţiu 


textual în care întâlnirea dintre Dumnezeu și omenire poate avea loc. 

Rabbenu al lui Buber și Rosenzweig nu este Moshe Rabbenu - Moise 
Învățătorul nostru - ci Torah produsă de "R". Sfințenia Torei depinde nu de 
procesele istorice prin care Torah a devenit un singur text, ci de auzirea 
Vocii divine din textul integrat al acesteia. 


1.2.2 Perspective asupra autorilor 


Perspective diferite asupra paternităţii Torei 
Perspective literare, istorice și teologice asupra chestiunii dacă Torah este 
divină, umană, sau un amestec între acestea două. 


Discuţia referitoare la originea Torei nu reprezintă pur și simplu o 
problemă de teologice, de istorie, sau a criticismului literar. În cadrul 
comunității evreiești, aceasta este o conversaţie care acoperă cel puţin 
aceste trei domenii. Acest articol descrie doar o parte din conturul acestei 
discuții în cadrul celor trei discipline enumerate mai sus. 


"Aceasta este legea (Torah) pe care a dat-o Moise copiilor lui Israel. lată 
învăţăturile, legile și poruncile pe cari le-a dat Moise copiilor lui Israel, 
după ieșirea lor din Egipt." (Deuteronomul 4:44-45) 


Când Torah vorbește despre Torah, cuvântul înseamnă evident 
"instrucțiuni" și nu se referă la cartea Torah, așa cum o știm. Cu toate 
acestea, sub influenţa unor astfel de pasaje, asist acesta din 
Deuteronomul, evreii au tratat Torah ca 
fiind, în întregul ei, o revelaţie de la 
Dumnezeu către Moise pe Muntele Sinai. 
Totuși, încă din vremurile antice, unii evrei 


au considerat că anumite porțiuni din Torah 


au fost revelate într-o perioadă diferită. 


Chestiunea originii Torei nu este pur și simplu una de interes academic, 
precum dacă Shakespeare a scris sau nu piesele de Shakespeare. Strâns 

legata de paternitatea Torei este problema autorităţii culturale și legale a 
textului. De vreme ce Torah reprezinta începutul tuturor discuţiilor 
evreiești ulterioare privitoare la rânduielile etice și normative, afirmațiile 
despre originea acesteia pot avea implicaţii profunde pentru adepţii acestor 
etici și conduite. Răspunsurile la întrebările referitoare la paternitatea 
divina a Torei, asa cum le avem astăzi, nu sunt uniforme; mulți gânditori 
evrei au susținut sa Torah se bucura de autoritate indiferent dacă 
participarea umana la paternitatea acesteia este demonstrabila sau nu. 
Preocuparea noastră, totuși, nu este aceea de a răspunde criticii paternităţii 
divine, ci cu privire la natura argumentelor pro și contra paternităţii divine. 
Argumentele asupra originii divine sau nu a Torei pot fi împărţite în trei 
categorii: înţelegerea din punct de vedere literar a textului, a relaţiei între 
text și istoria israeliților și perspectiva teologică asupra Torei. 


Aprecierea caracterului literar al Torei 

Cărturarii au remarcat repetările, aparentele contradicții și diferenţele de 
vocabular în anumite porțiuni ale Torei. Pentru rabinii care au scris 
Midrașul (interpretarea tradițională, omiletică a Scripturii), acest fenomen 
este văzut ca parte a informației adiționale, codată în textul Torei pentru a 
servi ca bază pentru interpretarea orală. De exemplu, dacă o lege se repetă, 
primul caz poate fi văzut ca un avertisment, iar cel de-al doilea ca o 
pedepsire. Textele contradictorii se referă la situaţii diferite. Diferenţele de 
utilizare nu sunt văzute ca forme alternative ale aceluiași concept, ci ca 


niște concepte diferite. 


Cercetătorii critici privesc același fenomen și observă dovezi din surse 
diferite. Recunoscând că unele dintre aceste diferenţe sunt însoţite de 
utilizări diferite ale numelui lui Dumnezeu, cercetătorii au început să 
identifice sursele diferite ale Torei: materiale care împărtășesc o varietate 
de caracteristici, inclusiv folosirea tetragrammatonului, cele patru litere ale 
numelui nepronunţat al lui Dumnezeu (YHVH) fiind văzute ca provenind 
dintr-o singură sursă. Cercetătorii au numit această sursă J, după 

transliterația în limba germană a literei yod. Alte surse au fost identificate 
pe baza altor caracteristici și elemente de vocabular comune, inclusiv sursa 
"E", numită astfel după folosirea numelui de Elohim. Materialele din cartea 
Deuteronomul, și asociate cu limbajul și ideile acestei cărţi, sunt numite 
sursa D, iar materialele din Leviticul și din restul Torei, care reflectă 
limbajul și preocupările castei preoțești, sunt numite sursa P. Consistența 
din cadrul diverselor documente ipotetice și un proces de editare care a 
păstrat caracteristicile de bază ale surselor originale explică repetițiile și 
contradicţiile. 


Alţi cercetători literari au analizat Biblia și au observat o consistenţă 
remarcabilă, teme și structuri literare majore, precum lucrarea lui D.N. 
Freedman referitoare la poziţia centrală a celor Zece Porunci în ansamblul 
structuri narative a Bibliei. Acest tip de analiză literară indică cel puţin 
existența unui proces editorial unificat (dacă nu un autor divin). Mulţi 
cercetători biblici, inclusiv Freedman, care deși recunosc existenţa surselor 
diferite ale Torei, își concentrează atenţia asupra integrității narative a 
textului Torei. 


Deși această opinie este respinsă în cercurile academice, unii membri ai 
anumitor comunități evreiești ortodoxe au susținut faptul că caracterul 
literar al Torei dovedește nu numai unitatea acesteia, ci și divinitatea 
paternității acesteia. Anume, unii au pretins că au identificat coduri 
fundamentale dezvăluite de anumite litere echidistante în cadrul textului 
Torei. Aceste coduri, susțin apărătorii acestei abordări, au fost integrate în 
text de către Dumnezeu tocmai pentru generaţia noastră informațională, 
pentru a contracara criticii Bibliei. În mod interesant, cercetătorii islamiști 


ai Coranului "demonstrează" divinitatea textului lor sfânt în același mod. 


Ipoteze asupra istoriei şi profeţiei 
Prima obiecţie a istoricilor privind unitatea Torei se referă la cartea a 
cincea, Deuteronomul. Cartea se concentrează pe consensul poporului lui 


Israel și existența unui singur loc de venerare, iar orice venerare în afara 

Ierusalimului fiind interzisă (Deuteronomul 12:13-14). Acest lucru nu 
concordă însă cu istoria israeliților până în secolul 700 Î.Hr. Surprinzător, 
în acea perioadă, în timpul împăratului losiah, o carte este "descoperită" în 
timpul reparațiilor la Templu, carte ce devine baza "reformei" și se aliniază 


perfect cu limbajul și îndemnurile din Deuteronomul. 


Pentru istorici aceasta stabilește legiferarea Deuteronomului în timpul 
domniei lui losiah. Dar, unii credincioși acceptă explicația Bibliei și 
recunosc că este posibil ca Deuteronomul să fi fost într-adevăr cartea 
pierdută. Pierderea acesteia ar explica lipsa de adeziune la normele sale în 
anii anteriori precum și zelul cu care losiah a instituit reforma sa. 


Un alt exemplu este vițelul de aur din Exodul 32. După domnia lui 
Solomon, partea de nord a Israelului s-a separat de regatul sudic al lui 
Iudah. Împăratul nordic leroboam stabilește centre de cult la Betel și Dan, 
instituind doi viței de aur ca obiecte de cult și anunțând “lată Dumnezeul 
tău care te-a scos din țara Egiptului” (Împărați 12:28). Dacă o poveste 
similară a rebeliunii israeliților prin venerarea unui vițel de aur ar fi fost 
inclusă în Tora anterior lui leroboam, este dificil de crezut că acesta ar fi 
ales același simbol și este de neconceput faptul că nu este condamnat în 
mod explicit în cartea Împărați 1 pentru urmarea acelui exemplu negativ. 
În consecinţă, istoricii văd povestea viţelului de aur din Exodul ca pe o 
polemică la adresa lui leroboam, proiectată în trecutul mitic al Israelului. O 
explicaţie tradiționalistă ar spune că adoptarea cultului vițelului de aur de 
către leroboam arată doar cât de păcătos era acesta; cartea Împărați 1 nu ar 
mai trebui să se refere la episodul din Exodul, acest lucru fiind evident. 


Perspectiva teologică asupra Torei 

Clasic, Torah este privită ca fiind conţinutul revelaţiei lui Dumnezeu pe 
Muntele Sinai. Pentru unii, asta înseamnă că fiecare cuvânt și fiecare literă 
provin direct de la Dumnezeu. Spre deosebire de alte profeţii, revelaţia faţă 
de Moise a fost perfectă și clară; pentru mulţi evrei tradiționaliști, aceste 
presupuneri sunt necesare pentru a îndepărta orice chestiune de 

imperfecţiune sau mediere umane de la fundamentul credinţei iudaice. 
Dacă Torah nu este adevărată, susţin unele voci, atunci atât iudaismul cât și 
creștinismul se bazează pe ceva fals. Tradiţia, prin poziţia ei, ne oferă o 
lentilă adecvată prin care să privim și să înţelegem Torah. Unii, care apără 
tradiţia, pun la îndoială științele care contrazic Biblia - pot spune de 
exemplu că Dumnezeu a pus oasele dinozaurilor în pământ pentru a ne 
testa credinţa -, în timp ce alții încearcă să armonizeze credinţa cu știința 
argumentând, de exemplu, că zilele creaţiei ar fi putut avea milioane de 


ani, fiecare sintetizând astfel povestea creaţiei din Geneză. 


Pentru mulţi teologi moderni, începând cu Martin Buber, conţinutul 
revelaţiei nu este Torah însăși. Revelația este întâlnirea cu Dumnezeu; 
Torah este mărturia umană că Israel a experimentat această întâlnire. 
Pentru unii oameni moderni, ideea că Dumnezeu a vorbit efectiv este o 
problemă teologică: dacă Dumnezeu nu are de fapt un trup, cum ar putea 
să aibă corzi vocale? Pe lângă asta, mai există și credinţa că componenta 
umană în determinarea voinţei lui Dumnezeu este deseori considerată ca 
un proces neîntrerupt, care-și are originile în însăși experienţa de la Sinai. 
Potrivit acestei viziuni, Dumnezeu este revelat prin revelaţie, iar Israel 
răspunde cu fiecare generaţie prin torah (învățături), care au fost în cele din 
urmă canonizate drept Torah, iar apoi completate cu Torah Orală. 


O abordare interesantă, expusă de învățatul contemporan David Halivni, 
este aceea că Dumnezeu a revelat într-adevăr Torah completă, dar Israelul 
a păcătuit. La scurt timp după primirea Torei, israeliții au căzut în idolatrie 
faţă de viţelul de aur, și abia la revenirea din exilul babilonian sub Ezra își 
va reafirma Israelul loialitatea fată de Dumnezeu. De la Moise la Ezra, 
Torah a fost păstrată într-o stare incompletă, dar sub Ezra revelaţia a fost 
restaurată. Torah pe care a restaurat-o Ezra, totuși, are toate semnele 
imperfecțiunii și compoziției umane identificate de critici, dar cu toate 
acestea, acea Torah reprezintă cea mai bună reconstituire posibilă. Soluţia 


lui Halivni admite argumentele criticilor, în vreme ce afirmă credinţa în 

faptul că Dumnezeu a revelat un conţinut obiectiv față de poporul lui 
Israel. 


Teologia a influenţat criticii timpurii ai Bibliei, care i-au influenţat pe 
istorici, care la rândul lor i-au influenţat pe teologii moderni, iar explicaţiile 
tradiționaliste s-au ascuţit pentru a răspunde afirmațiilor criticilor. Cu toate 
acestea, este evident faptul că discuţia cu privire la modul în care cineva ar 
putea înţelege originea și paternitatea Torei este o conversaţie care trebuie 
purtată cel puţin prin intermediul diferitelor dimensiuni prezentate aici. 


1.2.3 Critici 


Critica surselor Torei 
Cum furnizează revelația numelor lui Dumnezeu o privire asupra surselor 
literare ale Torah. 


La începutul secolului al XX-lea, Solomon Schechter, șeful Seminarului 
Teologic Evreiesc, a considerat criticismul avansat al Torei (ceea ce este 
cunoscut drept "studiul critic al surselor") ca fiind "antisemitism avansat". 
Criticismul textual, stabilirea unui text bun și precis, pe baza analizei 
versiunilor și manuscriselor era acceptabil, dar împărţirea textului după 
surse nu era. Un secol mai târziu, când rabinii și cercetătorii aceleiași 
instituţii au cooperat pentru a produce o nouă ediţie a Torah cu un 
comentariu, a fost surprinzător faptul că a fost 
inclusă și o descriere clară și înțelegătoare a 
criticismului avansat. Benjamin Edidin Scolnic, 
care deţine un doctorat în Biblie la Seminarul 


Teologic Evreiesc, a scris această introducere în i 
domeniul criticismului surselor ca o anexă la noua Etz Hayim, Torah și 


Comentarii. 


20 


Torah pare să prezinte o viziune unitară a istoriei poporului israelian în 
timpul perioadei patriarhale și a celei mozaice. Studii moderne asupra 
textului au dus însă la teoria conform căreia Torah este o compilaţie din 
surse diferite, curente diferite ale tradiţiilor orale, care au fost compuse și 
colectate în perioada 1200-400 Î.Hr. Deoarece Torah, din această 
perspectivă, este un amalgam de scrieri semnate de autori diferiţi, ce 
conţine multe inconsecvenţe, contradicții regulate și diferenţe de stil, 
vocabular și chiar teologice. 


Prima perioadă a istoriei israeliților este cea a patriarhilor, descrisă în 
cartea Genezei. Începând cu Exodul, Torah descrie evenimente ale 
perioadei mozaice. Care este diferenţa între religia patriarhilor și cea a lui 
Moise? Torah specifică în mod clar că majoritatea legilor și poruncilor 
revelate lui Moise sunt noi. Torah prezintă ideea conform căreia Moise și 
Dumnezeu au o relație mai apropiată decât au avut patriarhii: "Dumnezeu 
a mai vorbit lui Moise, și i-a zis:Eu sunt Domnul [YHVH - ñin']. Eu m-am 
arătat lui Avraam, lui Isaac și lui Iacov, ca Dumnezeul Cel Atotputernic [El 
Shaddai - '1wj]; dar n'am fost cunoscut de el sub numele meu ca Domnul 
[YHVH]" (Exodul 6:2-3). Patriarhii îl știau pe Dumnezeu ca El Shaddai 
(Dumnezeul Cel Atotputernic), dar Moise îl va ști pe Dumnezeu sub 
numele său sacru, mai intim, de YHVH. 


Numele lui Dumnezeu 

Revelarea numelui lui Dumnezeu este un eveniment important. Când 
Moise și israeliții sunt informaţi de numele Domnului, ei devin un popor 
ales, destinat să aibă un legământ sacru cu Dumnezeu. Această nouă 
revelare a numelui lui Dumnezeu ridică două întrebări. Prima, acest nume 
al Domnului fusese deja folosit în Geneza; "Lui Set i s-a născut și lui un fiu, 
și i-a pus numele Enos. Atunci au început oamenii să cheme Numele 
Domnului (YHVH)". 


Astfel aflăm că, mult înaintea lui Moise, chiar înaintea lui Avraam, oamenii 
foloseau numele YHVH. Atunci cum poate Exodul 6 să ne spună că 

patriarhii foloseau doar numele de El Shaddai? Există texte în Geneza care 
utilizează numele El Shaddai, dar și mai multe care menţionează numele 


YHVH. Atunci cum poate fi numele considerat nou pentru Moise? 


În al doilea rând, Dumnezeu deja se revelase pe sine sub numele YHVH lui 
Moise la Rugul Aprins: "Dumnezeu a zis lui Moise: Eu sunt cel ce sunt 
|Ehyeh-Asher-Ehyeh - n'a nwy n'nx]" (Exodul 3:14). "Ehyeh-Asher-Ehyeh" 
înseamnă "Eu sunt Cel ce sunt", iar YHVH înseamnă "El Cel care este”. 
Dumnezeu îi mai explică lui Moise : "Acesta este Numele Meu pentru 
vecinicie, acesta este Numele Meu din neam în neam" (Exodul 3:15). Dacă 
numele YHVH fusese deja revelat lui Moise în Exodul 3, de ce este 
considerat ca fiind revelat prima oară în Exodul 6? 


Pentru a rezuma, deși numele distinctiv israelit al lui Dumnezeu este 
YHVH, numeroase surse nu sunt de acord cu privire la momentul la care 
acest nume a fost utilizat pentru prima oară. Două surse ne spun că numele 
YHVH nu a fost revelat israeliților până când Dumnezeu nu i l-a revelat 
lui Moise la Rugul Aprins (Exodul 3:14-15) și apoi în Egipt (Exodul 6:2-3). 
Ambele surse sunt însă în dezacord cu a treia sursă, care susţine că numele 
YHVH era cunoscut din timpuri străvechi, imediat după Adam și Eva 
(Geneza 4:26). Acest fapt sugerează o perspectivă teologică diferită asupra 
unui moment important în religia israelită și anume momentul în care 


aceasta se diferenţiază de celelalte religii. 


Numele care sunt folosite pentru Dumnezeu au servit ca indicii importante 
în împărțirea și descoperirea surselor care alcătuiesc Torah. Numele 
diferite ale lui Dumnezeu au condus criticismul surselor să găsească tradiţii 
independente, fiecare utilizând numele divin într-un mod diferit. Aceste 


tradiţii sunt complet independente și se contrazic reciproc. 


Cum explică cercetătorii biblici toate aceste variaţii? Diverse teorii au 
apărut, încercând să explice divergenţele asupra reperelor teologice, 
geografice și cronologice. Astfel, ar putea exista două versiuni ale aceleiași 
povestiri, una nordică și una sudică, care ar explica inconsecvenţele. Aceste 

povestiri au fost transcrise de-a lungul secolelor și reflectă un proces 
evolutiv care a încorporat diverse interpretări și adăugiri pe măsură ce 
textul s-a dezvoltat. 


Patru izvoare literare 

Există un acord substanţial între cercetătorii biblici că Torah, Pentautehul, 
în forma sa originală, reprezintă o lucrare compusă și redactată din patru 
surse literare diferite. Cea mai veche dintre acestea este sursa Yahwistă, 
simbolizată prin litera ], deoarece folosește în mod frecvent numele YHVH 
(scris "Jahweh" în germană), și pentru interesul deosebit manifestat de 
aceasta pentru locurile din regatul sudic al lui ludah. Această tradiție pare 
să fi fost scrisă în secolul X Î.Hr. 


Sursa Elohistă, simbolizată prin litera E, este numită astfel deoarece 
folosește numele divin Elohim și este interesată mai mult de triburile 
nordice, dintre care cel al lui Ephraim este cel mai important. A fost 
probabil scrisă între anii 900 și 800 Î.Hr., prezentând materiale paralele și 
suplimentare față de ceea ce se găsește în J. 


Sursa Preoțească, simbolizată prin litera P, utilizează numele divin de Fl 
Shaddai (până la Exodul 6) și conţine numeroase texte rituale. Cercetătorii 
biblici nu sunt de acord cu privire la data la care această sursă a fost scrisă. 
Unii consideră că datează aproximativ din aceeași perioadă cu ] și E, iar 
alții o plasează către exilul babilonian (secolul VI Î.Hr.). 


Sursa Deuteronomică, simbolizată prin litera D, se considera că a fost scrisă 
mai târziu decât J și E (secolele VIII-VI I.Hr.). Revizuiește anumite povești 
și prezintă legi care diferă uneori de primele patru cărți. Este important de 
remarcat faptul că aceste contradicții se găsesc nu numai în cadrul 
materialului narativ, ci și cu privire la legile din Torah. De exemplu, Exodul 
21:2-11 afirmă că un sclav bărbat ar trebui eliberat după șase ani de sclavie. 
Această lege, totuși, nu se aplică femeilor sclave (v. 7). În Deuteronomul 

15;12, aceeași condiţie de eliberare este extinsă atât asupra bărbaților, cât și 
asupra femeilor. 


Majoritatea istoricilor și exegeţilor Bibliei consideră că Torah a fost 
compilată și redactată de către preoţi în Babilonia, între anii 600-400 Î.Hr. 


Criticismul literar 
Criticismul literar s-a dezvoltat cu scopul examinării caracteristicilor 
literare (inclusiv tehnicile narative, modulaţia, tema, structura, repetițiile și 


imagistica) ale Bibliei. 


Deși criticismul surselor biblice a contribuit foarte mult la înțelegerea 
noastră asupra dezvoltării tradiţiilor biblice, prin definiţie acesta ignoră 
unitatea literară a formei finale a textului. În schimb, criticismul literar s-a 
dezvoltat pentru examinarea caracteristicilor literare ale textelor. Cu alte 
cuvinte, criticismul surselor bibliei este interesat de despărțirea textelor 
pentru a descoperi diferitele straturi ale tradiţiei, iar criticismul literar ia în 
considerare textul așa cum arată astăzi, ca un întreg, nu așa cum ar fi fost 
odată. Criticismul literar privește Biblie ca un întreg unificat, dar nu are 
vreun interes teologic, ci o consideră ca fiind creaţia unor autori umani. 
Criticismul surselor bibliei este interesat de procesul care a adus textele 
diferite, de autori diferiţi, laolaltă. Prin contrast, criticismul literar privește 
textele ca pe niște unităţi coerente care creează semnificaţiile prin 
integrarea elementului lor, independent de autorii și de intenţiile acestora. 


Așa cum s-a observat mai sus, Exodul 6 repetă o serie de elemente prezente 
în Exodul 3. Înţelepţii care au scris Midrașul și misticii Zoharului au creat 
povești pentru a explica această repetiţie. În mod similar, criticismul literar 
nu consideră cele două texte din Exodul 6 și Exodul 3 ca fiind 
contradictorii, ci ca pe niște părți diferite ale unei naraţiuni neîntrerupte. 
Moise primește un apel reînnoit la acţiune în Exodul 6, deoarece a devenit 
atât de dezamăgit de eșecul său anterior de a-l convinge pe faraon să-i 
elibereze poporul. Această nouă revelație completează revelaţia de la 

Rugul Aprins. Dumnezeu îi spune lui Moise că misiunea pentru care a fost 
chemat la Rugul Aprins se va îndeplini în timp; Moise nu ar trebui să fie 
demoralizat de eșecul iniţial de la curtea faraonului și faţă de israeliți. 
Dumnezeu îi reamintește lui Moise că Abraham, Isaac și lacov au primit la 
rândul lor revelații și promisiuni și că îndeplinirea acestora nu au avut loc 
în timpul vieţii lor. Așa cum indică genealogia, israeliții au ajuns de la o 
familie la un popor, iar astfel promisiunea divină va fi îndeplinită, 
eliberarea din Egipt va avea loc, iar israeliții se vor întoarce pe pământurile 
lor. 


Criticismul literar descoperă unitatea și funcţia repetiţiilor acolo unde alte 
abordări găsesc lipsa de armonie și contradicţia. 


1.2.4 Torah (Legea) lui Moise 


Cu toate că iudaismul tradiţional modern afirmă în mod unitar caracterul 
divin al Torah, sursele clasice nu cad de acord asupra rolului avut de Moise 
în producerea efectivă a Torei. 


Biblia utilizează frecvent sintagma "Torah (Legea) 
lui Moise", deseori în contexte în care este evident că 
se referă la cele cinci cărţi ale lui Moise. O explorare 
a diverselor surse clasice care se referă la rolul lui 
Moise în scrierea Torei, conduce la un acord parţial 
asupra întrebărilor care trebuie puse. Totuși, există 
mult mai puţin consens în privinţa surselor 
referitoare la care ar trebui să fie răspunsurile. 


"VeZot haTorah - Aceasta este Torah lui Moise dată 
poporului lui Israel - prin gura Domnului, prin mâinile lui Moise". Aceste 
cuvinte, a căror surse sunt Deuteronomul 4:44 și Numerii 9:23, sunt rostite 
de evreii tradiționaliști ori de câte ori Torah este ridicată și depusă pe Aron 
Kodesh. Pentru a sublinia importanţa declaraţiei, trebuie analizat punctul 

de vedere al evreilor faţă de Torah. "Aceasta este", afirmă evreii 
tradiționaliști, "firește o copie scrisă de un scrib, dar fiecare cuvânt și fiecare 
scrisoare sunt identice cu cele transcrise de Moise după cum i-a dictat 


Dumnezeu." 


Dar cum și când s-au întâmplat toate acestea? Talmudul pune o întrebare 
esenţială despre rolul lui Moise, începând cu un citat din Deuteronomul: 


“Moise, robul Domnului, a murit acolo, în țara Moabului, după porunca 
Domnului' (Deuteronomul 34:5). Dar este posibil ca Moise să fi scris "Moise 
a murit" în timp ce era în viață? Mai degrabă Moise a scris până în acest 
punct, iar de aici losua, fiul lui Nun, a scris mai departe - acestea sunt 
cuvintele lui R. Judah... R. Shimon oferă o alternativă: Până la acest 
moment, Dumnezeu a vorbit și Moise a repetat și a scris; după asta, 
Dumnezeu a vorbit și Moise a scris înlăcrimat.” (Menachot 30a) 


Potrivit acestei gândiri, Moise a scris Torah, cu excepţia, posibil, a ultimelor 
opt versete. 


Dumnezeu i-a revelat lui Moise Torah în întregime pe Muntele Sinai? Sau 
numai Cele Zece Porunci? Există o varietate de opinii în acest sens. O 
dispută faimoasă din Talmud menţionează că R. Yochanan a susţinut că 
Torah a fost oferită pergament cu pergament, în timp ce partenerul de 
studiu al acestuia, Resh Lakish, afirma că Torah a fost oferită completă. lar 
potrivit lui R. Levi, o serie de fragmente din Leviticul și Numerii au fost 
scrise înaintea restului Torei, în ziua în care a fost ridicat Tabernaculul, 
deoarece respectivele legi erau necesare pentru funcționarea corectă a 
acestuia (Gittin 60a-b). În mod interesant, potrivit lui Rashi, Resh Lakish nu 
sugerează faptul că întreaga Torah a fost oferită simultan pe Muntele Sinai, 
ci mai degrabă pe măsură ce fiecare pasaj i-a fost transmis lui Moise, acesta 
l-a scris, iar conform fragmentului din Menachot citat mai sus, la sfârșitul 
celor 40 de ani de pribegie prin deșert, Moise le-a redactat punându-le 
laolaltă (megillah megillah nitnah). 

Ce a fost atunci oferit la Sinai? Tradițional, evreii au crezut că Dumnezeu a 
rostit cele zece porunci astfel încât toți israeliţii să le audă, sau că măcar 
primele două porunci au fost rostite în fața întregului popor. Conform 
învățătorului galician hasidic Menahem Mendel din Rymanov (d. 1815), tot 
ceea ce ar fi spus Dumnezeu reprezintă prima literă a primului cuvânt, 
Aleph, care de fapt nici nu scoate vreun sunet (așa cum a precizat elevul 
acestuia Naphtali Zevi Ropshitzer, Zera Kodesh, în Shavuot). Ceea ce au 
auzit oamenii, totuși, nu este același lucru cu ceea ce i-a fost revelat lui 


Moise. 


Midrash-ul presupune că în timpul celor 40 de zile și nopţi pe care Moise 
le-a petrecut pe Muntele Sinai, Dumnezeu i-a revelat întreaga Biblie, 
precum și Mishnash-ul, Talmudul și Aggadah (Exodul Rabbah 47:1 despre 
Exodul 34:27). Mulţi dintre comentatorii Bibliei, totuși, par să descrie un 
proces ceva mai nuanţat, atât cu respect pentru revelaţie, cât și pentru 
scrierea propriu-zisă a textului Torei. În conformitate cu rabinul spaniol 
din secolul al XIII-lea Ramban, (cunoscut și drept Nachmanide): 


"Când Moise a coborât de pe munte, a scris de la începutul Torah până la 
sfârșitul poveștii despre Tabernacul, iar concluzia Torei a a scris-o la 
sfârșitul celui de-al patruzecilea an...asta potrivit celui care spune că Torah 
a fost oferită pergament cu pergament. Însă, conform celui care spune că a 
fost oferită întreagă, tot textul a fost scris în al patruzecilea an" (Ramban, 
prefaţă la comentariile sale despre Torah). 


Acest lucru este susținut și de cele scrise de comentatorul din secolul al XII- 
lea Rashbam cu privire la revelarea cărţii Leviticul. Potrivit lui Raashbam, 
Leviticul nu i-a fost oferit lui Moise pe muntele Sinai, ci în pustiul din Sinai, 


în cortul mobil al Întâlnirii (comentariu despre Numerii 1:1). 


Rabbi Meir Simchah haKohen din Dvinsk (1843-1926) minimalizează 
diferențele dintre Rabbi Yochanan și Resh Lakish: 


"Pentru cel care spune că a fost dată pergament cu pergament.... fiecare 
propoziţie s-a scris singură, iar Moise le-a notat pe un pergament cu 

cerneală și le-a oferit copiilor lui Israel și i-a învățat Torah. Dar pentru cel 
care spune că Torah a fost oferită întreagă... imediat ce i-a fost spusă lui 
Moise din gura lui Dumnezeu, le-a fost spusă și copiilor lui Israel,... iar 
după 40 de ani, a fost scrisă, și chiar dacă a fost scrisă la mult timp după ce 
a fost rostită de Dumnezeu, credincioase îi sunt cuvintele pentru că nu 
există nicio schimbare, sau lipsă, sau adăugare întemeiată pe mintea lui 
Moise" (Meshekh Hokhmah, Exodul 20:2). 


Conform acestui comentator timpuriu, ambii rabini talmudiști înţeleg; o 
revelație graduală, dar potrivit lui Rabbi Yochanan, fiecare propoziţie a fost 
imediat transcrisă și predată, în vreme ce Resh Lakish ar afirma că fiecare 
propoziţie a fost pusă în circulație imediat prin intermediul învățăturilor 
orale și apoi scrise toate deodată. Conform unor comentatori, însă, 
materialele transcrise nu au constituit "sursele" din care Torah a fost 
redactată. Exodul 24:7 - "După aceea, luând cartea legământului, a citit 
(Moise) în auzul poporului", asta însemnând că pergamentele și materialele 
scrise existau anterior scrierii complete a Torei. Rashba (R. Solomon 
Aderet, secolul al XIII-lea, Spania) explică acest lucru în termenii unui scop 
educaţional: 


"Moise nu a scris fiecare fragment la momentul la care i-a fost spus, ci mai 
degrabă le-a ordonat oral până la sfârșitul Torah. Dar pasajele care erau 
necesare la vremea aceea, le-a scris astfel încât poporul să le vadă și să le 
înveţe dintr-un text scris" (Hiddushei haRashba despre Gittin 60a). 


Cu toate acestea, Rashba consideră că Moise nu a folosit pergamentul scris 
al legământului în redactarea ulterioară a Torei. 


Ce putem crede însă despre cartea Deuteronomul? 

Ramban împarte Deuteronomul în două părţi: poruncile care nu fuseseră 
menţionate anterior erau proclamate de Dumnezeu; poruncile care fuseseră 
revelate anterior în Torah și blestemele din Deuteronomul 28 erau cuvintele 
lui Moise, spuse din propria sa inițiativă. Abordarea lui Nachmanide este 

surprinzătoare: însăși Talmudul afirmă, "Cel ce spune: acest verset rostit de 
Moise însuși, vorbind de la el, nu are niciun rol în lumea ce va veni" 
(Sanhedrin 99a). Cu toate aceste, mulți comentatori sunt de acord; R. 
Hayyim ibn Attar merge chiar mai departe: "Acestea sunt cuvintele! 
(Deuteronomul 1:1) înseamnă că tot Deuteronomul este de la Moise, dar că 
niciuna dintre cărţile anterioare nu este. Acestea sunt pe de-a-ntregul de la 
Dumnezeu" (Or haHayyim, Deuteronomul 1:1). 


Ce dezvăluie aceste surse clasice? Acestea constituie, aparent, o gamă largă 
de opinii asupra modului în care Torah a fost scrisă. Analizând Torah 


succesiv avem următoarele opinii: 


Geneza: Poate că a fost scrisă în întregime pe parcursul celor 40 de ani de 
pribegie sau poate că Moise a scris-o imediat după coborârea de pe Sinai. 
Unele legi precum cea referitoare la interzicerea de a mânca "vâna de la 
încheietura coapsei"( nervul sciatic) [Geneza 32:32], puteau să fi fost date 
patriarhilor anterior momentului Sinai sau poate Moise a introdus legea la 
locul ei pentru a o conecta cu sursa acesteia (vezi Talmud Hullin 101b). 


Exodul: Poate că fost scris integral la sfârșitul celor 40 de ani, sau poate că 
fragmentul referitor la legile despre Tabernacul a fost scris de Moise 
imediat după coborârea de pe muntele Sinai. Unele dintre aceste materiale, 
precum cartea legământului erau scrise separat înainte să fie scrise în Torah 


propriu-zisă. 


Leviticul și Numerii: Leviticul se poate să fi fost revelat în Cortul Întâlnirii, 
după momentul de pe muntele Sinai. Tot acest material putea fi scris la 
sfârșitul celor 40 de ani de pribegie. Poate că Moise a scris anumite pasaje 
privind Tabernaculul după coborârea de pe Sinai. Poate anumite porțiuni 
au fost revelate de Dumnezeu și scrise imediat sau au fost transmise pe cale 
orală până la compunerea Torei. 


Deuteronomul: Poate că Moise l-a scris integral așa cum i l-a dictat 
Dumnezeu, scriind ultimele opt versete cu lacrimi în ochi, sau poate că 
Iosua a scris ultimele opt versete. Poate că noul material este de la 

Dumnezeu, dar materialul repetat și blestemele sunt de la Moise, sau poate 
că întreaga carte este de la Moise. 


Sursele tradiționale ajută în mod cert la definirea problemelor de înţelegere 
a întrebărilor cu privire la modul în care Torah lui Dumnezeu a fost scrisă 
și când, dar diversitatea abordărilor lasă răspunsurile oarecum nelămurite. 


1.2.5 Textul masoretic 


Versiunea iudaică tradițională, uneori imperfectă, a textului Torah. 
Textul tradiţional al Bibliei iudaice a fost stabilit de un grup de cărturari, 
numiți Masoreţi, a căror activitate se întinde pe parcursul secolelor VI-X 
A.D. Masoreţii au examinat numeroasele manuscrise biblice remarcând 


divergenţele și căutând să determine care text este mai exact. 


Ei au remarcat faptul că citirea tradițională (keri) diferă de textul 
tradițional (ktiv), de exemplu, acolo unde textul conţine o expresie vulgară. 
Astfel de expresii au fost lăsate în text, dar eufemismul folosit de tradiție a 
fost notat în sprijinul celui care citește în sinagogă. 


Masoreţii au mai observat că tradiţia cerea ca anumite litere să fie mai mari 
sau mai mici decât altele. Ei au furnizat scrieri în care au presupus că unele 
cuvinte ar fi trebuit scrise altfel, de exemplu, acolo unde textul este la 
singular în timp ce contextul pare să necesite pluralul, dar aceste ipoteze au 
fost lăsate de-o parte și textul a rămas neschimbat. Textul actual al Bibliei 
iudaice a fost stabilit de către masoretul ben Asher, în Tiberias (Teverya), în 
anul 930 A.D. și este cunoscut sub denumirea de Textul Masoretic. 


Îndoieli asupra acurateţii 

O problemă majoră ridicată de majoritatea studiilor biblice se referă la 
acurateţea și temeinicia Textului Masoretic. Se știe că, încă din vremurile 
rabinice, scribii acordau o mare atenţie copierii Bibliei, mai ales a 


30 


Pentautehului, Sefer Torah. S-au păstrat reguli scrise privind modul de 
transcriere a Sefer Torah, cu rezultatul că nu există diferenţe între o Sefer 
Torah și o alta în lumea iudaică. 


Dar, așa cum arată versiunile antice Septuaginta, Targum, Pentautehul 
Samaritean, Biblia latină (Vulgata) și textele găsite printre manuscrisele de 
la Marea Moartă, erori s-ar fi putut strecura în text, înainte ca Textul 
Masoretic să fi fost stabilit sau, mai degrabă, versiunile antice pot fi bazate 
pe tradiţii care diferă de forma finală consemnată de Textul Masoretic. 


Pe alocuri, chiar și în Talmud unele texte biblice diferă faţă de versiunea 


masoreţilor. 


Criticismul biblic 

Cercetătorii biblici moderni, deși tratează textul masoretic cu respectul 
cuvenit, sunt de acord că acesta necesită unele amendări pe baza fie a 
versiunilor antice, fie a ipotezelor plauzibile. 


Problema ortodoxiei, ridicată de criticismul biblic se aplică numai pentru 
examinarea critică a felului în care Pentautehul a fost alcătuit. Însă, 
examinarea critică a textului în lumina amendării sale conform versiunilor 
antice nu este necesară, din moment ce nu există vreo dogmă care să spună 


că Textul Masoretic este infailibil, fiind cuvântul lui Dumnezeu. 


De remarcat faptul că nicio comunitate evreiască, ortodoxă sau reformată 
nu s-a gândit niciodată să amendeze textul Bibliei, o astfel de încercare 
fiind privită drept sacrilegiu. 


1.2.6 Fundamentalismul 


Fundamentalismul evreiesc 
Credinţa că Biblia, așa cum este interpretată ea de către tradiția rabinică, 
este infailibilă. 

Fundamentalismul este atitudinea referitoare la textele sacre ale unei religii 
în care acestea sunt luate ad-litteram și considerate ca fiind infailibile. 


Termenul de fundamentalism își are originea în SUA la începutul secolului 
XX, unde un grup de creștini protestanți au format o alianţă pentru a se 
opune reformelor progresiste în cadrul Bisericii. Liberalii susțineau că 
analiza Bibliei și știința modernă au făcut de neconceput ideea că Scriptura 
transmite informaţii precise în probleme ca vârsta Pământului sau felul în 
care animalele și oamenii au evoluat. Fundamentaliștii au adoptat această 
denumire având convingerea că acceptarea liberalismului însemna negarea 
fundamentului doctrinei creștine. Pentru fundamentaliști Biblia este însăși 
cuvântul lui Dumnezeu și este infailibilă în toate privinţele. 


S-a spus deseori că termenul de fundamentalist nu poate fi aplicat evreilor, 
deoarece provine dintr-o dispută a creștinilor și că pentru un evreu 
traditionalist Biblia nu este cuvântul Domnului ad-litteram, ci doar 
anumite pasaje; iar pentru evrei literatura Talmudică, unde Biblia este 
comentată și explicată este imperativă. Acest argument nu stă însă în 
picioare. Mai precis, termenul provine dintr-o dezbatere creștină, dar 


fenomenul pe care îl reprezintă este întâlnit și printre evrei. 


Cât despre chestiunea semnificației literare, principala preocupare a 
fundamentalismului nu este reprezentată atât de mult de direcţia 
interpretării literare, cât de cea a infailibilității textului. Fundamentaliștii 
evrei consideră că Biblia ludaică, așa cum este ea interpretată de tradiția 
rabinică, este infailibilă. Fundamentalismul evreiesc poate fi definit ca fiind 
acea atitudine în care toate noțiunile desfășurării istoriei sunt respinse. 
Pentru fundamentaliștii evrei nu poate exista recunoașterea vreunui 


element uman în Biblie. 


În orice caz, nu există motiv pentru vreun subterfugiu semantic. Termenul 
de fundamentalism evreiesc nu este mai mult decât o scurtătură 
convenabilă pentru cele descrise mai sus. Este important de remarcat faptul 
că, în cadrul vieţii religioase evreiești, spre deosebire de creștinism și 

islamism, nu există un grup organizat care să adopte în mod conștient 
poziția fundamentalistă, pentru a se distinge prin aceasta de restul 


comunităţii de credincioși. 


Mai mult, spre deosebire de unele variante contemporane ale islamismului, 
fundamentaliștii evrei folosesc rareori mijloace violente spre a-și îndeplini 
scopurile și există în rândurile lor o oarecare toleranţă religioasă. Din acest 
punct de vedere, fundamentaliștii evrei au dreptate să protesteze atunci 
când sunt numiţi fanatici. Practic, ceea ce reprezintă esenţa 
fundamentalismului evreiesc este întrebarea dacă istoricii moderni au 


dreptul sau nu de a spune ceva cu privire la dezvoltarea iudaismului. 


Având aceste premise însușite, nu este incorect să descriem iudaismul 
ortodox ca fiind mai apropiat de direcția fundamentalismului, față de 


iudaismul conservator sau reformat. 


1.3 Alte texte antice 


Biblia sau Tanakh este textul fundamental al poporului evreu. După 
distrugerea celui de-al doilea templu în anul 70 A.D. o altă tradiţie literară 
evreiască însemnată a apărut. Mishnahul (redactată prin 200 A.D.) și 
Talmudul (aproximativ 500 A.D.) au format nucleul literaturii rabinice 
comentând și clarificând legile biblice. 


Însă, între perioada biblică și cea rabinică, au apărut și alte scrieri. Printre 
ele Apocrypha, Pseudepigrapha și manuscrisele de la Marea Moartă. 
Suprapunându-se cu unele din cărțile târzii ale Bibliei iudaice, aceste texte 
relatează viața de la sfârșitul perioadei celui de-al Doilea Templu. Deși nu 
au fost păstrate în cadrul curentului principal al canonului Bibliei iudaice, 
aceste texte constituie martori istorici importanţi, legând perioada biblică 
de cea rabinică, furnizând informaţii despre fondarea creștinismului și 


ajutând în clarificarea procesului iudaic de canonizare biblică. 

Apocrypha, care înseamnă "lucruri ascunse" în greacă, se referă la o serie 
de texte socotite canonice de către comunitatea evreiască egipteană, cu 
centrul în Alexandria, dar neincluse în canonul restrâns al comunităţii 
evreiești palestiniene care a devenit apoi Tanakh sau Biblia iudaică. 
Biserica timpurie a păstrat aceste texte atât în versiunea latină (Vulgata) cât 
și în cea greacă (Septuaginta) a Vechiului Testament, ele rămânând o parte 
a canonului pentru diverse ramuri ale creștinismului. Exemple ale acestor 
texte includ adăugiri ale cărților Estera și Daniel, Ben Sira și Proverbele lui 
Solomon și primele trei cărți ale Macabeilor. 


Prima și cea de-a doua carte a Macabeilor relatează bătăliile duse de ludah 
Macabeul și frații acestuia pentru eliberarea ludeei de sub dominație 
străină. Cărturarii au încercat să explice de ce versiunea cea mai timpurie a 
unui text care menţionează povestea Hanukkah nu a fost inclusă în 
canonul iudaic. Unii au sugerat că numai cărțile scrise în ebraică au fost 
luate în considerare spre a face parte din canon; cărțile Macabeilor fiind 
excluse deoarece au fost scrise în greacă. Alţii au considerat că data relativă 
a revoltei Macabeilor nu ar fi permis includerea acestora în Biblia iudaică. 
Dar ambele teorii sunt problematice deoarece cartea lui Daniel care face 
parte din Biblia ludaică a fost scrisa parțial în arameică și provine din 
aceeași perioadă a revoltei Macabeilor. Alţi cărturari au considerat că 
excluderea cărții Macabeilor a fost o decizie a Fariseilor, care nu au dorit 
canonizarea unui text ce glorifica casta preoţilor. O altă explicaţie ar fi 
aceea că evreii aflați sub ocupaţie romană, nu credeau că ar fi o mișcare 
abilă din punct de vedere politic, să promoveze un text care prevestea 


succesul unei revolte evreiești. 


Aceste explicaţii diverse privind excluderea cărților Macabeilor reflectă în 
general poziţia ezitantă a cărturarilor referitor la întrebarea de ce unele 
texte au "intrat" în canonul Bibliei iudaice, iar altele nu. Aceste semne de 
întrebare sunt valabile nu numai pentru Apocrypha ci și pentru 
Pseudepigrapha și manuscrisele de la Marea Moartă. 

Pseudepigrapha înseamnă "scrieri false" în greacă. Se referă la o colecţie de 
texte a căror paternitate (nu) este atribuită unor personaje din Biblia 
iudaică. Asemănător cu Apocrypha unele texte din cadrul Pseudepigrapha 
au o temă apocaliptică. Exemple notabile ale Pseuepigrapha includ Cartea 
Jubileelor și Cartea lui Enoch. 


Manuscrisele de la Marea Moartă, descoperite în secolul XX, sunt dovezile 
istorice cele mai remarcabile privind viaţa evreilor în timpul celui de-al 
Doilea Templu. Aceasta colecție constă în peste 900 de documente și 
fragmente de documente găsite în peșterile din zona Qumran, Israel. 
Cărturarii cred că aceste manuscrise care includ textele biblice, Apocrypha, 
Pseudepigrapha precum și texte nemaiîntâlnite decât la Qumran, au 
aparținut unei comunităţi sectante care a trăit în deșertul ludeei. 


1.3.1 Biblia - Literatură antică 


Ce reprezintă literatura religioasă? 

Religia începe cu trăirea unui sentiment unic, spiritual, înspăimântător și 
fascinant în același timp, sublim și numinos. Pe măsură ce o cultură 
distinge simboluri, metafore și analogii pentru a identifica și denumi 
numinosul, divinităţile acesteia îi furnizează contextul pentru înțelegerea 
celor mai importante preocupări umane : nașterea și moartea, simetria și 
imprevizibilitatea naturii, solidaritatea socială și autoritatea, singurătatea și 
dorinţa de iertare. 


Religia reprezintă efortul omului de a extrage înţelesul și însemnătatea din 
confruntarea cu divinul. Prin intermediul veneraţiei omul intră într-o 
comuniune formală cu divinul; prin mituri și teologie el încearcă să explice 
relaţia între divin și realităţile vieţii. Făcând un pas mai departe, literatura 
religioasă colectează, înregistrează și organizează aceste cunoștințe și 
învățături, permițând răspunsului pozitiv al omului față de divin să fie 


transmis din generaţie în generaţie. 

Elemente comune în literatura Orientului Apropiat 

Biblia conţine o serie de elemente comune cu alte texte ale Orientului 
Apropiat. Structura fizică a Universului, nepusă la îndoială de autorii 
biblici, caracterizează literatura Orientului Apropiat, în întregime: 
Pământul este un disc subțire plutind pe suprafaţa oceanului; Raiul este o 
cupolă (firmamentul) ce reține "apele de sus", dacă nu ferestrele sale sunt 
deschise spre a permite ploii să cadă. Sub pământ se află Sheol, locuinţa 
morților (Psalmii, psalmul 88:3-12). În Ceruri se găsește o adunare (oștire) 
divină, unde Dumnezeu își anunţă judecăţile (1 Împărați 22:19). Deși toţi 
oamenii coboară în lumea subpământeană, când li se sfârșește viata, Biblia 
menţionează doi care sunt ridicaţi la Ceruri, alăturându-se fiinţelor celeste 
din Rai (Enoh, în Geneza 5;24 și Ilie în 2 Împărați 2:11). Spirite demonice 
cutreieră lumea (Azazel în Leviticul 16:8, năluca nopții în Isaia 34;14) și 
chiar și YHVH este capabil de comportament demonic (Exodul 4:24). 


La fel ca zeii altor literaturi antice, Dumnezeul Israelului este portretizat în 
termeni antropomorfici: se plimbă prin grădina Edenului "în răcoarea zilei" 
(Geneza 3:8); curcubeul Său apare în cer după o furtună (Geneza 9:13); stă 
pe tronul celest, înconjurat de fiinţe angelice minunate (Isaia 6;1-2). 


Similar altor popoare antice, Israelul recunoaște eficacitatea magiei (Exodul 
7:11-12), puterea inerentă a descântecelor și blestemelor (Numeri 22-24) și 
presupusa abilitate a unor oameni de a comunica cu Dumnezeu prin vise și 
oracole. La fel ca alte scrieri religioase, Biblia insuflă adorarea oamenilor 
sfinți (2 Împărați 2:21-25), a regilor (Psalmii, psalmul 2:6-7) sau a preoților 
(Numeri 16). Comune israelitilor si altor religii antice sunt și ofrandele de 
sacrificiu și ritualurile de răscumpărare săvârșite de preoţi, diferenţiaţi de 
mireni. 


Paralele cu literatura altor popoare 

Multe scrieri biblice au paralele în literatura altor popoare. Geneza 
împrumută detalii din poemele mesopotamiene ale lui Atrahasis și 
Ghilgameș, în legătură cu legenda potopului global. Figurile de stil biblice 

sunt influențate de poezia Canaanita timpurie, precum analogia, o 
remarcabilă caracteristică poetică a prozei din Biblie. 


Legile biblice conțin multe asemănări cu colecţiile legale ale anticei 
Mesopotamii. Părţi ale tratelor hitite și asiriene între un rege și vasalul săau 
sunt utilizate pentru a defini relaţia testamentară între YHVH și Israel. 
Șabloane egiptene sunt folosite pentru psalmul 104 și pentru o parte din 
Proverbe (22:17-23:11). Pe măsură ce vor fi descoperite alte lucrări antice pe 
viitor, va deveni şi mai clar că Biblia este o parte integrantă a literaturii 
Orientului Apropiat. 


Unicitatea Bibliei 

Totuși, diferențele sunt decisive, deoarece împrumuturile au fost 
transformate de monoteismul israelit. Câteva exemple vor arăta 
dimensiunea remodelării ce a avut loc. 


Temele mitologice păstrate în Biblie, precum mariajul între ființe divine și 
femei pământene, sunt rezumate la maximum și de abia integrate în 
narațiune (Geneza 6:1-4). Eroii biblici nu sunt veneraţi drept ființe semi- 
divine. În religia biblică, lumea subpământeană nu constituie un subiect 
pentru speculaţii religioase; într-adevăr absenţa unei concepţii pozitive 
asupra imoralității personale, alta decât cea datorată urmașilor, prezintă 
dileme teologice, rezolvate numai la sfârșitul perioadei biblice. 


Cultul biblic nu include ritualuri pentru îmbunarea spiritelor sau 
demonilor. Nu este prezentă venerarea străbunilor. Practicarea magiei este 
interzisă, la fel ca și comunicarea cu morţii, investigarea ficatului 
animalelor sacrificate, observarea zborului pasărilor și a altor forme de 
divinație (vezi de exemplu, Deuteronomul 18:10). 


Făcătorul de minuni israelit își trage puterile nu din cunoașterea științelor 
oculte, ci direct de la Dumnezeu. Revelaţiile verbale de la Dumnezeu, prin 
profeţi, sunt mult mai importante în Israelul biblic decât în celelalte 


civilizații antice. 

Diferențe faţă de alte epopei 

Comparativ cu epopeile altor popoare, narațiunea biblică a suferit o 
schimbare de concepţie și o simplificare drastică. Sunt absente miturile 
privind nașterea zeilor, rivalitatea acestora, relaţiile lor sexuale, ciclurile 
anuale ale morţii și reînvierii acestora -toate acestea fiind motive clasice ale 


literaturii antice. 


Concepţia biblică elimină noţiunea, întâlnită în numeroase mitologii 
păgâne, unui destin primordial, inevitabil, căruia îi sunt supuși oamenii și 
zeii, un destin care poate - uneori - fi manipulat prin intermediul 
incantaţiilor, prezicerilor și științei (cunoștințelor). În schimb Biblia este 
preocupată de condiția morală a omenirii, cu semnele providenţei divine și 
a minunilor care însoțesc formarea Israelului și cu semnificaţia lumescului, 
evenimente istorice aflate în legătură cu voința supremă și necondiționată a 


lui Dumnezeu, nelimitată de destin sau Soartă. 


Poate că tema centrală a Bibliei este tensiunea dintre voinţa Lui Dumnezeu 
și cea a omului: între cum ar trebui să fie (poruncile lui Dumnezeu) și cum 
este de fapt (eșecul omului, de a răspunde adecvat așteptărilor divine). 
Drept rezultat, concepţiile teologice de bază, privind păcatul și credinţa, 
sfințenia și izbăvirea, judecata și pocăinţa sunt revăzute, dându-li-se noi 


semnificaţii. 


1.3.2 Canonizarea 


Termenul "canon" se referă la un text de sine stătător al literaturii biblice, 
considerat ca fiind de inspiraţie divină. Canonul biblic evreiesc reprezintă 
un lung proces de selecţie, atestat chiar de Biblie, care numește vreo 22 de 
cărți considerate pierdute pentru noi, fără îndoială, printre alte motive, 
datorită faptului că nu au fost incluse în canon. Cărţile au fost incluse 


numai dacă au fost considerate sfinte, adică de inspiraţie divină. 

Biblia iudaică este împărțită în trei părți: Torah (Pentautehul), Profeţii și 
Scrierile. Această separare nu este una care ţine strict de conţinut; derivă 
din procesul de canonizare prin care cele trei părţi au fost finalizate la 
momente separate. 


"Torah lui Moise" era deja numele primei părţi a Bibliei iudaice în diverse 
cărți post-exil. Torah, unificată și canonizată era disponibilă pe vremea lui 
Ezra, în jurul anului 444 Î.Hr. Ulterior diversele interpretări ale legilor 
(midrashim) care se găsesc în cărţile lui Ezra și Nehemiah sunt rezultatul 
controverselor ridicate de o Torah în care există aparente contradicții și 
repetiții. Se poate afirma neîndoielnic că Torah era terminată înainte de 
timpul lui Ezra și Nehemiah. 


Profeţii 

Tradiţia rabinică afirmă că profeţiile au încetat odată cu cucerirea lui 
Alexandru cel Mare în 332 Î.Hr. Ca efect, cărțile scrise după acest moment 
nu au fost incluse în canonul profetic, a doua din cele trei părți ale Bibliei 
iudaice. Această viziune poate fi demonstrată de către absența dezbaterilor 
ulterioare asupra canonicității profeţiilor, lipsa cuvintelor grecești din 
cărţile profetice și includerea cărților lui Daniel și Cronici mai degrabă în 
Scrieri și nu în Profeţi. Probabil, Profeţii a fost canonizată în perioada 
persană târzie, posibil la începutul secolului patru Î.Hr. 


Scripturile 

Scripturile sunt o colecţie variată de texte. Unele dintre cărțile incluse în 
această parte sunt anterioare canonizării Profeţilor și au fost plasate în 
Scripturi datorită aspectului lor literar sau deoarece au fost privite ca 
având un grad mai redus de inspiraţie divină. Alte cărți apar în această 
colecție deoarece au fost scrise după ce canonul Profeţilor a fost închis. 
Între acestea din urmă se încadrează și cărțile lui Daniel și Cronici. 
Cântarea Cântărilor și Ecleziastul sunt considerate de unii cărturari ca 
având origine elenistică, dar tradiţia rabinică le atribuie lui Solomon. 

Daniel este considerată de cărturarii moderni ca fiind scrisă în perioada 


elenistică. 


În timp ce majoritatea Scripturilor erau privite ca fiind canonice înainte de 
distrugerea templului în 70 A.D., dezbaterile au continuat cu privire la 
statutul Proverbelor, Cântarea Cântărilor, Ecleziastul, și Estera, aceste 
dispute fiind atestate în literatura rabinică. Literatura din perioada celui 
de-al doilea templu arată că o colecție de Scripturi exista încă din secolul al 
doilea Î.Hr. dar nu era considerată ca fiind închisă formal. 


Canonizarea şi relaţiile interconfesionale 

Dezvoltarea istoriei iudaismului a creștinismului și a islamului are loc pe 
fundalul interpretării unui text autoritar revelat. Pentru iudaism acest text 
este constituit de Biblia ludaică. Noţiunea de canon furnizează un consens 
definitiv asupra conţinutului acestui text sacru și prin urmare ajută la 
unificarea diverselor interpretări propuse de variațiile iudaismului 


întâlnite în decursul istoriei. 


A fost decizia creștinilor să redeschidă pentru o clipă canonul și să 
introducă Noul Testament în acesta, creând astfel una dintre neînțelegerile 
de bază care separă iudaismul de creștinism. Canonul biblic iudaic trasează 
reperele în care iudaismul s-a dezvoltat și a furnizat materialul pentru o 
multitudine de exegeze. Conceptul de canon, cu noțiunile însoţitoare de 
autoritate și sanctitate, a asigurat Scripturilor ludaice un loc solid în istoria 


iudaismului. 


1.3.3 Apocrypha 


Formarea Bibliei iudaice (sau Tanakh) așa cum există ea astăzi nu a fost o 
concluzie istorică anticipată. Conţinutul Tanakh din timpurile noastre este 
rezultatul unui proces de selecţie și codificare care a avut loc pe parcursul 

câtorva secole în urmă cu aproximativ 2.000 de ani. Acceptând faptul că 
structura canonului a fost rezultatul unui proces istoric, trebuie să 
recunoaștem că au existat și alte texte evreiești care nu au trecut de această 
selecție. 


Care sunt aceste lucrări? 

Acest lucru ne duce către discutarea a două seturi diferite de texte antice 
care nu sunt incluse în Biblia iudaică, dar a căror existență vorbește despre 
bogăţia, creativitatea, diversitatea și complexitatea comunităţii iudeo- 
creștine din Palestina și împrejurimile acesteia din perioada anilor 200 Î.Hr. 
și 70 A.D. Unul dintre aceste seturi este numit "Apocrypha" (însemnând 
lucruri ascunse în greacă) și se referă la o colecţie de lucrări considerate 
canonice de către comunitatea evreiască egipteană, cu baza în Alexandria, 
dar neincluse în canonul restrâns al comunităţii evreiești din Palestina, care 
a devenit Tanakh din zilele moderne. Biserica timpurie a păstrat aceste 
lucrări, în versiunile latină (Vulgata) și greacă (Septuaginta) ale Vechiului 
Testament, rămânând parte a canoanelor romano-catolic și ortodox. 
Exemple ale acestor texte includ adăugiri la cărțile Esterei și Daniel, 
literatura filosofică a lui Solomon și Ben Sira, precum și primele trei cărți 
ale Macabeilor. 


Al doilea set este intitulat 
"Pseudepigrapha," o colecţie de texte a 
căror autori sunt necunoscuţi și sunt 
atribuite unor personaje din Biblia 
iudaică, de unde și numele 
pseudepigrapha, însemnând "scrieri 


false" în greacă. Termenul include de 
asemenea unele texte din aceeași perioadă, a căror manuscrise se găsesc în 
greacă, etiopiană, siriană și slavonă și care au fost păstrate de către ramurile 
estice ale bisericii creștine, în principal de cea etiopiană. 

De ce sunt importante? 

Multe indicii, esenţiale pentru înţelegerea contextului istoric al perioadei 
alcătuirii canonului, rezultă din studierea acestor texte cât și a vecinilor 
istorici--Manuscrisele de la Marea Moartă, care au fost descoperite în 
deșertul ludeei, mai precis la Qumran. Mai mult, aruncă lumină pe 
realitățile politice, ideologice și istorice din perioada vieţii autorilor și a 
audientei acestora. Aceste texte nu divulgă numai credinţele și practicile 
religioase, dar de asemenea oferă un crâmpei al activităților zilnice lumești, 
dar retrospectiv privind intrigante. Aceste texte antice elucidează și 
posibilele dezbateri teologice privind canonizarea Tanakh și diversele forte 
sectare aflate în joc. 


Cu respect pentru literatură, aceste fragmente trasează perspectiva prin 
care sunt privite alte creaţii care au apărut în aceeași perioadă și cea 
imediat următoare, inclusiv literatura elenistică scrisă mai ales în limba 
greacă precum și lucrările lui Flavius Josephus și Philo. Textele relevă de 
asemenea relaţia istorică cu ceea ce va deveni Scriptura creștină sau Noul 
Testament și dezvoltarea unei noi religii. Cronologic, acestea servesc la 
umplerea golului dintre Biblie și literatura rabinică și pregătesc scena 


pentru realizările iudaismului rabinic. 


Ce conţin acestea? 

Atât Apocrypha cât și Pseudepigrapha au fost scrise - consideră cercetătorii 
- în aproximativ aceeași perioadă, și nu este de neconceput să ne imaginăm 
că descoperirea unor teste pe viitor, care (împreună cu colecţia de la 
Qumran și alte manuscrise asemănătoare) ar putea să continue să ne 


prezinte noi informaţii despre lumea din care își au originea. 


Unele dintre textele atât din Apocrypha cât și din Pseudepigrapha (precum 
și Cartea lui Daniel din Biblia iudaica respectiv Apocalipsa din Noul 
Testament) pot fi considerate apocaliptice. Acest termen se referă la lucrări 
deseori aflate în legătură cu sfârșitul lumii, escatologia, geografia, 
populaţia și climatul unei lumi formate din creaturi divine sau suflete 

umane. Literatura apocaliptică pare să fie un gen popular al acestei 
perioade, iar mesianismul asociat cu aceasta face parte din viziunea care a 


ajutat la nașterea creștinismului în prima jumătate a secolului I. 


Apocrypha, ca întreg, este un amestec de texte, fiecare legate în felul lor de 
Biblie. Maccabei 1 este o scriere faimoasă într-o greacă ce pare tradusă într- 
un mod care păstrează stilul clasic al Deuteronomului istoric. Alte lucrări, 
precum Esdras 1, adăugările la Esther si Daniel, Baruch, și Scrisoarea lui 
Jeremiah, par încercări fie de rescriere a unor părţi din Biblie fie de umplere 
a unor goluri în naraţiunea acestora, așa cum au fost percepute de autorii 


lor. 


Cercetătorii consideră că multe dintre aceste lucrări au fost scrise în timpul 
celui de-al doilea secol Î.Hr. în zorii revoltei maccabeilor sau în ultimele 
decenii ale secolului I Î.Hr., după distrugerea celui de-al doilea templu. 
Acestea au servit drept răspuns la provocările religioase și politice ale 
vremii și au fost așezate în contextul textelor mai vechi pentru a fi mai 
autoritare pentru cititorii lor. Teoriile istorice derivate din aceste lucrări 
ajută de asemenea la o mai bună înţelegere a scrierilor originale ale Bibliei. 


Textele conţinute de Pseudepigrapha continuă temele din Apocrypha-- 
demonstrând un impuls pre-rabinic de a umple golurile și de a răspunde 
dificultăților din text, care vor fi ulterior amplificate în literatura rabinică 
din midrash. În plus, se disting din aceste texte două elemente importante. 
În vreme ce autorii au folosit istorisirile biblice pentru fundal, 
Pseudepigrapha diferă substanţial de sensul textelor originale. Scriitorii au 
folosit Biblia pe post de vehicul alegoric pentru a-și promova propriile 
scopuri și puncte de vedere. 


Poate și mai semnificativ, aceasta perioada de timp se axează pe lupta 
relativ nouă dintre lumile din Vest (Grecia, Roma, "Lumea Vestică") și cele 
din Est (Orientul Mijlociu, cultura care a produs Biblia ebraică și pe cea 


creștină). 


43 


e Bibliografie: 


Apocrypha 

1 Esdras (ro: Ezdra - cunoscută și ca 3 Esdras): O repovestire a trei părți din 
Biblie: Paștele sărbătorit de Iosie în anul 621 Î.Hr. (bazat pe Cronici 2) și 
cărțile lui Ezra și Nehemiah. 


Tobit: O descriere a lui Tobias și a călătoriei sale de la Nineveh (unde 
fusese exilată familia după cucerirea asiriană din anul 722 Î.Hr.) la Media. 
Ghidat de îngerul Raphael, Tobias se căsătorește cu o femeie a cărei soţ 
anterior fusese ucis de un demon. Cuplul (și Raphael) se întoarce apoi la 
Nineveh (Ninive) pentru a-l vindeca pe Tobit, tatăl lui Tobias, de orbire. 


Iudith (Cartea luditei): Se petrece în ultimii ani ai primului Templu 
(distrus în anul 586 Î.Hr.). Iudith îi salvează locuitori unei cetăți asediate, 
Bethulia, de către un conducător inamic, Holophernes (Olofern). Iudith îl 
seduce pe Holophernes și îl ucide. 


Esther (Estera): Versiunea Esterei inclusă în Septuaginta include șase pasaje 
care nu sunt conţinute de Tanakh. Acestea conţin: (1) o descriere a modului 
exact în care Mordechai îi salvează viaţa regelui; (2) conţinutul apelului 
Esterei către Ahashverosh; (3) textul decretului regal pentru uciderea 
evreilor; (4) textul scrisorii regelui prin care schimbă decretul și cere 
sprijinirea și apărarea evreilor; (5) o rugăciune rostită de Mordechai; (6) o 
rugăciune rostită de Estera. 


Daniel: Versiunea Cărţii lui Daniel inclusă în Septuaginta conţine trei 
pasaje care nu sunt incluse în Tanakh. Acestea includ: (1) o rugăciune 
rostită de Azariah și un poem de Șadrah (Șadrac), Meșah (Meșac) și 
Abednego (Abed-Nego) despre experienţa lor în cuptor; (2) o poveste 
despre Susanna, o femeie virtuoasă salvată de Daniel, după ce este acuzată 
pe nedrept de adulter; (3) istorisiri în care Daniel dovedește afirmaţiile 


neîntemeiate ale zeilor falși. 

Baruch (Baruh): Atribuită de text lui Baruch, scribul profetului leremia, 
această lucrare include confesiunea evreilor privind păcatele lor (de 
remarcat rebeliunea fără noroc împotriva babilonienilor, care a dus la 
distrugerea primului Templu, exilul în Babilon și sfârșitul primului 
iudaism) și o afirmaţie că înțelepciunea este a Lui Dumnezeu, iar poporul 


lui Dumnezeu se va întoarce pe pământurile sale. 


Epistola lui Ieremia: Prezentată drept o scrisoare a lui Ieremia către exilaţii 
din anul 597 I.Hr., aceasta condamnă venerarea falșilor dumnezei. 


Ben Sira [Cartea înțelepciunii lui Isus, fiul lui Sirah (Ecclesiasticul)]: O 
antologie de literatură filozofică, nu foarte diferită de Proverbe. Această 
lucrare furnizează sfaturi practice privind modul în care trebuie trăită viața 
corect (faţă de alţi oameni, față de familie, în afaceri etc) și atribuie sfaturile 
Lui Dumnezeu, evidențiind recompensele și pedepsele. Înţelepciunea este 
întruchipată de Torah. 


Cartea înţelepciunii lui Solomon: O pledoarie împotriva idolatriei, 
înţelepciunea aici, în loc să fie întruchipată de Torah, este văzută ca o 
emanațţie de la Dumnezeu (poate aflată în legătură cu concepţia lui Philo 
din Alexandria despre logos). 


2 Esdras (cunoscută și ca 4 Ezra): Ezra primește informaţii de la îngerul 
Uriel, privind apropierea eshatonului în care toți cei care au păcătuit grav 
vor fi distruși. Este singura lucrare din Apocrypha care este apocaliptică în 
totalitate. 


1 Macabei: O descriere istorică a ludeei din 175 până în 134 Î.Hr., inclusiv a 
contextului politic care a declanșat revolta macabeilor. Atenţia se 
concentrează pe isprăvile lui luda Macabeul și a familiei sale (în special 
Ionatan și Simon, doi dintre fraţii săi) și pe încercarea lor reușită (pentru o 


perioadă) de a restabili suveranitatea evreiască. 


2 Macabei: Un rezumat al unei lucrări istorice de lason din Cyrene 
(Kyrene, Cirene), orizontul acestei lucrări se limitează în jurul 

evenimentelor care au dus la revoltă și la viața lui Iuda (până la moartea sa 
în 160 Î.Hr.). 


3 Macabei: Deși nu toţi cercetătorii sunt de acord că aceasta face parte din 
Apocrypha, lucrarea relatează - cu teme împrumutate vizibil din Cartea 
Esterei - despre persecuția și eliberarea subsecventă a evreilor din Egipt. 


Pseudepigrapha 

1 Enoch (cunoscută și sub numele de Cartea lui Enoh -versiunea etiopiană): 
Aceasta și alte lucrări intitulate Enoch sunt bazate pe personajul Enoch din 
Geneză, un descendent direct al lui Adam și strămoșul lui Noah (Noe). O 
lucrare de mari dimensiuni (105 capitole), care conţine descrierea modului 
în care Dumnezeu l-a "luat" pe Enoch (fapt opus "morţii" lui Enoch), textul 
îl înfățișează pe Enoch într-o călătorie prin Ceruri, prezintă pedeapsa 
divină ce-i așteaptă pe păcătoși și răsplata pentru cei drepţi, dialoguri cu 
îngerii din Cer, viziuni și revelații, precum și o istorie a lumii până la 


Potop. 


2 Enoch (sau Cartea tainelor lui Enoh - versiunea slavonă): O relatare 
despre viața lui Enoch și a descendenților săi înainte de potop, inclusiv a 
călătoriei lui Enoch în Ceruri, alături de o istorie timpurie a lumii (fără a 
include potopul în sine). 


Cartea Jubileelor: O rescriere a întregii istorii biblice de la Geneza 1 până la 
Exodul 12 (unde Dumnezeu oferă poruncile pentru ofranda de Paște). 
Cartea insistă pe cifre, folosind sistemul de ani, săptămâni de ani (7 ani) și 
jubilee (49 de ani), și prezintă un calendar solar cu date fixe pentru 
sărbătorile evreiești. Textul, poate inițiind o temă abordată ulterior de 
literatura rabinică, accentuează atenţia acordată legii iudaice de către 
personajele biblice pre-mozaice. Această focalizare este amplificată de 
contextul în care autorul plasează naraţiunea, respectiv atribuie unui înger 
legile primite de Moise pe Muntele Sinai (la momentul teoretic la care 
Legea este prezentată israeliților). 

Testamentul celor 12 Patriarhi: Această lucrare constă într-o serie de 
testamente scrise de cei 12 fii ai lui Iacov către copiii lor, precum și 
binecuvântările lui Iacov către copii săi la sfârșitul vieţii sale. În fiecare 
testament individual, viața prezumtivului autor este repovestită. Textul 
afirmă că Mesia va veni din tribul lui Levi (în altă parte, totuși, din luda); 
că el va fi eternul Mare Preot și domnitorul civil al Israelului; și că păcatul 
va înceta treptat în timpul domniei lui. Porţile paradisului vor fi deschise și 
israeliții și neamurile convertite vor locui acolo și vor mânca din pomul 
vieţii. Împărăția Mesianică înfățișată, ca în Enoh - versiunea etiopiană, este 


un paradis etern pe pământ. 


Scrisoarea lui Aristeas: O lucrare de literatură filozofică cu o proveniență 
clară din cadrul lumii iudeo-elenistice, atribuită lui Aristeas, un oficial ne- 
evreu de la curtea lui Ptolemeu al II-lea Philadelphus, care a condus 
Egiptul elenistic în prima jumătate a secolului al III-lea I.Ch. În mod 
evident, o relatare a efortului elenistic de a traduce Torah, textul relatează 
faimoasa poveste a celor 72 de cărturari evrei trimiși la Alexandria, care au 
produs toţi aceeași traducere. 


4 Macabei: O altă lucrare cu rădăcini evidente în abordarea iudeo- 
elenistică asupra lumii, aceasta încadrează iudaismul în contextul filosofiei 
platonice și stoice. În timp ce relatează durerea și persecuția martirilor 
revoltei macabeilor, adoptă un iudaism bazat pe rațiunea elenistică mai 
degrabă decât pe (presupusa) patimă evreiască. Eusebius și alții au atribuit 
în mod incorect cartea lui Josephus, deși autorul ei și data compunerii sunt 


necunoscute. 


1.3.4 Pseudepigrapha (Pseudo-epigrafia) 


Scrierea sub un pseudonim folosește la protejarea identităţii autorului, dar 
pseudo-epigrafia este mai degrabă un furt de identitate. Prin atribuirea 

lucrării sale unui autor anterior, bine-cunoscut, pseudo-epigraful nu numai 
că stabilește un context pentru text ci îi și conferă acestuia o autoritate 
suplimentară. În istoria literară evreiască, cei mai mulți pseudo-epigrafi 
furnizează această autoritate pentru lucrări cu caracter apocaliptic sau 
mistic. 


Într-o cultură literară care afirmă că tot 
ceea ce este important a fost deja revelat lui 
Moise de către Dumnezeu (Talmud 
Yerushalmi Peah 2:4), rămâne puţin loc 
pentru originalitate. Acesta, până la urma, 
este motivul pentru care evreii care doreau 


ca alţi evrei să acorde atenţie lucrărilor lor 
originale au atribuit deseori munca lor altor autori mai vechi, stabilind 
obiceiul evreiesc al pseudo-epigrafiei sau falsei atribuiri. 


O mare parte a pseudo-epigrafiei evreiești provine din misticismul evreiesc 
sau din cercurile care erau atrase de speculații și experienţe mistice. Acest 
lucru nu este surprinzător, deoarece "lucrările originale" ce aveau nevoie 
de "autoritatea" suplimentară a unui autor anterior erau deseori speculative 
și includeau afirmaţii ale unor revelații divine sau a unei autorităţi 
extraordinare. Termenul de "Pseudepigrapha'" constituie o categorie 
erudită referindu-se la lucrări din perioada celui de-al doilea Templu 
(secolul VI-secolul I Î.Hr.), dintre care majoritatea sunt atribuite în mod fals 
unui personaj biblic, iar majoritatea includ revelații profetice sau mistice. 


Ultima jumătate a cărții biblice a lui Daniel a fost deja identificată în secolul 
III A.D. ca fiind pseudo-epigrafică. Această parte a cărții repovestește ceea 
ce se doresc a fi revelații ale unor evenimente viitoare din timpul secolului 
II Î.Hr. cu o acuratețe neobișnuită, până la evenimentele din iarna anului 
164, în vremea domniei lui Antiochus Epiphanes IV. În cuvintele filosofului 
păgân Porphyry, care identifica Daniel ca fiind pseudo-epigrafie (citat de 
Părintele Bisericii Ieronim din Stridon), "|Daniel] a fost redactată de cineva 
care a trăit în ludeea pe vremea lui Antiochus Epiphanes, iar acesta nu a 

prezis viitorul ci a repovestit trecutul. Așadar, ceea ce spune despre 
Antiochus este istorie precisă; iar dacă a adăugat vreo prezicere despre 


viitor, atunci le-a inventat, deoarece nu cunoștea viitorul." 


Alte lucrări pseudo-epigrafice din perioada celui de-al doilea Templu 
includ Cartea Jubileelor, care se descrie ca fiind un dialog între un înger 
trimis de Dumnezeu și Moise și include repovestirea unor pasaje din Biblie, 
precum și o "clasificare" strictă a legilor biblice. Testamentele celor 12 
Patriarhi și alte testamente iau forma literară a unor istorisiri pe patul de 
moarte, dar deseori includ fragmente din legende precum și un conţinut 
mistic. Multe dintre lucrările pseudo-epigrafice din această perioadă, însă, 
sunt atribuite unor personaje biblice mai puţin importante. Enoch, a cărui 
moarte este neobișnuită ("Şi a plăcut Enoh lui Dumnezeu și apoi nu s-a mai 
aflat, pentru că l-a mutat Dumnezeu." Geneza 5:24) a devenit o ţintă 
preferata pentru cărțile mistice care erau legate de ridicarea la ceruri. 
Baruh, scribul care a lucrat pentru profetul Ieremia, probabil a scris și 
lucrări proprii. Un pseudo-epigraf a completat curriculum vitae-ul lui 
Baruh prin scrierea, sub numele acestuia, a unui lucrări apocaliptice 


stabilită în timpul căderii primului Templu. 


Mai târziu, în perioada bizantină, Sefer Zerubavel, atribuită ultimului 
conducător evreu cu descendență directă din regele David, care a trăit în 
secolul VI Î.Hr., descrie o revelaţie a lui Zerubavel privind victoria lui 
Messiah și a mamei acestuia asupra vicleanului Armilus, care îl reprezenta 
pe împăratul creștin al Bizanțului. Scrisă în vremea dominației islamice 
asupra Israelului lucrarea midrashică Pirkei de Rabbi Eliezer, atribuită 
rabinului (tanna) Eliezer ben Hyrkanus (secolul I A.D.), repovestește istoria 
biblică, dar adaugă o mulțime de materiale din pseudo-epigrafia din 
timpul celui de-al doilea Templu, mai ales fragmente din cărţile atribuite 
lui Enoch. Includerea descrierii califatului musulman Omayyad indică o 
dată în timpul secolului VIII A.D. 


În secolul XIII, Moses ben Shem Tov de Leon, un discipol al kabbalistului 
Joseph Gikatilla (un mistic evreu), scrie mai multe lucrări pseudo- 


49 


epigrafice. Una, testamentul rabinului Eliezer cel Mare, atribuită tot 
rabinului (tanna) Eliezer ben Hyrkanus, refolosește modelul anterior al 
revelaţiei pe patul de moarte. Cele mai importante lucrări ale lui de Leon 
sunt, însă, atribuite lui tanna Rabbi Shimon bar Yochai și au devenit 
cunoscute drept Midraș haNe'elam (Midrașul pierdut). Această lucrare 
constituie baza pentru opera mistică cunoscută sub numele de Zohar. 


Nathan din Gaza, susținătorul aspirantului mesianic Shabbetai Zevi, a 
produs și o lucrare pseudo-epigrafică atribuită unui autor medieval, 
Avraham Hasid, care a "prezis" nașterea și viata lui Shabbetai Zevi. 
Lucrarea se pare că l-a convins pe ezitantul Shabbatai Zevi că era, de fapt, 
Messiah. Kabbalistul polonez și pseudo-epigraful Samson ben Pesach 
Ostropoler a scris un comentariu la o lucrare necunoscută și obscură 
numită Karnayim, atribuită unui autor neidentificat pe nume Aaron din 
orașul Kardina (de asemenea neidentificat). Cartea este atât de dificilă, iar 
comentariul lui Ostropoler atât de dibaci, încât este clar că acesta a scris 
atât lucrarea pseudo-epigrafică cât și comentariul. 


În vremurile moderne, nevoia de legitimare prin adăugarea numelui unui 
autor cunoscut sub titlul textului poate părea incomprehensibilă. Totuși, 
odată cu explozia informaţiei, autorii au nevoie de orice avantaj pe care-l 
pot obţine pentru a-și promova ideile. Un exemplu în acest sens este și 


articolul scris de Mary Schmich în Chicago Tribune în 1997. În introducerea 


articolului, aceasta prezenta un discurs ipotetic pe care l-ar ţine la 
absolvirea MIT. Ulterori s-a răspândit zvonul că discursul a fost ținut în 
acel de Kurt Vonnegut. 

1.3.5 Cărţile Macabeilor 


Prima și a Doua Carte a Macabeilor conţin cele mai detaliate descrieri ale 
bătăliilor lui luda Macabeul și ale fraților săi pentru eliberarea ludeei de 
sub dominație străină. Aceste cărți includ cele mai timpurii menționări 
despre povestea Hanukkah și despre reînchinarea Templului, pe lângă 
faimoasa poveste despre mama și cei șapte fii ai săi. Și, totuși, aceste două 
cărți lipsesc din Biblia ludaică. 


Înainte de a pune întrebări privind această omisiune, este important să 
înţelegem modul de alcătuire a canonului biblic evreiesc. Cuvântul 
“canon” provine din limba greacă și înseamnă “standard” sau “măsură.” 
Când se referă la un canon biblic, cuvântul este folosit pentru desemnarea 
unei colecţii de scrieri care sunt considerate autoritare în cadrul unui grup 
religios specific. Pentru poporul evreu, canonul biblic este compus din 
cărțile aflate în Tanakh (Biblia ludaică). 


Procesul de canonizare a Bibliei ludaice este adesea asociat cu Conciliul de 
la Jamnia (Ebraică: Yavneh), din jurul anului 90 A.D. Rabbi Yochanan ben 
Zakkai a reușit să scape din Ierusalim înainte de distrugerea orașului și a 
obținut permisiunea de a reconstrui o bază evreiască la Jamnia. Probabil, 
aici a fost discutat și acceptat formal canonul Bibliei ludaice. Totuși, aceasta 
este o afirmaţie care și-a pierdut din susținători în lumea teologică a 
ultimilor ani. Unele dintre dezbaterile care privesc aceste discuții - oriunde 
și oricând ar fi avut loc - apar în literatura rabinică, deși nu există 
documente complete care să ateste aceste dezbateri. În consecinţă, se poate 
numai specula asupra motivului cu privire la excluderea anumitor texte 


din canon, în vreme ce altele au fost acceptate. 


În ciuda faptului că diferite scrieri non-canonice nu au intrat în canonul 
evreiesc, totuși, acestea au o valoare documentară ridicată și sunt demne de 
a fi studiate, chiar dacă rabinii nu le-au considerat ca fiind de inspiraţie 
divină sau la fel de sfinte precum Biblia. Multe dintre aceste scrieri apar în 

categoria documentelor cunoscute generic sub numele ca Apocrypha. 
Scrierile apocrife conţin cărți existau la momentul presupus de la Jamnia, 
dar dintr-un anumit motiv nu au fost incluse în canonul biblic. În această 


categorie se află și cărțile Macabeilor. 


Diverse teorii 

Există mai multe teorii care încearcă să explice excluderea cărților apocrife. 
O teorie afirma că numai cărțile scrise în original în ebraică au fost luate în 
considerare pentru includerea în canon. Cu toate acestea, cartea lui Daniel, 
deși inclusă în canon, este scrisă în mare parte în arameică. Chiar și mai 
problematic este faptul că unii cărturari consideră că prima carte a 
Macabeilor a fost scrisă în original în ebraică, îndeplinind astfel criteriul 
lingvistic pentru includere - și totuși este absentă din canonul biblic. 


O altă teorie care explică omisiunea primelor două cărți ale Macabeilor se 
bazează pe datarea acestor documente. Cu toate că se presupune deseori că 
la Jamnia a fost întocmit canonul biblic, există unele speculaţii care afirmă 
că lista acceptată a cărților era deja existentă, cu mult timp înainte. Cu alte 
cuvinte, poate că adunarea rabinilor de la Jamnia a moștenit o listă de 
documente deja neoficial recunoscută ca fiind canonică și doar au aprobat 
formal această listă. 


Dacă este adevărat, atunci data relativă a revoltei Macabeilor ar înlătura 
includerea acesteia într-o listă deja acceptată anterior. Ar fi fost o carte prea 
“nouă” pentru a fi luată în considerare, de vreme ce nu avea o istorie solid 
ancorată în tradiție. Această teorie, însă, prezintă fisuri serioase printr-o 
comparaţie cu Cartea lui Daniel, deoarece Daniel este inclusă în canonul 
biblic în pofida faptului că majoritatea cercetătorilor datează ultima parte a 
cărţii în perioada revoltei Macabeilor în jurul anului 165 Î.Hr. - cu alte 
cuvinte, în timpul istoriei relatate în cărțile Macabeilor. 


S-a sugerat, de asemenea, că excluderea cărților Macabeilor se poate datora 
rivalităţii politice care exista în perioada târzie a celui de-al Doilea Templu 

între Saduchei și Farisei. Saducheii, o clasă de clerici care se ocupa de 
Templu, respingeau în mod deschis interpretările orale ale Fariseilor, o 
clasă proto-rabinică. Macabeii erau o familie de preoţi, în vreme ce rabinii 
au fost cei care au determinat forma finală a canonului biblic la Jamnia, 
aceștia din urmă fiind descendenţii Fariseilor. Este posibil ca excluderea 
cărților Macabeilor să fi fost una dintre ultimele salve ale bătăliei dintre 
Farisei și Saduchei? Ar fi hotărât rabinii de la Jamnia să canonizeze un 
document care lăuda atât de evident o familie de preoţi hasmoneană? 


Pragmatism şi politică 

Poate că răspunsul constă în ceva mai mult decât într-un amestec de 
pragmatism și politică. Cărţile Macabeilor descriu revolta condusă de 
familia Macabeilor împotriva regelui sirian Antiochus Epiphanes. Câteva 
sute de ani mai târziu, cărturarii evrei se aflau la Jamnia în timp ce Templul 
era distrus, iar Ierusalimul pierdut. Circumstanţele erau rezultatul propriei 
revolte eșuate împotriva romanilor. 


Poate că aceștia considerau imprudent să promoveze un text care prevestea 
o revoltă evreiască încununată de succes. Aceasta putea reprezenta o 
ameninţare, atât pe plan intern cât și extern. Romanii, în mod cert, nu ar fi 
privit favorabil popularizarea unui astfel de text, deoarece putea 
reintroduce conceptul revoltei unei populaţii care încerca cu disperare să 
supraviețuiască devastărilor survenite propriei tentative eșuate. Ironic, 
această luptă internă /externă stă la baza poveștii Hanukkah, și poate că 
tocmai această luptă repetată atât de des în istorie a prevenit ca textele 
fundamentale despre Hanukkah să fie incluse în canonul biblic. 


Deși cărțile Macabeilor nu au fost incluse în canonul biblic, valoarea lor 
este incontestabilă. Totuși, până și acest fapt întâmpină ceva dificultăți în 
contextul tradiţiei iudaice, datorită unui alt moment istoric. Prima și a doua 
carte a Macabeilor au fost incluse în Septuaginta, traducerea în limba 
greacă a Bibliei ludaice destinată inițial pentru comunitatea evreiască din 
Alexandria. Totuși, Septuaginta a devenit versiunea oficială a Bibliei pentru 

nou-născuta Biserică Creștină. Când acest lucru s-a întâmplat, autoritatea 
cărților Macabeilor a fost respinsă de comunitatea evreiască. Ironic, cărțile 
Macabeilor au supraviețuit deoarece au devenit parte a canonului creștin, 
pentru că altfel, aproape sigur, acestea ar fi fost pierdute în decursul 
secolelor. Dar, odată ce canonizarea creștină a avut loc, aceste cărţi au 


devenit pierdute pentru lumea evreiască pentru multe secole. 


Astăzi există un interes reînnoit pentru aceste cărți în cadrul comunității 
evreiești. Cercetătorii istoriei și literaturii evreiești recunosc valoarea 
acestor documente care ilustrează atât de fidel detalii, evenimente și 
personalităţi ale unei perioade importante a istoriei evreiești. Deși nu sunt 
considerate ca făcând parte din canon de nicio comunitate evreiască, aceste 
cărți sunt studiate din nou și ajută evreii să înţeleagă mai bine celebrarea 
Hanukkah. 


1.3.5.1 1 Macabei 


Cele patru Cărţi ale Macabeilor nu fac parte din Biblia ludaică. Totuși, 
acestea furnizează informaţii istorice privind revolta Macabeilor și domnia 
Hasmoneană. Aceste cărți au fost scrise la momente diferite și fiecare aduce 
o perspectivă unică evenimentelor celebrate ca sărbătoarea Hanukkah. 


1 Macabei (scrisă aproximativ între 134-104 Î.Hr. și descriind perioada 
anilor 166-135 Î.Hr.) este dedicată prezentării dinastiei Macabeilor, de la 
Mattathias (Matatia) până la fiul său Judah (luda) și la Jonathan (lonatan) și 
Simon, care au devenit mari preoţi și au obținut independenţa politică. 1 
Macabei a fost scrisă în ebraică (deși astăzi nu există manuscrise decât în 
greacă), pentru o audienţă iudaică, într-un stil biblic care subliniază modul 
în care Dumnezeu a ales familia Hasmoneană pentru a salva Israelul. 1 
Macabei seamănă oarecum cu Cartea Judecătorilor (Macabeii sunt "din 


seminţia bărbaţilor acelor prin ale căror mâini s-a făcut mântuire lui Israel." 

- 1 Macabei 5:62). Multe rugăciuni originale, discursuri și poeme incluse în 
1 Macabei reflectă sentimentele religioase intense ale noilor conducători. 


Cartea ar fi putut avea scopul legitimării dinastiei Hasmoneene în faţa a 
două obiecţii interne prezente în viziunea generală impusă generaţiei 
anterioare revoltei de către Ben Sirah: 


"Iar în pământul poporului Aaron moștenire nu va avea și nici stăpânire în 
popor. Că Dumnezeu este partea moștenirii lui. [...]A fost și legătura cu 
David, fiu din seminţia lui Iuda, ca să moștenească împărăţia fiii lui, unul 
după altul; dar alta este moștenirea dată lui Aaron și seminţiei lui." 
(Ecclesiasticul sau Cartea înțelepciunii lui Isus, fiul lui Sirah 45:29-30,35) 


(1) Mattathias (Matatia) nu este descendentul direct al familiei marilor 
preoți (Zadok) aleasă în vremea zilelor lui David, ai cărei descendenţi, 
Jason și Alcimus, au fost implicaţi în reformele elenistice ale Templului. (2) 
Dinastia Hasmoneană de preoţi nu poate fi descendenta regelui David, 
care provenea din tribul lui Iuda. 


Cu toate acestea, 1 Macabei răspunde implicit acestor obiecţii: 


(1) Autorul descrie acţiunile lui Mattathias și apelul său la adunare, "Tot cel 
care are râvna legii și se ține de legământ să vină după mine."( 1 Macabei 
2:27). Acesta folosește termeni asemănători cu cei folosiți pentru istoria cu 
Moise și tribul lui Levi, cu viţelul de aur și Finees, preotul zelot. Aceștia au 
atacat public profanatorii cultului iudaic. În Biblie, atât tribul lui Levi, cât și 
preotul Finees, sunt răsplătiți pentru acţiunile lor zeloase, prin acordarea 
unui statut special în cadrul Templului. Similar, în cazul lui Mattathias, 
acţiunile zeloase în faţa profanărilor îi aduc dreptul dinastic la preoţie 


pentru copiii săi. 


(2) 1 Macabei legitimează pretenţiile politice ale dinastiei hasmoneene prin 
descrierea detaliată a adunării populare care a ratificat revendicarea de 
către Simon a poziției de mare preot si a guvernării. Grecii sirieni au 
acceptat aserțiunea lui Simon, acordându-i "mantia roșie și catarama de 

aur", în timp ce evreii au imortalizat acordul lor, privind conducerea lui 
Simon, prin gravarea înţelegerii pe tăblițele de bronz încadrate în stâlpii de 
pe muntele Zion. Totuși, Simon nu a pretins niciodată să înlocuiască Casa 
lui David, în consecinţă acesta nu a luat niciodată titlul de "rege" și a lăsat 
înţelegerea ca fiind temporară "până se va scula prooroc credincios" (1 
Macabei 14:41) 1 Macabei subliniază și recunoașterea internațională 
acordată declaraţiei de independenţă Hasmoneene prin citarea a nu mai 
puţin de nouă documente regale de la Siria greacă, Roma și Sparta. 


Destul de interesant, 1 Macabei minimalizează războiul civil religios și 
politic pe care l-au purtat Macabeii cu preoții zadokiţi și eleniștii. În 
schimb, evidenţiază unitatea poporului în jurul figurii însufleţitoare a lui 
Iuda Macabeul, care este ilustrat ca un heros (războinic) și soter (salvator al 
comunității politice). Răufăcătorul este Antiochus al IV-lea, împăratul care 
încearcă să omogenizeze numeroasele grupuri etnice și religioase ale 
imperiului într-un singur regat elenistic loial. ("Și a scris regele Antioh la 
toată împărăţia sa să fie toți un popor și să părăsească fiecare legea sa." [1 
Macabei 1:44]) 


Probabil, autorul Cărţii 1 Macabei sprijinea curtea Hasmoneană și 
considera că a sa carte continuă tradiţia biblică a Cronicilor [Paralipomena]. 


1.3.5.2 2 Macabei 


Cele patru Cărţi ale Macabeilor nu fac parte din Biblia ludaică. Totuși, 
acestea furnizează informaţii istorice privind revolta Macabeilor și domnia 
Hasmoneană. Aceste cărți au fost scrise la momente diferite și fiecare aduce 
o perspectivă unică evenimentelor celebrate ca sărbătoarea Hanukkah. 


In contrast cu 1 Macabei, cartea 2 Macabei constituie un sumar al unei 
istorii scrisă în original în limba greacă, pentru evreii elenistici din 
diaspora, care trăiau în zonele vorbitoare de greacă din Egipt. Evreii cărora 

le era adresată cartea erau loiali atât naţiunii lor, cât și noului stat 
Hasmonean și, în același timp, erau supușii credincioși ai regatului grec al 
dinastiei Ptolemeice din Egipt. Iason din Cyrene (lason Cirineanul) a scris 
cele cinci volume originale ale istoriei Macabeilor, care au fost ulterior 
"rezumate" de către un scriitor anonim în cartea 2 Macabei. Originalul nu s- 


a păstrat. 


Autorul cărții 1 Macabei, care a scris pentru locuitorii ludeei, a cautat să 
promoveze legitimitatea preoților Hasmoneeni și a conducerii politice a 
acestora. Totuși, cartea 2 Macabei încearcă să explice evreilor din diaspora 
și, totodată, grecilor, faptul că revolta Macabeilor nu a fost rezultatul unei 
ciocniri inevitabile între două culturi - elenism și iudaism - a două popoare 
diferite, elenii și evreii. Vărsarea de sânge a fost de prisos și a fost cauzată 
de o alianţă nefirească între așa-zișii preoți materialiști și liderii greci 
iraționali care au provocat profanarea unui templu străvechi și 
persecutarea unei religii protejate de lege. Răufăcătorii evrei, lason și 
Menelaus (Menelau), au ameninţat pacea orașului prin subminarea 
respectului tradițional al grecilor pentru practicile religioase și legale ale 
autohtonilor. Cititori greci, care întotdeauna au respectat tradiţiile 
străvechi, ar fi condamnat cu siguranţă acești inovatori evrei care au 


provocat dezordine. 


În 2 Macabei există o accentuare unică a martiriului religios - Hannah și cei 
șapte fii ai săi și scribul bătrân Elazar sunt prezentaţi drept înţelepţi care-și 
apară în mod rațional decizia de a muri, preferabilă abandonării credinței 
străbunilor lor. Morţile acestora nu sunt văzute numai ca un mod dea 
sfinți numele Lui Dumnezeu, ci și ca un mod indirect de a spăla păcatele 
Israelului și de a evoca o intervenţie supranaturală a Lui Dumnezeu. Acest 
nou fenomen al martiriului religios reflectă tipul de devotament religios 
apreciat, în particular, de diaspora evreiască. Morţile acestora, de bună 
voie, prin tortură, au domolit mânia Lui Dumnezeu asupra profanării 
templului de către falșii preoţi și explică victoriile lui luda Macabeul ca 
fiind rezultatul mântuirii oferite de Dumnezeu, ca răspuns la moartea 

martirilor evrei, precum și pedeapsa corespunzătoare pentru aroganţa 
intolerabilă a lui Antiochus al IV-lea (2 Macabei 9). 


Intervenţiile supranaturale abundă în 2 Macabei, în vreme ce inițiativele 
militare motivate religios sunt reliefate în 1 Macabei. (Miracolul vasului cu 
ulei care arde timp de opt zile nu este menţionat nicăieri în cele patru cărți 
ale Macabeilor, apărând mai târziu din surse rabinice.) Stilul literar ales de 
Iason din Cyrene evidenţiază martiriul. Este un stil grecesc melodramatic, 
ce descrie grafic moartea copiilor inocenți, femeilor și bătrânilor. Scopul 
este acela de a șoca audiența cu o violenţă sentimentală și de a inspira 
cititorul cu o decizie eroică de a suferi torturi îngrozitoare mai degrabă 
decât de a comite idolatrie. 


Rezumatul cărţii lui lason din Cyrene a fost creat de cineva care căuta să 
legitimeze sărbătorirea Hanukkah în Egiptul Ptolemeic elenistic. Prin 
urmare, autorul anonim al rezumatului furnizează o istorie abreviată cu 
două scrisori scrise în 142 Î.Hr. de noua ludee independentă către evreii 
din diaspora egipteană. Scrisorile adresează o chemare către fraţii lor de a 
lua în considerare Hanukkah, precum o sărbătoare a reînchinării 
Templului. 


1.3.6 Manuscrisele de la Marea Moartă 


Manuscrisele de la Marea Moartă sunt cele mai remarcabile înregistrări 
istorice ale vieții poporului evreu din perioada 
celui de-al Doilea Templu. În secolul trecut, 
cercetătorii au asamblat laolaltă mai mult de 
900 de documente care cuprind această colecție 
- majoritatea în ebraică, cu doar câteva în 
arameică și greacă - și au dedus că acestea au 


aparținut unei secte evreiești antice. 

Deoarece această colecţie a fost descoperită în deșertul ludeei din Israel, 
majoritatea cercetătorilor consideră că secta respectivă a trăit în această 
regiune. Clădiri care au aparținut unei comunități evreiești au fost 
descoperite în zona din apropiere de peșterile unde au fost găsite 
manuscrisele. Cercetătorii cred că această sectă a ascuns documentele în 


peșteri, temându-se de invazia romană din Palestina din anul 68 A.D. 


Descoperirea manuscriselor 

În 1947, primele vase care conţineau ceea ce sunt astăzi cunoscute drept 
manuscrisele de la Marea Moartă au fost descoperite accidental de către un 
tânăr păstor beduin, lângă malul nord-vestic al Mării Moarte, la Wadi 
Qumran, astăzi în Israel. Una dintre cele mai importante descoperiri în 
cadrul manuscriselor constă în cea mai veche scriere a Bibliei ludaice, 
datând din secolul al II-lea Î.Hr. Texte aparținând Apocrypha și 
Pseudepigrapha au fost găsite, de asemenea, în colecţia de la Qumran. Per 
ansamblu, cele 900 de documente descoperite în regiunea Qumran includ 
materiale legislative, comentarii și adăugări la Pentateuh, precum și imnuri 
care, consideră cercetătorii, erau recitate de comunitatea din Qumran la 


ocazii speciale. 


Manuscrisele de la Marea Moartă au adăugat un capitol important la istoria 
evreiască, oferindu-le cercetătorilor o mai bună înţelegere a comunităţii 
iudaice din perioada celui de-al doilea Templu. Textele par să fi fost 
produse de o comunitate sectară de natură apocaliptică, ai cărei membri 
așteptau o bătălie între bine și rău în viitorul apropiat. Această comunitate 
a adoptat un calendar distinctiv, vechi și care era diferit de calendarul 
folosit de comunitatea de la lerusalim. Pe baza acestuia, cercetătorii 
consideră că secta de la Qumran s-a refugiat în pustiul ludeei datorită unei 
schisme cu comunitatea principală iudaică, probabil legată de practicile 
preoților și de autoritatea în cadrul Templului. 

Texte biblice 

Manuscrise și fragmente de manuscrise din toate cărțile Bibliei iudaice au 
fost descoperite la Qumran, cu excepţia cărților Esterei și Ezra/ Nehemiah. 
Cel mai bine conservat document este Cartea lui Isaia, care include toate 
cele 66 de capitole, aproape intacte. Două manuscrise complete ale Cărţii 
lui Isaia au fost descoperite la Qumran, alături de fragmente de la alte cel 
puţin douăzeci de manuscrise ale scrierilor lui Isaia. Cercetătorii cred că 
scrierile lui Isaia erau cele mai respectate cărți biblice ale acestei comunități 
sectare, care probabil credea că împlinește cuvintele profetului: "În pustiu 
gătiți calea Domnului" (Isaia 40:3). 


Textul manuscriselor lui Isaia diferă, câteodată, de textul Cărţii lui Isaia din 
Biblia iudaică actuală. Cercetătorii cred că atunci când manuscrisele de la 
Marea Moartă au fost redactate, numai Pentautehul era considerat canonic. 
Toate celelalte cărţi, inclusiv cele din Profeti și Scrieri, erau considerate 
complementare pe lângă textul fix al Bibliei și existau mai multe versiuni 
ale acestor cărți. 


Apocrypha şi Pseudepigrapha 

Câteva documente aparținând Apocrypha și Pseudepigrapha au fost 
descoperite, de asemenea, la Qumran. Deși nu au fost păstrate de 
comunităţile evreiești ulterioare, aceste texte sunt canonice în cadrul 
diverselor ramuri ale creștinismului. Cele mai importante din colecţia de la 
Qumran sunt cărțile Jubileelor și a lui Enoh, ambele incluse în canonul 
Bisericii Ortodoxe Etiopiene. 


Cartea Jubileelor este un text care se referă, în principal, la punerea la punct 
a calendarului evenimentelor biblice de la începutul creaţiei. Importanţa 
acesteia în cadrul manuscriselor de la Marea Moartă sugerează firea 
meticuloasă a sectei de la Qumran. Cartea lui Enoh prezice un fel de 
apocalipsă. Importanţa acesteia este conformă cu mentalitatea mesianică a 
comunității. 

Două texte apocrife păstrate sunt cărțile lui Tobit și Sirach, cunoscute și 
drept cărţile deuterocanonice, incluse în canonul creștin. Descoperirea 
acestora printre manuscrisele de la Marea Moartă constituie o dovadă a 
originii evreiești a acestor texte. 


Documente legislative 

Poate cele mai interesante scrieri descoperite printre manuscrisele de la 
Marea Moartă sunt textele nemaiîntâlnite altundeva decât la comunitatea 
de la Qumran. Acestea sunt împărţite în trei categorii: documente 


legislative, imnuri și adăugări biblice. 


Documentele legislative de la Qumran indică strictețea comunităţii și mai 
ales aplicarea legilor biblice, alături de implementarea unor reglementari 
proprii, non-biblice. Manualul de Disciplină identifică practici distincte în 
cadrul grupului, în vreme de Documentul de la Damasc condamnă 
practicile rituale ale sectei opozante de la Ierusalim. 


Natura apocaliptică a comunităţii este revelată de Manuscrisul Războiului, 
care descrie o bătălie între secta de la Qumran, "Fiii Luminii," și "Fiii 


Întunericului" și prezintă instrucțiuni pentru un război viitor de 40 de ani. 


Manuscrisul Templului completează și revizuiește legile din Deuteronom și 
descrie Templul de la Ierusalim. Un alt document, numit de cercetători 
4QDeuteronom, combină pasaje din Deuteronom și Exod (leșirea) pentru a 
explica obiceiul de Sabat. Alte chestiuni din aceste documente legislative se 
referă la apartenenţa la comunitate și pedepsele pentru încălcarea legii la 
Qumran. 


Imnuri și adăugări biblice 

Imnurile descoperite în cadrul manuscriselor de la Marea Moartă includ 
psalmi și binecuvântări, probabil recitate de comunitate la ocazii speciale. 
Cântecele Sacrificiului de Sabat descriu clase de îngeri și slujbele lor de 
venerație divină pentru 13 sabaturi consecutive, acoperind un sfert din an. 

Documentul evidenţiază calendarul solar utilizat de comunitatea de la 
Qumran. Așa cum s-a observat în Cartea Jubileelor și în cea a lui Enoh, 
calendarul și timpul erau chestiuni fundamentale pentru sectă. Un test 
identic cu Cântecele Sacrificiului de Sabat a fost descoperit și la Masada în 
1965, sugerând faptul că imnul a călătorit împreună cu refugiații ajunși la 
Masada, care fugeau de invazia romană din secolul I A.D. 


Un alt document, Psalmii Recunoștinței sau Hodayot, conţine 25 de imnuri, 
fiecare începând cu "odekha adonai" (Mulţumescu-Ți Doamne). 
Cercetătorii cred că aceste imnuri constituiau rugăciunile comunității și 
cântecele de slavă rostite la anumite momente ale zilei și ale săptămânii. 
Potrivit unui cercetător al documentelor de la Qumran, Esther Chazon, 
autorii unor părți din Hodayot pretind chiar că sunt îngeri, precum în 
cazul rugăciunii Kedushah, care amintește de pasaje din Biblie legate de 


adorarea îngerilor. 


Adăugările la Biblie îmbracă două feluri la Qumran. Cele scrise în stil 
pseudoepigrafic pretind că aparțin unor personaje biblice. De exemplu, 
Genesis Apocryphon sau Apocalipsa lui Lameh, este povestită din 
perspectiva lui Lameh, tatăl lui Noe. Repovestește istoriile lui Noe și 
Avraam cu numeroase detalii și, precum Cartea lui Enoh, a fost scrisă în 
arameică. Copia de la Qumran este singura versiune a acestui text care a 


fost descoperită. 


O altă adăugare la Biblie o constituie și Pesharim, un text necunoscut până 
la descoperirea manuscriselor de la Qumran. În aceasta, texte din cărțile 
Profeţii sunt rescrise, iar fiecare verset este urmat de o interpretare care 
explică sensul versetului. De exemplu, un peșer raportează omul "cel 
trufaș" (Habacuc 2:5) la un adversar contemporan comunității de la 


Qumran; romanii (Kittim). 

Comunitatea de la Qumran 

Atunci când au fost descoperite manuscrisele de la Marea Moartă, 
majoritatea cercetătorilor au crezut că respectiva comunitate de la Qumran 
avea legătură cu esenienii, un grup descris de scriitori din secolul I A.D., 
precum Iosephus (Titus Flavius Iosephus), Philo din Alexandria și Plinius 
cel Bătrân. Așa cum descrie losephus în "Războaie," esenienii erau o sectă 
religioasă, practicând comunitatea bunurilor materiale, ascetica, celibatul și 
care aveau credințe apocaliptice. Acest lucru părea să se potrivească și 


comunităţii de la Qumran. 


Astăzi, după publicarea tuturor celor 930 de manuscrise, cercetătorii nu 
mai consideră că secta de la Qumran este același grup descris de Iosephus. 
Manuscrisele folosesc termeni precum "femei bătrâne (înțelepte)", "mame", 
"surori" sau "fiice" - în timp ce în cadrul comunității eseniene nu existau 


lideri femei. 


Mai mult, termenul "esenian" nu este menţionat nicăieri în manuscrise, în 
schimb grupul se referă la ei înșiși ca la Yachad sau B'nei Zadok. Primul 
termen (Yachad) a fost probabil un nume folosit pentru întreaga 
congregație, în timp ce expresia ulterioară (B'nei Zadok) era specifică 
pentru grupul de conducători ai sectei, respectiv preoții. 


Manuscrisele de la Marea Moartă, cele mai vechi documente iudaice 
existente, confirmă longevitatea religiei evreiești. Dar, de asemenea, acestea 
atestă abundența de texte sacre în cadrul lumii antice evreiești, înaintea 


canonizării rabinice. Studierea manuscriselor este încă la început. 


În 2004, două fragmente din Leviticul 23 și 24 au fost descoperite la 
Qumran. Mai recent, în septembrie 2007, a fost descoperit un tunel care 
ducea de la lerusalim către zona Qumran, sugerând faptul că unele 
manuscrise și alte comori de la Templu au fost aduse în regiune, pentru a 
scăpa de distrugerea provocată de romani. Datarea cu carbon radioactiv și 
testele ADN sunt folosite pentru aflarea unei date mai precise a 

manuscriselor. Astăzi, manuscrisele se găsesc în Altarul Cărţii (Heikhal 
HaSefer), o aripă din cadrul Muzeului Israelului din Ierusalim. 


1.4 Ordonarea cărţilor Bibliei 


Cum a ajuns Biblia să existe în forma pe care o cunoaştem astăzi? 


Timp de multe secole înainte ca scribii evrei să publice cărțile biblice sub 
formă de codexuri, aceştia au păstrat cărțile sub formă de pergamente 
separate. În anumite cazuri, scribii au aşezat câteva cărți într-un singur 
manuscris şi într-o anumită ordine. Acest lucru se poate spune Torah, care 
trebuia să fie ordonată deoarece evreii o citeau în mod ritual în ordine, ca 
parte a venerării lor. În mod similar, scribii au 
grupat cărțile lui loşua, Judecătorii, Samuel şi 
Regi (Împărați) într-o anumită ordine, de vreme 
ce acestea redau o poveste mai mult sau mai 
puțin continuă în ordine cronologică. Cu toate 
acestea, pentru restul Bibliei, chiar şi în 
vremurile rabinice, exista o ordine schimbătoare 
a cărților Profeţilor (cu excepția Profeților 
Minori) şi a Scripturilor. 


Anumitor grupuri de persoane, mai ales scribilor, le place ordinea. Scribii 
mesopotamieni copiau deseori serii de tăblițe cuneiforme într-o ordine 
standard. Predictabilitatea rezultată făcea mai uşor ca cititorii să găsească 
ceea ce căutau, indiferent ce copie consultau. În mod similar, poate că 
bibliotecarii antici israeliți păstrau manuscrisele biblice într-o anumită 
ordine, pentru a le localiza mai uşor. Aceasta ar putea să fi fost funcția 
inițială a ordonării cărților Bibliei. 


Biblia prezintă semne de ordonare atât la nivel macro, cât şi la nivel micro. 
La nivelul micro, textul este împărțit în cărți, de obicei care pot încăpea pe 
un pergament. Astfel, Cei 12 Profeți Minori constituie o singură carte sau 
pergament, deşi este alcătuită din mai multe cărți. 

La nivel macro, această uriaşă colecție constă dintr-o serie de colecții mai 
mici. Modul exact în care această ordonare a avut loc reprezintă subiectul 
unei intense dezbateri în zilele noastre: cât de timpurie este împărțirea 
Bibliei în Torah, Nevi'im şi Kethuvim? Când şi de ce s-a dezvoltat această 
separare? Sursele rabinice atestă existenţa Bibliei în trei părți (tripartită”). 
Cercetătorii biblici au descoperit aluzii despre această structură în Noul 
Testament şi printre manuscrisele de la Marea Moartă. Totuşi, aceste 
referințe nu dovedesc în mod decisiv faptul că Biblia a fost organizată în 
trei părți mai devreme de secolul I A.D. Într-adevăr, evreii au utilizat o 
serie întreagă de ordonări şi organizări în perioada celui de-al doilea 
Templu. 


Ordonarea tripartită a fost, probabil, una dintre cele mai timpurii 
organizări a Bibliei, deoarece clasificarea cărților nu este una foarte 
evidentă. De exemplu, Daniel aparține mai degrabă Profeților de pe Urmă; 
Ezra-Nehemiah, Cronici şi poate unele dintre celelalte cărți aparțin 
Profeţilor Dintâi. Astfel, clasificarea prezentă a acestora pare să reflecte un 
proces de evoluţie: la vremea la care aceste cărți din urmă au fost compuse, 
setul cunoscut drept Profeţii fusese deja stabilit, astfel că acestea nu puteau 
fi incluse în acea secțiune. Adică, în timp Torah a fost determinată mai 
întâi, apoi Nevi'im, şi în cele din urmă Kethuvim. 


Această ipoteză cu privire la dezvoltarea evolutivă a canonului tripartit 
poate, de asemenea, explica stabilitatea - şi lipsa de stabilitate - a ordinii 
din fiecare secțiune. 


Torah - prima determinată - este complet stabilă: toate manuscrisele sunt 
în ordine - Geneza, Exodul, Leviticul, Numerii şi Deuteronomul.( Desigur, 
având în vedere conţinutul acestor cărți, ordinea lor nu este foarte 
flexibilă.) În cadrul Nevi'im, acelaşi lucru se poate spune şi despre Profeţii 
Dintâi. Însă, cu privire la ordinea cărților din secțiunea Profeţilor de pe 
Urmă, există ceva mai multă flexibilitate; majoritatea manuscriselor nu 
urmează ordonarea talmudică. În cadrul Kethuvim, manuscrisele arată o 
variație destul de mare a ordonării cărților. Destul de surprinzător, sursele 
antice nu indică care ar trebui să fie ultima carte din Biblie. 

1.5 Zece poveşti surprinzătoare din Biblie 
De la şerpi, la prostituate şi vegetarieni. 


Probabil cunoaşteţi poveştile importante din Biblie, dar Biblia este o lucrare 
versatilă şi lungă. Urmează zece poveşti pe care probabil nu le-aţi auzit în 
biserică şi nici nu v-au fost recomnadate de către părinţi. Unele dintre 
acestea vă vor face să râdeți, iar altele vă vor deranja. Însă, toate merită 
citite. 


1. ludah și Tamar 


Geneza 38 


Tamar se căsătoreste cu doi dintre fiii lui ludah (luda). După ce al doilea 
moare ea ar trebui să se căsătorească cu al treilea fiu al lui ludah, dar ludah 
amână căsătoria. Asa că Tamar se deghizează într-o prostituată si se culcă 
cu socrul său, în cele din urmă născând gemeni cu acesta. 


2. Şarpele vindecător al lui Moise 
Numerii 21:4-9 


După ce israelitii se plâng despre cât de grea 
este viata în desert sunt loviti de o plagă de 
serpi veninoşi, care muscă şi ucid mulți 
oameni. Când israelitii îl imploră pe Moise să 
intervină în sprijinul lor, acesta face un sarpe 
sculptat din aramă care îi vindecă pe toţi cei 
care-l privesc. 


3. Fiica sacrificată 


Judecători 11:29-40 Intoarcerea lui lephthah 


de Giovanni Antonio Pellegrini 
Când un războinic pe nume lephthah (leftae) 

se găseşte în timpul unei bătălii promite că va sacrifica lui Dumnezeu pe 
oricine îi va ieşi în cale să-l întâmpine când ajunge acasă. Din nefericire, 


această persoană se dovedeşte a fi fiica sa. 


4. Concubina tăiată în bucăţi 
Judecători 19:22-30 


O concubină este violată şi lăsată să moară de către un grup de bărbați 
violenti în oraşul Gibeah. Dimineaţa, când o găseşte soțul, acesta o pune pe 
măgarul său şi apoi o taie în 12 bucăţi, pe care le trimite în toate colțurile 
Israelului, pentru a le arăta oamenilor cât de violenti şi de depravaţi au 
devenit. 


5. Atenţie la hemoroizi 


Samuel I 5:9-6:18 (Cartea întâia a Regilor 5:9-6:18) 


După ce filistenii capturează chivotul israeliților, îl mută din oraş în oraş 
deoarece pe unde ajunge, oamenii din zonă capătă... hemoroizi. Eventual, 
filistenii hotărăsc să returneze chivotul, plătind dobândă sub forma unor 
şoareci şi hemoroizi sculptați în aur. 


6. Vrăjitoare şi fantome 


Samuel I 28:3-25 (Cartea întâia a Regilor 28:3-25) 


După ce profetul Samuel moare, regele Saul realizează că tot mai are 
nevoie de sfaturi de la mentorul său şi angajează o vrăjitoare pentru a 
chema spiritul lui Samuel. Aceasta, în pofida faptului că tocmai Saul era cel 
care interzisese vrăjitoria în Israel. Când Samuel este ridicat din moarte, 
acesta îl mustră pe Saul pentru încălcarea regulilor şi prezice căderea lui 
Saul. 

7. Amnon Și Tamar 
Samuel II Capitolul 13 (Cartea a doua a Regilor, capitolul 13) 


Amnon şi Tamar sunt frați vitregi, ambii fiind copii regelui David. Amnon 
este înnebunit de Tamar şi în cele din urmă o violează. Pentru a se răzbuna, 
Absalom, un alt fiu al lui David, îl ucide pe Amnon. 


8. Eliyahu îi transmite torta lui Elisei 


Împărați II Capitolul 2 (Cartea a patra a Regilor, capitolul 2) 


Profetul Eliyahu (Ilie) nu moare; acesta este ridicat la ceruri într-un car. 
Dar, înainte de asta acesta îi dă lui Elisei o porție dublă din spiritul său 
(orice ar însemna asta), iar Elisei (Elişa) efectuează o serie de miracole, 
inclusiv trimiterea a doi urşi pentru a sfârteca 42 de copii obraznici. 


9. Daniel înțeleptul vegetarian 
Daniel 1:8-21 


Atunci când Daniel şi prietenii săi Hananiah (Anania), Mişael şi Azariah 
trăiesc în palatul regelui Nevuchadnetsar (13372123 - Nabucodonosor), 
aceştia nu doresc să mănânce mâncarea servită (prezumtiv non-cuşer) şi 
cer în schimb legume şi semințe. Ofițerul responsabil de cei patru se teme 
că meniul vegetarian îi va slăbi, dar aceştia devin cei mai înţelepţi dintre 
toți oamenii din regat. 


10. Numele copiilor lui Hosea 


Hosea 1:2-8 


Dumnezeu îi porunceşte lui Hosea (Osea) să se căsătorească cu o femeie 
desfrânată, lucru pe care acesta îl face. Când aceasta naşte copii, Hosea le 
pune numele (la îndemnul lui Dumnezeu) lezreel (Izreel), Lo-Ruhama (Cea 
neiubită) şi Lo-Ami (Nu este poporul Meu). 

1.6 Fixarea textului biblic 


Biblia a devenit un text stabil abia în perioada rabinică timpurie. 


O carte se poate bucura de autoritate chiar dacă nu are un text stabil. 
Scrierea cuvintelor sale, cu siguranţă a cuvintelor în sine - chiar a versetelor 
întregi - nu putea să varieze de la o copie scrisă la alta. În consecinţă, va 
trebui să luăm în considerare chestiunile canonizării şi stabilizării textuale 
în mod separat. Într-adevăr, este extrem de probabil faptul că textul biblic a 
devenit stabil abia în perioada rabinică timpurie. La acea vreme, evreii 
aveau deja o idee relativ clară cu privire la care texte sunt acceptate şi care 
nu, şi concepuseră anumite metode de interpretare midraşică (şi anume, 
metode de interpretare care analizau textul cu atenţie şi erau, posibil, 
bazate chiar pe variante precise de ortografiere). Funcţional vorbind, 
dezvoltarea ulterioară a permis semnificații fluide chiar după ce textul a 
devenit fix. 


Comunitatea care a creat manuscrisele de 
la Marea Moartă considera ca fiind 
autoritară o aşa-zisă Biblie, dar nu aveau 
un singur text stabil pentru cărțile acesteia. 
Acea comunitate deşertică antică continua 
să explice cărțile biblice, uneori în versiuni 


=. care sunt destul de diferite de cele găsite 
în ceea ce s-a cristalizat ulterior drept textul masoretic. De fapt, în cel puţin 
un caz s-ar părea că sunt interpretate două versiuni diferite ale aceluiaşi 
verset. Cu alte cuvinte, doar pentru că acea comunitate credea că o anumită 
lucrare este sfântă şi revelată nu însemna că textul trebuia să existe într-o 
singură versiune. 


Când a început fixarea? 
Pe baza celor mai vechi texte care au fost descoperite, putem afirma că 
textul consonantic al Bibliei (adică, numai consoanele, fără vocale şi semne 

pentru cantilație) a fost stabilit aproximativ la sfârşitul secolului al II-lea 
A.D. Nu cunoaştem cu exactitate modul în care acest lucru a avut loc; poate 
cineva a alcătuit o ediție master după care au copiat ceilalți scribi. Poate că 
distrugerea celui de-al doilea Templu în anul 70 A.D. şi esecul revoltei din 
132-135 A.D. (rebeliunea lui Bar Kokhba) au determinat o criză care a servit 
drept un imbold pentru crearea unui text autoritar. 


Considerând gama largă a versiunilor antice (şi posibilele erori de 
transcriere ale scribilor), textele medievale biblice prezintă remarcabil de 
puţine variante. Cu toate acestea, chiar şi acea perioadă a cunoscut 
ocazional variante textuale diferite, inclusiv interpretări în Talmudul 
Babilonian care diferă de majoritatea manuscriselor biblice iudaice. Fixarea 
textului consonantic a continuat chiar şi după începutul tipăritului la 
sfârşitul secolului al XIII-lea. Chiar şi aşa, până în această zi, rămân câteva 
variante de ortografiere. 


Astăzi, dacă vom analiza două texte ale Bibliei ludaice, acestea vor conţine 
aceleaşi cărți, grupate în trei părți majore, apărând în aceeaşi ordine, cu o 
concordanţă de 99% asupra consoanelor şi vocalelor folosite. 


Această consistenţă reprezintă rezultatul unui proces lung şi complicat, 
care a avut loc în mare parte în spatele perdelei, ascuns vederii noastre. 


După mai bine de o jumătate de secol de la apariţie, gardienii textului 
biblic au conceput diverse sisteme de marcare a vocalizării 
corespunzătoare a textului consonantic. Sistemul de vocalizare asociat cu 
masoretul Aaron Ben Moses Ben-Aşer şi cu orasul Tiberias din Galilea a 
"câştigat" în fața sistemelor concurente, oferindu-ne Biblia ludaică aşa cum 
există astăzi. Acest lucru înseamnă că, în forma sa curentă (cu vocale), 
Biblia ludaică nu are decât ceva mai mult de un mileniu (cu excepția 
Septuagintei ). 

1.7 Aspecte unice ale legilor biblice 


Ce este atât de deosebit cu privire la legile oferite în Biblie? 


În lumina diferențelor fundamentale dintre legile biblice şi legile 
mesopotamiene, precum şi a ţelului exprimat de legile biblice: "Îmi veți fi 
împărăție preoțească şi neam sfânt" (Exodul 19:6), este posibil să distingem 
câteva dintre trăsăturile distinctive ale acestora. 


Trăsături distinctive 
1. De vreme ce legea constituie o expresie a voinței divine, toate crimele 
sunt considerate păcate şi anumite ofense devin MA 
greşeli absolute, imposibil de a fi iertate de către e c SE T 

oameni. Aceasta se aplică, de exemplu, în cazul — 
adulterului: "De se va desfrâna cineva cu femeie 


măritată, adică de se va desfrâna cu femeia 


aproapelui său, să se omoare desfrânatul şi 
desfrânata" (Lev. 20:10; comparați cu Deut. 22:22). Spre deosebire de legile 
mesopotamiene care permit ca soțul sau regele să decidă dacă pedepseşte 
soția şi adulterinul sau le acordă iertarea, adulterul în Biblie nu este numai 
o ofensă adusă soțului, ci, de asemenea, un păcat împotriva lui Dumnezeu 
care nu poate fi iertat de către vreun reprezentant uman. 


2. Întreaga viață a unei persoane este direct legată de voinţa lui Dumnezeu. 
Numai în Israel existau obligații civile, moral-etice şi religioase îmbinate 
într-un singur tratat legislativ. În Mesopotamia, aceste trei domenii erau 
încorporate, fiecare în parte, în colecţii legislative, compilații filosofice şi 
manuale preoțești, toate fiind compuse de către diverşi autori umani. De 
vreme de Dumnezeul lui Israel este singurul legiuitor, oamenii sunt în 
ultima instanţă singurii responsabili în fața lui Dumnezeu pentru toate 
aspectele existenţei lor. 

Dumnezeu iubește Israelul 

3. Spre deosebire de Mesopotamia, unde numai regele era ales de către zei 
pentru a scrie legile, Dumnezeul lui Israel alege toți copiii lui Israel să fie 
primitorii legii divine. Atenţia şi grija lui Dumnezeu se extinde la toți 
membrii comunităţii, nu doar către un individ ales. Astfel, toată lumea 
devine personal responsabila pentru respectarea legilor. Acest lucru, în 
schimb, duce la conceptul responsabilității individuale şi comune. Nu mai 
este doar responsabilitatea liderului comunității (aşa cum era pentru regele 
din Mesopotamia) de a menţine dreptatea şi de a proteja drepturile 
comunității; acum este responsabilitatea fiecărui membru al societății. De 
vreme ce legile au fost comunicate tuturor, obligația pentru respectarea 
acestora se află pe umerii întregului popor. Fiecare membru al comunității 
are, astfel, responsabilitatea duală de a respecta legea personal şi colectiv, 
ca un grup. Fiecare trebuie să vegheze ca dreptatea să fie aplicată şi toate 
încălcările să fie pedepsite; altfel, comunitatea şi membrii acesteia sunt 
amenințați cu consecințe cumplite. Respectarea cu fidelitate a legilor 
garantează protecție divină şi recompensare atât pentru individ cât şi 
pentru grup. Legea devine cel mai important factor din viața şi destinul 
Israelului. 


4. Legile sunt proclamate în mod deschis către întreaga societate şi nu sunt 
restricționate la vreo clasă profesională de jurişti, avocați sau judecători. 
Exodul 21:1 exprimă acest lucru în mod limpede: "lată acum legiuirile pe 
care tu le vei pune în vedere lor." Legile biblice, promulgate în mod public 
anticipat, contrastează cu epilogul unei legi din cadrul colecţiei legislative 
mesopotamiene (Codul lui Hammurabi), unde partea vătămată învață 
despre condiţiile legii referitoare la cazul său numai după ce delictul a fost 
comis. Deşi colecțiile legale mesopotamiene erau copiate în cadrul 
cercurilor scribilor, nu există vreo menționare în acestea despre faptul că 
legile au fost făcute publice. În cadrul societății israelite, pe de altă parte, 
legile au fost proclamate public chiar de la început, la Muntele Sinai. lar 
Ezra, într-o ceremonie publică ce a avut loc în prima zi a celei de-a şaptea 
luni (Tishrei) a citit Torah cu voce tare în faţa întregii populaţii din 

Ierusalim (Nehemiah 8:1- 12); o altă citire publică având loc în timpul 
domniei regelui losiah (Cronici 2, 34:30- 32). 


5. Legile biblice, din vremea aceea, reprezentau un corp de învățături care 
aveau un rol educaţional. Spre deosebire de legislația mesopotamiană (cu 
foarte puţine excepții), clauze finale, care ofereau argumente pentru 
respectarea legii, sunt ocazional adăugate la legile biblice. A se vedea, de 
exemplu, Exodul 22:21, "Pe străin să nu-l strâmtorezi, nici să-l apeşi, căci şi 
voi ați fost străini în pământul Egiptului"; şi Exodul 22:26-27, "De vei lua 
zălog haina aproapelui tău, să i-l întorci până la asfinţitul soarelui, Căci 
aceasta este învelitoarea lui, aceasta este singura îmbrăcăminte pentru 
goliciunea sa. În ce va dormi el? " Astfel de adăugiri explicative, etice, 
religioase şi istorice aveau scopul unui apel la conştiinţa oamenilor spre a-i 
motiva pentru respectarea legilor. 


6. De vreme ce toate ființele umane sunt concepute ca ființe create după 
imaginea divină, sanctitatea vieții umane prezintă un interes aparte pentru 
legile biblice. Astfel, oricine nimiceşte viața unui om trebuie să dea seamă 
pentru asta: "De va vărsa cineva sânge omenesc, sângele aceluia de mână 
de om se va vărsa, căci Dumnezeu a făcut omul după chipul Său" (Gen. 
9:6). Unicitatea vieții umane din Biblie nu permite ca aceasta să fie 
măsurată în termenii unor compensații monetare sau de altă natură 
materială, aşa cum se întâmplă în cadrul legii mesopotamiene; a se vedea 
Numerii 35:31, "Să nu luaţi răscumpărare pentru sufletul ucigaşului care 


este vinovat mortii, ci să-l omorâți." 


O viaţă pentru o viaţă 

7. În vreme de legislaţia biblică pretinde "o viață pentru o viață", în 
Mesopotamia, legea talionului (legea răzbunării, unde pedeapsa 
corespunde cu gradul şi felul vătămării) aparținând ofenselor fizice comise 
de o persoană împotriva unui membru al aceleiaşi clase sau cu acelaşi 
statut a fost extinsă prin analogie la toți membrii societăţii (cu excepția 
sclavilor, vezi punctul al optulea), aplicându-se astfel principiul justiției 

egale pentru toți. Pedepsirea este limitată la exact acelaşi grad de vătămare 
şi este restricționată numai la contravenientul propriu-zis, limitând astfel 


spectrul răzbunării. 


8. Singura excepție de la principiul justiției egale este sclavul. Cu toate 
acestea, toate legile referitoare la sclavi sunt preocupate de protejarea lor şi 
de menținerea demnității umane a acestora. Statutul acestora este menit a fi 


temporar, iar starea lor fizică trebuie păzită împotriva abuzurilor. 


9. Pedepsele brutale (în principal, mutilarea membrelor corpului) şi 
pedepsele multiple (monetare, mutilări, flagelări), deşi predominante în 
legile mesopotamiene, sunt toate absente din legislaţia israelită. 


10. Principiul vinei individuale este predominant în legile biblice. 
Pedepsele pentru ofensele seculare sunt limitate la făptaşul propriu-zis şi 
nu la cineva care acționează sau serveşte ca împuternicit ("pedepsire prin 
delegare"), ca, de exemplu, atunci când un fiu sau o fiică sunt pedepsiți în 
locul tatălui, sau când soția unui bărbat care a violat o altă femeie este 
violată la rândul ei, precum în legile mesopotamiene. 


11. Legislaţia biblică este în principal construită pe principiul cauză-şi-efect. 
Această formulare legală începe cu clauza "dacă" (expunerea cazului) şi 
conchide cu clauza implicită "atunci" (soluţia; adică, pedeapsa). Această 
modalitate legislativă, care constituie o parte din moştenirea legislativă 
mesopotamiană a Israelului, este pragmatică şi nu apelează la vreun 


postulat religios. 


Totuşi, legile biblice conţin un alt gen de formulare legală care este 
imperativă, obligatorie şi necondiționată ("apodictică”): "Tu să" (nu) [mohd, 
nohv, neh ah, ahf, tsakh, (lo)], care poruncește ceea ce poate o persoană să 
facă (sau nu), recomandând mai degrabă decât descriind. Nicio limită 
temporală nu este precizată însă cu privire la porunci, de vreme ce acestea 
au fost intenționate să fie puse în aplicare imediat. 

Această formulare de adresare directă, unică legilor biblice, este absentă 
din colecțiile legislative mesopotamiene. Aici, din nou, un aspect unic al 
unei societăți poate fi clarificat în termeni legaţi de constituirea acesteia. 
Comunitatea israelită a fost fondată pe baza unui tratat testamentar între 
Dumnezeu şi poporul ales de acesta. Numai în Israel există o legătură 
strânsă între acest tratat testamentar cu Dumnezeu şi lege, care combină 
legislaţie impersonală (lege cazuistică) cu obligaţii personale şi porunci 
(lege apodictică). Viitorul națiunii depinde în întregime de respectarea legii 


testamentare. 


1.8 Justiţia în Biblie 


Cum era împărțită dreptatea în vremurile biblice? 


Justiţia de bază era administrată de către 
tribunalele locale ale bătrânilor, care se aflau la 
porțile oraşelor, în vreme ce cazurile mai grele 
erau aduse în faţa regelui (I Regi/ Împărați 
3:16-28). Se spune că Moise ar fi înființat un 


sistem ierarhic de tribunale în deşert (Exodul 
18:13-26), iar regele lehoşaphat este creditat cu numirea unor judecători 
regali în oraşelor din regatul lui ludah (2 Cronici 19:5). 


* Legea proprietății se referea la moştenirea strămoşească. La moartea 
tatălui, fiii acestuia împart pământul în părți egale, primul născut luând o 
porţie dublă. Dacă unul dintre fii murea fără copii înainte să existe o 
împărțire a moştenirii, fie pentru că tatăl era încă în viață, fie pentru că 
după moartea tatălui frații au continuat să dețină pământul într-un gen de 
parteneriat, se aplica legea leviratului: fratele supraviețuitor trebuia să se 
căsătorească cu văduva decedatului, iar copilul acestora lua locul 
decedatului, astfel păstrând partea acestuia de moştenire (Deut. 25:5-10). 

* Dacă un bărbat murea având numai fiice, fără fii, acestora le era permis să 


moştenească averea familiei (Num. 27: 1-11, 36:1-12). 


* Diverse legi protejau deținerea pământului de către familie. Dacă sărăcia 
îl forța pe proprietar să vândă, acesta sau o rudă putea să răscumpere 
pământul şi astfel să-l readucă în familie (Lev. 25:25-27). Dacă 
răscumpărarea nu era posibilă, pământul se întorcea în mod automat la 
proprietarul său cu ocazia Jubileului, care avea loc la fiecare 50 de ani (Lev. 
25:28). 


* O persoană care cultiva pământul avea responsabilități sociale. Aceasta 
trebuia să ofere o parte din recolta sa pentru săraci şi nevoiaşi (Lev. 19:9-10; 
Deut. 24:19-2 1), iar la fiecare al şaptelea şi al cincizecilea an îşi lăsa 
pământul necultivat, astfel ca recolta care răsărea pe acesta să poată hrăni 
pe cei aflați la nevoie (Exod. 23:10-11; Lev. 25:3-7). 


* Legea făcea mari eforturi pentru uşurarea datoriilor. Dobânda era 
interzisă la împrumuturile pentru compatrioţii israeliți (Exod. 22:24). Cu 
toate că un creditor era îndreptăţit să preia posesiunile debitorului, sau 
chiar familia acestuia (2 Împărați 1:1), anumite lucruri (precum o piatră de 
moară) nu putea fi luate drept plată a datoriei (Deut. 24:6). Rudele sărăcite, 
precum şi pământul, puteau fi răscumpărate (Lev. 25:47-53), iar sclavii 
puteau fi eliberaţi în mod automat după un număr de ani de servitute 
(Exod. 21:1; Lev. 25:54; Deut. 15:12). S-a sugerat deseori că astfel de legi 
erau pur şi simplu utopice. De fapt, era un obicei des întâlnit ca regii din 
vechiul Orient Apropiat să pronunţe anularea datoriilor şi în consecință să 
emancipeze sclavii şi pământurile. Acest lucru era privit ca una dintre 
datoriile regelui, deşi momentul cu pricina era lăsat la discreția acestuia. 
Diferenţa care apare în legile biblice este constituită de faptul că rolul 
regelui este înlocuit de către un ciclu automat de 7 sau 50 de ani, care 
asigura aplicarea acestor măsuri reformatoare. Ca un exemplu, regele 
Zedekiah a declarat eliberarea sclavilor, dar ulterior poporul şi autoritățile 
statului i-au forțat pe aceştia să redevină sclavi (leremia 34:8-11). 

* Căsătoria reprezenta o alianţă între familii, în carul căreia mireasa era 
obiectul unei tranzacții. Prima fază era constituită de o înțelegere între mire 
(sau tatăl acestuia) şi tatăl miresei, care putea să ceară o plată cunoscută 
sub numele de "mohar" pentru mâna fiicei sale (Exod. 22:15-16). Plata se 
făcea în mod normal în bani, dar putea, precum în cazul lui lacov, să fie 
făcută şi în servicii (Gen. 29). Odată ce moharul era plătit, fata era logodită 
(promisă) şi, deşi căsătoria nu era consumată încă, legea o considera deja ca 
fiind căsătorită (Deut. 22:23-29). Divorțul putea fi inițiat numai de către soț. 
O prevedere specială preciza că o soție, odată divorțată şi recăsătorită, nu 
mai putea reveni la primul ei soț dacă şi al doilea mariaj al ei se sfârşea 
(Deut. 24:1-4). 


* Poligamia era permisă, dar era interzisă căsătoria cu două surori (Lev. 
18:18). Acest lucru, aparent, nu se petrecea şi în timpul patriarhilor, 
deoarece Iacov s-a căsătorit cu cele două fiice ale lui Laban, Leah şi Rahel 
(Gen. 29). 


Principalele motive ale literaturii biblice timpurii - predestinarea, 
izbăvirea, legământul şi legea - sunt într-o strânsă legătură: Dumnezeu 
alegea copiii lui Israel să fie cea mai de preț posesiune a Sa. Intervenţia 
izbăvitoare a lui Dumnezeu în istorie a eliberat un popor înrobit, care a 
devenit legat de Dumnezeu printr-un pact ale cărui stipulaţii cereau 
obediența supremă. Continuarea existenței acestei comunități religioase, 
potrivit Bibliei, depindea complet de respectarea şi efectuarea acelor 
principii şi porunci care constituie carta legământului cu Dumnezeu. 
Voința lui Dumnezeu exprimată prin lege reprezintă baza relaţiei 


testamentare între Dumnezeu şi națiunea Israelului. 

CAPITOLUL 2. TORAH 


Pentru evrei, conceptul de "Torah" [Min] este un termen cu un sens mai 
larg decât al cărților propriu-zise, conceptul delimitat de Torah. Termenul 
de "Torah" se poate referi la toate învățăturile tradiționale iudaice, dar 
"Torah" propriu-zisă se referă, de obicei, la Torah "she'bi'ktav", Torah 
scrisă, cunoscută și sub numele de Humash (cele cinci cărți sau Pentateuh, 
uneori numită și Cele Cinci Cărţi ale lui Moise). Lecturile din Torah, care 
sunt împărţite în 54 de fragmente (parshiyot) săptămânale, au constituit 
întotdeauna punctul central al slujbei din dimineaţa de sabat, iar poveștile 
și legile acesteia se găsesc la baza culturii iudaice. 


Torah povestește crearea lumii de către Dumnezeu, alegerea și mărirea 
familiei lui Abraham (Avraam) și Sarah (Sara) în relația cu Dumnezeu pe 
pământul Canaanului, exilul și izbăvirea din Egipt a acelei familii devenită 
națiune, cunoscută ca Israel, precum și călătoriile acesteia prin deșert, până 
la întoarcerea pe pământul Canaanului. Pe drum, Israelul intră într-o 
relație de legământ cu Dumnezeu, iar Dumnezeu le dezvăluie multe dintre 


regulile de guvernare ale unei societăţi drepte, precum și pentru stabilirea 


unei venerări adecvate. 


Tradițional, Torah a fost considerată fie 
ca un document revelat în întregime lui 
Moise de către Dumnezeu pe muntele 
Sinai (alături de Tora orală, id est 
Mishnah și alte lucrări ale literaturi 
rabinice construite pe baza Torei scrise) 


sau că Moise a completat Torah în 
timpul călătoriei prin pustie (incluzând cele revelate pe muntele Sinai). 
Istoricii și criticii literari, observând inadverțentele istorice și repetările, 
care indică un text mixt, au sugerat că Torah include surse din vremea 
regelui David și a regelui Solomon (aproximativ 1.000 Î.Hr.), din secolul VII 

Î.Hr., în timpul domniei regelui Josiah și din secolul VI Î.Hr., în timpul 
exilului babilonian. 


În scrierile profeților și în multe altele, elemente narative din Torah, 
precum exodul din Egipt sunt refolosite pentru a crea noi puncte de 
vedere. Legi din Torah, precum specificul interdicțiilor de sabat, sunt, de 
asemenea, comentate și constituie fundamentul altor concepţii ulterioare. 
Un alt set de legături între Torah și Profeţi este indicat de fragmentele 
săptămânale profetice (haftarot), care sunt cuplate cu fiecare dintre cele 54 
de fragmente săptămânale din Torah (Parshat haShavua). 


Numele celor cinci cărți ale Torah derivă din limba greacă și descriu 
conţinutul acestora. Numele obișnuit pentru o carte provine dintr-un 
cuvânt semnificativ, conţinut de primele versete ale cărţii. lată care sunt 


cele cinci cărți, precum și un scurt sumar al acestora: 


Bereishit (n'wnna - "La început") / Geneza / Facerea ("Origini") relatează 
povestea creaţiei, Noe și potopul, precum și alegerea lui Abraham și Sarah 
și a familiei acestora, ca purtători ai legământului lui Dumnezeu. Povești 
despre conflicte între frați vitregi și o naraţiune lungă despre Iacov și fiul 
său favorit Iosif, încheiată cu stabilirea familiei în Egipt. 


Sh'mot (ninw - "Nume") / Exodul ("leșirea") spune despre cum s-a mărit 
familia lui Iacov și cum a fost apoi înrobită în Egipt. Copilul Moise (Moses), 
născut de israeliți, dar adoptat de faraon, devine profetul Domnului, iar 
după ce aduce cele zece plăgi asupra Egiptului, conduse israeliții prin 
Marea Roșie către libertate și revelaţia de la muntele Sinai. Povestea 
venerării de către israeliți a viţelului de aur, care urmează la scurt timp 
după revelaţia de la muntele Sinai, devine aproape neînsemnată prin 
comparaţie cu materialul interminabil despre construcția unui sanctuar în 


pustie. 


VaYikra (N! - "Și Dumnezeu a zis") / Leviticul ("Legile levitilor”) se 
ocupă în general cu legile legate de sacrificiile rituale israelite. Regulile 
includ baza pentru legile iudaice de alimentaţie (kashrut), alături de 

probleme legate de puritate și impuritate. Codul de sfinţenie, care descrie o 
viaţă comună evlavioasă, este elementul de bază al cărţii. 


BaMidbar (nama - "În pustie") / Numerii începe cu un recensământ al 
israeliților și a tribului lui Levi. Un grup de israeliți spionează țara 
Canaanului; raportul acestora descurajator îi trimite înapoi în deșert pentru 
încă 38 de ani, timp în care israeliții continuă să se poarte greșit, 
răzvrătindu-se împotriva autorităţii lui Moise și a fratelui acestuia, Aaron, 
și întreținând relaţii ilicite cu femeile moabite. 


Devarim (DNaT -"Cuvinte") / Deuteronomul ("A Doua Lege") constituie 
mesajul final al lui Moise către poporul lui Israel, înainte ca aceștia să treacă 
râul lordan, către Canaan. Moise reamintește poporului cum Dumnezeu i-a 
răscumpărat din Egipt, precum și detaliile legământului dintre Israel și 
Dumnezeu. Pe scurt, Moise descrie recompensele pentru respectarea legilor 
legământului și pedepsele pentru neascultare. În final, Moise îi transmite 
autoritatea sa lui Iosua, fiul lui Navi, care va conduce poporul în țara 
promisă. 


2.1 GENEZA 


Bereishit (N'wjNNa) începe cu crearea lumii de către Dumnezeu, din tohu 
v'bohu (inn 1m1), haos și nimic. Dumnezeu cere să se facă lumină, separă 
întunericul de lumină, creând ziua și noaptea, crează cerul, separă 
pământul de apă și în cele din urmă umple pământul de creaturi - păsări, 
pești, animale de uscat și în final bărbatul și femeia. De fapt, Bereishit 
spune povestea creaţiei de două ori, cu diferențe semnificative între cele 
două versiuni. 


Aproape imediat după crearea omului, apar problemele. Eva este 
ademenită de către șarpe și încalcă poruncile explicite ale lui Dumnezeu, 
mâncând din fructul Pomului Cunoașterii Răului și Binelui și încurajându-l 

pe Adam să facă la fel. Amândoi sunt alungaţi din Gradina Edenului. Eva 
naște copii, Cain și Abel, și apoi Cain își ucide fratele și este condamnat să 
rătăcească pe pământ. 


După câteva generaţii, Dumnezeu hotărăște că omenirea a fost o idee 
nefericită și decide să șteargă oamenii de fața pământului, salvându-l doar 
pe Noah (Noe) și familia acestuia. Noah și neamul său sunt salvaţi, alături 
de animalele pământului. Eventual, după ce apele potopului se retrag, 
Noah va oferi un sacrificiu Domnului, care promite că nu va mai repeta 
niciodată o astfel de exterminare în masă. Totuși, nu după mult timp, 
oamenii îi testează din nou răbdarea, construind Turnul Babel. Dumnezeu 
răspunde de această dată împrăștiindu-i în lume și încurcându-le limbile; 
aceștia vor vorbi de acum în mai multe limbi, neînţelegându-se unii cu 
ceilalţi. 


Toate acestea constituie un lung preludiu pentru povestea principală din 
Bereishit, istoria patriarhilor și a femeilor care au pus bazele poporului 
evreu: Abraham (Avraam) și Sarah, Isaac și Rebekah, lacov (Ya'akov), Leah 
și Rachel, Iosif (Yosef) și fraţii săi. Fiecare dintre aceste povești pivotează în 
jurul unui legământ între Creator și patriarhul generaţiei sale, fiecare 
implică rătăcirea și exilul sfârșit cu izbăvirea și, în final, cu moartea 
onorabilă, dar amară. În cel puţin două cazuri, personajele centrale primesc 
nume noi de la Dumnezeu, indicând transformarea cerută de legământul 


lor. 


Primele cuvinte ale lui Dumnezeu 
pentru Abram (Avram - numele 
acestuia la prima întâlnire cu 
Dumnezeu) sunt "Lekh lekha" 

(leși/ Du-te - 37-37). Astfel, primul 
dintre patriarhi este trimis într-o lume 
ostilă cu mesajul că este numai o 
singură Divinitate. Dumnezeu le oferă 

bătrânilor Abram și Sarai un fiu, o dovadă a promisiunii de a face ca 
sămânţa lui Abram să fie la fel de numeroasă ca stelele din cer. Totuși, nici 
ca Abram, nici ca Abraham (Avraam), patriarhul nu este un servitor docil 
al Atotputernicului. De fapt, când Dumnezeu hotărăște să distrugă orașele 
din câmpie, Sodoma și Gomorrah, Abraham pledează cu tărie pentru 
salvarea acestora și, numai după ce este incapabil să găsească zece oameni 
virtuoși în acestea, acceptă cu greu decizia lui Dumnezeu. 


Abraham / Abram nu este prezentat ca un om perfect. Niciunul dintre 
patriarhi nu este. Comportamentul său în chestiunea concubinei sale Hagar 
și a fiului său cu aceasta, Ișmael, pe care-i trimite în deșert la cererea Sarei, 
este evident greșit. Dacă n-ar fi fost, atunci de ce mesagerul Domnului i-ar 
fi salvat pe Hagar și Ișmael când mor de sete în pustie, într-o mustrare - 
nemenţionată explicit - a gestului lui Abraham? 


Și, în lumina rezistenţei acestuia la distrugerea Sodomei și Gomorei, 
Abraham pare prea dornic să urmeze porunca de sacrificare a fiului său, 
Isaac, pe muntele Moriah. Și totuși... povestea legării (akeidah) lui Isaac este 
un bun exemplu a modului complicat al desfășurării și a sfârșitul poveștilor 
biblice și de ce este periculos să se tragă concluzii care par evidente pe baza 


interpretării contemporane a unui text antic. 


Poate că Abraham crede în Dumnezeu, crede că Atotputernicul nu-i va lăsa 
fiul să moară. Dumnezeu promisese că va face din descendenții lui 
Abraham o mare naţiune; Abraham probabil crede în acest legământ și este 
sigur că Dumnezeu nu îl va lua pe Isaac. Dacă acesta este un test al 
credinţei, atunci testul funcționează în ambele direcţii. Dumnezeu testează 
disponibilitatea lui Abraham de a urma o poruncă divină până la capăt, iar 
Abraham testează bunăvoința lui Dumnezeu de a evita alte vărsări de 
sânge - de aceasta dată nevinovat - și de respecta legământul. 


Isaac este descris amorf, fiind cel mai pasiv dintre patriarhi. In momentele 
sale importante din Bereishit - Akeidah și viclenia lui Iacov care duce la 
obținerea binecuvântării menite pentru fratele sau mai mare - acesta este 

dus de acțiune, nu este declanșatorul acesteia. Caz singular printre 
patriarhi, Isaac nu-și alege nici măcar soţia; servitorul tatălui său o face 
pentru el. Cunoaștem mai multe despre Rebekah, soţia sa, despre dorinţele 
acesteia pentru copii, despre durerea nașterii copiilor ei, despre cum 
aceasta îl favorizează pe fiul său mai tânăr, lacov, înaintea celui mare, Esau 
(Isav). Scopul existenţei lui Isaac pare să fie acela de a fi păcălit de către 
Iacov, să-i dea binecuvântarea datorată primului născut. 


Două naţiuni se luptă pentru a se naște în pântecele Rebekăi, Israel și 
Edom, reprezentaţi de fiii acesteia, Iacov și Esau. Eventual, mai tânărul 
Iacov, "omul corturilor," îl va înlătura pe fratele său mai mare Esau, "omul 
câmpiei," prin negocierea dreptului de întâiul născut și, profitând de 
vederea slăbită a tatălui lor îmbătrânit, obţine binecuvântarea datorată 
primului născut. Apoi, temându-se de mânia fratelui său mai mare, lacov 
pleacă la Beerșeva. La Beerșeva, Iacov se întâlnește și se îndrăgostește de 
Rahel. Va munci șapte ani pentru presupusul său socru, Laban, numai că 
va fi păcălit să se căsătorească cu sora mai mare a Rahelei, Leah. După alţi 
șapte ani de muncă pentru Laban, se va căsători în sfârșit și cu Rahel. Pe 
drum [înapoi în Canaan], acesta se întâlnește și se luptă cu o ființă 
misterioasă care se dovedește a fi mesagerul lui Dumnezeu. Către ziuă, 
mesagerul îl înfrânge, dizlocându-i șoldul, și îl răsplătește cu un nou nume, 
Israel, o reafirmare a legământului făcut de Dumnezeu cu bunicul său. 


Etica purtării lui Iacov faţă de tatăl și fratele său pun în dificultate omul 
modern. În ochii noștri, arată ca și cum lacov, în esenţă, a săvârșit o fraudă, 
făcându-l pe tatăl său să-i dea o binecuvântare care-i asigura un drept care 
nu era al său, și stabilind un târg absurd cu fratele său pentru a obține un 
drept din naștere pe care nu-l merita. Cărturarii perioadei rabinice nu 
aveau această problemă. Pentru aceștia, Iacov era în mod evident preferatul 
lui Dumnezeu. Există numeroase texte în Midrash care-l descriu pe Esau ca 
fiind un criminal și un ușuratic care desconsiderase dreptul său din naștere 


și responsabilităţile legământului. 

Astfel de explicaţii ex post facto nu-l satisfac pe cititorul modern; acestea 
miros a pledoarie părtinitoare. Dar, există și un alt fapt de luat în 
considerare. lacov suferă cel mai mult dintre toți patriarhii pentru 
moștenirea sa. Dacă și-a obținut dreptul din naștere ieftin și binecuvântarea 
în mod ilicit, acesta plătește pentru acestea la scurtă vreme un preţ al 
durerii, temându-se pentru viaţa sa, fiind fugar timp de 15 ani, stând în 
robie, familia i se va destrăma, iar la final, moartea în exil. Pedepsele de la 
Dumnezeu în Torah nu vin niciodată imediat după greșeală (cu câteva 
excepţii notabile - Adam și Eva și soţia lui Lot); mai degrabă, acestea cad 
peste păcătos mult mai târziu. 


Povestea destrămării familiei lui Iacov și povestea lui Iosif și a fraţilor săi 
sunt cele mai mari fragmente din Biblie, fiind spuse în patru sidroturi 
(pericope săptămânale). losif are abilitatea interpretării visurilor, ale sale și 
ale celorlalţi, un talent care-i aduce necazuri cu fraţii săi, dar îl scapă din 


închisoarea faraonului. 


Rădăcina conflictului lui Iosif cu fraţii săi se găsește în statului acestuia de 
fiu favorit al lui Iacov. Având în vedere necazurile pe care le-a avut cu 
fratele și părintii săi, ar fi fost de așteptat ca lacov să știe mai bine, dar 
aceasta este o temă recurentă în întreaga Torah. Fraţii săi îi înscenează 
moartea și-l vând unei caravane cu sclavi. Iosif sfârșește în Egipt unde, 
după o serie de nenorociri, abilitatea sa de a interpreta visurile îl ridică la 
statutul de principal sfătuitor al faraonului. Îndemânarea sa în faţa unei 
foamete prelungite îl ajută pe faraon să-și consolideze puterea peste Egipt 
și, indirect, îl aduce faţă în faţă cu fraţii săi încă odată. După ce-i chinuie cu 
acuzaţii de furt (cu dovezi puse special pentru a-i sprijini acuzaţiile), losif 
se dezvăluie în cele din urmă acestora; fraţii săi îl aduc pe bătrânul lacov în 
Egipt și reunesc familia, trăind fericiți până la adânci bătrâneţi în Egipt, mai 
mult sau mai puţin. 


Sau cel puţin până când un nou faraon ajunge la putere, care "nu-l 
cunoscuse pe Iosif." Dar, aceasta este povestea din următoarele patru cărți. 

2.1.1 Interpretarea Genezei 


Geneza este compusă din două unităţi literare majore - istoria primitivă 
(capitolele 1-11) și poveștile patriarhilor (capitolele 12-50). Cele două nu 
diferă numai ca subiect, ci și ca stil și perspectivă. 


Abordarea istoriei lui Israel și a relaţiei lui Israel cu Dumnezeu, care va 
constitui materialul pentru restul Bibliei ludaice, este iniţiată printr-o serie 
graduală de cercuri concentrice: mai întâi o descriere a originii lumii, a 
regnului vegetal și animal și a omenirii, apoi o explicaţie a originii tuturor 
popoarelor cunoscute, de la Grecia la Africa, până la Mesopotamia și Asia 
Minor, alături de fabula remarcabilă privind sursa divizării lingvistice. 


Istoria naţională pe fundalul originii universului 

Familia mesopotamiană a lui Terah (nn) este prezentată la sfârșitul istoriei 
universului în capitolul 11, iar apoi când Dumnezeu îl cheamă pe Abraham 
(DINA - Avraam) din Ur, dintre chaldeeni, la începutul capitolului 12, ne 
mutăm către povestea începutului națiunii israelite, chiar dacă focalizarea 
pe partea naţională a naraţiunii primește o profunzime morală, deoarece 
perspectiva universală din prima parte a Genezei nu este uitată niciun 


moment. 


Unii critici au presupus că acest proces major al literaturii biblice reprezintă 
un experiment divin cu neobișnuită și imprevizibila fire a omului, un 
experiment molipsit de numeroase eșecuri și dedicat unor încercări 
reînnoite: mai întâi Adam și Eva, apoi generaţia lui Noah (nia - Noe), apoi 
constructorii Turnului Babel și, în final, Abraham și familia sa. 


Cu toate că povestea Creaţiei cu care începe istoria primitivă privește 
înainte către proliferarea omenirii și cucerirea naturii de către om, în 
general primele 11 capitole din Geneză sunt preocupate cu originile, nu cu 

eventualităţile - cu trecutul, nu cu viitorul: "Acesta este tatăl tuturor celor 
ce cântă din chitară și din cimpoi" (4:21), spune naratorul despre lubal, 
unul dintre antediluvieni. Frazeologia literară ebraică de aici, la fel ca în 
alte versete similare, este "Acesta este tatăl..." Acest limbaj este emblematic 
pentru istoria primitivă, care este practic o înregistrare a arhetipurilor de 
părinţi, o genealogie a instituţiilor umane și a identităţii etnice și lingvistice. 


Viziuni și stiluri diferite 

Cu toate că poveștile patriarhilor se găsesc într-un evident șir de povești 
înlănţuite - Abraham, Isaac, și lacov - orizontul invocat de către aceste 
povești este viitorul, nu trecutul. Dumnezeu îi spune în mod repetat lui 
Abraham ceea ce intenţionează să facă pentru urmașii lui Abraham în 


vremurile ce vor veni. 


Atât în ceea ce privește iminenţa robiei din Egipt, cât și referitor la mărirea 
naţională pe termen lung. Este foarte nimerit faptul că poveștile 
patriarhilor se încheie cu poemul lui lacov, de pe patul de moarte, 
prevestind destinul viitoarelor triburi ale lui Israel, pe care-l prefațează cu 
cuvintele, "Adunaţi-vă, ca să vă spun ce are să fie cu voi în zilele cele de 
apoi." (49:1). 


Istoria primitivă, în contrast cu ceea ce urmează în Geneză, cultivă un gen 
de narațiune asemănător fabulelor sau legendelor, cu reminiscenţe mitice. 
Personajele umane din aceste povești sunt ţinute la o oarecare distanţă și 
par mai degrabă generalizate decât personaje cu povești personale 
distinctive. Stilul are tendința, mai mult ca în poveștile patriarhilor, de a 
forma simetrii, repetiții ca un refren, paralelisme și alte mijloace retorice ale 
unei proze care deseori aspiră la demnitatea poeziei sau care ne invită să 


ascultăm ecoul poeziei epice în cadenţa sa. 


Dialogul și poveştile patriarhilor 
La fel ca peste tot în naraţiunea biblică, dialogul este un mijloc important, 
dar în istoria primitivă nu are rolul central pe care-l va juca ulterior, 

găsindu-se puţine nuanţe de imitative intense care crează dialogul din 
poveștile patriarhilor, unul genial și un bun instrument de reprezentare a 
interacțiunilor umane (Și, respectiv, umane și divine). Pe scurt, această 
expunere succintă a etapelor timpurii ale poveștii umane adoptă o 
procedură de distanţare, prin stilul și modul de narare prin care este 
expusă povestea. 


Primele cuvinte ale lui Dumnezeu către Abraham, de la începutul 
capitolului 12, îl îndeamnă să-și părăsească pământul natal și casa tatălui 


său. Acești termeni vor deveni scena narațiunii, până la sfârșitul Genezei. 


Creatura umană va fi din acest punct reprezentată nu pe fundalul cerului și 
al pământului și al civilizaţiei, ca până acum, ci pe scena conflictuală a 
vieţii cotidiene, în corturi, pe câmp și la stână, și lucrând la făurirea unui 
destin măreț în cadrul zbuciumului relaţiilor familiale, a unui război 


constant fratricid, uneori mortal, între frați și taţi și fii și soții. 


O schimbare a stilului naraţiunii 

Păstrând această schimbare majoră de focalizare, de la istoria primitivă la 
poveștile patriarhilor, stilul și modul de narare se schimbă de asemenea. 
Formalitatea studiată a primelor 11 capitole - rezumată în simetrii și în 
repetiţia complexă a cuvintelor și sunetelor din povestea turnului Babel - 
lasă loc unei proze mai flexibile și mai variate. Dialogului i se acordă o mai 


mare importanţă și concretizează un realism mai energic. 


Atunci când, de exemplu, Sarai (nw) i-o oferă lui Abram pe roaba sa Hagar 
(an) drept concu-bină, iar apoi gravida Hagar o tratează cu dispreţ, Sarai îl 
mustră pe soțul său astfel: "Nedreptate mi se face de către tine. Eu ţi-am dat 
pe slujnica mea la sân, iar ea, văzând că a zămislit, a început să mă 
disprețuiască" (16:5). Prima propoziţie rostită de Sarai aici are o densitate 
explozivă în ebraică, fiind formată din doar două cuvinte, "Hamasi 
'alekha," care au fost traduse eronat de toate variantele Bibliei creștine și 
chiar de către textul masoretic. Literar înseamnă "furia (mânia) mea către 

tine." Cărturarii au presupus că asta înseamnă "răul făcut mie este 
responsabilitatea ta." Totuși, poate însemna și "violenţa pe care o voi comite 
este responsabilitatea ta," fiind neclar dacă acea violenţă era îndreptată 
împotriva lui Abram sau a lui Hagar. 


În orice caz, aceste versete încărcate de indignarea femeii transmit o 
senzaţie a unui discurs viu și o complexitate de sentimente și relaţii 
nemaiîntâlnite până la poveștile patriarhilor: soția stearpă și frustrată 
acționând împotriva soţului său, mai întâi aspirând să devină mamă prin 
intermediul înlocuitoarei sale, roaba Hagar, apoi după sarcina noii co-soţii, 
gustând o nouă umilinţă, revoltată de supraestimarea sclavei, gata de a-și 


învinovăți soțul, care fusese doar un instrument al voinţei sale. 


Un astfel de caracter însuflețit al reprezentării naturii problematice a vieții 
cotidiene a individului este o inovaţie, nu numai prin comparaţia cu istoria 


primitivă, ci cu practic întreaga literatură antică. 


Legăturile dintre cele două poveşti 

Ceea ce unește cele două unităţi ale cărții Genezei este atât concepția, cât și 
tema. Istoria familiei care va deveni poporul lui Israel este o rezumare 
critică a istoriei universale. Călătoriile familiei între Mesopotamia și 
Canaan, până în Egipt, sugerează că scopul acestora implică nu numai 
pământul promis lui Israel, ci și o prezentare a culturilor cunoscute. 


Existenţa națională este imaginată ca o încercare activă de a reînnoi actul 
creaţiei. Povestea Creaţiei repetă obsedant porunca de a fi prolifici și de a 
se înmulți, în vreme ce poveștile patriarhilor, în cadrul aceluiași proces de a 
repeta acest mesaj al fertilităţii din primele capitole, subliniază faptul că 
procrearea, departe de a fi un proces biologic automat, este plină de 
pericole și se află constant sub ameninţarea de a fi întreruptă. 


Abraham trebuie să trăiască mulți ani cu, aparent, încercarea zadarnică de 
îndeplinire a promisiunii divine că va avea moștenitori nenumărați, pe 


măsură ce el și soția sa se apropie, lipsiţi de copii, de bătrâneţe. Către 

sfârșitul cărţii, întreaga familie a lui lacov se teme că va muri în marea 
foamete, iar Iosif trebuie să-și convingă fraţii că Dumnezeu l-a trimis 


înaintea lor în Egipt pentru a le salva vieţile. 


O poveste completă - cu o continuare 

Geneza începe cu facerea cerului și pământului și a vieţii, și se încheie cu 
imaginea unei mumii - Iosif într-un sicriu. Dar, implicit, sfârșitul este o 
promisiune că viaţa va continua, prin procrearea imposibil de înfrânt, și că 
reînnoirea creaţiei se va manifesta, chiar sub greutatea oprimării, la 


începutul Exodului. 


Geneza lucrează cu materiale incompatibile, asamblează povestea punând 
laolaltă două elemente diferite, reușind să obţină coeziunea, continuitatea 
temei și a motivului, oferind o carte completă din punct de vedere 
structural. Cu toate că privește înainte, către continuarea sa, este o carte de 
sine stătătoare, acaparându-ne atenţia de la început până la sfârșit. 


2.1.2 Soţia mea, sora mea 


A-ţi prezenta soţia ca fiind sora ta nu pare genul de lucruri pe care 
patriarhii iudaismului ar trebui să le facă. Însă, acest lucru nu este singular, 
ci se întâmplă de trei ori în Torah. De două ori Abraham o prezintă pe 
Sarah ca find sora sa [Geneza 12:10-20; 20:1-18] și o dată Isaac o prezintă pe 
Rebekah drept sora sa [Geneza 26:1-16]. 


Motivația acestui act neobișnuit este frica. Așa cum Abram îi spune Sarei, 
“Știu că ești femeie frumoasă la chip. De aceea, când te vor vedea Egiptenii, 
vor zice: Aceasta-i femeia lui! Şi mă vor ucide pe mine, iar pe tine te vor 
lăsa cu viață. Zi deci că-mi ești soră, ca să-mi fie și mie bine pentru trecerea 
ta și pentru trecerea ta să trăiesc și eu! ” [Geneza 12:11-13]. 

De ce își prezintă patriarhii soțiile ca fiind surorile lor? Motivul oferit 
explicit de către text este teama pentru propriile vieţi, dar rămâne 
întrebarea de ce conţine Torah astfel de portretizări deloc măgulitoare ale 
patriarhilor iudaismului. O a doua și poate chiar mai provocatoare 
întrebare este de ce această temă se repetă de trei ori. 


Amplasarea poveștilor din Torah face ca întrebarea legată de motivaţie să 
fie și mai problematică. Fiecare scenă cu soția-sora se petrece după ce 
Dumnezeu a făcut o promisiune de prosperitate către patriarh. Exact după 
primirea făgăduinţei de la Dumnezeu, patriarhii săvârșesc acest act 
scandalos de slăbiciune. 


Interpretarea tradițională iudaică 

Interpretarea tradițională iudaică diferă în funcție de comentator. Un 
midraș faimos descrie modul în care Abraham o pune pe Sarah într-un 
cufăr și încearcă s-o introducă pe ascuns în Egipt. Apoi acesta se oferă să 
plătească orice taxă pentru cufăr, după care vameșul devine suspicios și 
deschide cufărul, descoperind-o pe Sarah. Acest midraș sugerează că 
Abraham a încercat cel puţin un plan alternativ, înainte de a susține că 
aceasta era sora sa. Unii comentatori, precum Seforno, sugerează că 
Abraham a reușit să reziste foametei o perioadă, a făcut ceva bani, și apoi a 
plecat în Egipt cu Sarah, la momentul potrivit. 


Abraham însuși oferă un motiv interesant pentru acţiunile sale: afirmă că 
de fapt el era fratele Sarei, având același tată, dar nu și aceeași mamă ("Cu 
adevărat ea mi-e soră după tată, dar nu știu după mamă, iar acum mi-e 
soție." - Geneza 20:12). În vreme ce această afirmaţie poate furniza un 
indiciu asupra felului în care Abraham a ajuns la acest șiretlic, nu explică 
motivul pentru care Isaac o prezintă pe Rebekah drept sora sa. 

Interpretarea modernă 

Unii comentatori moderni au făcut o serie de aserţiuni asemănătoare. 
Nahum Sarna, printre alții, spune că există dovezi de la societatea hurită a 
modului în care Abraham și Sarah ar fi putut avea o relaţie de parteneriat, 
prin care soţia era cunoscută în acele timpuri ca “soție-soră.” Un hurit 
putea să-și adopte soția ca fiind sora sa și să-i ofere un statut special, 
aceasta fiind tratată ca rudă de sânge de către familia soțului. Abraham o 
roagă pe Sarah să le spună egiptenilor despre faptul că avea acest statut 
special, iar egiptenii recunoscând legalitatea acestui parteneriat nu puteau 
să facă vreun rău cuplului. Pe măsură ce cunoașterea acestui obicei s-a 
stins, povestea este înţeleasă acum ca fiind o minciună a patriarhilor și nu 
ca având sensul recunoașterii acelui statut special. Totuși, această teorie nu 
explică tema soției-soră. Îi lipsește credibilitatea și nu poate face 
observatorul modern să creadă că aceste povești au fost iniţial altceva decât 
o stratagemă de amăgire, deoarece regii din fiecare poveste răspund ca și 


cum au fost amăgiți. 


Sunt și unii comentatori care nu apără acţiunile lui Abraham și Isaac. 
Nahmanides spune în mod direct că patriarhii au greșit: “Să știți că 
Abraham părintele nostru a comis neintenționat un mare păcat aducându- 
și soţia virtuoasă în păcat, deoarece s-a temut pentru viaţa sa. Ar fi trebuit 
să aibă credinţă că Dumnezeu i-ar fi salvat pe el și pe soţia sa și toate 
lucrurile lor, pentru că Dumnezeu are puterea de a salva și ajuta. Părăsirea 
țării, din cauza foametei, a fost de asemenea un păcat comis de acesta, 
pentru că în foamete Dumnezeu l-ar fi mântuit de la moarte. A fost din 
acest motiv exilul în țara Egiptului la cheremul lui Faraon care s-a abătut 
asupra copiilor săi.” 


Interpretarea literară 

O abordare alternativă este reprezentată de analiza literară a lui Robert 
Alter ("The Art of Biblical Narrative"); aceste trei episoade ar trebui înțelese 
ca “scene tip.” Ca un exemplu a ceea ce constituie o scenă tip, Alter 

folosește cele trei scene în care personajele își întâlnesc soțiile la fântână. 
Deoarece scenele par repetitive, s-ar putea afirma că autorul biblic recurge 
la un motiv șablon pentru a prezenta cuplurile care se căsătoresc, dar de 
fapt, departe de a fi un șablon, autorul denotă o sensibilitate literară 


nuanţată. 


Alter afirmă că modul de interpretare al acestor scene trebuie să determine 
felul în care acestea diferă una de cealaltă; acest lucru ar putea oferi o 
oarecare înțelegere a personajului biblic. Când Moise o întâlnește pe 
Zipporah, acesta se luptă cu ceilalți păstori, singura scenă o care apare o 
luptă. Alter subliniază că acest lucru este emblematic pentru caracterul lui 
Moise; acesta se înfurie repede, ucigându-l pe supraveghetorul egiptean. 
Când slujitorul lui Isaac o întâlnește pe Rebekah, Alter observă că Rebekah 
este singura femeie din aceste scene care oferă apă bărbatului, simbolic 
pentru rolul acesteia de femeie care manipulează situaţia referitoare la fiii 
săi, Iacov și Esau (Isav). 


Utilizarea acestei tehnici literare în privirea scenelor soţie-soră oferă o 
perspectivă intrigantă. Scena în care Isaac o prezintă pe Rebekah drept sora 
sa este poate cea mai dificilă dintre toate, deoarece întrerupe în mod direct 
cursivitatea narațiunii biblice. Aceasta are loc în mijlocul poveștilor despre 
Iacov și Esau și pare să nu-și aibă locul acolo. Narațiunea pare să se 
întoarcă în timp, deoarece nu există nicio menționare despre Iacov și Esau 


și asta tocmai după scena în care Esau își vinde dreptul său din naștere. 


Diferențe între cele trei scene 

Analizând cele trei scene, așa cum sugerează Alter, observăm diferenţele 
dramatice între scena Isaac-Rebekah, în care Dumnezeu nu intervine deloc, 
și celelalte două scene. Este singura scenă în care regele descoperă 
adevărata natură a relaţiei, văzându-i pe Isaac și Rebekah în timpul unui 
contact intim [textul biblic folosește eufemismul "jucându-se", Geneza 26:8 - 
"Dar după ce a trăit el acolo multă vreme, s-a întâmplat că Abimelec, regele 
Filistenilor, să se uite pe fereastră și să vadă pe Isaac jucându-se cu Rebeca, 

femeia sa."] De ce această scenă în mod particular nu conţine intervenţia 


divină? Fiecare dintre aceste momente este despre amăgire. 


În celelalte două scene Dumnezeu dezvăluie înșelătoria. În scena cu Isaac, 
Dumnezeu nu este prezent, deoarece acest text este o prevestire a ceea ce se 
va întâmpla cu viaţa lui Isaac. Acesta va fi păcalit de către fiul său Iacov, 
îmbrăcat precum Esau. Dumnezeu, în mod similar, nu va fi prezent în viaţa 


sa pentru a-i dezvălui adevărata identitate a fiului său. 


În a doua scenă cu Abraham, din Geneza 20, diferenţele semnificative sunt 
constituite de apariţia lui Dumnezeu într-un vis pentru a-i expune lui 
Abimelec adevărata situaţie și de darurile oferite de Abimelec lui Abraham, 
când pleacă de la Gherar. Această scenă apare chiar înainte de sacrificiul 
contramandat al lui Isaac, care reprezintă o altă scenă de amăgire. 
Dumnezeu intervine aici prin Abimelec, la fel cum o va face printr-un înger 
și un berbec. Recompensarea lui Abraham în scena cu soția-soră este 
oarecum bizară, având în vedere că acesta nu a săvârșit un lucru demn de 


răsplată. 


Dimpotrivă, s-ar putea presupune că acesta ar trebui pedepsit pentru 
înșelătoria sa. Asemănător se întâmplă cu sacrificul lui Isaac, când 
Abraham este răsplătit pentru amăgirea lui Isaac; Abraham nu primește 
nicio pedeapsă, deși ascunderea adevărului faţă de fiul său este o faptă 
neonorabilă. Ni se reamintește, în acest mod, că o amăgire efectuată la 


comanda divină va aduce o răsplată divină. 


Revenind la prima scenă cu soţia-soră (Geneza 12), diferenţele remarcabile 
ies clar în evidenţă; această scenă are loc în Egipt, în timp ce celelalte se 
petrec în Gherar. De fapt, Abraham se duce în Egipt exact când i se spune 
că țara Canaanului îi va fi moștenire. Dumnezeu intervine pentru a-i arăta 
lui Abraham că locul său este în Canaan. Nahmanides consideră că 
înșelătoria lui Abraham este legată de viitoarea pedeapsă a aducerii 
descendenților acestuia în sclavie în Egipt. Înșelarea faraonului de către 

Abraham vestește multe alte înșelătorii în Egipt, precum cea a lui Iosif față 
de fraţii săi. Egiptul este un loc periculos, dar, așa cum arată și prevestește 
prima experienţă a lui Abraham, Dumnezeu își va izbăvi poporul din 


Egipt. 


La prima vedere aceste scene par obscure, dar analizându-le din 
perspectiva literară, descoperim că autorul revine deseori cu scena amăgirii 
- Iosif păcălindu-și fraţii, fraţii lui Iosif păcălindu-l pe el, Iacov păcălindu-l 
pe Isaac etc. Înșelătoria soţie-soră se potrivește în tema generală și fiecare 
scenă este o prevestire a unor înșelătorii viitoare care se vor abate asupra 
personajelor biblice. 


2.1.3 Adam și Eva 


Adam a fost prima ființă umană și strămoșul rasei umane. Primul capitol 
din Geneză afirmă că Dumnezeu a făcut omul în a șasea zi a Creaţiei, 
modelându-l după chipul său și oferindu-i stăpânirea asupra celorlalte 
creaturi. Etimologia cuvântului Adam este legată de Adamah, "pământ sau 
sol," precum și cu Adom, "roșu." Acest lucru sugerează faptul că Adam a 
fost creat din pământ roșu sau argilă. 


Al doilea capitol al Genezei povestește crearea 
omului mai amănunţit. Dumnezeu a creat omul din 
praful (ţărâna) de deasupra pământului și i-a suflat în 


nări respiraţia vieţii. L-a așezat în gradina Edenului 
pentru a se ocupa de aceasta. Dumnezeu i-a spus omului că poate să 
mănânce din fiecare pom din gradină, cu excepția pomului cunoașterii 


binelui și răului, încălcarea acestei porunci fiind pedepsită cu moartea. 


Dumnezeu a adus toate animalele și păsările la Adam, care le-a dat 
acestora nume, dar Adam nu a găsit printre acestea o ... parteneră potrivită. 
Dumnezeu l-a adormit atunci pe Adam și i-a extras o coastă, creând prima 

femeie, pe care Adam a numit-o Eva, deoarece aceasta va fi mama tuturor 
fiinţelor umane. 


Bărbatul și femeia erau goi și nu simțeau vreo rușine în asta, până când 
șarpele a convins-o pe femeie să mănânce fructele pomului interzis. După 
ce Eva a împărțit fructul oprit cu Adam, cuplul a devenit conștient de 
goliciunea lor. S-au acoperit cu frunze de smochin și s-au ascuns de 
Dumnezeu de rușine. Dumnezeu l-a întrebat pe Adam (Geneza 3:11): "Cine 
ţi-a spus că ești gol? Nu cumva ai mâncat din pomul din care ţi-am 
poruncit să nu mănânci?" 


Adam a învinovăţit-o pe Eva, iar Eva a dat vina pe șarpe. Ca pedeapsă 
pentru fapta acestuia, Dumnezeu l-a condamnat pe șarpe să se târască pe 
burtă și să mănânce praf. l-a spus femeii că va suferi dureri mari la nașterea 
copiilor, își va dori bărbatul și îi va fi supusă acestuia. 


Bărbatului, Dumnezeu i-a spus, "Pentru că ai ascultat vorba femeii tale şi ai 
mâncat din pomul din care ţi-am poruncit: "Să nu mănânci", blestemat va fi 
pământul pentru tine! Cu osteneală să te hrăneşti din el în toate zilele vieții 
tale! Spini şi pălămidă îţi va rodi el şi te vei hrăni cu iarba câmpului! În 
sudoarea feţei tale îți vei mânca pâinea ta, până te vei întoarce în pământul 
din care eşti luat; căci pământ eşti şi în pământ te vei întoarce" (Geneza 
3:17-19). 


Dumnezeu a făcut apoi îmbrăcăminte din piele și i-a îmbrăcat pe Adam și 
Eva. Pentru a preveni ca aceștia să mănânce din fructele pomului vieții, și 
astfel să devină nemuritori, Dumnezeu i-a expulzat pe cei doi din gradina 
Edenului. După ce au fost alungaţi din Eden, Eva a dat naștere la doi copii, 
Cain și apoi Abel. După moartea lui Abel, ucis de către fratele sau Cain, 
Eva a născut un al treilea fiu, Set, atunci când Adam avea vârsta de 130 de 
ani. 


In continuare nu mai există vreo menţiune despre Eva în Biblie, neștiindu- 
se vârsta pe care o avea la momentul morţii. Deși Adam a trăit mulți ani, 
murind la vârsta de 930, Biblia nu oferă vreun detaliu despre modul în care 

acesta s-a adaptat la viaţa din afara grădinii Edenului, în afara menţionării 
faptului că a mai avut și alți fii și fiice. 


2.1.4 Eva 


Prima femeie, descrisă în povestea creaţiei biblice în Geneza 2-3, Eva este 
probabil cea mai cunoscută figură feminină din Biblia ludaică. Importanța 
sa vine nu numai datorită rolului avut în povestea grădinii Edenului, ci și 


pentru apariţiile frecvente în arta, teologia și literatura occidentală. 


Într-adevăr, imaginea Evei, care nu mai apare în Biblia ludaică după 
primele capitole din Geneză, este mai puternic ilustrată de către cultura 
post-biblică decât de către naraţiunea biblică propriu-zisă. Pentru mulți, 
Eva reprezintă păcatul, seducția și natura subordonată a femeii. Deoarece 
astfel de aspecte ale caracterului acesteia nu sunt parte efectivă a naraţiunii 
din Geneza Bibliei ludaice, ci au devenit asociate cu ea prin intermediul 
interpretărilor tradiției iudaice și creștine, o discuţie despre Eva înseamnă 
evidenţierea unora dintre aceste viziuni care nu sunt intrinsece străvechii 
povești biblice. 


A păcătuit sau nu Eva? 

Cu toate că Eva este legată de începuturile păcatului în cele mai timpurii 
menționări ale sale în afara Bibliei ludaice - în cartea evreiască necanonică 
Cartea lui Sirah, precum și în Noul Testament și în alte lucrări evreiești și 
creștine antice - aceasta nu este numită păcătoasă de primele trei capitole 
ale Genezei. 


Într-adevăr, Eva și Adam nu-i dau ascultare lui Dumnezeu; dar cuvântul 
păcat nu apare în Biblia ludaică până la povestea despre Cain și Abel, unde 
se referă în mod explicit la crima socială extremă, fratricidul. O altă 
neînțelegere este aceea că Eva îl tentează sau îl seduce pe Adam. În realitate 

aceasta abia ia o bucăţică de fruct - nu un măr - și i-l înmânează acestuia; 
amândurora li s-a spus să nu mănânce și totuși amândoi o fac. 


De asemenea, povestea este deseori privită ca incluzând blestemul adresat 
Evei (și lui Adam) de către Dumnezeu, deși textul relatează doar 
blestemarea șarpelui și a pământului. Povestea grădinii Edenului este 
considerată ulterior drept "Căderea" sau "Căderea omului," deși nu există 
nicio cădere în cadrul naraţiunii; această desemnare constituie o aplicare 
creștină ulterioară a teoriei lui Platon (din Phaedrus) a căderii creaturilor 
cerești pe pământ pentru exprimarea ideii de îndepărtare din grațiile 
divine. 


Astfel de viziuni sunt adânc înrădăcinate în noţiunile occidentale ale 
Edenului, făcând dificilă observarea trăsăturilor și rolului Evei așa cum este 
ea prezentată de către Biblia ludaică. Aceste trăsături au fost în mare parte 
neobservate sau ignorate de către interpretarea tradițională. Această 
situație, precum și modul în care povestea din Geneza 2-3 pare să 
sancționeze noțiunile patriarhale ale dominaţiei masculine, a făcut ca 
reconsiderarea poveștii Edenului să constituie un proiect important al 
studiilor biblice feministe încă de la primul val al interesului feminist față 
de exegeza biblică, care a făcut parte din mișcarea pentru dreptul la vot din 
secolul al XIX-lea din Statele Unite. 


Studiile biblice feministe contemporane, în cea mai mare parte, au avut 
tendinţa de a îndepărta stratul teologic negativ, pentru a regăsi aspectele 
pozitive ale rolului Evei și, în general, de a înţelege modul în care 
istorisirea acestui început ar fi putut funcționa în 
cadrul culturii israelite. Literatura care se ocupă cu 
Eva și povestea acesteia este extrem de 
voluminoasă și numai o parte dintre noile 
perspective pot fi discutate aici. 

Și Dumnezeu a făcut oameni 

Binecunoscuta poveste a Edenului începe cu scena unei grădini luxuriante, 
diferită complet de pământurile aride ale Țării Canaanului, unde locuiau 
israeliții. Dumnezeu a așezat acolo un adam, o persoană formată din 
"țărână din pământ" [adama]" (Geneza 2:7). Acest joc de cuvinte evocă 


noțiunea primelor creaturi umane ca fiind creaturi terestre. 


Traducerea tradițională a cuvântului adam, ca însemnând "bărbat," de la 
începutul poveștii Edenului, poate fi contestată. Cuvântul ebraic adam 
poate într-adevăr să însemne bărbat și chiar să fie numele propriu-zis 
Adam, dar poate reprezenta și un termen generic pentru o creatură umană, 
muritoare. Potrivit unor interpretări feministe ale Bibliei, inclusiv a 
limbajului acesteia, această ambiguitate ar putea însemna că prima creatură 
umană a fost androgină și că Dumnezeu a despărțit-o ulterior în două 


creaturi diferite pentru procreare și continuarea vieții umane. 


Dumnezeu îi spune acestei prime creaturi că orice din gradină poate fi 
mâncat, cu excepţia fructelor unui anumit copac. Dumnezeu decide apoi ca 
această persoană să nu fie singură și încearcă să-i aducă un companion 
dintre animale. Crearea animalelor servește la popularea lumii cu creaturi 


vii, dar niciuna dintre acestea nu este pe placul omului. 


Dumnezeu atunci îndepărtează, efectuând o primă operaţie cosmică, o 
parte din această primă persoană pentru a forma o a doua persoană. 
Unitatea esenţială a acestor primi doi oameni este exprimată de 
binecunoscutele cuvinte "os din oasele mele și carne din carnea mea," 
(Geneza 2:23) pe care "bărbatul" (ebraică, iș) i le spune "femeii" (ebraică, 
işa). 


Această unitate este reconfirmată prin copulare, indicând tăria legăturii 
maritale în fața celei de sânge (din naștere): "De aceea va lăsa omul pe tatăl 
său şi pe mama sa şi se va uni cu femeia sa şi vor fi amândoi un trup" 
(Geneza 2:24). Relația între această primă pereche de oameni este 
exprimată și prin termenul "ezer ke-negdo," (qty 332:17) tradus prin "ajutor 

și parteneră" de către noua versiune revizuită a bibliei (New Revised 
Standard Version) în limba engleză (Geneza 2:18). Această exprimare 
neobișnuită indică probabil reciprocitate. Substantivul "ajutor" poate 
însemna fie "asistent" (subordonat), fie "cunoscător" (superior), dar 
locuţiunea prepozițională variabilă, folosită numai aici în Biblie, aparent 
înseamnă "egal cu." Fraza, care poate fi tradusă literar ca "un ajutor egal," 
indică faptul că nu exista vreo ierarhie relațională în cadrul perechii 
primordiale. 


Intră pe scenă Eva 

Este momentul apariţiei șarpelui. O creatură inteligentă, acesta începe un 
dialog cu femeia, care este astfel primul om care are o conversaţie (poate o 
oglindire a modului în care femeile știu să manipuleze cuvintele?). Femeia 
apreciază calităţile estetice și nutriționale ale pomului interzis și a fructului 
acestuia, precum și a potenţialului de a oferi cunoaștere ("pentru că dă 
ştiinţă” - Geneza 3:6). Femeia și bărbatul mănâncă fructul oprit și în cele din 
urmă sunt expulzați din Eden pentru fapta lor, ca nu cumva să mănânce 
din pomul vieţii și să obțină nemurirea, pe lângă cunoștințele lor. 
Consumarea fructului oprit i-a făcut asemenea lui Dumnezeu, capabili să 
știe, să perceapă și să înțeleagă "binele şi răul" (Geneza 3:22), însemnând 
totul. Dar nu trebuie să mănânce niciodată din pomul vieţii și să obțină și 


nemurirea. 


Adam şi Eva 

Povestea captivantă și controversată a originii umane poate fi înțeleasă ca 
portretizând arhetipurile calităților umane, în care primii oameni 
reprezintă toți oamenii. Numele femeii este Eva, care provine aparent 
dintr-un cuvânt însemnând "a trăi." Prezentarea numelui acesteia este 
urmată de o etimologie populară; ea este "mama tuturor celor vii" (Geneza 
3:20). Numele ei este încărcat de simbolism, caracteristic pentru rolul său 
arhetipic - ca primă femeie, Eva reprezintă funcția maternală dătătoare de 
viaţă a tuturor femeilor. 

Eva este de asemenea și cea care furnizează prima bucăţică de mâncare, 
într-un capitol în care cuvintele "mănânci" și "mâncat" apar în repetate 
rânduri. Repetarea acestor cuvinte în povestea originii umane reflectă 
îngrijorările israeliților legate de supraviețuirea într-un mediu ostil, 
precum cel din Țara Canaanului. Acțiunea Evei, de înmânare a unor fructe 
bărbatului derivă mai degrabă din realitatea rolului femeilor în prepararea 
mâncării, decât din descrierea unei scene de seductie sau tentaţie. 


Şi femeile? 

Povestea Edenului servește de asemenea și unui scop etiologic. I-a ajutat pe 
israeliţii antici să se confrunte cu realităţile dure ale existenţei zilnice, mai 
ales în contrast cu viaţa din zonele mai fertile și mai umede din Orientul 
Apropiat, furnizând o "explicaţie" pentru condiţiile lor grele de viață. 
Afirmațiile severe adresate primului cuplu înainte de expulzarea din 
grădină înfățișează realitățile cu care se vor confrunta. Bărbaţii (Geneza 
3:17-19) vor înfăptui o muncă anevoioasă fără sfârșit pentru a cultiva 
recolte din pământul care este "blestemat." Și femeile? 


Acest lucru ne aduce poate la cel mai dificil verset din Biblia ludaică pentru 
oameni, legat de egalitatea între sexe. Geneza 3:16 pare să ofere dreptul 
bărbatului de a domina asupra femeii. Exista însă și posibilitatea ca 
interpretarea tradiţională să fi denaturat sensul original și cea mai bună 
interpretare să fie aceea pe fundalul social al vieţii agrariene. 


În locul exprimării cunoscute "Voi înmulți mereu necazurile tale, mai ales 
în vremea sarcinii tale", versetul ar putea fi "Voi înmulți mereu obligaţiile și 
sarcinile tale." Cuvântul pentru "obligaţie" (datorie), izavon, este același 
cuvânt folosit de Dumnezeu în aserţiunea față de bărbat; traducerea uzuală 
("necaz" sau "durere") este departe de a fi precisă. Pe lângă asta, femeia va 
trece prin mai multe sarcini (gravidități);cu alte cuvinte femeile trebuie să 
aibă familii mari și să muncească mult, ceea ce precizează și următoarea 
propoziţie. Versetul este o dispoziție pentru un rol intens productiv și 

reproductiv al femeilor; susține ceea ce viața însemna pentru femeile 
israelite. 


În această lumină, noţiunea generală a dominaţiei masculine din cea de-a 
doua parte a versetului constituie o denaturare. Mai degrabă, ideea 
"conducerii" masculine este legată de sarcinile (gravidităţile) numeroase 
menţionate în prima parte a versetului. Femeile s-ar putea opune sarcinilor 
repetate, datorită pericolului de a muri în timpul nașterii copiilor, dar din 
cauza pasiunii sexuale ("atrasă vei fi către bărbatul tău," 3:16) acestea 
cedează senzualităţii soțului lor. Stăpânirea bărbatului din acest verset este 
slab conturată, fiind legată strict de sexualitate; tradiţiile interpretative 
masculine au extins această idee afirmând că înseamnă dominaţia 


masculină generală. 


Eva nu dispare din povestea biblică după expulzarea din grădină. Într-o 
introducere obscură (Geneza 4:1-2) a poveștii următoare a lui Cain și Abel, 
Eva spune că "Am dobândit om de la Dumnezeu." Traducerea tradițională 
ascunde de fapt o exprimare extrem de neobișnuită. Cuvântul ebraic 
pentru "a dobândi" este același precum cel folosit pentru puterea creatoare 
a lui Dumnezeu (Geneza 14:19,22) și cel folosit de textele extra-biblice 
pentru puterea creatoare a zeițelor mame semitice. O traducere mai precisă 
ar fi "Am creat un om împreună cu Dumnezeu." 


Femeile din Biblie "nasc copii," nu "creează oameni"; iar crearea unui om 
"împreună" cu Dumnezeu pune puterea creatoare a femeii alături de cea a 
lui Dumnezeu. Această viziune a femeii ca fiind sursa vieţii, alături de 
înștiințarea convenţională a nașterii celui de-al doilea său fiu, Abel (Geneza 
4:2), constituie ultima menționare directă a Evei în Biblia ludaică (deși 
aceasta este menționată indirect în Geneza 4:25, unde îi dă naștere lui Set). 

2.1.5 Cain și Abel 


Cain și Abel au fost cei doi fii ai lui Adam și Eva (Geneza 4). Cain este 
agricultor (lucrător al pământului), iar Abel păstorește turme de oi. 
(Sugestia că naraţiunea conţine ecouri ale unui conflict între fermierii 
stabili și păstorii nomazi nu are dovezi care să susțină asta, atâta timp cât 
nu există documente care să menţioneze un astfel de conflict în societatea 
israelită antică.) Cain aduce o ofrandă Domnului din roadele pământului, 
iar Abel din mieii întâi născuți din turma sa. Dumnezeu respinge ofranda 
lui Cain, dar o acceptă pe cea a lui Abel. 


Atunci când Cain și Abel se află pe câmp, Cain îl atacă pe Abel și îl ucide, 
după care Dumnezeu îl condamnă pe Cain la o viaţă în pribegie și pune un 
semn pe el, semn care indică faptul că este protejat și nimeni nu trebuie să-l 
ucidă. (Expresia "semnul lui Cain" pentru un ucigaș se bazează pe o 
neînțelegere. Cain nu a fost "însemnat" pentru a indica faptul că este un 
asasin, ci mai degrabă pentru a-l proteja să nu devină și el victima unui 
asasinat.) 


Numele de Cain, kayin în ebraică, se spune că ar fi fost dat de către Eva, 
deoarece aceasta a declarat "Am dobândit [kaniti, de la kanah, 'a dobândi] 
om de la Dumnezeu." Despre Abel, textul spune doar că Eva i-a dat 
naștere, fără să menţioneze că aceasta i-ar fi ales numele. Este interesant 
faptul că numele de Abel provine de la cuvântul ebraic hevel, care 
înseamnă respirație, abur; fiind probabil unul dintre cazurile, cum sunt 
multe în Biblie, în care numele descrie soarta subsecventă a unei persoane. 
În acest caz, poate că înseamnă faptul ca viaţa lui Abel a fost scurtă și fără 
substanță, pentru că a fost ucis pe când era tânăr. 


Narațiunea nu este clară atunci când menţionează de ce a respins 
Dumnezeu ofranda lui Cain și a acceptat-o pe cea a lui Abel. O interpretare 
se bazează pe cuvântul "alese" (care lipsește din traducerile în limba 

română: "Şi a adus şi Abel din cele mai alese din cele întâi-născute ale oilor 
sale şi din grăsimea lor" - Geneza 4:4) din ofranda lui Abel. Abel a adus ce 


avea mai bun în turma sa, în timp ce Cain nu s-a străduit prea tare. 


Într-un midraș (Geneza Rabbah 22:7) există trei opinii cu privire la motivul 
pentru care fraţii au intrat în conflict. Potrivit unei opinii, fraţii și-au 
împărţit lumea între ei, unul luând tot pământul, iar celalalt luând toate 
bunurile mobile. Cel care a luat pământul i-a spus celuilalt să plece de pe 
pământul său și zboare în aer. Ce care a luat toate bunurile mobile i-a spus 
celuilalt să se dezbrace, deoarece hainele îi aparţin lui. O altă opinie este 
aceea că cearta a fost legată de al cui teren urma să găzduiască construcția 
Templului. 


O a treia opinie este aceea că Cain avea o soră geamănă (Geneza 4:17 spune 
că Cain și-a luat o soţie, pe care în mod normal nu avea de unde să o ia.), 
iar Abel avea două surori gemene (fuseseră tripleţi.). Abel a pretins ambele 
surori pentru sine, dar Cain își dorea una în plus, ca dreptul lui de prim 


născut. 


Este evident faptul că midrașul utilizează naraţiunea originală ca pe o 
paradigmă pentru conflictul uman. De ce sunt oamenii violenţi și care sunt 
principalele cauze ale războiului? Un motiv este disputa pentru pământ și 
proprietate, altul este legat de concurenţa pentru femei, iar al treilea este cel 
privitor la neînțelegerile religioase. 


În tradiţia iudaică Cain este un personaj rău, iar Abel unul virtuos, dar 
ocazional se găsește, dacă nu o justificare faptei lui Cain, cel puţin o 
încercare de a înțelege faptul că Cain nu avea nicio experienţă anterioară 
despre ucidere sau moarte și era probabil în necunoștinţă de cauză cu 
privire la seriozitatea acțiunii sale. Cain este și unul dintre personajele 
biblice care își recunosc greșeala și, așadar, este prototipul pocăitului, chiar 
dacă părerea sa de rău este descrisă uneori ca nefiind complet sinceră. 


În literatura Kabbalah sufletul lui Cain aparține de Sitra Ahra, "cealaltă 
parte," partea demonică, în timp ce sufletul lui Abel a revenit pe Pământ 

din nou întruchipându-l pe Moise. Există o legendă în Zohar care spune că 
descendenții lui Cain trăiesc în lumea subpământeană ca niște monștri cu 


două capete. Legenda era cunoscută în Evul Mediu și în lumea creștină. 


2.1.6 Noe 


Noah/ Noe, fiul lui Lameh, era un om virtuos, un om care "mergea pe calea 
Domnului" (Geneza 6:9). Acesta era neprihănit în cadrul unei generaţii a 
cărei răutate și depravare era atât de mare încât Dumnezeu a regretat 


facerea omului. 


Construirea unei corăbii 

Într-o zi, Dumnezeu îi spune lui Noe: "Sosit-a înaintea feței Mele sfârșitul a 
tot omul, căci s-a umplut pământul de nedreptăţile lor, și iată Eu îi voi 
pierde de pe pământ. Tu însă fă-ți o corabie de lemn de salcâm. În corabie 
să faci despărțituri și smolește-o cu smoală pe dinăuntru și pe din afară. 
Corabia însă să o faci așa: lungimea corăbiei să fie de trei sute de coți, 
lăţimea ei de cincizeci de coti, iar înălțimea de treizeci de coţi. Să faci 
corăbiei o fereastră la un cot de la acoperiș, iar ușa corăbiei să o faci într-o 
parte a ei. De asemenea să faci într-însa trei rânduri de cămări: jos, la mijloc 
și sus" (Geneza 6:13-16). 


"Iar cu tine voi face legământul Meu," a adăugat Dumnezeu, "şi vei intra în 
corabie tu şi împreună cu tine vor intra fiii tăi, femeia ta şi femeile fiilor tăi. 
Să intre în corabie din toate animalele, din toate târâtoarele, din toate 
fiarele şi din tot trupul, câte două, parte bărbătească şi parte femeiască, ca 
să rămână cu tine în viață. Din toate soiurile de păsări înaripate după fel, 
din toate soiurile de animale după fel şi din toate soiurile de târâtoare după 
fel, din toate să intre la tine câte două, parte bărbătească şi parte femeiască, 
ca să rămână în viată împreună cu tine. lar tu ia cu tine din tot felul de 

mâncare, cu care vă hrăniți; îngrijește-te ca să fie aceasta de mâncare pentru 
tine şi pentru acelea" (Geneza 6:18-21). 


Noe a făcut ce i s-a spus și a construit arca. 
Atunci când arca a fost terminată, 
Dumnezeu i-a spus lui Noe, "Intră în 
corabie, tu şi toată casa ta, căci în neamul 
acesta numai pe tine te-am văzut drept 

| înaintea Mea. Să iei cu tine din toate 


animalele curate câte şapte perechi, parte 
bărbătească şi parte femeiască, iar din animalele necurate câte o pereche, 
parte bărbătească şi parte femeiască. De asemenea şi din păsările cerului să 
iei: din cele curate câte şapte perechi, parte bărbătească şi parte femeiască, 
iar din toate păsările necurate câte o pereche, parte bărbătească şi parte 
femeiască, ca să le păstrezi soiul pentru tot pământul. Căci peste şapte zile 
Eu voi vărsa ploaie pe pământ, patruzeci de zile şi patruzeci de nopți şi am 
să pierd de pe fața pământului toate făpturile câte am făcut" (Geneza 7:1- 
4). 


Noe, familia sa și toate vieţuitoarele alese de acesta au intrat în arcă. Acest 
lucru s-a întâmplat în a 17-a zi a celei de-a doua luni, pe vremea când Noe 
avea 600 de ani. Ploaia a continuat timp de 40 de zile, iar apele au crescut și 
au propulsat arca. Toate creaturile vii au murit, iar până și cei mai înalți 
munţi au fost acoperiţi de ape. 


După Potop 

După 40 de zile, ploaia s-a oprit; iar timp de 150 de zile apele au scăzut 
treptat, până când arca a acostat pe muntele Ararat, în Turcia de astăzi. 
Atunci, 40 de zile mai târziu, Noe a deschis fereastra arcei și a trimis un 
corb, care a zburat și nu s-a mai întors. 


Atunci Noe a trimis un porumbel, care nu găsit vreun loc unde să se așeze 
și a revenit pe arcă. Noe a mai așteptat încă șapte zile și a trimis, din nou, 

porumbelul. Pasărea a revenit spre seară, având în cioc o ramură verde de 


măslin. 


Noe a așteptat din nou șapte zile și a trimis iarăși porumbelul. De această 
dată porumbelul nu s-a mai întors. Noe a privit și a văzut că suprafaţa 
solului era uscată. Câteva săptămâni mai târziu, când pământul s-a uscat, 
Dumnezeu i-a spus lui Noe că poate să iasă din arcă; el, familia sa și toate 
creaturile vii. Noe a construit un altar pentru Dumnezeu și i-a oferit un 
sacrificu de mulțumire ("și a luat din animalele cele curate și din toate 
păsările cele curate și le-a adus ardere de tot pe jertfelnic" - Geneza 8:20). 


Dumnezeu i-a spus lui Noe că, "Şi închei acest legământ cu voi, că nu voi 
mai pierde tot trupul cu apele potopului și nu va mai fi potop, ca să 
pustiiască pământul" (Geneza 9:11). 


Dumnezeu a continuat, "lată, ca semn al legământului, pe care-l închei cu 
voi și eu tot sufletul viu ce este cu voi din neam în neam și de-a pururi, Pun 
curcubeul Meu în nori, ca să fie semn al legământului dintre Mine și 
pământ. Când voi aduce nori deasupra pământului, se va arăta curcubeul 
Meu în nori, Şi-Mi voi aduce aminte de legământul Meu, pe care l-am 
încheiat cu voi şi cu tot sufletul viu şi cu tot trupul, şi nu va mai fi apa 
potop, spre pierzarea a toată făptura" (Geneza 9:12-15). 


Noe a devenit agricultor și a plantat o vie. A băut vinul făcut din struguri, 
până când a căzut în cortul său și și-a descoperit trupul gol. 


Ham a intrat în cort și și-a văzut tatăl dezbrăcat. Acesta a ieșit din cort și le- 
a spus fraţilor săi; Ņem și lafet au luat o haină și, mergând cu spatele, au 
intrat în cort, acoperindu-și tatăl, având în acest timp feţele întoarse în altă 


direcție pentru a nu-i vedea goliciunea. 


Noe s-a trezit, a realizat că Ham l-a tratat cu o lipsă crasă de respect, și l-a 
blestemat pe Canaan, fiul lui Ham, condamnându-l să fie sclavul fraților 
săi. Noe a mai trăit 350 de ani după potop și a murit la vârsta de 950 de ani. 

Potopul 

Marele potop a fost revărsarea de ape cu care Dumnezeu a distrus 
omenirea (cu excepţia lui Noe și a familiei sale) datorita faptelor rele ale 
acesteia, așa cum este relatat în cartea Genezei (6:9-9:28). Natura mitică a 
poveștii potopului a fost deseori remarcată, mai ales legată de animalele 
care vin câte două către arca lui Noe, care nu este o navă uriașă, ci mai 
degrabă o structură de mici dimensiuni. Mai mult, paralele cu povestea 
potopului se găsesc în vechile mituri babiloniene, mai ales în Epopeea lui 
Ghilgameș, în care zeii hotărăsc să distrugă omenirea din cauză că oamenii 


îi deranjează, făcând prea mult zgomot. 


Iudaismul ortodox, care afirmă că întregul Pentauteh este cuvântul 
Domnului, consideră povestea ca fiind adevărată în toate detaliile sale; deși 
rabinul ]. H. Hertz este pregătit să admită faptul că povestea din Pentauteh 
este similară cu mitul babilonian. Hertz consideră povestea ca fiind reală. 
Chiar a existat un potop universal, iar Noe este un personaj istoric, atât 
mitul babilonian, cât și povestea din Geneza fiind doar niște versiuni 
diferite ale acelorași fapte. 


Chiar și în viziunea care consideră un mit povestea din Geneză, se observă 
totuși o mare diferenţă între relatarea monoteistă din Torah și versiunea 
babiloniană. În mitul babilonian, Ut-Napiștim, Noe babilonian, este salvat 
de către un zeu al cărui favorit era și va deveni ulterior el însuși un zeu, 
spre deosebire de varianta biblică, în care Noe este un om virtuos, salvat 
datorită virtuţii sale. 


În această viziune, autorii biblici au folosit un mit străvechi pentru a crea 
propriul lor mit, unul însă cu încărcătură morală conformă tonului 
monoteist. Mulţi cercetători și cărturari evrei moderni, cu toate că recunosc 
elementele mitice din povestea potopului precum și evidenta provenienţă 
din mitul babilonian, consideră că povestea este, cel puțin parțial, 
adevărată, deși este imposibil să se determine cât este istorie și cât este 
legendă. 

Dincolo de chestiunea particulară a potopului, întreaga discuţie este 
centrată pe întrebarea în ce măsură Biblia comunică informații infailibile 
asupra tuturor problemelor, iar această întrebare ne duce la doctrina 
tradiţională conform căreia Torah este "din Ceruri." 


Curcubeul 
După potop și salvarea lui Noe și a familiei acestuia, Dumnezeu îi arată lui 
Noe un curcubeu în nori, ca semn al legământului său cu omenirea că nu 


va mai aduce niciodată un astfel de dezastru pentru a-i distruge (Geneza 
9:8-17). 


Nahmanides observa că curcubeul este un fenomen 
natural, așa că povestea nu înseamnă că Dumnezeu a 
creat curcubeul după potop, ci doar că acesta a 
hotărât că fenomenul deja existent va servi ca semn 
al legământului Său de acum încolo. Curcubeul 


îndreptat în sus denotă, potrivit lui Nahmanides, faptul că săgeata 
Domnului nu se va mai îndrepta în jos pentru a distruge omenirea. 


Talmudul (Berakhat 59a) afirmă că o binecuvântare specială trebuie rostită 
atunci când este privit un curcubeu. Forma exactă a acestei binecuvântări 
apare în Cartea Rugăciunilor, astfel: "Binecuvântat ești Tu, Doamne, 
Dumnezeul nostru, regele universului, care-și amintește legământul, este 
fidel legământului Său și își ţine cuvântul Său." 


Curcubeul este menţionat din nou în Biblie în viziunea lui Ezekiel: "Cum 
este curcubeul ce se află pe cer la vreme de ploaie, așa era înfăţişarea acelei 
lumini strălucitoare care-l înconjura. Astfel era chipul slavei Domnului. Şi 
când am văzut eu aceasta, am căzut cu fața la pământ" (lezechiel 1:28). 


Este de remarcat maniera circumspectă în care Ezekiel își descrie viziunea 
chipului slavei Domnului, printr-o comparaţie. Shlomo Yitzhaki (Rashi), 
într-un comentariu la versetele 26 și 27 ("Pe bolta de deasupra capetelor 
fiarelor era ceva care semăna cu un tron şi la înfăţişare era ca piatra de 

safir; iar sus pe acest tron era ca un chip de om. Şi am mai văzut ceva, ca un 
metal înroşit în foc, ca nişte foc, sub care se afla acel chip de om şi care 
lumina împrejur; de la coapsele acelui chip de om în sus şi de la coapsele 
chipului aceluia în jos se vedea un fel de foc, un fel de lumină strălucitoare 
care-l împresura de jur împrejur." - lezechiel 1:26-27), referindu-se la 
apariţia slavei Domnului, urmează învățăturile talmudice: "Nu a fost 
acordată permisiunea de a analiza semnificaţia acestui verset." 


Talmudul (Hagigah 16a) afirmă că persoana care se uită prea mult la 
curcubeu va suferi o diminuare a vederii. În Kabbalah, culorile curcubeului 
reprezintă diversele nuanţe ale Sefirotului. Curcubeul devine astfel în 
gândirea evreiască simbolul atât al slavei Domnului, cât și manifestarea 
loialității lui Dumnezeu față de legământul Său cu omenirea și cu poporul 
lui Israel. 


Cuvântul "berit" (na) este utilizat atât legământul legat de curcubeu, cât și 
pentru circumcizie, legământul cu Abraham. 


2.1.7 Abraham 


Numele lui Abraham / Avraham [DIMAX] (spre deosebire de 
[numele] Isaac, Iacov, Israel și Iosif) apare numai ca nume 
personal în Biblie, nefiind o denumire tribală sau locală. În 
consecinţă, pare destul de sigur faptul că acesta nu a fost un 
strămoș eponim. Probabil a fost un personaj istoric înainte 
să devină o figură a tradiţiei și legendei. 


Dacă este așa totuși este imposibil de stabilit în ce perioadă a trăit acesta. 
"Abram," (073X) cel puţin în forma "Abiram," (n y2N) este un nume foarte 
comun, cunoscut în toate perioadele. Este atestat documentar mai ales în 
epoca târzie a bronzului (1550-1200 Î.Hr.), deși acest lucru ar putea doar o 

coincidenţă. Variantele "Abram" și "Abraham" apar în mai multe limbi și 
dialecte. 


Nu se poate determina nici faptul dacă vreuna dintre poveștile biblice 
despre Abraham are vreo bază istorică. Afirmația că Abraham a venit în 
Canaan din Mesopotamia nu este neverosimilă din punct de vedere istoric. 
O astfel de călătorie ar fi putut avea loc în cel puţin o perioadă istorică. Așa 
cum am văzut, accentuarea faptului că israeliții nu erau canaaniţi a fost atât 
de insistentă încât credinţa că primul patriarh a venit de pe meleaguri 
străine putea să fi apărut ca parte a unui hotar etnic, care a caracterizat 
dezvoltarea tradiţiei. 


Totuși, legăturile între familia lui Abraham și orașul Haran din nordul 
Mesopotamiei (Eski Harran sau "Vechiul Haran" în Turcia modernă) sunt 
foarte explicite în cea mai veche sursă a poveștii (Sursa ]. sau Yahwistă). 
Terah, Nahor și Serug - tatăl lui Abraham, bunicul și străbunicul (Geneza 
11:22-26) - par să fie strămoșii eponimi ai orașelor din bazinul râului Balih, 
lângă Haran. 


Toate cele trei nume apar în texte asiriene de la jumătatea primului mileniu 
Î.Hr., ca nume de orașe sau ruinele unor orașe din regiunile Haran, și 
anume Til-(sha)-Turahi (ruinele orașului Turah), Ti-Nabhiri (ruinele orașului 
Nahir) și Sarugi. Mai devreme, în al doilea mileniu Î.Hr., il-Nabhiri era un 
important centru administrativ, numit Nahuru. Legătura patriarhală cu 
această regiune își poate avea rădăcinile în documentele istorice ale culturii 
amorite din al doilea mileniu Î.Hr. 


Abraham este reprezentat ca fondatorul așezămintelor religioase din 
regiunile Shechem (Geneza 12:7), Bethel / Ai (Geneza 12:8 și 13:4), Hebron 
(Geneza 13:18), Muntelel Moriah (Geneza 22:2) și Beersheba (Geneza 21:33). 
Istoricul Benjamin Mazar observa faptul că toate aceste așezăminte se 
găsesc în hotarele vechiului stat israelit din epoca fierului, faza I (1200-1000 
Î.Hr.). Aceste povești îl prezintă pe Abraham ca pe fondatorul majorităţii 
lăcașurilor de cult, atât în cadrul tribului Manasseh-Efraim, cât și în cel al 

lui ludah, triburile dominante de la nord și sud. Aici îl vedem pe Abraham 
funcționând ca fondator al unei identități social și religioase comune, unind 
triburile nordice și sudice. 


Cea mai timpurie referire la Abraham ar putea fi numele unui oraș din 
desertul Negev, menţionat de o inscripţie a unei victorii a faraonului Şişak 
I (biblicul Şişac). Campania a avut loc în jurul anului 925 Î.Hr. în timpul 
domniei lui Rehoboam (Roboam, 3 Regi 14:25-26; 2 Paralipomena 12:2-12). 
Un loc numit în porțiunea despre Negev a inscripției este "pa'ha-g-ru-a 'i- 
bi-ra-ma," care se traduce cel mai exact prin "fortăreaţa lui Abram." 


Amplasarea și contextul cronologic al acestui loc face să fie plauzibil faptul 
că Abram (Avram), cel după care a fost numit orașul, să fie Abram cel din 
tradiția biblică. Cu toate că această identificare nu este sigură, numele 
indică prezenţa și importanţa tradiţiei legate de Abram / Abraham în cel de- 
al zecelea secol Î.Hr. 


2.1.8 Împărţirea lui Abraham 


Este un lucru obișnuit pentru evrei să se refere cu afecțiune la primul 
patriarh cu sintagma Avraham Avinu, "Abraham Părintele nostru." 


Dacă analizăm portretul lui Abraham din perspectiva exegezei iudaice 
recente, observăm o serie de adăugiri la biografia acestuia, care par 
neobișnuite și nu sunt întemeiate în cadrul textului biblic. O examinare mai 
atentă a circumstanțelor dezvăluie faptul că unele dintre aceste detalii 
adăugate reflectă unele controverse foarte aprinse, care au preocupat 


comentatorii evrei pe parcursul a mai multor generaţii. 
Ca un exemplu, să privim la o tradiție rabinică citată adeseori: 


Părintele nostru Abraham a examinat întreaga Torah înainte ca aceasta să 
fie dată poporului lui Israel, așa cum este scris (Geneza 26:5) "Pentru că 

Avraam, tatăl tău, a ascultat cuvântul Meu şi a păzit poruncile Mele, 
povețele Mele, îndreptările Mele şi legile Mele." 


(Mișnah, sfârșitul Kiddușinului). 


Această afirmaţie, care a fost extinsă pentru a fi aplicată și celorlalţi 
patriarhi, a dat naștere unor mici probleme. 


De exemplu, în Geneza 18:7-8, îl găsim pe Abraham grăbindu-se să 
pregătească masa pentru niște vizitatori, constând dintr-un "vițel tânăr... 
unt și lapte" - un meniu nepotrivit pentru o masă cușer. Similar, căsătoria 
lui lacov cu două surori ar fi trebuit să fie interzisă, conform legilor din 
Torah. 


Este posibilă interpretarea versetului citat de către Mișnah într-o maniera 
limitată (referindu-se, de exemplu, la legile de bază ale omenirii și la justiţia 
întruchipată de către cele șapte principii ale fiilor lui Noe). Totuși, 
Mishnah-ul insistă pe faptul că acest lucru se aplică pentru întreaga Torah. 


Abraham în creștinism 

O posibilă explicaţie a celor de mai sus poate fi găsită într-o interpretare a 
unui evreu, care a scris către sfârșitul secolului I A.D. Saul din Tarsus - care 
a devenit cunoscut lumii drept Paul (Pavel), principalul ideolog al 
creștinismului timpuriu - a apelat deseori la modelul lui Abraham pentru 
a-și fundamenta propria credință, precum respectarea legilor nu duce la 
salvarea spirituală. 


Așa cum este expus în al patrulea capitol al Epistolei către Romani, Pavel 
indică spre Geneza 15:6: "Şi a crezut Avram pe Domnul şi i s-a socotit 
aceasta ca dreptate." Nu a trăit Abraham, argumentează Pavel, înainte de 
primirea Torei? Din moment ce a trăit, acesta nu putea să-i respecte legile. 
Cu toate acestea, Dumnezeu îl consideră virtuos! 

Într-o expunere tipică "midrasică," Pavel observa faptul că versetul 
respectiv a fost amplasat înainte de istorisirea circumciziei lui Abraham, 
tocmai pentru a sublinia că acea circumcizie (care, pentru Pavel, reprezintă 
respectarea în întregime a ritualurilor) nu este o condiţie pentru virtute sau 


izbăvire, care sunt câștigate prin credinţă și speranţă în Dumnezeu. 


În viziunea unor astfel de afirmaţii făcute de Biserica timpurie despre 
Abraham, este de înţeles faptul că rabinii au simţit că este esenţial să 
susțină că acesta a fost cu adevărat un evreu care a respectat principiile 
Torei, chiar înainte ca acestea să devină obligatorii prin revelaţia de pe 


muntele Sinai. 


Abraham în islam 

Creștinii nu au fost singurii care au pretins că sunt adevărații urmași ai lui 
Abraham. Odată cu apariţia islamului în secolul VII, arabii au ajuns să 
susțină că sunt descendenţii patriarhului. 


În mod interesant, descrierile vieții lui Abraham din Coran sunt puternic 
influențate de către tradiţia iudaică. Acestea conţin multe evenimente care 
nu sunt menţionate de către textul biblic, precum disputele lui Abraham cu 
tatăl său, care venera idoli, și conflictul său cu regele Nimrod, care l-a 
aruncat într-un cuptor aprins. Toate acestea furnizează dovezi suficiente 


ale faptului că Muhammad a avut învățători evrei. 


Povestea akedah (11j7y) - legarea lui Isaac - se găsește de asemenea în 
Coran (37:103), unde aceasta respectă aproape în conformitate versiunea 
biblică. Tradiţia islamică ulterioară a considerat indiscutabil faptul că fiul 
sacrificat a fost de fapt Ișmael, strămoșul arabilor. 


Totuși, un alt aspect al complexelor legături între iudaism, creștinism și 
islam este demonstrat de către următorul exemplu. 


Legământul între Dumnezeu și Abraham, descris în Geneza 15, este 
acompaniat de o ceremonie bizară de tăiere în două a unor animale. 

Versetul 11 spune că "Şi năvăleau păsările răpitoare asupra trupurilor, iar 
Avram le alunga." 


O antologie midrashică yemenită medievală, Midraș Ha-Gadol, explica 
acest fapt semnificând că "atunci când Abraham a așezat jumătăţile 
trupurilor una peste cealaltă, acestea au înviat și au zburat," acesta fiind 
modul lui Dumnezeu de a demonstra lui Abraham dogma învierii 


morţilor. 


Acest detaliu nu este menţionat de nicio sursă talmudică, deși se face 
referire la el în traducerea în arabă a cărturarului din secolul X, Rav 
Saadiah Gaon, care a interpretat fraza ebraică "u ishb ath m abrm" (a41 
DIN DX), tradusă de obicei drept "Abram le-a alungat [păsările] departe," 
ca "Abraham le-a înviat." 


Cea mai timpurie versiune atestată a legendei pare să fie următoarea: 


"Și [adu-ţi aminte când] Avraam a zis: "Doamne, arată-mi mie cum îi 
readuci la viată pe cei morți?!", l-a răspuns: "Tot nu crezi?" El i-a zis: "Ba da! 


Ci numai să se liniștească inima mea!" El [Dumnezeu] i-a zis 


atunci: "la patru păsări și taie-le mărunt, apoi pune pe fiecare munte o 
bucată din ele, apoi cheamă-le și ele vor veni la tine în grabă. și să știi că 
Dumnezeu este Atotputernic, Inţelept!" 


Sursa acestei versiuni? Se găsește în Coran (2:260). 


Pare posibil ca unii comentatori evrei să fi utilizat o tradiţie islamică care 
furniza confirmarea credinţei iudaice în înviere. Dorinţa de a găsi suport 
biblic pentru importanta dogma a învierii i-a preocupat de mult timp pe 
rabinii talmudici, iar interpretarea lui Muhammad oferea un text doveditor 
convenabil. Interpretarea suna atât de "ortodoxă," încât adevărata sa 
origine a fost eventual uitată. Nu trebuie însă ignorată posibilitatea ca 
însuși Muhammad să fi citat o sursă originală iudaică, care nu a fost 


păstrată în documentele evreiești. 

Concluzii 

Este evident că toate cele trei religii monoteiste au făcut fiecare aserțiunea 
"Abraham este părintele nostru." Iar relaţiile încurcate dintre aceste religii - 
inclusiv conflictele și punctele de vedere comune - pot fi depistate prin 
examinarea interpretărilor date de acestea vieții lui Abraham. 


In plus, așa cum s-a întâmplat în decursul istoriei iudaice, interpretările 
scripturii de către evrei au reflectat deseori îngrijorări urgente care 
depășeau cu mult înțelesul versetelor respective. 


Din acest motiv, studierea exegezei biblice iudaice oferă o metodă 
provocatoare de explorare a dezvoltării gândirii și istoriei poporului evreu. 


2.1.9 Sarah 


Geneza conţine cea mai mare concentrare de personaje feminine din Biblie 
(32 de femei numite și 46 nenumite). Motivul acestei concentrări 
remarcabile de personaje feminine este datorat faptului că Geneza constă 
într-o serie de povești de familie (inclusiv câteva genealogii). Aceste povești 
sunt considerate în general de către cercetători drept legende, dar acest 
lucru nu le separă acestora legătura cu istoria. 


Familiile descrise în Geneză ar putea sau nu reprezenta persoane reale, dar 
aceste portrete literare constituie surse valoroase pentru înţelegerea lumii 
sociale și culturale care le-a produs. lar unele indicii din cadrul sferei mai 
largi a istoriei Orientului Apropiat ne pot ajuta să înțelegem personajele 
biblice. 


Sarah din Biblie 
Sarah (mW) biblică, soţia lui Abraham și matriarha poporului evreu, este 
un personaj puternic și independent. Atunci când aceasta nu poate avea 


115 


copii, Sarah ia iniţiativa și i-o oferă pe servitoarea sa, Hagar, lui Abraham, 
pentru ca astfel acesta să poată avea copii prin Hagar, în numele Sarei. 


Hagar (121) rămâne gravidă, iar Sarah observă că este "disprețuită" de către 
aceasta (Geneza 16:4). Sarah îi aduce la cunoștință această problemă lui 
Abraham, iar acesta, în loc să decidă ceea ce trebuie făcut, o lasă pe Sarah 
să aleagă ce va face cu Hagar, spunând: “lată, slujnica ta e în mâinile tale, 
fă cu ea ce-ţi place!” (Geneza 16:6). 


Sarah o umilește pe Hagar, iar aceasta fuge. Hagar ajunge la un izvor, unde 
un înger al Domnului îi apare. Îngerul îi promite că urmașii ei vor deveni o 
mare naţiune și îi poruncește să se întoarcă la Abraham. Hagar se întoarce 
și dă naștere unui fiu, Ișmael. 


La petrecerea organizată cu prilejul înțărcării 
lui Isaac, Sarah îl vede pe Ișmael "râzând" 
(:i7n>xn - este neclar ce anume făcea acesta) și, 
din nou, Sarah ia inițiativa. Aceasta îi spune 
lui Abraham să-l alunge pe Ișmael. Abraham 
se împotrivește acestui fapt, dar Dumnezeu îi 


spune: “toate câte-ți va zice Sarra, ascultă 
glasul ei” (Geneza 21:12), iar Abraham acceptă și o izgonește pe Hagar și pe 
fiul acesteia. 


În această poveste, Sarah acționează în mod independent, luând iniţiativa 
și hotărând viitorul familiei sale, chiar împotriva dorințelor soțului său. 
Cum se explică acest comportament independent al Sarei, în cadrul lumii 
patriarhale biblice în care aceasta trăia? De ce Sarah, femeia, acţionează 
pentru a decide viitorul familiei sale, în vreme ce soțul acesteia, Abraham, 
este pasiv? 


Savina J. Teubal, în lucrarea "Sarah the Priestess" și Tikva Frymer-Kensky, 
în "Reading the Women of the Bible," analizează dovezile istorice din 
Orientul Apropiat pentru a răspunde la această întrebare, dar ajung la 
concluzii diferite. 

Sarah preoteasa 

Teubal susţine faptul că Sarah, asumându-și rolul activ în povestea cu 
Hagar, păstrează tradiţia antică mesopotamiană a preoteselor, o clasă 
privilegiată de femei care jucau un rol mai important decât soţii lor în 
dirijarea vieţii familiilor lor. Sarah, explică Teubal, era o preoteasă în 
Mesopotamia, înainte de a alege să-și părăsească familia și ţinutul natal 
pentru a călători cu Abraham către Canaan. 


Dovezile arheologice arată că atât Ur cât și Haran, orașele din care au 
emigrat Sarah și Abraham, au fost centre de venerare a zeițelor; imagini ale 
zeițelor mesopotamiene apar pe fragmentele de ceramică descoperite în 
ambele zone. Odată ce Sarah ajunge în Canaan, susține Teubal, aceasta se 
lupta pentru a păstra tradițiile matriarhale din ţara sa de origine împotriva 
societății patriarhale din Canaan. Povestea din Geneză formează astfel un 
pod între lumea preistorică matriarhală și lumea istorică patriarhală. 


Teubal analizează dovezile istorice din Orientul Apropiat pentru a dovedi 
că, în povestea cu Hagar, Sarah își exprimă rolul său tradițional de 
preoteasă. Teubal citează paragraful 146 din Codul lui Hammurabi, un cod 
de legi mesopotamiene antice: 


"Dacă un bărbat s-a căsătorit cu o preoteasă [de un anumit grad], iar 
aceasta i-a oferit o sclavă soţului ei și aceasta naște fii, dacă (ulterior) acea 
sclavă vrea să devină egală cu stăpâna sa, pentru că a născut fii, stăpâna sa 
nu o poate vinde; aceasta o poate marca cu semnul sclaviei și o poate socoti 
laolaltă cu celelalte sclave. Dacă aceasta nu a născut fii, stăpâna o poate 


vinde." 


Purtându-se cu Hagar după cum dorește, Sarah își afirmă autoritatea 
conferită pentru preotese de către codul legal din ţara sa natală. Sarah o ia 
pe servitoarea sa și i-o oferă drept concubină soțului său. Atunci când 
Hagar naște, aceasta “vrea să devină egală cu stăpâna sa" - Sarah este 
dispreţuită de Hagar - așa că Sarah “o marchează cu semnul sclaviei,” 
umilind-o pe Hagar. 

Cu toate că Teubal menţionează o mulţime de dovezi circumstanţiale în 
sprijinul teoriei sale, cum că Sarah este o preoteasă mesopotamiană, nu 
există nicio dovadă directă în textul biblic. Există o altă cale de a explica 
rolul activ al Sarei în povestea cu Hagar? 


Sarah ca o paradigmă 

Frymer-Kensky oferă o teorie diferită pentru explicarea comportamentului 
Sarei. Aceasta susține faptul că documentele datând de la începutul 
scrisului în lumea sumeriană, arată că patriarhatul era adânc înrădăcinat în 
Orientul Apropiat antic cu mai mult de 1.500 de ani înaintea Bibliei; 
poveștile din Geneză nefiind o punte între lumea preistorică matriarhală și 
istoria patriarhală. Venerarea zeiţelor nu a diminuat subordonarea socială 
concretă a femeilor. Atunci cum poate fi explicat rolul activ, independent, 
al Sarei și a altor matriarhe în dirijarea vieților familiilor lor? 


Frymer-Kensky susține că, deși Biblia descrie o structură socială 
patriarhală, aceasta conţine o ideologie neutră din punct de vedere al 
genului. Femeile din Biblie sunt subordonate social, dar nu sunt în esență 
inferioare; acestea au personalități puternice, independente și deseori 


acţionează în direcţia influenţării cursului evenimentelor. 


De ce portretizează Geneza femeile într-o astfel de lumină pozitivă? 
Frymer-Kensky explică faptul că femeile servesc ca o paradigmă pentru 
poporul evreu, după distrugerea Templului și alungarea din ţara Israelului. 
Biblia, prin portretizarea personajelor feminine, furnizează un model 
pentru felul în care poporul evreu, în pofida lipsei puterii politice, nu este 
în esenţă inferior și poate juca un rol activ în influențarea istoriei. 


Frymer-Kensky interpretează povestea despre Hagar în liniile acestei teorii. 
Precum Teubal, menţionează dovezi istorice din Orientul Apropiat în 
sprijinul afirmațiilor sale. Aceasta susține că Sarah i-o oferă pe Hagar lui 
Abraham în conformitate cu tradiţiile din Orientul Apropiat antic. Trei 
contracte de căsătorie din Orientul Apropiat antic afirmă că dacă soția 

rămâne stearpă după un anumit număr de ani, aceasta îi va oferi soţului o 
sclavă pentru a naște copii în numele său. Frymer-Kensky menţionează și 
paragraful din Codul lui Hammurabi referitor la preoteasă, dar nu ajunge 
la concluzia că Sarah era o preoteasă; celelalte contracte de căsătorie 


descriu o situaţie similară și nu se referă la preotese. 


Dacă Sarah acţionează numai în conformitate cu legile din Orientul 
Apropiat antic, care este semnificația poveștii cu Hagar? Frymer-Kensky 
susține că Hagar, de asemenea, simbolizează Israelul. Așa cum Dumnezeu 
îi spune lui Abraham că îi va înmulți urmașii, dar mai întâi aceștia vor 
ajunge sclavi, tot așa îi promite lui Hagar că îi va înmulţi descendenţii, dar 
mai întâi trebuie să revină la Abraham pentru a fi exploatată ca sclavă. 
Povestea despre Hagar arată că drumul către izbăvire trece mai întâi prin 
înjosire. 


Frymer-Kensky și Teubal utilizează dovezi istorice din Orientul Apropiat 
antic pentru a ajunge la concluzii diferite despre povestea Sarah-Hagar. 
Teubal susţine faptul că Sarah își manifesta rolul său tradițional de 
preoteasă mesopotamiană, în timp ce Frymer-Kensky susţine că atât Sarah 
cât și Hagar servesc drept paradigme pentru Israel: una exercitând o 
influenţă puternică în pofida statului său social secundar, iar cealaltă 
începând o călătorie către mântuire. Interpretările diferite ale lui Frymer- 
Kensky și Teubal asupra poveștii Sarah-Hagar oferă două căi de înțelegere 
a femeilor puternice și independente din Biblie, în contextul lumii 
patriarhale în care trăiau acestea. 


2.1.10 Lot 


Lot (bi?) a fost fiul lui Haran, nepotul lui Terah, Abraham fiind unchiul său 
(fratele lui Haran). Lot s-a născut în orașul caldeean Ur, un oraș sumerian 
din Valea Eufratului, în apropiere de Golful Persic. Acesta era a 11-a 
generaţie de la Noe, pe linia lui Șem. După moartea lui Haran, Terah l-a 
luat pe fiul său Abram, nora sa Sarai și pe nepotul său Lot și a plecat în 

orașul Haran, situat între Eufrat și Tigru, în nordul regiunii Aram, în 
apropiere de granița modernă dintre Siria și Turcia. 


După moartea lui Terah, la vârsta de 205 ani, Abram, care avea 75 de ani 
atunci, i-a luat pe Sarai și pe Lot plecând către ţinutul Canaanului. 
Abraham a devenit foarte bogat, deținând multe turme de oi, cirezi de 


bovine și corturi. 


Anii au trecut și Lot a devenit și el bogat, deținând multe turme de oi, cirezi 
de vite și corturi. Lot a continuat să trăiască lângă unchiul său Abram. 
Vecinătatea lor a provocat unele conflicte între oierii și văcarii acestora, 
care au început să se certe și chiar să se lupte pentru locurile de pășunat 
disponibile pentru animalele lor. 


Abram, încercând să găsească o soluţie la această problemă, a propus ca el 
și Lot să se separe amiabil și să se deplaseze către noi teritorii. Abram l-a 
lăsat pe Lot să aleagă primul, iar acesta s-a stabilit în valea fertilă a 
Iordanului, în apropiere de orașele Sodoma și Gomorah (Amorah). 


Abram a plecat către câmpiile din Mamre (Mamvri), lângă Hebron, 
construind acolo un altar lui Dumnezeu, care și-a reînnoit promisiunea de 


a-i oferi lui Abram și urmașilor săi tot pământul din faţa ochilor lui Abram. 


Sodoma și Gomorah 

Chedorlaomer (Kedarlaomer), regele Elamului, stăpânea peste mai multe 
regate. Bera, regele Sodomei, era unul dintre vasalii acestuia. După ce l-a 
servit timp de 12 ani, Bera s-a revoltat și a format o alianță împreună cu alți 
patru regi. Chedorlaomer și aliaţii săi - regele Amraphel din Șinar (Senaar), 
regele Arioch din Ellasar și regele Tidal din Gutim- s-au luptat cu aceștia în 
valea Sidimului, în regiunea Mării Moarte, învingându-i. Învingătorii au 
luat numeroși prizonieri, printre care și Lot, ducându-i în țările lor, alături 
de toate bogăţiile din Sodoma și Gomorah pe care le-au putut căra. 

Un bărbat, care a reușit să scape de Chedorlaomer, a venit la Abram si i-a 
spus că Lot a fost capturat și dus departe. Abram a înarmat 318 dintre 
servitorii săi și - alături de aliaţii săi Aner, Eșkol și Mamre - au pornit în 
urmărirea celor patru regi, ajungându-i în apropiere de orașul lui Dan. 
Acolo, acesta și-a împărțit oamenii săi în mai multe grupuri, atacând 
inamicii pe timp de noapte, înfrângându-i și urmărindu-i până la Hobah, 
lângă Damasc. Abram a reușit să recupereze toate bunurile furate, l-a 
eliberat pe Lot și l-a adus înapoi la Sodoma cu toate posesiunile sale; 
femeile și ceilalți prizonieri capturați au fost recuperați, de asemenea. 


Ceva mai târziu, Dumnezeu i-a spus lui Abraham că păcatele Sodomei și 
Gomorei sunt foarte mari și că va distruge aceste orașe. Abram - care se 
numea atunci Abraham, un nume dat de către Dumnezeu - s-a opus și a 
negociat cu Dumnezeu, încercând să-l convingă să nu distrugă orașele, 
deoarece se găseau mulți oameni nevinovaţi acolo. Dumnezeu i-a promis 
lui Abraham că nu va distruge orașul dacă va găsi zece oameni nevinovaţi 
în Sodoma. 


In acea seară, doi îngeri au coborât în Sodoma. Lot, care se afla la poarta 
orașului, le-a ieșit în întâmpinare și i-a invitat să stea la el. Aceștia, inițial, 


au refuzat invitaţia, dar au acceptat după ce Lot a insistat. 


Vizitatorii au luat cina cu Lot și familia acestuia, iar când se pregăteau să se 
culce, niște bărbaţi din Sodoma au înconjurat casa și i-au cerut lui Lot să-i 
predea pe vizitatori, pe care intenționau să-i violeze. Lot a ieșit din casă, 
închizând ușa în urma sa, și i-a implorat să nu comită un astfel de act 
imoral. 


Lot s-a oferit să le dea pe cele două fiice ale sale virgine, să facă ce vor cu 
acestea. Bărbaţii din Sodoma au strigat că Lot este un străin și nu are niciun 
drept să le spună ce să facă. S-au îndreptat către acesta și au încercat să 
spargă ușa. Vizitatorii l-au tras pe Lot în casă și au închis ușa. 


Bărbaţii de afară au fost loviți de orbire și nu au putut găsi intrarea. 


Vizitatorii i-au spus lui Lot să-și ia toți membrii familiei sale și să 

părăsească orașul, deoarece Dumnezeu i-a trimis să-l distrugă. Lot s-a dus 
la cei doi gineri ai săi și le-a spus să părăsească orașul, deoarece Dumnezeu 
îl va distruge. Aceștia au râs, crezând că Lot glumește. 


A doua zi de dimineaţă devreme, îngerii l-au grăbit pe Lot să-și ia soția și 
cele două fiice și să fugă din oraș. Atunci când acesta a amânat inutil, 
îngerii l-au luat de braţ, alături de soţia și de fiicele sale, și i-au scos din 
oraș. Aceștia i-au spus lui Lot și familiei sale să plece spre dealuri și să nu 
privească înapoi. Lot le-a replicat că nu poate să ajungă atât de departe și a 
cerut să i se permită să se refugieze într-un mic orășel din apropiere. Îngerii 


au acceptat și i-au spus că orășelul, pe nume Zoar, nu va fi distrus. 


Soarele răsărea deja, atunci când Lot intra în Zoar, iar Dumnezeu arunca o 
ploaie de pucioasă peste Sodoma și Gomorah, distrugându-le și ucigând 
toți locuitorii. Soţia lui Lot a privit înapoi și s-a transformat într-un stâlp de 
sare. Lot, temându-se să rămână în Zoar, a părăsit orașul împreună cu 


fiicele sale, îndreptându-se către dealuri, unde s-au refugiat într-o peșteră. 


Cele două surori au crezut că niciun bărbat nu a mai rămas în viaţă, dar ele 
erau nerăbdătoare să aibă copii. Acestea l-au îmbătat pe tatăl lor și s-au 
împreunat cu el. Cea mare a născut un fiu, pe care l-a numit Moab; acesta a 
fost strămoșul moabiţilor. Cea mică a născut tot un fiu, și l-a numit Ben- 
ammi, strămoșul amoniţilor. 


2.1.11 Fiicele lui Lot 


Cum vieţile a două fete sunt complicate de acțiunile tatălui lor 


Atunci când bărbaţii din Sodoma solicită să întrețină raporturi sexuale cu 
doi mesageri ai lui Dumnezeu, Lot, care le oferise găzduire mesagerilor, le 
oferă acestora pe cele două fiice ale sale în schimb. Fiicele acestuia locuiau 
cu părinții şi nu avuseseră relații sexuale cu vreun bărbat (19:8), deşi 
aparent erau promise în căsătorie (19:24). 

Oferta lui Lot indică faptul că, cel puțin din 
perspectiva bărbaților care au produs textul, 
un tată ar putea să considere mai puțin 
ruşinos să le permită fiicelor sale să devină 
obiectele unor relații sexuale forțate decât să 
permită ca oaspeţii săi bărbați să fie supuşi 
la asta (comparati cu Judecătorii 19:24). 
Totuşi, fiicele lui Lot sunt scutite de această 
soartă şi scapă împreună cu tatăl lor înainte ca Sodoma să fie distrusă. 


Fiicele lui Lot trăiesc cu tatăl lor într-o peşteră după distrugerea Sodomei, 
Gomorei şi a altor oraşe din regiune. Temându-se că nu mai sunt bărbaţi 
disponibili pentru a le oferi copii, acestea îl fac pe Lot să bea vin două seri 
la rând şi, în timp ce acesta este beat, au relații sexuale cu el. În acest fel, 
cele două fete rămân însărcinate şi nasc fii, dintre care unul devine 
strămoşul moabiţilor, iar celălalt devine strămoşul amoniţilor; ambele 
popoare devenind apoi inamicii israeliților. 


Povestea poate fi parţial o tentativă de a defăima inamicii israeliților prin 
asocierea originii acestora cu practici sexuale dubioase. În acelaşi timp, 
măsurile disperate întreprinse de fiicele lui Lot indică probabil faptul că, 
pentru multe femei dar şi bărbaţi din lumea antică, procrearea reprezenta 
calea prin care bunăstarea viitoare a unei persoane putea fi asigurată. 
Astfel, aparenta acțiune radicală a fiicelor lui Lot poate fi interpretată ca o 
inițiativă de a-şi asigura supraviețuirea (comparați cu Geneza 38). 


2.1.12 Hagar 


Hagar, o fată egipteană, a fost sclava soţiei lui Abraham, Sarah. Fără copii, 
Sarah i-a oferit-o pe Hagar lui Abraham, care avea 85 de ani, drept 
concubină, astfel încât să poată avea copii cu soțul său, prin intermediul 
servitoarei sale. Hagar a tratat-o pe Sarah cu obrăznicie, după ce a rămas 
însărcinată. Sarah s-a plâns lui Abraham, care i-a spus că Hagar este sclava 

ei; în consecință, poate să facă cu aceasta ce dorește. Sarah s-a purtat atât de 
dur cu Hagar, încât aceasta a fugit în deșert. 


Un înger a întâmpinat-o pe Hagar la un izvor și i-a spus să se întoarcă la 
Sarah, profețind că Hagar va avea un fiu care va fi numit Ișmael și că 
descendenţii săi vor fi nenumărați. Hagar se întoarce și, în scurt timp, îi dă 
naștere lui Ișmael. Paisprezece ani mai târziu, când Abraham avea 100 de 


ani, Sarah dă naștere unui fiu, care a fost numit Isaac. 


Într-o zi, Sarah îl vede pe Ișmael râzând de ea și-i cere lui Abraham să-i 
alunge pe acesta și pe Hagar și să-l declare pe Isaac drept singurul său 
moștenitor. Abraham îl iubea pe Ișmael și nu dorea să-i îndeplinească 
dorinţa Sarei, dar Dumnezeu i-a spus să facă ce dorea Sarah și l-a 
reasigurat că descendenţii săi prin Ișmael vor deveni, de asemenea, o mare 
națiune. Abraham s-a trezit dimineața devreme, i-a dat Hagarei niște pâine 
și apă, apoi a trimis-o în deșert, împreună cu fiul său. 


Hagar și Ișmael au rătăcit prin pustiul din Beer-sheba. După ce au terminat 
toată apa de băut, Hagar, nedorind să-și vadă fiul murind de sete, l-a pus 
sub un tufiș. Apoi a plecat ceva mai departe (la o bătaie de arc), plângând și 
lamentându-se. 


Dumnezeu i-a auzit plânsetele și a trimis un înger care i-a spus să nu se 
teamă și că fiul său va ajunge strămoșul unei mari națiuni. Dumnezeu i-a 
deschis ochii și aceasta a văzut un puț în apropiere. Hagar și-a umplut 
burduful cu apă și i-a dat să bea copilului. 


Ișmael a crescut în pustiu și a devenit un arcaș priceput, căsătorindu-se cu 
o fată egipteană, aleasă pentru el de către Hagar. Unii cercetători o 
identifică pe Hagar cu Keturah, femeia cu care s-a căsătorit Abraham după 
moartea Sarei și cu care a avut șase fii: Zimran, lokșan, Medan, Midian, 
Ișbak și Șuah. 

Mamă şi copil 

Hagar este sclava egipteană a lui Sarai, pe care Sarai (ulterior Sarah) i-o 
oferă lui Abram (ulterior Abraham) drept soţie, care va purta un copil 
considerat fiul Sarei (Geneza 16:3). Cu toate că există o asemănare cu 
mamele-surogat moderne, acest obicei poate părea bizar. Totuși, textele 
cuneiforme din primul și cel de-al doilea mileniu Î.Hr. atestă acest obicei în 
antica Mesopotamie. 


Primul text de acest gen, din vechea colonie asiriană din Anatolia, datează 
din jurul anului 1.900 Î.Hr. Un contract de căsătorie, stipulează faptul că, 
dacă soția nu poate naște copii în doi ani, aceasta va cumpăra o sclavă 
pentru soțul său. 


Al doilea text, inclus în Codul lui Hammurabi (numărul 146), se referă la 
căsătoria unei naditu, o femeie, legată de un templu, care nu are voie să 
nască copii. Soțul acesteia are dreptul de a-și lua o a doua soţie, dar dacă 
aceasta dorește să împiedice asta, îi poate oferi soțului său o sclavă. În 
lumea vechiului Orient Apropiat, o sclavă putea fi văzută ca un incubator, 
un fel de uter cu picioare. 


Sarai și Abram o consideră pe Hagar astfel și nu-i spun niciodată pe nume. 
Aceasta, totuși, se consideră o persoană și, odată gravidă, nu o consideră pe 
Sarai superioară; “ea a început a disprețui pe stăpâna sa” (Geneza 16:4). Cu 
permisiunea lui Abram, Sarai își redobândește autoritatea asupra Hagarei. 
Aceasta o “umilește”, posibil tratând-o ca pe o sclavă obișnuită (Geneza 
16:6). 


Legile lui Hammurabi admit posibilitatea ca o femeie sclavă gravidă ar 
putea pretinde egalitatea cu stăpâna ei și permit stăpânei să o trateze ca pe 
o sclavă obișnuită (legea 146). Asta pare să facă și Sarai. Însă, Hagar nu 
rămâne pasivă. 


In loc să se supună, aceasta fuge în pustiul Șur, unde întâlnește un mesager 
al Domnului, care-i spune să se supună abuzului Sarei, deoarece va naște 
un fiu care va fi “asin sălbatic între oameni” (Geneza 16:12). La fel cum 

asinul sălbatic nu a fost niciodată domesticit, așa și fiul Hagarei nu va fi 
supus nimănui și va trăi cu “mâinile tuturor asupra lui” și “va sta dârz în 
faţa tuturor fraților lui” (Geneza 16:12). 


Destinul copilului 

Vestirea Hagarei de către înger este similară cu vestirea Hannei, mama lui 
Samson, și a Mariei, mama lui Isus: toate vor avea copii cu destine speciale, 
iar toate mesajele le sunt adresate personal, nu prin intermediul soţilor. 
Cererea lui Dumnezeu ca Hagar să redevină sclavă și să se întoarcă să fie 
umilită de Sarai pare bizară: de ce ar respecta Dumnezeu dreptul de 
proprietate asupra libertăţii persoanelor? Acest lucru este deosebit de 
ciudat, considerând codul legal al Israelului care, fapt unic în cadrul 
sistemelor legale antice, specifica faptul că sclavii fugari nu vor fi returnați 
stăpânilor lor (Deuteronomul 23:15). 


Dar discursul îngerului de aici este similar cu discursul lui Dumnezeu față 
de Abram în Geneza 15:13, care afirmă că descendenţii acestuia vor fi 
înrobiți și umiliți înainte de izbăvire. Ambele fragmente folosesc termenii 
esenţiali prin care Israelul a descris experienţa din Egipt. Hagar, sclava din 
Egypt, prevestește Israelul, viitorii sclavi din Egypt. Până și numele 
acesteia, Hagar, poate însemna "străin"; Hagar este o străină în casa lui 
Abram, așa cum va fi Israelul străin (gerim), pe pământ străin. Hagar va fi 
umilită, așa cum descendenţii lui Abram vor fi umiliti, iar Dumnezeu i-a 
acordat atenţie chinului său, așa cum va auzi și chinurile urmașilor lui 
Abram. 


Hagar este echivalentul lui Abram. Dumnezeu îi vorbește direct, făurind o 
relaţie independentă de relația lui Dumnezeu cu Abram, iar aceasta îi 
răspunde astfel. Ea îl numește Dumnezeu “Tu ești El-roi ('NNYN)” 
(însemnând “cel care mă vede”; Geneza 16:13), iar locul Beer-lahai-roi 
(“puţul Celui Viu care vede”; Geneza 16:14), apoi se întoarce la casa lui 
Abram și naște un fiu, pe care Abram (nu Sarai) îl numește Ișmael. 

Hagar și Ișmael sunt eliberaţi la îndemnul Sarei (Geneza 21:9-14). Și aici 
destinul acestora este similar cu cel al viitorului popor al lui Israel, pentru 
că sclavii proaspăt eliberaţi se îndreaptă spre deșert și se luptă cu setea. 
Dumnezeu îl salvează după aceea pe Ișmael, nu datorită plânsetelor 
Hagarei sau a promisiunii lui Dumnezeu față de Abram, ci deoarece 
Dumnezeu aude glasul lui Ișmael (Geneza 21:15-21). Relaţia lui Dumnezeu 
cu Hagar este reconfirmată cu fiul acesteia, iar relaţia lui Dumnezeu cu 


Abram este reconfirmată cu Isaac și fiul acestuia lacov. 


Precum Iacov, Ișmael are doisprezece fii. Hagar este strămoașa acestor 
doisprezece triburi ale lui Ișmael (Geneza 25:12-15). Aceasta ar putea fi și 
strămoașa hagariţilor (hagareni), locuitori nomazi menţionaţi alături de 
israeliți în Psalmul 82:6 (Psalmul 83:7 din Biblia ludaică; vezi de asemenea I 
Paralipomena 5:10; 27:31). 


Coranul, la fel ca unele midrașuri evreiești, o amintește pe Hagar ca fiind o 
prinţesă. In timpurile ceva mai moderne, Hagar este deseori admirată ca un 


simbol al femeilor asuprite care perseverează. 


2.1.13 Ișmael 


Ișmael (7xynvw' - Yișma'el) a fost fiul lui Abraham și al concubinei acestuia, 
egipteanca Hagar, servitoarea Sarei. După ce Hagar a rămas gravidă, 
aceasta s-a purtat insolent față de Sarah, care în schimb a umilit-o. Hagar a 
fugit în deșert, unde un înger i-a apărut și a anunţat-o că va avea un fiu 
care va fi numit Ișmael, pentru că Dumnezeu i-a auzit durerea (Yișma'el - 
Dumnezeu a ascultat). 


Ișmael va crește, devenind un bărbat "sălbatic"; mâna sa va fi asupra 
tuturor oamenilor, iar mâinile tuturor oamenilor vor fi asupra sa. Hagar se 
va întoarce la stăpâna sa și, între timp, îi va naștere lui Ișmael. Abraham 
avea 86 de ani la acea vreme (Geneza 16:16). 

Treisprezece ani mai târziu, Dumnezeu îi apare lui Abraham și îl anunţă că 
Sarah va naște un fiu, cu care Dumnezeu va stabili un legământ pe vecie, 
precum și că Ișmael va fi, de asemenea, binecuvântat și va fi strămoșul unei 
mari naţiuni. Dumnezeu îi poruncește lui Abraham să se taie împrejur, pe 
el, pe Ișmael și pe toți bărbaţii din casa sa. 


Un an mai târziu, Sarah naște un fiu, care a fost 
numit Isaac. Într-o zi, Sarah, văzându-l pe Ișmael 
râzând de ea, îi cere lui Abraham să-i alunge pe 
Hagar și pe fiul acesteia și să-l declare pe Isaac drept 
singurul său moștenitor. Abraham îl iubea pe 
Ișmael și nu dorea să îndeplinească dorinţa Sarei, 
dar Dumnezeu îi va spune să facă ce voia aceasta, 
reasigurându-l că urmașii săi prin Ișmael vor deveni 


o mare naţiune. 


Abraham s-a trezit a doua zi devreme, i-a dat Hagarei pâine și apă, și a 
trimis-o în deșert cu fiul său. Hagar și Ișmael au rătăcit prin pustiul din 
Beer-sheba. În scurt timp, au terminat toată apa din burduf, iar Hagar, 
nedorind să-și vadă fiul murind de sete, l-a lăsat sub un tufiș și a plecat la o 
distanţă oarecare, lamentându-se și plângând. 


Dumnezeu aude plânsetul Hagarei și îi trimite un înger care-i spune să nu 
se teamă. Fiul acesteia, spune îngerul, va crește spre a deveni strămoșul 
unui mare popor. Dumnezeu îi deschide ochii și Hagar vede o fântână cu 
apă în apropiere. Aceasta își umple burduful și îi oferă o gură de apă 
copilului. 


Ișmael a crescut în pustiu, devenind un vânător priceput, căsătorindu-se cu 
o fată egipteană, aleasă pentru el de mama sa, Hagar. Abraham a murit la 
vârsta de 175 de ani. Ișmael și fratele său vitreg; Isaac l-au îngropat într-un 
mormânt la Machpelah, lângă Sarah. 


Ișmael a avut doisprezece fii: Nebaioth, Kedar, Adbeel, Mibsam, Mișma, 
Dumah, Massa, Hadad, Tema, Yetur, Nafiș și Kedmah, toţi aceștia fiind 

strămoșii unor mari popoare. Fiica sa, Mahalath - numită și Basemath - s-a 
căsătorit cu Esau, fiul lui Isaac. Ișmael a murit pe când avea 137 de ani. 


2.1.14 Legarea lui Isaac 


Akedah a obţinut importanţă în perioada romană târzie. 


Akedah (N'1j7y), sau "legarea lui Isaac", este povestirea din cartea Genezei 
(22: 1-19) despre Abraham, care la porunca lui Dumnezeu, își duce fiul, pe 
Isaac, spre a-l oferi pe post de sacrificiu pe muntele Moriah. Abraham își 
leagă fiul (de aici și "legarea lui Isaac") de altar și este gata să efectueze 
fapta cumplită, când un înger îi apare și îi spune să lase mâna, promițându- 


i că urmașii săi vor spori. 


Nu există vreo altă referire la acest episod altundeva în Biblie. Nici nu 
figurează în cadrul literaturii iudaice post-biblice până în secolul al III-lea 
A.D. Unii comentatori ai Bibliei au considerat povestea ca fiind un protest 
împotriva sacrificului uman, momentul semnificativ fiind intervenţia 
îngerului pentru a preveni uciderea, un act obscen pe care Dumnezeu, spre 
deosebire de zeitățile păgâne, îl urăște și nu l-a intenționat niciodată. 


Dar în interpretarea iudaică tradițională, Akedah constituie o paradigmă 
pentru martiriul evreilor; poporul evreu este mereu pregătit să renunţe la 
viaţa de dragul sfințirii (preamăririi) numelui divin (Kiddush HaShem - 
WVIT'7 DWN). 


Cea dintâi dovadă documentară a milei 

În ziua judecății de Rosh Hashanah la 
începutul anului, Dumnezeu este implorat să 
arate milă pentru poporul său, prin prisma 


acceptării lui Abraham de a-și sacrifica fiul. 

Un fragment dintr-o rugăciune rostită în această zi sună așa: "Adu-ţi 
aminte de noi Doamne Dumnezeul nostru, legământul și agapa și 
jurământul care le-ai făcut față de Abraham, părintele nostru, pe muntele 
Moriah... Astfel ca mila Ta să întreacă mânia Ta asupra noastră; în mărirea 
Ta fie ca înfricoșata Ta pedeapsă să se abată de la poporul Tău, orașul Tău 


și moștenirea Ta." 


"Orașul Tău" din rugăciune este o referire la tradiţia antică potrivit căreia 
muntele Moriah, locul Akedah, este amplasamentul din lerusalim pe care a 
fost construit Templul. Astfel, contrar teoriei "sfârșitului fericit," viziunea 
tradiționalistă, indiferent dacă este corectă istoric sau nu, este apropiată de 
cea a lui Kierkegaard, care interpretează Akedah ca o ilustrare a cât de 
departe este dispus un "cavaler al credinţei" să meargă în cadrul 
"suspendării teleologice a eticii." 


Nu s-a întors niciodată? 

Există însă niște aspecte controversate ale poveștii Akedah. De ce, de 
exemplu, nu există vreo menționare a lui Isaac întorcându-se cu tatăl său 
după ce a fost înlocuit cu berbecul? Se spune despre Abraham că s-a întors 
împreună cu slugile sale (flăcăi - nnina, în Biblia ludaică), dar nu se spune 
nimic despre Isaac. Abraham Ibn Ezra (comentator al Bibliei din secolul al 
XII-lea) a afirmat că îngerul a venit prea târziu și, de fapt, Isaac a fost ucis 
de Abraham. Potrivit acestuia, Isaac care reapare în poveștile ulterioare, 


fusese înviat din morți. 


Dar Shalom Spiegel, într-un eseu faimos ("Ultima încercare"), arată că o 
astfel de opinie a ajuns să fie foarte des întâlnită în Evul Mediu, posibil 
pentru a nega faptul că sacrificarea lui Isaac era mai prejos de cea a lui Isus; 
sau ca o reflectare a condiţiilor de trai din Evul Mediu, când comunităţile 
evreiești au fost deseori martirizate și necesitau un model mai tragic decât 


cel al unui sacrificiu doar în intenţie, nedus până la capăt. 

Analizând intenţiile lui Dumnezeu 

Cu toate acestea, în literatura teologică se afirmă în mod constant faptul că 
Dumnezeu nu a intenţionat niciodată ca Abraham să-l sacrifice cu adevărat 
pe Isaac. Un comentariu talmudic asupra versetului leremia 19:5 susține că 
"ceea ce Eu nu le-am poruncit" se referă la sacrificiul fiului lui Meșa, regele 
Moabului (Cartea a patra a Regilor 3: 27); iar "nici le-am grăit" se referă la 
fiica lui leftae (Judecători 11:31); iar "ceea ce nici prin minte nu Mi-a trecut" 
se referă la sacrificiul lui Isaac, fiul lui Abraham. 


Philo (un cărturar și comentator evreu al Bibliei din secolul I A.D.) merge 
spre cealaltă extremă, apărând Akedah împotriva acuzaţiei că aceasta nu 
este deloc unică, din moment ce în istoria omenirii mulţi oameni au fost 
pregătiți să-și sacrifice vieţile lor și ale copiilor lor pentru o cauză în care au 
crezut. Ca, de pildă, adoratorii lui Moloh, care-și sacrificau proprii copii, și 
care au fost condamnaţi de către Moise, sau femeile indiene care acceptau 
de bună-voie să participe la Sati (auto-sacrificare). Philo susține că 
sacrificiul efectuat de Abraham a fost fără precedent, în sensul că nu a fost 
determinat de motive precum obiceiurile, onoarea sau frica, ci numai de 


dragostea sa față de Dumnezeu. 


A testa sau a nu testa 

O altă caracteristică încurcată a Akedah este declaraţia deschisă că 
Dumnezeu l-a testat pe Abraham, ca și cum scopul acesteia ar fi fost 
furnizarea de informaţii lui Dumnezeu despre credinţa lui Abraham, pe 
care nu le deţinea anterior. Conform lui Maimonides ("Călăuza 
şovăielnicilor", 3. 24) cuvintele "Dumnezeu l-a testat pe Abraham" nu 
înseamnă că Dumnezeu l-a supus pe Abraham unui test, ci a dorit ca 
exemplul lui Abraham să servească drept un caz al limitelor extreme a 
iubirii și fricii față de Dumnezeu. Nahmanides (cunoscut și sub numele de 
Ramban, un rabin spaniol din secolul al XIII-lea), pe de alta parte, susține 
că Dumnezeu știa dinainte cum se va comporta Abraham, dar, din punctul 
de vedere al lui Abraham, testul era adevărat, de vreme ce a trebuit să fie 

recompensat nu numai pentru potenţiala ascultare a poruncii divine, ci și 
pentru îndeplinirea efectivă a acesteia. Implicaţiile Akedah sunt acelea că, 
în pofida a ceea ce pare o contradicţie, omniscienţa divină este compatibilă 
cu liberul arbitru uman. 


Faptul că Abraham a mers la Akedah cu "frică și tremurând" (titlul lucrării 
lui Kierkegaard asupra subiectului) este exprimat într-o legendă talmudică, 
care spune că Abraham, pe drumul către munte, s-a întâlnit cu Satan, care a 
încercat să-l oprească, susținând că Dumnezeu i-a promis că viitorul său, și 
viitorul învățăturilor sale despre singurul Dumnezeu, va depinde de Isaac, 


iar acum este pe cale să încalce această promisiune. 


2.1.15 Rebekah 


Rebekah (ng - Rivqah, Rebecca), fiica lui Bethuel, nepotul lui Abraham, a 
fost soţia lui Isaac și mama gemenilor Esau și Iacov. Atunci când a văzut că 
fiul său are deja patruzeci de ani și este tot necăsătorit, Abraham a hotărât 
că a sosit timpul să găsească o soţie pentru fiul său. 


Abraham l-a trimis pe servitorul său credincios, Eliezer (posibil, Eliezer din 
Damasc - TPWA 1Ţy'7N), la rudele sale din Haran, în Mesopotamia, cu 
instrucțiuni să se întoarcă cu o mireasă pentru Isaac, deoarece nu dorea ca 


fiul său să se căsătorească cu o fată localnică, o canaanită. 


Adăparea cămilelor 
Eliezer a luat cu el zece cămile încărcate și a plecat către orașul Nahor. 
Atunci când au ajuns acolo, acesta a făcut cămilele să îngenuncheze lângă o 


fântână în afara orașului și a grăit: 


"Doamne Dumnezeul stăpânului meu Avraam, scoate-mi-o în cale astăzi şi 
fă milă cu stăpânul meu Avraam! lată, eu stau la fântâna aceasta şi fetele 
locuitorilor cetății au să iasă să scoată apă. Deci fata căreia îi voi zice: Pleacă 

urciorul tău să beau şi care-mi va răspunde: 'Bea! Ba şi cămilele toate le voi 
adăpa până se vor sătura,' aceea să fie pe care Tu ai rânduit-o robului Tău 
Isaac şi prin aceasta voi cunoaşte că faci milă cu stăpânul meu Avraam" 
(Geneza 24:12-14). 


Abia terminase e vorbit, când a venit Rebekah, purtând un urcior pe umăr. 
Aceasta a mers la izvor, și-a umplut urciorul și s-a îndreptat către oraș. 
Eliezer a alergat la aceasta și a întrebat-o dacă poate să bea din urciorul ei. 
"Bea, domnul meu!," i-a spus aceasta. După ce acesta a băut, Rebekah a 
adăugat: "Şi cămilelor tale am să le scot apă până vor bea toate" (Geneza 
24:18-19). 


Eliezer a privit-o în tăcere, în timp ce aceasta îi adăpa cămilele. Apoi i-a 
oferit un cercel (în traducerile ortodoxe este un inel, dar cel mai probabil 
era vorba despre un inel pentru nas) și două brățări din aur, rugând-o: "A 
cui fată eşti tu? Spune-mi, te rog, dacă se află în casa tatălui tău loc, ca să 


rămânem?" 


Aceasta i-a răspuns, "Sunt fata lui Batuel (Bethuel) al Milcăi (Milcah), pe 
care ea l-a născut lui Nahor. Avem şi paie şi fân mult şi la noi este şi loc, ca 
să rămâneți (Geneza 24:23-25)." Eliezer s-a aplecat și i-a mulțumit 
Domnului pentru că l-a ghidat către casa rudei stăpânului său. 


Rebekah a alergat la casa mamei sale și a povestit rudelor despre ce s-a 
întâmplat. Fratele ei, Laban, a văzut cercelul și brățările pe mâinile surorii 
sale și a alergat la fântână să-l invite pe Eliezer să vină la ei. 


Eliezer a intrat în casă, în timp ce cămilele sale au fost descărcate și li s-au 
dat paie. A fost adusă apă pentru spălarea picioarelor lui Eliezer și ale 
oamenilor care veniseră cu el. l-a fost adusă mâncare, dar acesta a refuzat 
să mănânce până când nu le-a spus că l-a trimis Abraham, să găsească o 
mireasă pentru fiul și moștenitorul său, precum și despre faptul că a 
realizat că Rebekah este cea aleasă. 

Laban și Bethuel au răspuns: "De la Domnul vine lucrul acesta şi noi nu-ți 
putem spune nimic nici de bine, nici de rău. lată, Rebeca este înaintea ta, ia- 
o şi du-te şi să fie soţia fiului stăpânului tău, cum a grăit Domnul!" (Geneza 
24:50-51). 


Eliezer, auzind aceste cuvinte s-a închinat Domnului până la pământ. Apoi 
a scos alte obiecte din argint și aur și îmbrăcăminte și le-a oferit Rebekăi. De 
asemenea, le-a oferit cadouri lui Laban și mamei acestuia. După asta, 

Eliezer și oamenii săi au mâncat și au băut, odihnindu-se apoi peste noapte. 


In dimineaţa următoare, aceștia au anunţat că doresc să plece. Mama 
Rebekăi și Laban l-au rugat pe Eliezer s-o mai lase pe Rebekah să mai stea 
cu ei încă zece zile. 


"Nu mă zăboviți! Căci Domnul m-a făcut să izbutesc în calea mea; lăsați-mă 
să mă duc la stăpânul meu!," a răspuns Eliezer (Geneza 24:56). Au chemat- 
o pe Rebekah și i-au spus: "Vrei să te duci oare cu omul acesta?" Rebekah a 
răspuns: "Mă duc!" (Geneza 24:58). Apoi aceasta, dădaca sa Deborah, și 
servitoarele sale, s-au urcat pe cămile și l-au urmat pe Eliezer. 


Iacov și Esau 

Isaac se plimba pe câmp, în seara în care a văzut cămilele venind către el. 
Rebekah și-a ridicat privirea și l-a văzut pe Isaac. A coborât de pe cămilă și 
l-a întrebat pe Eliezer, "Cine este omul acela care vine pe câmp în 
întâmpinarea noastră?" 


Eliezer a răspuns: "Acela-i stăpânul meu" (Geneza 24:65). Rebekah și-a luat 
vălul și s-a acoperit. Isaac a dus-o în cortul mamei sale, Sarah. S-au căsătorit 
și Rebekah a devenit o alinare pentru Isaac, care se simţea foarte singur 
după moartea mamei sale. 


Timp de douăzeci de ani, Rebekah nu a putut să aibă copii, până când 
Isaac, având 60 de ani pe atunci, s-a rugat lui Dumnezeu pentru femeia sa. 

În timpul sarcinii, Rebekah a simţit cum copiii se zbat în pântecele său, iar 
Dumnezeu i-a spus că fiecare dintre cei doi băieţi va deveni strămoșul unui 
neam, iar cel mai mare va fi servitorul celui mai mic. Esau (Iwy - Esav) s-a 
născut primul, roșu și păros. Câteva clipe mai târziu, s-a născut și lacov 
(apy! -Ya'akov), ţinându-l pe Esau de călcâi. 


Esau, preferatul tatălui său, a crescut devenind un vânător iscusit, un om 
simplu, căruia îi plăcea natura, impetuos, nerăbdător și ușor de manipulat 
de către fratele său. lacov, favoritul mamei sale, era opusul fratelui său: 
răbdător, liniștit și căruia îi plăcea să stea acasă. 


Esau s-a căsătorit la vârsta de 40 de ani, la fel ca tatăl său, Isaac. Soţiile sale, 
două femei hitite, pe nume Iudith (Aholibamah) și Basemath (Adah), 
făceau tot ce puteau pentru a le face viața mizerabilă lui Isaac și Rebekăi. 


Anii au trecut, iar Isaac, acum bătrân și orb, a decis să-și binecuvânteze fiul 
cel mare; dar, mai întâi, a dorit să mănânce. L-a chemat pe Esau și i-a spus: 
"Iată, eu am îmbătrânit şi nu ştiu ziua morții mele. la-ţi dară uneltele tale, 
tolba şi arcul, şi ieşi la câmp şi adu-mi ceva vânat; Să-mi faci mâncare, cum 
îmi place mie, şi adu-mi să mănânc, ca să te binecuvânteze sufletul meu 
până nu mor!" (Geneza 27:2-4). 


Rebekah a auzit discuţia și a conceput un plan prin care Iacov să primească 
binecuvântarea lui Isaac. L-a sfătuit pe lacov să se deghizeze să semene cu 
Esau, punându-și hainele acestuia și acoperindu-și bratele și gâtul cu piele 
de capră, pentru a imita pilozitatea lui Esau. Rebekah a pregătit mâncare și 
l-a trimis pe lacov la tatăl său. 


Furios pe înșelătoria lui lacov, Esau a jurat că-l va ucide pe acesta, imediat 
ce Isaac va muri. Rebekah, pentru a-l proteja pe Iacov de răzbunarea lui 
Esau, a hotărât să-l trimită la fratele ei, Laban, în Haran. A mers la Isaac și 
s-a plâns că este scârbită de viaţă din cauza soțiilor hitite ale lui Esau, 
adăugând că dacă și Iacov își va lua o soţie localnică, ea nu va mai avea 
motive să trăiască. 

Isaac l-a chemat pe Iacov, l-a binecuvântat și i-a spus: "Să nu-ți iei femeie 
din fetele Canaaneilor; Ci scoală şi mergi în Mesopotamia [Paddan-aram] 
în casa lui Batuel, tatăl mamei tale, şi-ţi ia femeie de acolo, din fetele lui 
Laban, fratele mamei tale..." (Geneza 28:1-2). 


Anii au trecut, iar Deborah, dădaca Rebekăi, a murit și a fost îngropată 
lângă Beth-el, sub un stejar. Rebekah a murit și a fost îngropată în peștera 
Machpelah, unde Abraham și Sarah fuseseră îngropaţi și unde Esau și 
Iacov îl vor îngropa, în cele din urmă, pe Isaac, care va muri la vârsta de 
180 de ani. 


2.1.16 Eliezer 


Eliezer din Damasc (j7iyn1 1Ţy'7N) a fost administratorul casei lui Abraham 
și moștenitorul său prezumtiv, înaintea nașterii lui Isaac. Atunci când 
Abraham a văzut că fiul sau Isaac avea deja patruzeci de ani și era încă 
necăsătorit, a hotărât că a sosit timpul să-i găsească o soţie. A decis să-l 
trimită pe servitorul său credincios, Eliezer, la rudele sale din Haran, 
Mesopotamia, cu instrucţiuni precise de a-i aduce o mireasă lui Isaac. 


Eliezer a luat cu el zece cămile, încărcate cu daruri și provizii, și a plecat 
către orașul Nahor. In afara orașului, a pus cămilele să îngenuncheze lângă 
un puț și s-a rugat: 


"Doamne Dumnezeul stăpânului meu Avraam, scoate-mi-o în cale astăzi şi 
fă milă cu stăpânul meu Avraam! lată, eu stau la fântâna aceasta şi fetele 
locuitorilor cetății au să iasă să scoată apă. Deci fata căreia îi voi zice: Pleacă 
urciorul tău să beau şi care-mi va răspunde: 'Bea! Ba şi cămilele toate le voi 
adăpa până se vor sătura, aceea să fie pe care Tu ai rânduit-o robului Tău 
Isaac şi prin aceasta voi cunoaşte că faci milă cu stăpânul meu Avraam" 
(Geneza 24:12-14). 

Abia terminase ceea ce a avut de spus, când s-a apropiat Rebekah, cu un 
urcior pe umăr. După ce aceasta și-a umplut vasul cu apă, Eliezer s-a 
îndreptat către ea și a întrebat-o dacă poate să bea puțină apă. "Bea, 
domnul meu!," a răspuns Rebekah (Geneza 24:18). 


După ce acesta a băut, Rebekah a adăugat: "Şi cămilelor tale am să le scot 
apă până vor bea toate" (Geneza 24:19)." Eliezer i-a oferit apoi un inel și 
două brățări de aur și a întrebat-o: "A cui fată eşti tu? Spune-mi, te rog, 
dacă se află în casa tatălui tău loc, ca să rămânem?" Aceasta i-a răspuns, 
"Sunt fata lui Batuel (Bethuel) al Milcăi (Milcah), pe care ea l-a născut lui 
Nahor. Avem şi paie şi fân mult şi la noi este şi loc, ca să rămâneți" (Geneza 
24:24-25)." 


Eliezer a fost primit în casa rudelor lui Abraham. Acolo le-a povestit 
acestora cine este și de ce a venit. Fratele Rebekăi, Laban, și tatăl acesteia, 
Bethuel au răspuns atunci: "De la Domnul vine lucrul acesta şi noi nu-ţi 
putem spune nimic nici de bine, nici de rău. lată, Rebeca este înaintea ta, ia- 
o şi du-te şi să fie soția fiului stăpânului tău, cum a grăit Domnul! (Geneza 
24:50-51).' 


Eliezer, auzind aceste cuvinte s-a închinat Domnului până la pământ. Apoi 
a scos alte obiecte din argint și aur și îmbrăcăminte și le-a oferit Rebekăi. De 
asemenea, le-a oferit cadouri lui Laban și mamei acestuia. După asta, 

Eliezer și oamenii săi au mâncat și au băut, odihnindu-se apoi peste noapte. 


In dimineaţa următoare devreme, aceștia au anunţat că doresc să plece. 
Mama Rebekăi și Laban l-au rugat pe Eliezer s-o mai lase pe Rebekah să 


mai stea cu ei încă zece zile. 


"Nu mă zăboviţi! Căci Domnul m-a făcut să izbutesc în calea mea; lăsați-mă 
să mă duc la stăpânul meu!," a răspuns Eliezer (Geneza 24:56). Au chemat- 
o pe Rebekah și i-au spus: "Vrei să te duci oare cu omul acesta?" Rebekah a 
răspuns: "Mă duc!" (Geneza 24:58). Apoi aceasta, dădaca sa Deborah, și 
servitoarele sale, s-au urcat pe cămile și l-au urmat pe Eliezer, în vreme ce 


rudele ei o binecuvântau. 

Eliezer o găsește pe Rebekah la o fântână, la fel cum a găsit-o Abraham pe 
Keturah la fântână din Sheba, la fel cum Moise a găsit-o pe Zipporah la o 


fântână care era sacră pentru descendenţii lui Abraham, midianiţii. 


Unele versiuni ale Bibliei nu îl menţionează în mod clar pe Eliezer. Biblia 
Noului Ierusalim (ulterioară Vulgatei) conţine doar acest verset: "De vreme 
ce nu mi-ai dat fii, a continuat Abraham, iată sluga mea va fi moştenitor 
după mine" (Biblia Noul Ierusalim Geneza 15:3). 


Versiunile care au urmat Septuagintei, au oferit însă unele detalii 
suplimentare: "Stăpâne Doamne, ce ai să-mi dai? Că iată eu am să mor fără 
copii şi cârmuitor în casa mea este Eliezer din Damasc, fiul lui Masek, 
servitoarea mea." Acest lucru indică faptul că Eliezer ar fi putut fi fiul lui 
Abraham, cu o servitoarea de-a sa, similar poveștii cu Hagar. Dacă ar fi să 
acceptăm această interpretare, atunci Abraham a avut nouă fii: Işmael, 
Eliezer, Isaac, Yoktan, Zimram, Medan, Midian, Işbak și Șuah. 


Majoritatea cercetătorilor sunt de acord că "din Damasc" reprezintă o 
adnotare a textului. Această adnotare este însă conținută și de către 
TaNaKH, Biblia ludaică. Este totuși o precizare interesantă, deoarece ne 
duce cu gândul către originile siriene ale Sarei, indicând faptul că Sarah 
este cea al cărei fiu a fost promis de Dumnezeu. Isaac a moștenit averea lui 
Abraham, dar liniile care coborau din Șem și Ham au continuat prin 
căsătorie, iar fiul promis (Isaac) și Isus Christos vor proveni din Abraham 
prin ambele sale soții. Acest lucru ne duce către promisiunea lui 
Dumnezeu, cum că urmașii lui Abraham vor fi numeroși ca stelele (Geneza 
15:5). 


2.1.17 Iacov 


Iacov (aj! - Ya'akov) este al treilea patriarh al poporului evreu, fiul lui 
Isaac și Rebekah, și nepotul lui Abraham, a cărui poveste este spusă în 

cartea Genezei (25:19 până la sfârșitul cărţii). Pentru un ochi critic, povestea 
lui lacov din Geneză constituie un amalgam de surse și tradiţii diferite. 
Majoritatea cercetătorilor considera că povestea are ceva fundament istoric; 
numai câțiva acceptă ideea că Iacov și ceilalți doi patriarhi sunt personaje 
fictive. Din punctul de vedere al tradiţiei iudaice, nu este, în nicio 
circumstanţă, Iacov personajul istoric cel care contează, ci Iacov, așa cum 
apare în Geneză, drept strămoșul celor doisprezece triburi care constituie 
"copiii lui Israel." În povestea Genezei, lacov - sau Yaakov în ebraică - este 
numit așa deoarece la naștere se ținea de călcâiul (akev) fratelui său 
geamăn, Esau (Geneza 25:25), în vreme ce numele de Israel i-a fost dat de 
către îngerul cu care s-a luptat (Geneza 32: 25-33). 


O luptă între frați 

Printre întâmplările frapante din viaţa lui Iacov, istorisite de Geneză, este și 
momentul în care Esau îi vinde dreptul său de întâi născut pentru un vas 
cu "fiertură roşie" (Geneza 25: 27-34); o alta, în care, la instigarea mamei 
sale, Iacov își păcălește tatăl să-i dea lui binecuvântarea destinată lui Esau 
(Geneza 27); sau că a fugit de mânia lui Esau la unchiul său Laban, care 
avea două fete, Rahel și Leah, cu care s-a căsătorit, iar cu cele două 
concubine, Bilhah și Zilpah, a avut 12 fii cu toate (Geneza 29 și 30); sau că a 
stat o perioadă în Egipt (Geneza 45 și 46); iar că după moartea sa a fost dus 


să fie îngropat în ţara părinţilor săi ("ţara lui Israel”), în peștera Mahpelah 
(Geneza 50). 


Este un punct controversat faptul dacă 
naratorul Genezei aprobă sau nu 
subterfugiul lui lacov de a primi 
binecuvântarea datorată fratelui său. 
Profetul Hosea îl acuză pe lacov pentru 
d 


înlocuirea" (akav, un joc de cuvinte cu 
numele Yaakov) fratelui său, iar în alte 


lucrări evreiești există ecouri ale 

dezaprobării stratagemei lui Iacov, dacă nu chiar a dreptului său de a primi 
binecuvântarea. Pe de altă parte, există multe încercări de a-l apăra pe 
Iacov, purtarea acestuia fiind considerată onorabilă, având în vedere 
circumstanţele în care se găsea. Trebuie remarcat faptul că Iacov este văzut 
de tradiţia iudaică reprezentând poporul evreu, așa că atacurile asupra 
caracterului patriarhului sunt privite deseori ca fiind motivate de 


sentimente anti-evreiești. 


În literatura rabinică, mai ales, figura lui Iacov este alcătuită pentru a 
reprezenta poporul ca întreg, iar conflictul dintre lacov și Esau este văzut 
ca o reflectare a relaţiei încordate tradiţionale dintre Roma și evrei - inamici 
declaraţi și, totuși, frați. Ulterior, acest conflict este interpretat ca o luptă 
pentru supremație între creștinism=Esau și iudaism=lacov. Descrierea lui 
Iacov, ca find un om care trăiește în corturi, spre deosebire de Esau, care 
prefera să fie un vânător iscusit, omul câmpiei (Geneza 25:27), este făcută 
pentru a semnifica faptul că, în timp ce idealul roman este de a rezolva 
lucrurile în lume, idealul iudaic este să rămână separați de lume, pentru a 
studia cuvântul lui Dumnezeu în "corturile Torah." Cam același lucru se 
găsește și în spatele identificării rabinice a îngerului care s-a luptat cu 
Iacov, ca fiind îngerul păzitor al lui Esau, astfel narațiunea reprezentând 
lupta dintre idealurile spirituale ale Romei și ale ludeei. Acest episod, în 
care îngerul îi dislocă șoldul lui lacov, se încheie cu versetul (32:33): "De 
aceea fiii lui Israel până astăzi nu mănâncă muşchiul de pe şold, pentru că 
Cel ce S-a luptat a atins încheietura şoldului lui lacov, în dreptul acestui 
mușchi." [De fapt, formularea din textul masoretic este "el a atins" (Ym - 
ngo).] Printre legile alimentare există regula ca mușchiul sau tendonul de la 
șold (gid ha-nașeh) să nu fie mâncat, iar tendonul este extras cu grijă din 


carnea animalului înainte de a fi vândută drept carne cușer. 


Stâlpul Adevărului 
Declaraţia din Talmud (Taanit 5b), că lacov nu a murit, în vreme ce 
vorbește despre îmbălsămarea și îngroparea lui lacov, nu spune de fapt că, 

așa cum spune în cazul altor patriarhi, acesta nu a murit, ci are în mod 
evident un sens metaforic. Totuși, în Evul Mediu a fost luată ad-literam, și a 
apărut legenda conform căreia lacov nu a murit și, de fapt, acesta așteaptă 
răbdător, în peștera Mahpelah, izbăvirea finală a copiilor săi; aici există o 
asemănare cu legendele despre regele Arthur și alte povești despre eroi 
populari din alte culturi. 


În doctrina kabbalistică din Sefirot, în atributele Divinităţii, lacov 
reprezintă atributul cunoscut drept Tiferet (NIXON - frumusețe, 
împodobire). Zoharul consideră fiecare patriarh ca reprezentând unul 
dintre atributele Sefirot: Abraham, Hesed, bunătatea divină; Isaac, 
Gevurah, judecata divină; iar Iacov, Tiferet, atributul prin care este adusă 


armonia între bunătate și judecată. 


Prin urmare, Abraham este "stâlpul bunătăţii;! Isaac, "stâlpul judecății; iar 
Iacov, "stâlpul adevărului," de vreme ce adevărul este descoperit atunci 
când principii aparent contradictorii coincid. În Kabbalah Luriană, cele 
două soţii ale lui Iacov reprezintă cele două aspecte diferite ale elementului 
feminin al Divinităţii, Sefirah Malkut, Suveranitatea, cunoscută și drept 
Șekhinah (wn). Deja în literatura rabinică exista o tentativă de a-l ridica 
pe Iacov la ceea ce se apropia de un rang divin, așa ca atunci când se spune 
că imaginea lui lacov este gravată pe tronul divin. Totuși, aici (în Kabbalah 
Luriană) doar imaginea lui lacov se găsește pe acel tron. Kabbalah este 
oarecum prea puţin rezervată. În timp ce în Kabbalah, în general, patriarhii 
nu sunt altceva decât simboluri pentru Sefirot, totuși, legat de Moise (care 
reprezintă tot Tiferet) și Iacov se spune în Zohar că aceștia au devenit 
"însoțitorii Șekhinah," Moise chiar din timpul vieţii, iar Iacov după moarte. 
Asupra acestui aspect, profesorul Naftali Tishby remarca: "Aici putem 
observa procesul tranziţiei de la un statut normal simbolic la identificarea 
simbolului propriu-zis cu obiectul simbolizat, iar acest lucru duce aproape 
la zeificarea celor mai importanţi patriarhi." Tishby califică în mod corect 
această idee extraordinară, atunci când spune "aproape," de vreme ce 

nicăieri în literatura iudaică nu se găsește ceva măcar asemănător cu 
doctrina creștină a Intrupării. 


Cele 12 triburi 


Toţi fiii lui Iacov. 

Cele 12 triburi ale lui Israel sunt numite după cei 
doisprezece fii ai lui lacov. Acestia sunt (în ordinea 
vârstei) Reuben, Simeon, Levi, ludah, Dan, Naphtali, 
Gad, Asher, Issachar, Zebulun, Iosif şi Beniamin. Leah 
i-a născut pe Reuben, Simeon, Levi, ludah, Issachar şi 
Zebulun. Rahel i-a născut pe Iosif şi Beniamin. Sclava 


lui Leah, Zilpah, i-a născut pe Gad şi Asher, iar sclava 
lui Rahel, Bilhah, pe Dan şi Naphtali. 


Israeliții provin din aceşti doisprezece frați şi şi-au menţinut identitatea 
tribului lor. Urmărind Exodul, potrivit Torei, descendenții lui Iosif erau 
cunoscuți ca fiind urmaşii unuia dintre cei doi fii ai acestuia, Ephraim şi 
Menasseh. Astfel ar fi de fapt 13 triburi. O parte din tribul lui Levi a 
devenit tagma preoților, cunoscuți drept Kohanim. 


2.1.18 Rahel 


Rahel (7nn - Rahel, Rakel), fiica lui Laban, a fost una dintre cele două soţii 
ale lui Iacov, vărul său și iubirea vieţii acestuia, precum și mama fiilor 
acestuia, Iosif și Beniamin. Iacov, ajutat de mama sa, își păcălise tatăl orb, 
Isaac, pentru a obține binecuvântarea menită lui Esau, fratele său mai mare. 


Furios pe înșelătoria lui lacov, Esau a jurat că-l va ucide, imediat ce Isaac va 
muri. Pentru a-l proteja pe lacov de răzbunarea lui Esau, Rebekah a decis 
să-l trimită departe, la fratele ei Laban, din Haran. 

Găsirea unei soții pentru Iacov 

Rebekah a mers la Isaac și s-a plâns, "Sunt scârbită de viața mea, din pricina 
fetelor Heteilor. Dacă-şi ia şi lacov femeie ca acestea, din fetele pământului 
acestuia, atunci la ce-mi mai e bună viața?” (Geneza 27:46) 


Isaac l-a chemat pe Iacov, l-a binecuvântat și i-a spus: "Să nu-ți iei femeie 
din fetele Canaaneilor; Ci scoală şi mergi în Mesopotamia în casa lui Batuel, 
tatăl mamei tale, şi-ţi ia femeie de acolo, din fetele lui Laban, fratele mamei 
tale (Geneza 28:1-2)." Iacov a făcut precum i-a spus tatăl său și a plecat la 
Haran. 


A ajuns în oraș și a văzut niște pastori stând lângă un put. l-a întrebat 
atunci, "Cunoaşteți voi pe Laban, feciorul lui Nahor?" Aceștia au răspuns: 
"Îi cunoaştem... lată Rahila, fata lui, vine cu oile (Geneza 29:5-6)." 


Iacov a mers la fântână, a îndepărtat piatra care o acoperea, a adăpat oile, a 
sărutat-o pe Rahel, și a plâns când i-a spus că este fiul Rebekăi, sora tatălui 
ei. 

Rahel a alergat acasă și i-a spus tatălui ei că a sosit o rudă. Laban a venit să- 
l vadă pe lacov, l-a îmbrățișat și l-a adus acasă. Patru săptămâni mai târziu, 
perioadă în care lacov s-a îndrăgostit de frumoasa sa verișoară Rahel, 
Laban i-a spus acestuia: "Au doară îmi vei sluji în dar, pentru că îmi eşti 
rudă? Spune-mi, care-ţi va fi simbria? (Geneza 29:15)?" 


Iacov a răspuns: "Îți voi sluji şapte ani pentru Rahila, fata ta cea mai mică." 
Laban a spus: "Mai bine s-o dau după tine decât s-o dau după alt bărbat. 
Rămâi la mine! (Geneza 29:18-19)." 


Viclenia lui Laban 

Cei șapte ani care i-a lucrat pentru Laban, i s-au părut lui lacov doar câteva 
zile, atât de mare era iubirea sa pentru Rahel. După ce s-au scurs cei șapte 
ani, lacov i-a spus lui Laban: "Dă-mi femeia, că mi s-au împlinit zilele să 
intru la ea" (Geneza 29:21). 

Laban a făcut pregătiri pentru nuntă și a invitat toți oamenii locului. După 
noaptea nunții, Iacov s-a trezit și a descoperit că femeia de lângă el nu este 
Rahel, ci sora mai mare a acesteia, Leah (ny7 - Le'a). 


Iacov a mers la Laban și s-a plâns că a fost înșelat. Laban i-a explicat faptul 
că era obiceiul locului ca sora mai mare să se mărite prima; dar, în acest 
caz, îi va permite Rahelei să se căsătorească cu lacov peste o săptămână, cu 
condiţia ca lacov să mai muncească alți șapte ani pentru Laban. Când 
săptămâna s-a scurs, lacov s-a căsătorit cu Rahel. Drept cadou de nuntă, 
Laban i-a dat-o acesteia pe servitoarea sa, Bilhah. 


Iacov nu a ascuns faptul că o iubea pe Rahel și o ura pe Leah; dar a fost 
Leah cea care i-a oferit copii, în vreme ce Rahel a rămas stearpă. Rahel, 
lipsită de copii, a devenit invidioasă pe sora sa și i-a spus lui lacov: "Dă-mi 


copii, iar de nu, voi muri." 


Iacov s-a supărat și a răspuns; "Au doară eu sunt Dumnezeu, Care a stârpit 
rodul pântecelui tău?" Rahel a adăugat: "lată roaba mea Bilha; intră la ea şi 
ea va naşte pe genunchii mei şi voi avea şi eu copii printr-însa (Geneza 
30:1-3)." 


Iacov a luat-o pe Bilhah drept concubină; aceasta a rămas gravidă și a 
născut un băiat, pe care Rahel l-a numit Dan. Bilhah a rămas gravidă a 
doua oară, născând un alt băiat, numit de Rahel, Naphtali (7n93 -Naftali). 


Într-o zi, Reuben, cel mai mare fiu al lui Iacov cu Leah, a adus niște 
mandragore de pe câmp, oferindu-i-le mamei sale. Rahel a vazut 
mandragorele și i-a spus acesteia: "Dă-mi şi mie din mandragorele fiului 
tău!" Leah a răspuns: "Nu-ţi ajunge că mi-ai luat bărbatul? Vrei să iei şi 


mandragorele fiului meu?" 


Rachel a replicat: "Nu aşa, ci pentru mandragorele fiului tău, să se culce 
Iacov noaptea aceasta cu tine!." În acea seară, când Iacov s-a întors de la 
câmp, Leah i-a spus: "Să intri la mine astăzi, că te-am cumpărat cu 
mandragorele fiului meu! (Geneza 30:14-16).' 

Leah a rămas însărcinată în acea seară; iar când a sosit timpul, a născut un 
fiu, numit Issachar (13ww' - Yisahar, "răsplată"), spunând că l-a numit astfel 
deoarece: "Mi-a dat răsplată Dumnezeu pentru că am dat bărbatului meu 
pe roaba mea" (Geneza 30:18). 


Spre surprinderea sa, Rahel a rămas și ea însărcinată, dând naștere unui fiu, 
pe care l-a numit Iosif (qQi' - Yosef, "Yahweh va adăuga") - "Domnul îmi va 
mai da şi alt fiu!" - sperând că va mai naște și alți copii (Geneza 30:24). 


Despărțirea de Laban 

După ce a trecut și a doua perioadă de șapte ani, lacov i-a spus lui Laban: 
"Lasă-mă să plec, să mă duc la mine, în pământul meu. Dă-mi femeile mele 
şi copiii mei, pentru care ţi-am slujit, ca să mă duc, căci tu ştii ce slujbă ți- 
am făcut." (Geneza 30:26) 


De când se afla acolo, Iacov devenise un om bogat, având multe turme de 
oi și capre. Fiii lui Laban observaseră averea acestuia și deveniseră invidioși 
pe el. Până și Laban, simţea lacov, începuse să se poarte diferit cu el. lacov 
și-a chemat soțiile, pe Leah și pe Rahel, spunându-le că a visat un înger al 
Domnului, care i-a spus că Dumnezeu a văzut ce-i face Laban și că a sosit 
timpul să plece în ţara sa natală. 


Leah și Rahel au răspuns: "Mai avem noi oare parte şi moştenire în casa 
tatălui nostru? Oare n-am fost noi socotite de el ca nişte străine, fiindcă el 
ne-a vândut şi a mâncat banii noştri? De aceea, toată averea pe care 
Dumnezeu a luat-o de la tatăl nostru este a noastră şi a copiilor noştri. Fă 
dar acum toate câte ţi-a zis Domnul! (Geneza 31:14-16).' 


Rahel și idolii 

Iacov și-a strâns toate bunurile și turmele sale, și-a urcat fii și soțiile pe 
cămile și a părăsit Paddan-aram (Mesopotamia). Rahel a luat, în secret, 
idolii tatălui ei, profitând de faptul că Laban era plecat să tundă oile. 

Laban a descoperit că Iacov a plecat. Împreună cu oamenii săi, a pornit să-l 
urmărească, ajungându-l pe acesta și pe familia sa, șapte zile mai târziu, 
lângă dealurile din Gilead. Laban i-a reproșat lui lacov faptul că a fugit pe 
ascuns cu fiicele sale, fără să-l lase să-și ia adio de la nepoții săi. 


"Să zicem că ai plecat, pentru că cu mare aprindere doreai casa tatălui tău. 
Dar atunci de ce mi-ai furat dumnezeii mei?" a întrebat Laban. "M-am 
temut, căci ziceam: Nu cumva să-ți iei fetele de la mine şi toate ale mele. 
Dar la cine vei găsi idolii tăi, acela nu va mai trăi. Caută de faţă cu rudele 
noastre şi ia tot ce vei găsi al tău la mine!" a răspuns Iacov, neștiind că 
Rahel a furat idolii (Geneza 31:30-32). 


Laban a căutat prin corturi, inclusiv prin cel al Rahelei, dar nu a găsit idolii, 
deoarece Rahel era așezată pe aceștia. "Să nu se mânie domnul meu că nu 
mă pot scula înaintea ta, pentru că tocmai acum am necazul obişnuit al 
femeilor (Genea 31:35)," s-a scuzat Rahel pentru faptul că nu s-a ridicat 
atunci când a intrat tatăl ei. 


Iacov și Laban au încheiat un legământ, pe care l-au sărbătorit adunând o 
movilă din pietre, efectuând un sacrificiu și mâncând. Apoi, s-au despărțit 
în pace: Laban întorcându-se acasă, iar lacov continuându-și călătoria spre 
Canaan. 


Iacov și familia sa s-au stabilit în apropiere de Șechem. După ce fiii săi, 
Simeon și Levi, au ucis toți bărbaţii din Șechem, pentru a răzbuna onoarea 
surorii lor, Dinah, lacov a hotărât să se mute cu familia la Beth-el. De acolo, 
au mers la Ephrath. 


Pe drumul spre Ephrath, Rahel, care era din nou gravidă, a născut un băiat, 
pe care l-a numit Ben-oni (iN[2 - "fiul durerii mele"), dar Iacov l-a numit 
Beniamin (n12 - "fiul sudului"), deoarece era singurul sau copil născut în 
sud (adică, în Canaan). Toţi ceilalţi, inclusiv Iosif, fratele drept lui 
Beniamin, fuseseră născuţi în Aram-naharaim. 

Rahel a murit, după ce l-a născut pe Beniamin, fiind îngropată pe drumul 
spre Ephrath. Iacov a ridicat un stâlp de piatră pe mormântul ei. 


Ironic, a fost Leah, soția neiubită, cea care-și va găsi odihna veșnică în 
același mormânt cu lacov, nu Rahel. După 1.000 de ani, profetul leremia a 
scris că vocea Rahelei s-a auzit la Ramah, jelind cu amărăciune exilul 
copiilor ei. 


2.1.19 Iosif 


Povestea lui Iosif 


Faimosul interpret de vise biblic. 

Povestea lui Iosif se găseşte în Cartea Genezei, începând cu capitolul 37 
până la capitolul 50. Epopeea lui Iosif este atât expansivă cât şi esențială 
pentru narațiunea per ansamblu a coborârii israeliților în Egipt. Evoluția 
acestuia, de la păstorul care interpretează visuri, la dregătorul egiptean este 
una dintre cele mai stratificate şi elaborate poveşti din Torah. 


Viaţa de familie 
Viaţa lui Iosif este constituită dintr-o serie de urcuşuri şi coborâşuri, atât la 
propriu cât şi la figurat. În casa tatălui 
său, Iosif este fiul preferat: "Şi iubea 
Israel (un alt nume pentru lacov) pe 
Iosif mai mult decât pe toți ceilalți fii 
ai săi, pentru că el era copilul 
bătrânețţilor lui, şi-i făcuse haină lungă 
şi aleasă" (Geneza 37:3). Cel mai 
probabil Iosif deţine acest statut 
deoarece este şi cel mai mare fiu al 


soției preferate a lui Iacov, Rahel 
(decedată). Pentru a-şi demonstra alegerea, Iacov îi dăruieşte lui Iosif 

faimosul "ketoneth passim" (NJN? D'09), termen tradus atât ca o haină cu 
mâneci lungi, cât şi ca o tunică fină de lână. (Comentatorii extrapolează, 
susținând că aceasta avea dungi de culori diferite.) Acest tratament 
preferenţial din partea tatălui lor stârneşte multă gelozie din partea celor 


zece frați mai mari ai lui losif. 


Ca adolescent, Iosif face prea puţin pentru a se da bine pe lângă frații săi. 
Pentru a intra şi mai mult în grațiile tatălui său, acesta îl informează fără 
menajamente despre toate activităţile fraților săi mai mari în timp ce se 
ocupau de turme (37:2). De asemenea, Iosif spune familiei despre două vise 
pe care le-a avut, în primul 11 spice de grâu i se închinau, iar în al doilea 
soarele, luna şi 11 stele i se închinau şi acestea. În fiecare caz, Iosif 
interpretează visul ca însemnând că într-o zi va conduce familia (37:5-11). 


În cele din urmă fraţii acționează conform emoțiilor lor. Văzându-l pe 
"visător" apropiindu-se de un loc de păşunat, aceştia îl iau prin surprindere 
şi îl aruncă într-o groapă adâncă. Ulterior, frații îl vând unor madianiți, 
care la rândul lor îl vând unei caravane işmaelite care se îndrepta către 
Egipt, continuând astfel "coborârea" lui Iosif. Apoi frații rup în bucăți haina 
specială a lui Iosif, o înmoaie în sânge de capră, şi i-o prezintă lui Iacov 


drept dovadă a morții fiului său. 


Iosif în Egipt 

Perioada petrecută de Iosif în Egipt este chiar şi mai tumultuoasă decât 
viața sa din Canaan. Negustorii işmaeliți îl vând sclav lui Potifar, un 
comerciant egiptean bogat. Lui losif îi merge foarte bine alături de Potifar, 
dar avansarea sa în cadrul casei lui Potifar atrage atenţia soției lui Potifar, 
care încearcă în repetate rânduri să-l seducă. Atunci când tentativele 
acesteia eşuează, îl acuză pe Iosif de viol, lucru care-l duce pe acesta la 


închisoare. 


Cu toate că se află în cel mai greu moment al vieţii sale, Dumnezeu este 
alături de Iosif (39:21). Colegii săi de suferință, fostul valet al faraonului 

precum şi brutarul acestuia, au amândoi vise simbolice, iar talentul lui Iosif 
de a interpreta visele este folosit cu această ocazie. Acesta prezice că valetul 
va fi exonerat în trei zile şi repus în slujba faraonului, iar brutarul va fi 
condamnat la moarte şi executat. Interpretările lui Iosif se adeveresc. 


Iosif îl roagă pe valet să-şi aducă aminte de el după ce se va întoarce în 
slujba faraonului, dar valetul nu-şi îndeplineşte promisiunea decât după ce 
faraonul însuşi are câteva visuri ciudate doi ani mai târziu. Aceste visuri se 
dovedesc a fi cotitura esenţială a lui Iosif spre noroc. Iosif este adus în fața 
curții pentru a interpreta două visuri faimoase ale faraonului: unul în care 
şapte vaci bolnăvicioase mănâncă şapte vaci sănătoase, şi un vis paralel în 


care şapte spice de grâu bolnave mănâncă şapte spice bogate de grâu. 


Iosif îi spune faraonului: "lată, vin şapte ani de belşug mare în tot pământul 
Egiptului. După ei vor veni şapte ani de foamete şi se va uita tot belşugul 
acela în pământul Egiptului şi foametea va secătui toată tara." (41:29-30). 
Cu această informaţie la îndemână, faraonul pregăteşte Egiptul pentru 
foamete. losif, la vârsta de 30 de ani, este numit adjunctul faraonului. 


Reunirea şi moartea 

Foametea prezisă de Iosif îi aduce în cele din urmă pe fiii lui Iacov în Egipt. 
Fără vreo altă opţiune şi auzind despre grâne în exces în ţara vecină, fiii lui 
Iacov efectuează o serie de călătorii în Egipt. După reîntâlnirea cu frații săi 
la 20 de ani după ce aceştia îl vânduseră în sclavie, Iosif îşi ascunde 
identitatea şi îşi testează familia, închizându-l pe fratele său Simeon până 
când restul fraților săi se vor întoarce cu Beniamin (42:33-34). 


Iacov este şovăielnic în a-l trimite pe Beniamin, ultimul său copil cu Rahel, 
dar acceptă în cele din urmă. Numai după ce îl vede pe Beniamin se 
dezvăluie Iosif fraților săi, le acordă iertarea şi îşi aduce întreaga familie în 


Egipt. 


Iosif moare în Egipt la vârsta de 110 ani. Înainte de a muri, Iosif îi face pe 


copiii săi să-i promită că, atunci când israeliții vor pleca în cele din urmă 

din Egipt, vor lua rămăşiţele sale cu ei. În povestea din Exodul (13:19), 
Moise face asta, purtând rămăşiţele lui Iosif pe drumul spre Israel. 


Iosif cel virtuos? 

Comentariile iudaice, atât tradiționale cât şi moderne, îl consideră în 
general pe Iosif un personaj complex care era până la urmă o persoană 
virtuoasă. Deşi unii comentatori precum Seforno admit imaturitatea 
acțiunilor acestuia cu privire la purtarea față de frații săi la tinerețe, totuşi 
Iosif este considerat ca un personaj admirabil pentru faptul că şi-a menținut 
identitatea israelită în pofida celor 20 de ani de separare de familia sa. 
Tradiţia se referă la Iosif ca la un tzadik (persoană virtuoasă), iar o serie de 
comentatori arată faptul că Iosif şi-a numit copiii cu nume ebraice ca fiind 
un prim exemplu al dedicării sale. 


Chiar cu privire la acțiunile ceva mai îndoielnice ale lui Iosif, precum faptul 
că nu şi-a contactat familia după ce a devenit vicerege în Egipt, sau testarea 
fraților săi prin acuzaţia că sunt spioni, comentatorii revin la loialitatea lui 
Iosif față de mesajele visurilor sale. Atât Rashi cât şi Nahmanides validează 
acțiunile lui Iosif prin afirmarea faptului că acesta ştia importanța 
îndeplinirii acelor profeţii. Pentru aceşti comentatori, scopurile îndeplinirii 
voinţei lui Dumnezeu justifică mijloacele folosite de Iosif. 


2.1.20 Dinah 


Relaţia ei sexuală cu Șechem a fost viol? 

Dinah este fiica lui Iacov, tatăl celor 12 fii (şi astfel a celor 12 triburi) din 
povestea strămoşilor israeliților din Geneza. Ea este născută de Leah după 
ce aceasta născuse şase fii. Leah îi alege numele (Gen 34:21), aşa cum au 
făcut deseori femeile biblice drept parte a rolului matern. Dintre fiicele lui 
Iacov (celelalte sunt notate în Gen 46:15), numai Dinah este menționată pe 


nume. 

Povestea lui Dinah este legată de tentativa israeliților de a stabili hotare 
sociale pentru căsătorie. Pare să susțină o YORK TIMES ESTSELU 
perspectivă generală (reprezentată prin Dinah şi : 
Iacov) în care, atunci când respectul mutual şi 
onoarea caracterizează relația, cooperarea şi 
legătura ("a da şi a lua") cu cei din afară 
(reprezentați de către Şechem, Hamor şi 
şechemiţi) poate avea loc. 


Povestea are loc în perioada antică în oraşul lui 
Şechem, centrul geografic al unei mişcări în care 
oameni de diverse naționalități, obiceiuri şi religii 
s-au reunit şi au format comunitatea lui Israel. 


Dinah merge "să vadă fetele țării aceleia" 

(populaţia autohtonă, 34:1). Formularea sugerează o deschidere şi 
acceptare a străinilor. Raportul sexual subsecvent al lui Dinah cu Şechem, 
prinţul hivit al regiunii, constituie simbolul final de acceptare. lar Hamor 
vorbeşte cu Iacov despre a o "da" pe fiica sa de soție lui Şechem, în acelaşi 
fel în care iacoviții şi şechemiţii vor "da şi lua" soții, vor trăi şi vor face 
comerț în aceeaşi regiune, şi vor deține proprietăţi în pace împreună. 


Însă tendinţele separatiste din cadrul comunităţii lui Iacov (reprezentate de 
către Simeon, Levi şi alți fii ai lui Iacov) sunt amenințate de această 
posibilitate şi de către relația sexuală a lui Şechem cu Dinah. Aceştia vor să 
reziste căsătoriilor mixte. Ideea acestora de a "da şi a lua" este de "a lua" 
sabia, ucigând toți bărbații şechemiţi, jefuind oraşul şi luându-le femeile şi 
copiii. Povestea ignoră "judecata" (semnificația numelui lui Dinah) asupra 
atitudinii prietenoase a acestora (şechemiţilor). 


Explicații diferite 
Povestea solicită două interpretări diferite. Înțelegerea tradițională este 
aceea că Dinah a fost violată de către Şechem. Fraţii acesteia Simeon şi Levi 

se răzbună ucigându-i şi jefuindu-i pe Şechem, Hamor şi întreaga 
comunitate şechemită. Dar răzbunarea pune întregul grup condus de Iacov 
în pericol făcând relațiile sociale subsecvente şi coexistența paşnică 
imposibile. Astfel, Iacov îi mustră pe fiii săi pentru comportamentul or. 


Însă, cu privire la întrebarea dacă Dinah a fost violată, indiciul final vine în 
ultima propoziție a poveștii. Simeon şi Levi spun: "Dar se putea, oare, ca ei 
să se poarte cu sora noastră ca şi cu o femeie pierdută? |prostituată]" 
(34:31). Prostituatele au relații sexuale cu scopul obţinerii de foloase 
financiare, iar acțiunile lor sexuale implică permisiunea mutuală. Prin 
urmare, violul nu caracterizează nici prostituția nici ceea ce i s-a întâmplat 
lui Dinah. 


Mai mult, unul din scopurile relațiilor sexuale în lumea antică era crearea 
de obligaţii şi ataşamente permanente; dar în prostituție nu există nicio 
obligaţie sau ataşament. Prin a spune că Dinah a devenit precum o 
prostituată, Simeon şi Levi ar putea sugera că, din punctul lor de vedere, 
relația sexuală dintre Dinah şi Şechem nu putea să ducă niciodată la 
ataşament şi obligaţii. Aceştia nu sugerează că aceasta a fost violată. 


Apelul la text 

După ce aude veştile despre fiica sa, Iacov este la început tăcut; apoi 
negociază căsătoria lui Dinah cu Şechem. Dacă Dinah ar fi fost violată, 
Iacov îşi ignoră aici obligaţia de a proteja femeile din familia sa şi 
desconsideră suferința lui Dinah. Acest lucru pare ciudat - sugerează faptul 
că Dinah nu a fost violată? În scripturile ebraice, violul este în general 
indicat printr-un strigăt de ajutor din partea femeii (arătând lipsa 
consimțământului) şi violență din partea bărbatului (indicând un act cu 
forța, ostil). 


Dar relaţia cu Şechem nu se potriveşte acestui tipar. Geneza 34:2 spune că 
acesta a văzut-o pe Dinah, şi a luat-o (cuvântul ebraic pentru "a lua" este 
folosit deseori pentru a lua o soție), se culcă cu ea (un eufemism pentru 

relații sexuale) şi o necinsteşte [o face de ruşine] (NRSV combină cele două 
verbe, interpretând expresia drept "se culcă cu ea cu forța", o interpretare 
contestabilă). 


Apoi textul (v. 3) furnizează trei expresii de afecțiune: mai întâi spune că 
acesta s-a ataşat de ea ["s-a lipit sufletul lui de Dinah"] (NRSV foloseşte 
termenul "a fost atras" de ea, dar cuvântul "ataşat" mai degrabă reprezintă 
un termen folosit pentru legăturile maritale), apoi că acesta o iubeşte ["i-a 
căzut dragă"] şi în sfârşit că îi vorbeşte cu tandrete ["a vorbit pe placul 
fetei"]. Din această descriere Şechem pare să fie un bărbat îndrăgostit, nu 
un bărbat care săvârşeşte un act crud de viol. Violatorii simt ostilitate şi ură 
față de victimele lor, nu apropiere şi tandrete. 


Prin urmare, de ce include textul verbul “a necinsti” (34:2 - van sau a 
umili, a înjosi), şi de ce menționează că fiica lui Iacov a fost "pângărită" 
(34:5; comparaţi cu 34:13, 27)? Ruşinea sau umilința extremă se referă de 
obicei la eşecul de a îndeplini țelurile şi idealurile societății. Deoarece 
raportul sexual era parte a legăturii maritale, este ruşinos pentru o femeie 
necăsătorită precum Dinah să întrețină relaţii sexuale. Declaraţia de iubire 
şi dorința de căsătorie vin după ce ea şi Şechem au avut relații sexuale. 


xI 


Mai mult, relația sexuală a lui Dinah cu Şechem o face să fie "pângärită", un 
termen (ebraică: bnx - tma; diferit de yan folosit în versetul 34:2, și care ar 
însemna "a necinsti" sau "a umili”) care indică un act sexual inacceptabil. 
Caracterul inacceptabil al sexului premarital în acest caz este intercorelat cu 
răspunsul fraților lui Dinah, care insistă ca solicitarea de căsătorie a lui 
Şechem cu această să fie o uniune inacceptabilă. 


În mod ironic, dacă există vreun viol în această poveste, sunt Simeon şi 
Levi cei care "violează" oamenii din oraşul lui Şechem. Comportamentul 
acestora este violent, ostil şi injust. Dorinţa lui Şechem de legătură maritală 
se află în contrast cu determinarea lui Simeon şi Levi pentru ca o astfel de 
legătură să nu aibă loc. Tensiunea între căsătoria în cadrul unui grup 
(endogamie) şi căsătoria cu un străin (exogamie) este dramatizată în 

această poveste de dragoste şi violenţă. Actul sexual premarital constituie 
reprezentarea narativă a încălcării hotarelor grupului. De asemenea, faptul 
că Şechem apare cunoscut mai întâi ca prieten, apoi ca victimă a grupului 
lui lacov ar putea prefigura ceea ce relatează o altă narațiune biblică: că 
Şechem este integrat în Israel în mod paşnic, dar apoi este distrus în mod 
violent (vezi Judecători 3). 


2.1.21 Tamar 


Tamar (nn) a fost soţia lui Er (y), primul născut al lui ludah (Yəhuda - al 
patrulea fiu al lui lacov și Leah), care a murit tânăr și fără copii. ludah i-a 
spus celui de-al doilea său fiu, Onan, a se căsătorească cu Tamar și, astfel, 
să-i ofere urmași fratelui său mort. Onan, nedorind ca progeniturile sale să 
poarte numele fratelui său, își vărsa sămânţa pe jos de fiecare dată când 
făcea sex cu Tamar. A murit, de asemenea, fără copii. 


ludah, temându-se că și fiul său cel mai tânăr, Șelah, va ajunge să moară 
prematur dacă se căsătorește cu Tamar, i-a spus acesteia: "Stai văduvă în 
casa tatălui tău, până se va face mare Şelah, fiul meu!" (Geneza 38:11) 


ludah o abordeaza pe Tamar. 


Au trecut câţiva ani, Șelah a 
crescut, dar ludah nu l-a 
căsătorit cu Tamar. După ce 
soţia lui ludah a murit, iar 
perioada de doliu s-a încheiat, 
ludah a mers cu cei care îi 
tundeau oile și cu prietenul său 


Hirah la Timnath, în apropiere 
de casa părinţilor Tamarei. 

Tamarei i s-a spus faptul că socrul său vine pentru tunderea oilor. Și-a dat 
jos hainele de văduvă, s-a îmbrăcat frumos și, cu fața acoperită de un val, a 
stat la marginea drumului. 


ludah a vazut-o și nu a recunoscut-o. S-a apropiat de aceasta și, 
presupunând că era o prostituată, i-a spus că dorește să se culce cu ea. "Ce 
ai să-mi dai, dacă vei intra la mine?," l-a întrebat aceasta. "Îţi voi trimite un 


ied din turma mea," i-a promis acesta. 


Tamar a răspuns: "Bine, dar să-mi dai ceva zălog până mi-l vei trimite." "Ce 
zălog să-ți dau?," a întrebat-o ludah. "Inelul tău, cingătoarea ta şi toiagul ce- 
| ai în mână," a spus Tamar (Geneza 38:16-18). Aceasta a primit zălogul și s- 
a culcat cu el. Apoi, Tamar a plecat acasă, și-a dat jos valul și s-a reîmbrăcat 
cu hainele de văduvă. 


ludah, un om de cuvânt, l-a trimis pe prietenul său Hi-rah cu un ied pentru 
a-și primi înapoi zălogul de la prostituată. Hirah a întrebat câțiva oameni, 
"Unde este femeia cea nărăvită, care şedea la Enaim, la drum?" "N-a fost 
aici nici o femeie nărăvită!,' i-au răspuns aceștia (Geneza 38:21). 


Nereușind s-o găsească, Hirah s-a întors la ludah și i-a spus că nu găsit 
prostituata. ludah a spus: "Să şi le ţie! Numai de nu ne-ar face de batjocură. 
lată, eu i-am trimis iedul, dar tu n-ai găsit-o." (Geneza 38:23) 


Trei luni mai târziu, lui ludah i s-a spus că Tamar este însărcinată. ludah, 
furios, a ordonat ca aceasta să-i fie adusă și să fie arsă. Tamar, adusă în faţa 
lui ludah, i-a arătat acestuia zălogul și i-a spus: "Eu sunt îngreunată de 
acela ale căruia sunt lucrurile acestea... Află al cui e inelul acesta, 
cingătoarea aceasta şi toiagul acesta!" 


ludah a examinat obiectele, le-a recunoscut și a spus: "Tamara e mai 


dreaptă decât mine, pentru că nu am dat-o lui Şelah, fiul meu." (Geneza 
38:25-26) 

Șase luni mai târziu, Tamar a născut gemeni, pe care i-a numit Perez 
(Farez) și Zerah. In timpul nașterii, moașa, zărind mâna lui Zerah, i-a legat 
o aţă roșie de aceasta, dar va fi Perez cel care se va naște primul. 


Tamar este cea mai faimoasă femeie strămoașă a lui David. Cartea lui Ruth 
ne spune că David este descendentul lui Abraham, prin Perez. Tamar este 
menţionată în Geneză și în Cartea lui Ruth. Numele ei înseamnă curmal, un 
simbol al fertilității, prosperității și rezistenţei. Onorându-și strămoașa, 
Solomon a făcut din orașul natal al acesteia, Edom, unul dintre cele șapte 
orașe ale sale fortificate. Tamar reprezintă pentru Edom, ceea ce reprezintă 
Anath pentru Egipt. Amândouă au avut doi fii, iar, în ambele cazuri, fiul 


cel mic s-a ridicat deasupra celui mai mare. 


ludah a lăudat-o pe Tamar, ca fiind "mai dreaptă" decât el, deoarece a 
îndeplinit legea leviratului, instituită de Moise. Fiul cel mai tânăr al 
Tamarei, numit Perez sau Farez, este considerat un strămoș al lui Isus 
Christos. 


2.2 EXODUL 


Exodul (ninw - Șemot, "Nume") este cartea care vorbește despre nașterea 
fizică și spirituală a Israelului, ca o naţiune. Conţine povești despre sclavie 
și eliberare, despre revelații și pribegii, despre credinţă și apostazie; este 
depozitara legilor fundamentale și a regulilor privitoare la venerație. Are 
două decoruri majore, Egiptul și pustiul din Sinai, iar intervalul de timp 
este situat în a doua parte a secolului al XII-lea Î.Hr. 


O continuare a Genezei 

Este important să vedem cartea drept o continuare a Genezei, care poate fi 
descrisă ca o poveste a începuturilor și a dezamăgirii lui Dumnezeu. După 
multe încercări și deziluzii, Dumnezeu alege un anumit popor, care în 

timpurile care vor veni, va deveni aliatul și ajutorul său. Acesta îi alege pe 
Abraham și Sarah drept strămoșii acestei viitoare naţiuni, iar restul Genezei 
constituie povestea lui Abraham, Isaac și lacov și a familiilor acestora, care 
vor deveni strămoșii fizici și spirituali ai poporului lui Israel. 


În timpul unei foamete severe, lacov și familia sa emigrează în Egipt. 
Aceștia lasă Canaanul în urmă, pământul pe care Dumnezeu îl promisese 
ca fiind moștenirea lor stabilă. Destinul lor va fi făurit într-un teritoriu 
străin, în mijlocul unui popor care se va transforma dintr-o gazdă 
binevoitoare într-o naţiune de opresori. Este în acest punct de schimbare, 
momentul în care Cartea Exodului începe să povestească formarea 
Israelului, națiunea aleasă de Dumnezeu. 


Istorie și credinţă 

Poveștile Genezei sunt un amestec de mituri, legende, amintiri îndepărtate 
și căutarea originilor, legate împreună de firele unui concept teologic 
central. Cu Exodul, Pentatutehul intră pe domeniul istoriei, deși nu istorie 
în sensul modern. Cea din urmă, descrie evenimente care își au rădăcinile 
exclusiv în sfera umană; în vreme ce prima descrie voinţa lui Dumnezeu, ca 
legătura prin care evenimentele umane au loc. În acest sens, Exodul 
constituie o istorie bazată pe credinţă. Astfel, evadarea israeliților din Egipt 
se poate afirma că reprezintă istorie, în sensul acceptat de modernitate [cu 
toate că, mulţi cercetători se îndoiesc de faptul că acest eveniment a avut 
loc cu adevărat]; faptul că acest lucru a avut loc prin intervenţia divină, și a 
fost experimentat în acest mod de Israel, oferă poveștii eliberării o 


dimensiune religioasă adițională. 


Poveștile înrobirii și eliberării nu sunt atestate de nicio sursă extra-biblică. 
Există cercetători care, în consecință, consideră aceste amintiri drept 
construcții religioase, legende populare și contextul pentru preamărirea 
Dumnezeului lui Israel. Între teologi însă, această viziune este una 
minoritară. Mai degrabă, este acceptată varianta că un popor nu ar inventa 
de bunăvoie o poveste despre sclavie și că evenimentele descrise în primele 

capitole au o bază istorică. Numele de Raamses (09nyn - Romss, Exodul 
1:11) probabil se referă la Ramses al II-lea, care a aparținut celei de-a 19-a 
dinastii și a domnit între 1304-1237 (Î.Hr.). Ori acesta ori fiul său, 


Merneptah, a fost faraonul din timpul Exodului. 


Cine au fost oamenii înrobiți în Egipt? 

Aceștia au fost evrei, posibil cei care au venit în Egipt din Canaan, unde 
domneau Hyksos, fiind înrobiţi după căderea acestora de la putere în 
secolul al XVI-lea Î.Hr. Evreii au fost, aparent, un colectiv de grupuri 
tribale și/sau sociale care își aveau originea într-un strămoș comun, O 
figură patriarhală legendară, lacov. Unii cercetători consideră că numai 
câteva triburi (cele identificate cu Iosif și Beniamin, "triburile Rahelei") au 
locuit în Egipt, în timp ce celelalte grupuri evreiești ("triburile Leah") nu au 


părăsit niciodată Canaanul, și că aceste triburi s-au unit în timpul invaziei. 


Însă, aceasta este o teorie extrem de speculativă. Dacă evenimentele au 
avut loc sau nu conform Exodului este, în ultima instanță, mai puţin 
important decât felul în care israeliții le-au experimentat și înțeles. Dacă 
Dumnezeu i-a salvat sau nu pe israeliți din Egipt este o întrebare la care 
niciun istoric nu poate furniza un răspuns categoric. Dar Exodul, 
depozitarul experienţei israeliților, spune că Dumnezeu i-a salvat, iar pe 
această bază, istoria și credinţa laolaltă au modelat minţile și inimile 
poporului lui Israel. 


Aspecte literare 

Materialul conţinut în Exodul poate fi clasificat ca fiind format din mărturii 
biografice, narative, poetice, legislative și arhivistice. Un număr de motive 
majore și minore sunt clar perceptibile, unele având paralele cu alte texte 
biblice sau din Orientul Apropiat. 


Se disting, trei motive majore: 

* Tema pustiului: O persoană sau o naţiune a fost izolată și purificată prin 
încercările din deșertul dezolant. 


* Tema legământului: Suveranul divin sau pământean și vasalul său încheie 


un tratat care stabilește obligaţiile ambilor parteneri. 


* Tema preamăririi: Divinitatea este preamărită printr-un imn și întronată 
într-o structură specială. 


Printre motivele minore se întâlnesc: 
* Divinitatea învinge puterile adâncului și comandă marea. 


* Un copil care va deveni conducător sau salvator este expus elementelor 


naturii și salvat în mod miraculos. 


Construcţia literară 

Textul cărții, așa cum îl avem astăzi, constituie rezultatul unei îndelungi 
construcții literare. Parţial, își are originea în vechile tradiţii transmise oral. 
Apare astfel întrebarea, există elemente din Exodul care să poată fi atribuite 
lui Moise și timpului său? Cel mai probabil, unele tradiţii sunt de pe 
vremea sa, în timp ce altele pot fi chiar mai vechi. Pe măsura trecerii 
secolelor, noi materiale au fost adăugate, iar altele vechi au fost modificate, 
astfel că, într-un singur fragment, putem găsi astăzi oglindiri diferite. 
Astfel, prima parte a "Cântecului Mării" (capitolul 15) este probabil de 
origine pre-colonizare, în vreme ce a doua parte conţine referiri la condiţii 


post-colonizare. 


Cartea Exodului este conectată cu Geneza și Numeri, iar după redactarea 
Leviticului, cele patru au fost legate într-o singură carte. Ulterior, a fost 
adăugat Deuteronomul, formând ceea ce este cunoscută astăzi drept Torah 
(sau Pentateuh). 

Numele cărții 

Numele de "Exodul" provine din limba greacă (ECo5og - exodos, părăsire, 
plecare, ieșire), avându-și originea într-o veche denumire iudaică, Sefer 
Yetziat Mitzrayim ("Cartea plecării din Egipt"). Dar numele original ebraic 
este Sefer Șemot (190 Ninv - "Cartea numelor"), numită astfel după primele 
cuvinte din capitolul 1: "Acestea sunt numele..." (ñX Nin - u ale șmuth). 


2.2.1 Moise - Personajul biblic 


Personajul biblic Moise (njn - Moșeh) este cea mai importantă figură a 
iudaismului, liderul copiilor lui Israel din sclavia în Egipt și, în particular, 
marele predicator al Torei, primită de la Dumnezeu; de aceea Torah este 
numită deseori "Torah lui Moise." 


Textul biblic explică numele lui Moise, ca provenind din rădăcina mșh 
(nwn), "a scoate" - Exodul 2:10. Există și unele afirmaţii care susțin că 
numele său provine de fapt din rădăcina egipteană "ms," la fel ca numele 
faraonilor Thut-mose și Ra-mses, însemnând "născut" sau "copil." 


Povestea biblică 
Așa cum este spusă în Pentatueh, de la începutul Exodului și până la 
sfârșitul Deuteronomului, povestea lui Moise începe cu nașterea sa, din 
Amram și Yoheved, în Egipt. Când mama sa l- 
a ascuns în păpurișul de pe malurile Nilului, 
pentru a-i salva viaţa, deoarece aceasta era 
ameninţată de ordinul faraonului de a ucide 
fiecare nou-născut evreu, fiicei faraonului i se 
face milă de bebeluș și îl adoptă drept fiul ei. 
Când Moise a crescut, devenind bărbat, a ieșit 
din palatul regal, unde fusese crescut ca un 

prinţ egiptean, pentru a vedea durerea fraţilor săi evrei, chinuiţi sub bicele 
egiptenilor. 


Fiind martorul unui moment în care un egiptean îl lovea cu cruzime pe un 
evreu, Moise l-a ucis pe egiptean, lucru care-l va determina să fugă, spre a- 
și salva viaţa. Scăpat la Madian (Midian), Moise a lucrat ca pastor pentru 
Yitro (letro), preotul din Madian, cu a cărui fiică, Zipporah (Șippora, Sefora 
în greacă), s-a căsătorit. În timpul șederii acestuia la Madian, Dumnezeu i-a 
apărut lui Moise în rugul aprins și i-a ordonat să meargă la faraon și să-i 
ceară eliberarea poporului lui Israel din robie; eventual, a spus Dumnezeu, 


Moise îi va conduce în Țara Canaanului, pământul strămoșilor acestora. 


Când, după cele zece plăgi, faraonul acceptă în sfârșit eliberarea israeliților, 
egiptenii pornesc în urmărirea acestora, dar sunt înecaţi în apele Mării 
Roșii, unde Moise a condus poporul într-un cântec al victoriei. Sosind la 
Muntele Sinai, poporul a primit Decalogul, iar - în perioada șederii timp de 
40 de zile pe munte, unde nu a mâncat sau băut - Moise primește alte legi și 
instrucţiuni pe care le va predica poporului. Moise îi conduce pe israeliți 
timp de 40 de ani prin pustiu, până când vor ajunge la hotarele pământului 
promis. Acolo, Moise a murit la vârsta de 120 de ani, fiind și îngropat în 
acel loc. 


Acesta este rezumatul simplu al poveștii lui Moise, relatată cu multe detalii 
în Pentateuh, și elaborată în numeroase legende din Midraș. Conform 
viziunii tradiționale a poveștii lui Moise și potrivit Pentautehului, aceasta a 
fost redactată de către Moise însuși la "dictarea" directă a lui Dumnezeu; o 
viziune care este încă acceptată de ortodoxia iudaică, în pofida faptului că 
fost puternic atacată de către critica biblică, conform căreia Pentautehul 
este considerată o lucrare mixtă, produsă în perioade diferite din istoria 
Israelului. 


Problema lui Moise a ocupat minţile teologilor, dintre care foarte puţini 
merg, atât de departe încât să nege complet faptul că Moise constituie un 
personaj istoric. Ceea ce trebuie discutat însă nu este întrebarea dacă Moise 

a existat cu adevărat, ci mai degrabă rolul pe care-l ocupă acest personaj de 


seamă în viaţa și în gândurile membrilor religiei iudaice. 


Tradiţia iudaică ulterioară 

O ambivalenţă pronunţată poate fi observată în cadrul tradiţiei iudaice 
legată de personalitatea lui Moise. Pe de o parte, Moise este slăvit drept un 
mijlocitor între Dumnezeu și om, ca instrumentul revelării Torei de către 
Dumnezeu și învățătorul care a predat Torah poporului lui Israel, tatăl 
tuturor profeților, cu care Dumnezeu a vorbit "față către față" (Exodul 
33:11). Pe de altă parte, au fost făcute eforturi intense pentru a respinge 


orice noțiune precum Moise ar fi de natură divină sau semi-divină. 


Chiar și în Pentateuh, Moise este descris ca fiind un om cu cu defecte 
umane. Este ezitant atunci când se pune problema să devina mesagerul 
Domnului ("Cine sunt eu, ca să mă duc la Faraon, regele Egiptului, şi să 
scot pe fiii lui Israel din țara Egiptului?" - Exodul 3:11); își pierde firea 
(Numeri 20:9-11); se căsătorește și are copii (Exodul 18:2-4); și eventual, ca 
toate ființele umane, moare și este îngropat (Deuteronomul 34). Cu tot rolul 
său de intermediar, nu este Moise, ci Dumnezeu, cel care oferă Torah 
poporului lui Israel. Există o zicală rabinică, ce afirmă că, dacă Dumnezeu 
nu i-ar fi dat Torah lui Moise, i-ar fi dat-o lui Ezra, cu același efect. 


Iudaismul nu este în niciun fel "mozaism." 


In Evul Mediu, au existat mai mulți gânditori evrei care, evident ca răspuns 
la rolurile centralizatoare ale lui Isus Christos în creștinism și Muhammad 
în mahomedanism, au ridicat rolul lui Moise, astfel încât religia iudaică s-a 


concentrat în jurul acestuia. 


Moise Maimonides despre Moise 

Însă, tendința opusă poate fi clar observată. Deoarece creștinismul și, într-o 
oarecare măsură, islamul, se concentrează pe un individ, acești gânditori au 
declarat că iudaismul, dimpotrivă, nu evidenţiază niciun individ, nici 


măcar pe Moise, ca aparținând de centrul credinţei. Există, totuși, unele 

tensiuni între afirmaţia că Moise este extrem de important și nevoia de a 
minimaliza rolul acestuia. Maimonides a afirmat, drept principiu al 
credinţei, că un evreu este obligat să creadă că Moise a fost cel mai mare 
om care a trăit vreodată și, chiar, că statutul acestuia este similar cu al 
îngerilor. Însă, Maimonides reacționa la provocările la adresa iudaismului 
din zilele sale, iar o citire atentă a formulării lui Maimonides dezvăluie 
faptul că acesta îngrădește această afirmaţie cu unele rezerve. 


În formularea celui de-al șaptelea principiu al credinţei, comentând 
Mișnahul (Sanhedrin Mișnah 10:1), Maimonides scrie: 


"Al șaptelea principiu al credinţei. Profeţia lui Moise, învățătorul nostru. 
Aceasta înseamnă că trebuie să credem că el a fost tatăl tuturor profeților 
dinaintea sa, iar cei care au venit după el se găsesc înapoia sa ca rang. A 
fost ales de Dumnezeu din întreaga omenire. A înțeles mai multe despre 
Dumnezeu decât a înţeles sau va înţelege vreodată orice alt om din trecut 
sau viitor. Și trebuie să credem că atins o stare de măreție dincolo de sfera 
umană, încât a ajuns la gradul de înger, devenind parte a ordinului 
îngerilor. Nu a fost niciun zid pe care nu l-a trecut. Niciun obstacol 
material nu i-a stat în cale și niciun cusur mic sau mare nu s-a găsit în el. 
Capacităţile fanteziste și senzoriale ale simţurilor sale i-au fost înlăturate. 
Dorinţele sale au fost împietrite și i-a rămas numai rațiunea pură. În acest 
înţeles se afirmă despre el că a vorbit cu Dumnezeu fără vreun intermediar 


angelic." 


De remarcat faptul că, pe lângă reținerile exprimate de Maimonides, acesta 
ia în considerare numai percepția lui Moise asupra lui Dumnezeu, datorită 
căreia a recepționat informatiile divine. Numai în acest fel, este Moise mai 

presus de orice altă ființă umană, și nu trebuie să se creadă că Moise însuși 


a fost desăvârșit. 

2.2.1.1 Moise - Învățător și erou 


Învățătorul grijuliu 

Încă din vremurile talmudice, apelativul obișnuit pentru Moise a fost Moșe 
Rabbenu, "Moise Învățătorul nostru." Un fragment din Talmud (Yevamot 
49b) afirmă că diferenţa dintre Moise și toţi ceilalți profeţi constă în faptul 
că aceștia din urmă au văzut printr-o sticlă opacă, în vreme ce Moise a 
văzut printr-o sticlă limpede. Moise a fost ales să fie liderul Israelului, 
deoarece era foarte grijuliu cu turmele sale, când era pastor pentru Ietro 
(Midraș Exodus Rabbah 2:2). Într-un alt fragment (Nedarim 38a) se spune 
despre Moise că era bogat, puternic și blajin, de vreme ce Cel Sfânt, fie El 
binecuvântat, își coboară duhul numai asupra unei persoane care are aceste 
daruri. 


Moise și fratele său Aaron sunt menţionaţi deseori drept liderii poporului, 
Moise fiind legiuitorul neclintit, nefăcând vreun compromis, în timp ce 
Aaron este liderul care iubește și urmărește pacea. Moise a murit datorită 
unui sărut de la Dumnezeu (Bava Batra 17a), iar însuși Dumnezeu l-a 
îngropat (Sotah 14a) într-o peșteră pregătită special pentru acesta încă din 
zorii sabatului creaţiei (Pesahim 54a). 


Eroul abandonat 

Povestea bebelușului Moise, pus 
într-un coș și abandonat lângă 
fluviul Nil, a atras atenţia 
cercetătorilor, mai ales a 
folcloriștilor, deoarece pare să fie 
în concordanţă cu un motiv larg 
răspândit, care este caracteristic 
poveștilor despre nașterea 
eroilor. 

Un exemplu bine-cunoscut este nașterea lui Oedip, din mitologia greacă. 
Laius, tatăl acestuia, primește un oracol nefavorabil de la Apollo; prin 
urmare, când i se naște un fiu, acesta i-l dă unui păstor pentru a fi dus la 
muntele Cithaeron. Nerespectând instrucțiunile, pastorul îl încredințează 
pe Oedip altui păstor, care, în schimb, i-l dă lui Polybus, regele Corintului. 
Monarhul și soţia sa îl cresc pe Oedip ca pe propriul lor copil. 


Un alt exemplu, de aceeași factură, este povestea nașterii lui Hercule. 
Acesta a fost abandonat de către mama sa Alcmene, dar a fost găsit de 
Atena, care i l-a dus Herei. Aceasta, neștiind cine este tatăl copilului, îl dă 
înapoi mamei acestuia. 


Un alt exemplu din literatura clasică este faimosul mit al lui Romulus și 
Remus, fondatorii legendari ai orașului Roma. Gemenii au fost născuţi de 
Rhea Sylvia, o prinţesă și vestală virgină, care fusese violată de zeul Marte. 
Amulius, fratele mai mic al tatălui acesteia, Numitor, l-a detronat pe rege și 
a ordonat ca bebelușii să fie aruncaţi în râul Tibru. Totuși, cufărul în care se 
aflau copiii a ajuns la mal; gemenii au fost găsiți și alăptaţi de o lupoaică, 
până când au fost descoperiți de către Faustulus, păstorul regal. Acesta, 
împreună cu soţia sa, i-au adoptat și crescut ca pe propriii lor copii. 


Doi eroi abandonaţi din Orientul Apropiat 

Două motive identice se regăsesc în biografiile a doi eroi din Orientul 
Apropiat. Unul se referă la legenda privind nașterea lui Sargon din Akkad, 
întemeietorul marelui imperiu al Mesopotamiei. Afirmând faptul că este 
autobiografic, textul cuneiform susţine că acesta a fost copilul unei mari 
preotese cu descendență nobilă, tatăl fiind necunoscut. Dezvăluirea 
indiscreției mamei sale va duce la pierderea funcției de mare preoteasă, 
pentru care absenţa copiilor era o precondiţie indispensabilă. 


În consecință, mama lui Sargon l-a pus într-un coș de trestie, pe care l-a 
acoperit cu gudron, abandonându-l în fluviul Eufrat. Purtat de ape, copilul 
va fi descoperit și salvat de către Akki, grădinarul regal, care l-a adoptat. 

Ulterior, Sargon va fi favorizat de către zeița Iștar și va prelua tronul 
Akkadului, unde va domni timp de 55 de ani. 


Un alt exemplu din Orientul Apropiat, al acestei teme populare, se referă la 
Cyrus, fiul lui Cambyses, fondatorul Imperiului Persan Ahemenid. Bunicul 
acestuia, Astyages, regele din Medes, a avut două visuri care i-au fost 
interpretate ca însemnând faptul că nou-născutul său nepot Cyrus îi va 
uzurpa tronul într-o zi. Prin urmare, Astyages a ordonat servitorului său 
de încredere, Harpagus, să ucidă copilul. 


Temându-se să comită fapta el însuși, Harpagus, a angajat un păstor pe 
nume Mithradates, i-a dat bebelușul și i-a ordonat să-l lase să moară pe un 
munte. Păstorul, însă, a luat copilul acasă, descoperind apoi că soţia sa a 
născut un copil mort. Cuplul l-a înlocuit pe acesta din urmă cu Cyrus, 
lăsând în schimb pe munte trupul copilului mort. Zece ani mai târziu, 
printr-un capriciu al sorții, adevărata identitate a lui Cyrus a fost 
descoperită. 


Modul în care povestea lui Moise diferă 

O examinare atentă a poveștii nașterii lui Moise arată totuși câteva 
diferențe semnificative, care separă acest eveniment de exemplele mai sus 
amintite. În afara pericolului de moarte la adresa copilului, toate celelalte 
detalii din povestea inclusă în Torah sunt complet opuse caracteristicilor 
convenţionale ale genului literar care se referă la legendele privind nașterea 
eroilor. 


Mai întâi, o caracteristică neobișnuită din biografia lui Moise, o constituie 
absenţa unui anunţ divin legat de nașterea acestuia. Nu există profeţii 
privind destinul sau soarta sa, prevestiri despre vreo măreție viitoare și nu 
apare niciun fenomen supranatural în legătură cu evenimentul. Absența 
acestor lucruri diferenţiază în mod vădit povestea biblică de biografiile 
populare ale eroilor. 


166 


De asemenea, există multe alte considerente. Copilul Moise nu este nici 
rezultatul vreunei relaţii ilicite și nici nu este de origine nobilă sau regală. 
Nu există nici vreo ostilitate parentală sau din partea bunicilor legate de 
nou-născut. Mama acestuia încearcă cu disperare să-și menţină copilul 
acasă cât mai mult timp posibil, cedându-l apelor fluviului doar pentru a se 
sustrage decretului faraonului, privind genocidul nou-născuţilor. 


Chiar și atunci, mama copilului nu desemnează pentru această acțiune pe 
altcineva, ci ea însăși pune copilul într-un coș bine izolat împotriva apei, 
lăsându-l apoi printre trestiile de pe marginea fluviului, pentru a nu pluti 
mai departe și a fi descoperit de către prinţesă. De asemenea, aceasta își ia 
măsuri de precauţie, asigurându-se că poate urmări desfășurarea 
evenimentelor. În cele din urmă, găsitorul copilului din povestea din Exod, 
nu este o persoană de rând, ci fiica regelui, care recunoaște originea iudaică 
a bebelușului. 


2.2.2 Aaron 


Aaron (Max - Aharon), primul mare preot, a fost fondatorul și strămoșul 
preoțimii israelite. Mama acestuia, Yoheved, fiica născută în Egipt a lui 
Levi, s-a căsătorit cu nepotul ei Amram, fiul lui Kohath, născând trei copii: 
Miriam, cea mai mare; Aaron și Moise, cel mai tânăr, care s-a născut pe 


când Aaron avea trei ani. 


Biblia nu menţionează nimic despre nașterea lui Aaron, despre primii săi 
ani de viaţă sau despre educaţia sa. Afirmă numai că s-a căsătorit cu 
Elișeba, fiica lui Amminadab, din tribul lui luda, cu care a avut patru fii: 
Nadab, Abihu, Eleazar și Ithamar. Cumnatul său, Nahșon, a fost un 
strămoș direct al regelui David. 


Aaron este menționat prima oară în Biblie atunci când Dumnezeu, mânios 
pe faptul că Moise era ezitant în a accepta misiunea de a-i elibera pe 

israeliți de sub oprimarea egipteană, i-a spus acestuia că Aaron este un 
vorbitor elocvent și că va fi purtătorul de cuvânt al lui Moise. 


Povestea Paștelui 

Discursurile elocvente ale lui Aaron în faţa faraonului au fost întărite prin 
miracolele făcute cu ajutorul toiagului său, preschimbându-l la un moment 
dat într-un șarpe, apoi în altă ocazie în boboci și migdale. De asemenea, cu 
ajutorul toiagului său, la cererea lui Moise, a adus primele trei plăgi: 
sângele, broaștele și țânţarii; iar, în cooperare cu Moise, a adus a șasea 
plagă, furunculele, și a opta, lăcustele. 


Semnificativ este faptul că, atunci când efectuează miracolele, acest lucru 
nu s-a datorat virtuţii sau vreunei abilități înnăscute sau din proprie 
inițiativă, ci numai la porunca divină, mediată prin Moise. Cei doi fraţi 
erau deja bătrâni, Aaron avea 83 de ani și Moise 80, când - în cele din urmă 
- faraonul le-a îndeplinit cererea, lăsându-i pe israeliți să plece. 


După plecarea din Egipt, Aaron nu a mai fost figura centrală a 
evenimentelor, devenind un personaj secundar, ajutorul de nădejde al lui 
Moise. Nu a avut un rol important în traversarea Mării Roșii sau în criza 
apei de la Marah. Va reapare ulterior, în legătură cu incidentul legat de 
mana. 


În pustiu 

În timpul bătăliei purtată de israeliți împotriva amaleciţilor la Rafidim, 
Aaron, împreună cu Hur, au susținut mâinile ridicate ale lui Moise pentru 
a asigura victoria. Ulterior, din nou împreună cu Hur, Aaron a fost 
înlocuitorul lui Moise, când fratele său s-a urcat pe muntele Sinai, pentru a 
primi cele două tăblițe de piatră ale Legii. 


In perioada absenței prelungite a lui Moise, aflat pe munte, Aaron a cedat 
presiunii poporului și a făcut din bijuteriile oamenilor un vițel de aur, care 
a devenit un motiv de apostazie. În pofida implicării sale în acest 

eveniment, acesta nu a fost nici pedepsit, nici decăzut din drepturile 
preoțești. Poporul, în schimb, a fost aspru pedepsit atunci când Leviţii, la 
ordinul lui Moise, au ucis aproximativ 3.000 de idolatri. 


Cu toate că Aaron nu a luat parte la construirea sanctuarului portabil, 
acesta și fiii săi au fost numiţi preoți și sfinţiţi în această funcţie de către 
Moise. În timpul ceremoniei de sfințire, doi dintre fiii săi, Nadab și Abihu, 
au murit atunci când au ars mirosuri interzise în fața Domnului, o pierdere 


tragică pe care Aaron a primit-o cu tăcere. 


O dată pe an, în ziua ispășirii, lui Aaron îi era permis să intre în sfântul 


sanctuar, cea mai sfântă parte din Cortul Adunării, spre a-și aduce ofranda. 


Biblia menţionează un incident între cei doi frați, când Aaron i-a luat partea 
surorii lor, Miriam, împotriva lui Moise, folosind drept pretext soția cușită 
a lui Moise. Dumnezeu a pedepsit-o pe Miriam, transformând-o în 
leproasă, cu pielea albă ca zăpada. Aceasta a fost închisă în afara taberei 
timp de șapte zile, până când pielea i s-a vindecat. Aaron, din nou, nu a 
fost pedepsit. 


Aaron și Moise au fost ţintele unei revolte serioase, condusă de către vărul 
lor, levitul Korah, care a afirmat că toți membrii congregaţiei sunt la fel de 
sfinţi. Pământul s-a deschis și i-a înghiţit pe Korah și pe adepţii acestuia. 


Pentru a demonstra statutul special al preoțimii și al Levitilor, Moise a 
așezat câte un toiag din fiecare trib, în Cortul Adunării, lăsându-le acolo 
peste noapte; în ziua următoare, toiagul reprezentând tribul lui Levi, care 
avea numele lui Aaron înscris pe el, era singurul care avea boboci și 
migdale. 


Oprit din a intra în ţara promisă 


La un moment dat, poporul s-a plâns de faptul că nu mai are apă și că vor 
muri de sete. Dumnezeu i-a spus lui Moise să ia toiagul care se găsea în 

faţa chivotului; să adune comunitatea și apoi, în faţa acestora, să lovească 
stânca. Apa va curge din aceasta. 


Moise și Aaron au adunat întreaga comunitate în faţa pietrei. Însă, de 
această dată, Moise nu și-a mai putut controla mânia și frustrarea faţă de 
israeliții care se lamentau constant. Și-a pierdut răbdarea și a strigat: 
"Ascultati, îndărătnicilor, au doară din stânca aceasta vă vom scoate apă?" 
(Numeri 20:10) Apoi a ridicat toiagul și a lovit piatra de două ori. Din 
aceasta a izvorât un pârâiaș din care au băut oamenii și animalele. 


Dumnezeu i-a blamat pe Moise și Aaron, spunând că, "Pentru că nu M-ati 
crezut, ca să arătați sfințenia Mea înaintea ochilor fiilor lui Israel, de aceea 
nu veți duce voi adunarea aceasta în pământul pe care am să i-l dau." 
(Numeri 20:12) 


În consecinţă, Aaron nu apucat să vadă țara promisă. A murit pe muntele 
Hor, în apropiere de ţărmul sud-estic al Marii Moarte, pe când avea 123 de 
ani. Israeliţii l-au jelit timp de 30 de zile, același număr de zile în care l-au 
jelit și pe Moise, ulterior, când acesta a murit. Aaron a fost urmat în funcția 
de mare preot de către fiul său Eleazar. 


2.2.3 Miriam 


Miriam (Dn), fiica lui Amram și Yoheved și sora mai mare a lui Aaron și 
Moise, este una dintre puţinele femei pe care Biblia le numește profetese. 
Mama acesteia l-a născut pe Moise după ce faraonul a dat ordinul de 
ucidere a fiecărui nou-născut israelit. Yoheved a ascuns copilul timp de trei 
luni, iar atunci când nu l-a mai putut ascunde, a pus copilul într-un coș și l- 
a lăsat în păpurișul de pe malul Nilului. 


Miriam a stat la o oarecare distanţă, pentru a vedea ceea ce se va întâmpla 
cu bebelușul. Fiica faraonului a venit la râu să se îmbăieze, a văzut coșul 

printre trestii și și-a trimis servitoarea să-l aducă. A deschis coșul și a văzut 
înăuntru un băiețel plângând. Prințesei i s-a făcut milă de copil și a spus: 
"Acesta este dintre copiii evreilor" (Exodul 2:6)." 


Miriam s-a apropiat și a întrebat-o dacă îi 
poate oferi o doică evreică pentru alăptarea 
copilului. Fiica faraonului a fost de acord, iar 
Miriam a mers și a adus-o pe Yoheved, care a 
fost angajată imediat de către prinţesă pentru a 


îngriji și crește copilul. 


Mulţi ani mai târziu, când israeliții au părăsit Egiptul și au traversat Marea 
Roșie, Miriam a luat o tamburină în mână și a condus femeile într-o 


procesiune triumfală, cântând și dansând. 


Ulterior, când israeliţii așezaseră tabăra la Hazeroth, Miriam și Aaron și-au 
făcut cunoscută nemulțumirea față de femeia etiopiană aleasă de Moise să-i 
fie soție. Aceștia, de asemenea, și-au exprimat nemulțumirea față de Moise 
însuși, spunând că Dumnezeu nu vorbea numai prin acesta, ci și prin ei 
doi. Moise nu a reacționat la criticile lor, dar Dumnezeu i-am chemat pe cei 
trei frați la tabernacul. 


Dumnezeu a coborât într-o coloană formată din nori, s-a oprit la intrarea în 
tabernacul și le-a ordonat lui Aaron și Miriam să iasă afară. Dumnezeu le-a 
spus (Numeri 12:6-8): "Ascultaţi cuvintele Mele: De este între voi vreun 
prooroc al Domnului, Mă arăt lui în vedenie şi în somn vorbesc cu el. Nu 
tot aşa am grăit şi cu robul Meu Moise, - el este credincios în toată casa 
Mea: Cu el grăiesc gură către gură, la arătare şi aievea, iar nu în ghicituri, şi 
el vede faţa Domnului. Cum de nu v-aţi temut să cârtiți împotriva robului 
Meu Moise?" 


Mânios pe aceștia, Dumnezeu a plecat. Miriam a devenit leproasă, albă ca 
zăpada, în clipa în care norul s-a ridicat de la tabernacul. Aaron s-a uitat la 
aceasta și, întorcându-se către Moise, a cerut iertare, rugându-l s-o 
însănătoșească pe Miriam. 

Moise s-a rugat Domnului s-o vindece pe Miriam, iar Dumnezeu a răspuns, 
spunând că Miriam trebuie ținută în afara taberei, timp de șapte zile, 
înainte să i se permită să revină. Astfel, Miriam a fost ţinută în afara 
taberei, timp de șapte zile. Poporul a așteptat, și nu și-a reluat marșul 
înainte ca Miriam să fie reprimită în tabără. Miriam a murit ceva mai târziu 


la Kadeș, fiind îngropată acolo. 


2.2.4 Zipporah 


Zipporah (Mio - Şippora, Zennpopa - Sephora în greacă), soţia lui Moise, a 
fost una dintre cele șapte fiice ale lui Reuel, un preot madianit, care se mai 
numea lethro (Exodul 3:1) și Hobab (Judecători 4:11). Moise, fugind din 
Egipt, a sosit la Madian și s-a așezat lângă o fântână. În timp ce se odihnea, 
fiicele lui Reuel au venit pentru a adăpa turmele tatălui lor. Câţiva păstori 
au sosit și le-au alungat pe fete, pentru a-și adăpa turmele lor mai întâi. 
Moise, fără de frică, i-a înfruntat pe păstori și i-a îndepărtat. 


Fetele s-au întors acasă mai devreme decât de obicei. Tatăl acestora, Reuel, 
le-a întrebat: "Cum de ați venit astăzi aşa de curând?" Fetele i-au răspuns: 
"Un egiptean oarecare ne-a apărat de păstori, ne-a scos apă şi ne-a adăpat 
oile noastre." "Dar unde este acela?" le-a întrebat Reuel. "De ce l-aţi lăsat? 
Chemați-l şi dați-i să mănânce pâine!" (Exodul 2:18-20). 


Moise a rămas și a trăit cu preotul madianit și familia acestuia. Reuel i-a 
oferit-o pe fiica sa Zipporah drept soție; ulterior, aceasta va da naștere lui 
Gherșom și apoi lui Eliezer. 


După ce toți oamenii din Egipt care-i doreau moartea au murit, Dumnezeu 
i-a poruncit lui Moise să revină în Egipt. Moise și-a luat soţia și fiii și a 
început o călătorie înapoi către Egipt. Pe drum, aceștia au stat la un han, 


unde a avut loc un incident misterios. 

Biblia ne relatează că un înger al Domnului a venit să-l ucidă pe Moise. 
Zipporah l-a circumcis repede pe Gherșom cu o piatră ascuțită și i-a atins 
picioarele lui Moise cu aceasta, spunând: "Tu-mi eşti un soț crud!" (Exodul 
4:25). Textul original, așa cum este scris în Codex Leningradensis, spune 
astfel: 


NAIL 09 I MAL NN NN AA VANI 1'7497 ANR O ATIDA 
NAN 17 


Septuaginta traduce versetul în acest mod: "Dar Sefora, luând un cutit de 
piatră, a tăiat împrejur pe fiul său şi atingând picioarele lui Moise a zis; 
"Tu-mi eşti un soț crud." De remarcat, faptul că "picioare" este un eufemism 
folosit uneori în textele biblice ebraice originale pentru organele genitale 


masculine. 


Acest fragment este interpretat, în mod obișnuit, ca fiind determinat de 
faptul că Moise nu și-a circumcis fiii, iar Dumnezeu a dorit să-l omoare 
pentru această neglijență. Codex Leningradensis specifică faptul că însuși 
Dumnezeu (Nin! - YHVH) vine să-l ucidă pe Moise, în vreme ce 
Septuaginta modifică textul, traducând tetragrammatonul ca GyyeAog 
opiov (îngerul Domnului), și nu xóptos (Domnul). "Înger" (GyyeAos ) 
constituie traducerea în Septuaginta a cuvântului ebraic "mal'ak" (3x7n), 
termenul pentru manifestările lui Yahveh faţă de omenire. Este mal'ak cel 
care îi vorbește lui Moise din rugul aprins. 


După acest eveniment bizar, Moise a trimis-o pe Zipporah împreună cu 
copiii la tatăl acesteia în Madian, continuându-și drumul singur spre Egipt. 


După ce Moise a reușit să-i scoată pe israeliți din Egipt, Reuel a venit la 
tabăra iudeilor din deșert, aducându-i cu el pe Zipporah și pe cei doi fii ai 
acesteia, Gherșom și Eliezer. Unii cercetători o identifică pe Zipporah cu 
femeia etiopiană a cărei căsătorie cu Moise a fost aspru criticată de către 
Miriam și Aaron (Numeri 12:1). 


173 


2.2.5 Îndemnul la Exod 


Povestea poporului evreu are câteva puncte de început posibile. În timp ce 
Abraham este primul evreu care aduce ideea monoteismului în lume, este 
povestea Exodului cea care reprezintă începutul conștiinței naționale 
iudaice. Un grup de sclavi, care probabil nu avea o mare omogenitate 
etnică, împărțea o situație comună (sclavia) și un opresor comun 
(egiptenii). Ceea ce modelează conștiința națională a poporului, pe care 
Biblia îl numește "copiii lui Israel" (b'nai Yisrael), este asocierea dintre 
experienţa sclaviei și evadarea israeliților către libertate. Conștiinţa le-a fost 
făurită nu numai de către experienţa suferinței comune, ci - mai important - 
de către experiența comună a izbăvirii... 


De la conştiinţa politică la cea morală 

Odată cu povestea Exodului, toate elementele conștiinței politice au fost 
așezate la locul lor: o istorie comună (sclavia egipteană), un mit fondator 
(izbăviţi din sclavia egipteană de către un Dumnezeu mai puternic decât 
oricare altul), și un lider (Moise). Dimensiunea Exodului în cadrul 
existenţei evreiești va continua să fie punctul central pentru poporul evreu 
de-a lungul istoriei acestuia. Pentru o perioadă, se va manifesta sub forma 
suveranităţii politice, precum în cazurile regatelor antice ale Israelului și 
ludeei. În secolul al XX-lea, dimensiunea Exodului se va manifesta iarăși, 
cu crearea statului modern al Israelului. 


Insă, conștiința Exodului descrisă aici 
transcende rânduielile politice convenţionale. 
Poporul evreu și-a manifestat această conștiință 


în timpul rătăcirii prin deșert, în așezările 


timpurii din țara Israelului, organizate pe 
criterii de afiliere tribală, și pe parcursul celor două milenii petrecute de 


174 


evrei în diaspora. Conștiinţa Exodului i-a determinat pe evrei să se 
identifice unul pe celalalt, indiferent de faptul că locuiau la mii de kilometri 
depărtare, sub regimuri politice diferite, vorbind limbi diferite și 
dezvoltând variante ale iudaismului care deseori sintetizau elementele 
tradiționale evreiești cu elemente specifice din culturile creștine în care 
trăiau. 


Această conștiință a însemnat, de asemenea, că evreii au avut grijă unul de 
celălalt, nu numai atunci când au trăit în apropiere, ci chiar atunci când 
aflau despre alți evrei la nevoie de pe alte meleaguri. În perioada în care 
evreilor le-a lipsit suveranitatea politică, aceștia au devenit o comunitate de 
amintiri și destine comune. Aceștia credeau că soarta poporului evreu, 
indiferent de domiciliul temporar, este strâns legată. Aceasta explică 
succesul mișcării sioniste, reînvierea fără precedent a identității naţionale și 
suveranităţii politice după 2.000 de ani de împrăștiere. Conștiinţa Exodului 
a poporului evreu a fost liantul care l-a menţinut laolaltă. A constituit 


secretul supravieţuirii evreilor. 


Pentru copiii lui Israel, în schimb, a existat o dimensiune a identității 
naționale care a depășit conștiința politică - o întâlnire cu obiectivul sacru 
care va crea o conexiune directă între sclavii care au trăit Exodul din Egipt 
și viziunea care l-a ghidat pe patriarhul Abraham. 


Abraham şi "Chemarea" 

Torah ne spune că Abraham a devenit părintele poporului evreu atunci 
când a urmat chemarea lui Dumnezeu de a urma un obiectiv sacru, 
răspândind dreptatea și judecata în lume (Geneza 18:19). Poporul evreu, nu 
numai că va deveni un popor deosebit, o unitate etnică și politică separată, 
ci va fi poporul legat de un scop mai înalt. Potrivit legământului lui 
Dumnezeu cu Abraham, fiecare evreu este chemat nu numai să creadă în 
valorile dreptăţii și virtuţii, ci să acţioneze conform acestora: motivat de 
responsabilitatea morală de a pleda - așa cum a făcut-o Abraham - în 


numele celor nevinovaţi din toate naţiile. 

Abraham a trăit în Canaan ca un "străin şi pribeag (Geneza 23:4), dar 
conștiința sa de individ diferit și deosebit nu l-a împiedicat să acorde 
atenţie unei chemări morale universale - comportându-se într-un mod 


altruist, încărcat de compasiune, față de oamenii din Sodoma și Gomorrah. 


Acest simţ al unei chemări mai înalte - un impuls altruist de a aduce 
dreptatea și virtutea în lume - constituie moștenirea evreilor de la 
Abraham. Este ceea ce se cheamă "îndemnul de la Sinai." 


Împăcarea dintre îndemnul la Exod şi cel de la Sinai 

Există o tensiune milenară în iudaism între îndemnul la Exod și cel de la 
Sinai. Fiecare comunitate religioasă este dedicată supraviețuirii și 
perpetuării sale. Iudaismul nu este imun la aceste tendințe. Iudaismul a 
căzut deseori pradă tendinței, care a afectat toate grupurile, de a se vedea 
pe sine în termeni parohiali, de a crede că interesele grupului sunt 
preeminente oricăror altora. Acest lucru este adevărat, mai ales în timpuri 
de criză. În vremurile moderne, această atitudine defensivă se extinde la 
perioadele în care Israelul se află în pericol, fie din cauza războiului, a 
terorismului, sau a campaniilor globale de discreditare a sionismului și a 


dreptului evreilor la existenţă colectivă în cadrul tărâmului natal ancestral. 


Totuși, tradiţia iudaică a învățăturilor universale privind responsabilitatea 
față de toate ființele umane și faţă de întreaga lume continuă să aducă 
echilibrul necesar între propriile interese - îndemnul la Exod - și interesele 
omenirii - îndemnul de la Sinai. Chiar și atunci când, sau mai ales atunci 
când, lumea iudaică tinde către parohial, există voci în mijlocul acestora 
care îi îndeamnă înapoi către moștenirea profetică, spre a deveni factorii 
care să tămăduiască întreaga lume. Această moștenire profetică este 
motivul pentru care evreii au fost așezați pe acest pământ. 

2.2.6 Viţelul de Aur 


Ce reprezenta Viţelul de Aur? 

Povestea vițelului de aur, cel mai mare scandal din perioada petrecută în 
pustiu, este amintită în Deuteronomul 9:9-21, bazată pe relatarea completă 
din Exodul 32. Ceea ce reprezintă vițelul constituie un punct de dezbatere 
între cercetătorii Bibliei. Imagini ale taurilor și vacilor erau obișnuite în 
cadrul religiilor din Orientul Apropiat. În Egipt, un taur, Apis, era sacru 
pentru zeul Ptah și emblematic pentru acesta. În literatura canaanită, zeul 
suprem El este numit uneori taurul, deși acesta ar putea reprezenta doar un 
epitet, simbolizând puterea, iar zeul furtunii Ba al este descris într-un mit 
încălecând un bou. 


Un basorelief din Asia Minor arată doi indivizi 
închinându-se la un altar în faţa unui taur. 
Figurine reprezentând tauri și vaci au fost 
descoperite în mai multe site-uri arheologice 
canaanite. Cel puţin una dintre acestea a fost 
descoperită într-un site israelit, pe dealurile din 


Samaria. În cazul unora dintre acestea, taurul sau 
vaca reprezintă o zeitate - de obicei, un zeu al furtunii - în mod direct. În 
alte ocazii, reprezintă animalul preferat al zeităţii, simbolizând acea zeitate 
în mod indirect. 


Motivarea lui Aaron și cererea poporului 

Este puţin probabil ca Aaron să fi intenţionat ca viţelul să reprezinte o altă 
zeitate, de vreme ce a proclamat un festival în onoarea lui YHVH 

| Dumnezeu], atunci când a terminat idolul (Exodul 32:5). La prima vedere, 
declarația poporului, "lată, Israele, dumnezeul tău, care te-a scos din țara 
Egiptului! " (Exodul 32:4), pare să indice faptul că aceștia au interpretat 
vițelul ca pe o reprezentare a lui YHVH. 

Însă, în cererea lor către Aaron de a le face un dumnezeu, aceștia au 
explicat faptul că doreau un dumnezeu care să-i conducă, deoarece nu 
știau ce s-a întâmplat cu Moise, care-i condusese din Egipt (Exodul 32:1). 
Acest lucru pare să implice faptul că au dorit ca viţelul să-l înlocuiască pe 
Moise, aparent în rolul acestuia de mediator al lui YHVH față de popor. 


Cu alte cuvinte, aceștia nu au intenţionat ca vițelul să-l reprezinte pe 
YHVH, ci să funcționeze ca un mijlocitor al prezenţei acestuia între ei, așa 
cum funcţionase Moise anterior. Mulţi cercetători consideră că viţelul a 
făcut asta, servind drept piedestalul sau suportul pe care era prezent în 
mod invizibil YHVH, așa ca în cazul heruvimilor din Qodes HaqQðdāšîm 
(W Ti? D'WTRD - sanctuarul interior din tabernacul). Această concepţie a 
vițelului este ilustrată de imagini antice ale unui zeu stând pe spatele unui 


taur sau a altui animal. 


Potrivit acestei interpretări, declaraţia "lată, Israele, dumnezeul tău" nu este 
citarea exactă a ceea ce a spus poporul în acel moment, ci o parafrazare a 
cuvintelor acestora, bazată pe o înţelegere ulterioară, reflectând modul în 
care au tratat aceștia statuia până la urmă. În orice caz, este evident din 
Exodul 32:8 că, deși Aaron sau poporul au avut intenţii justificate, poporul 
a căzut imediat în idolatrie, venerând viţelul și violând astfel interdicţia 
Decalogului față de venerarea idolilor. 


Viţeii de aur ai regelui leroboam 

Unii cercetători biblici consideră că întreaga poveste a viţelului de aur este 
o reconstituire peiorativă - bazată, de asemenea, pe o înţelegere ulterioară - 
a unei legende din zona de nord a Israelului despre originea vițeilor de aur 
ridicaţi de către leroboam la Bethel și Dan (III Regi 12:2-33). În această 
viziune, viţeii lui leroboam au fost meniţi inițial drept piedestale sau 
suporturi pentru YHVH, la fel ca heruvimii, nu ca idoli. 


Odată cu trecerea timpului, poporul a început să-i venereze, așa cum se 
arată în plângerea lui Hosea, că poporul sărută viţeii (Hosea 13:2). Această 


178 


desfășurare ar putea să fi fost facilitată de faptul că viţeii nu au fost ținuți 
ascunși, aşa cum au fost heruvimii în Qâdes HagQ&dâsîm, ci au fost 
amplasați afară, vizibili pentru public. Aceasta desfășurare este analoagă 
cu ceea ce s-a întâmplat cu șarpele de aramă pe care Moise l-a făcut pentru 
vindecarea mușcăturilor de șarpe: în vremea regelui Hezekiah, poporul a 
început să-l venereze și acesta a trebuit să fie distrus (Numeri 21:4-9, vezi și 
IV Regi 18:4). 


O poveste altădată pozitivă într-o lumină diferită 

Conform acestei teorii, povestea vițelului de aur al lui Aaron este de fapt, la 
origine, legenda despre proveniența (unuia dintre) viţeii de aur ai lui 
leroboam, iar inițial descria fabricarea acestora în mod aprobator, 
comparabil cu relatarea din Exodul despre modul în care poporul a 
contribuit cu materialele din care Bezalel și echipa acestuia au construit 
Chivotul și heruvimii și restul tabernaculului, urmând planurile furnizate 
de Dumnezeu (Exodul 25-27, 35-39). Declaraţia lui Aaron, precum a 
aruncat aurul în foc și din acesta "a ieşit acest vițel" (Exodul 32:24) 
insinuează faptul că viţelul a fost fabricat cu asistență supranaturală, lucru 
ce susține viziunea că povestea a fost iniţial una pe un ton aprobator. 


Ulterior, după ce viţeii lui leroboam au început să fie considerați idoli, 
fabricarea vițeilor a fost văzută drept una conducătoare în mod inevitabil la 
idolatrie, iar povestea despre vițelul lui Aaron a fost revizuită, spre a arăta 
fenomenul drept unul imoral de la început. Versiunea aceasta apare în 
Exodul și este reflectată în Deuteronomul. 


2.2.7 'Tabernaculul 


Tabernaculul este structura portabilă ridicată de către israeliți, la porunca 
Domnului, pentru a-i însoţi în călătoriile lor prin pustiu, așa cum este 
relatat în Cartea Exodul (25: 1-31; 17; 35: 1-4: 38). Tabernaculul consta dintr- 

o curte exterioară, de formă dreptunghiulară, 100 de coți pe 50 de coți. 
Această împrejmuire era alcătuită din perdele de in răsucit cu o deschidere, 
intrarea, pe partea de la răsărit. Aceste perdele erau mijloacele de separare 
a locului sacru de tărâmul lumesc de afară, dar nu formau o acoperitoare 
asupra zonei respective, locul fiind deschis către cer. Perdelele curţii 
exterioare erau atârnate de stâlpi din lemn de acacia, cu vârfurile din 
argint, asiguraţi prin țăruși de aramă. 


Ornamentaţia şi arhitectura 

Structura dreptunghiulară era formată din două pătrate, fiecare de 50 de 
coți pe 50 de coţi. Pătratul vestic conţinea Locul Sfânt, sanctuarul propriu- 
zis, la al cărui capăt vestic se găsea QÓdeš HaqQădăsîm, despărțit de Locul 
Sfânt printr-o perdea. O cortină era amplasată la intrarea în Locul Sfânt, 
pentru a-l despărți de restul curţii exterioare, iar o altă cortină era la 
intrarea în curtea exterioară. Astfel, erau trei intrări separate, fiecare 
ducând către un loc mai sfânt: intrarea în curtea exterioară, cu o cortină în 
faţă, intrarea în Locul Sfânt, cu o cortină în faţă și intrarea în Qâdes 
HaqQ&dâsîm, cu o perdea în față. Numai preoților le era permis să intre în 
Locul Sfânt, iar nimănui nu-i era permis să intre în Qâdes HagQădăsîm, cu 
excepția marelui preot în ziua de Yom Kippur. 


Chivotul Legământului a fost amplasat 
în Qódeš HaqQădăsîm, în spatele 
perdelei. În Locul Sfânt se găsea o masă 
la nord, un menorah (candelabru cu 
șapte braţe) la sud și un altar din aur, 
altarul pentru arderi, amplasat în fața 
perdelei din dreptul Chivotului la 


intrarea în Qodes HaqQðdāšîm. Masa și 
altarul erau făcute din lemn acoperit cu aur, iar menorah era din aur masiv. 
In pătratul estic al curţii exterioare erau amplasate altarul de lemn, acoperit 

cu aramă, pe care erau arse sacrificiile și era vărsat sângele, precum și un 


lavoar pentru spălarea mâinilor și picioarelor preoţilor. 


Locul Sfânt și QOdes HaqQădăsîm erau decorate cu perdele care acopereau 
întreaga zonă. Existau patru straturi separate de perdele, unul peste 
celalalt. Perdelele aflate la interior, cele care puteau fi văzute de către cei 
care intrau în sanctuar, erau făcute din pânză fină decorată cu imagini ale 
heruvimilor, la fel ca perdeaua din faţa Chivotului. Peste perdelele din 
pânză fină era amplasată o perdea rugoasă, făcută din păr de capră, iar 
peste aceasta o perdea din piele de berbec, iar ultimul strat era din piele de 
tehashim, un cuvânt cu semnificaţie incertă, tradus deseori drept "delfin". 
Perdele exterioare din piele erau probabil menite ca protecţie faţă de 
intemperii. Aceste perdele erau susținute de stâlpi din lemn de acacia, 
amplasați pe postamente din argint. Întreaga structură era proiectată spre a 
putea fi dezmembrată, ori de câte ori israeliții porneau în călătorie și 


reasamblată, atunci când aceștia își așezau tabăra. 


Acurateţea biblică 

Există unele dificultăţi care rezultă din textul biblic. De exemplu, de unde 
au găsit israeliții în deșert lemnul, aurul, argintul și arama, necesare pentru 
construcție? Mai mult, măsurătorile par mai degrabă idealiste decât 
practice, de vreme ce este greu de imaginat cum o astfel de structură putea 
să stea în picioare în condiții optime de siguranţă. În consecinţă, potrivit 
unei viziuni critice mai vechi, relatarea din Exodul nu este istorică, fiind o 
reconstituire artificială, bazată pe templul lui Solomon. Însă, ceva mai 
recent, cercetătorii au demonstrat că mai multe civilizaţii antice, înaintea 
perioadei din deșert, aveau cunoștință de structuri similare, și cu toate că 
unele detalii ar fi putut să fie adăugate ulterior, nu există niciun motiv de a 
nega faptul că israeliții au avut în pustiu un tabernacul portabil în care 


ofereau sacrificii. 


Umberto Cassuto a observat că templele păgâne erau reședința zeului, în 
acestea găsindu-se tronul, o masă la care acesta mânca, un candelabru care 

să-i ofere lumină, un pat în care acesta dormea și dulapuri pentru hainele 
acestuia. În tabernaculul israelit nu se găsea nimic antropomorfic, precum 
patul sau dulapurile, iar masa era destinată pentru lipiile pe care le mâncau 
preoții. Menorah-ul nu era amplasat în Locul Sfânt, de vreme ce 
Dumnezeu, spre deosebire de zeitățile păgâne, nu avea nevoie de lumină. 
Chivotul, conținând tăblițele de piatră, substituia tronul pe care se odihnea 
prezenţa divină. Prin urmare, tabernaculul poate că deţinea într-adevăr 
unele caracteristici ale templelor păgâne, dar a fost transformat și adaptat 


religiei monoteiste. 


Alţi cercetători au notat că iudaismul folosește cuvântul mishkan pentru 
tabernacul, provenind dintr-o rădăcină care înseamnă "a locui temporar." 
Așadar, tabernaculul, în care Dumnezeu locuiește temporar, într-un fel, 
reprezintă cele două idei la care filozofii se referă numindu-le 
transcendenţă și imanenţă. Dumnezeu este dincolo de universul fizic, dar 


coboară în tabernacul. 


Simbolismul religios 

Tabernaculul conferă cu ușurință diverse simbolisme. Rabinii care au scris 
Midraș-ul au observat legătura dintre tabernacul și cosmos, iar cercetătorii 
moderni ai Bibliei au subliniat faptul că cuvintele utilizate în povestea 
despre tabernacul seamănă cu narațiunea creaţiei de la începutul Cărţii 
Genezei. Potrivit acestei viziuni, tabernaculul a fost intenţionat ca un 
simbol al cosmosului: perdeaua interioară decorată cu heruvimi 
reprezentând cerul și îngerii, mesagerii Domnului, iar structura propriu- 


zisă fiind pământul cu tot ce se găsește pe acesta. 


În povestea propriu-zisă se afirmă faptul că scopul tabernaculului este 
acela ca Dumnezeu să locuiască în mijlocul poporului său: "Din acestea să- 
Mi faci locaş sfânt şi voi locui în mijlocul lor " (Exodul 25: 8). O omilie 
rabinică ulterioară observa că versetul nu menţionează că "voi locui în 
acesta, ci voi locui în mijlocul lor," pentru a demonstra că scopul 
tabernaculului nu era pentru ca Dumnezeu să locuiască în acesta, ci spre a-i 

încuraja pe oameni să-i facă loc lui Dumnezeu în inimile lor. În istoria 
iudaică, locurile sfinte erau văzute drept acelea care fie conţineau într-un 


fel prezența impersonală a divinului, fie erau sacre prin asociere. 


Heruvimii 

Heruvimii (0'2113 - keruvim, kerum la singular) sunt creaturile înaripate 
menţionate frecvent în Biblie. Etimologia cuvântului este incertă. Într-o 
sursă midrașică, etimologia cuvântului este atribuită pornind de la forma la 
singular a acestuia, kerum, însemnând ke'ravya, "precum un copil," de aici 


și descrierea acestora în artă și literatură ca niște copii de vârstă fragedă. 


În Biblie, Dumnezeu îi așează pe heruvimi la intrarea în Gradina Edenului, 
după expulzarea lui Adam și Eva, pentru a păzi drumul către Pomul Vieţii 
(Geneza 3:24). Doi heruvimi auriţi cu aripile întinse au fost plasați unul în 
fața celuilalt pe capacul Chivotului Legământului din tabernacul (Exodul 
25:18-20), iar imagini ale heruvimilor au fost brodate pe cortinele și 
perdelele din tabernacul (Exodul 26:1, 31). În templul lui Solomon, cei doi 
heruvimi auriţi nu au fost atașați de Chivot, precum în tabernacul, ci au 
fost amplasați ca statui de zece coţi înălțime în fața Chivotului (III Regi 
6:27-8). 


O legendă talmudică stranie afirmă că cei doi heruvimi din templul lui 
Solomon erau în forma unei femei și a unui bărbat. Când israeliţii au venit 
la templu, în pelerinaj, iar cortina din fața Chivotului a fost ridicată, cei doi 
heruvimi au fost văzuţi cuplaţi, ca și cum ar fi avut relaţii sexuale. Aceasta 
a fost văzută ca o dovadă miraculoasă a faptului că iubirea lui Dumnezeu 
pentru Israel este asemănătoare cu iubirea dintre bărbat și femeie. 


În alte părţi din Biblie (II Samuel sau Cartea a doua a Regilor 22:11; Psalmii 
18:11), Dumnezeu este descris într-o manieră antropomorfică, călărind un 
heruvim. Asemănarea heruvimilor cu creaturile înaripate ilustrate de arta 
religioasă din Orientul Apropiat a fost deseori remarcată (a se vedea 
lamassu). 

Întreaga chestiune a heruvimilor a constituit o sursă de dileme și stânjenire 

pentru învățătorii evrei. Într-o altă legendă talmudică, atunci când amoniţii 
și moabiţii au intrat în templu, la distrugerea acestuia, aceștia au scos afară 

heruvimii și au încercat să dezvăluie ipocrizia israeliților care pretindeau că 
venerează Dumnezeul invizibil și totuși aveau statui ale unui bărbat și unei 
femei făcând sex în sanctuarul sfânt. 


Filozofii evrei, în particular, au încercat să raționalizeze subiectul. În 
viziunea lui Philo din Alexandria, heruvimii reprezintă două aspecte ale lui 
Dumnezeu, bunătatea și autoritatea sa. Pentru Maimonides, heruvimii 
reprezintă o categorie de îngeri. În sistemul lui Maimonide, există zece 
grade de îngeri, iar heruvimii aparţin celui de-al nouălea grad. Îngerii sunt 
văzuți de către Maimonides drept diverse forţe spirituale, pe care 
Dumnezeu le folosește pentru controlul universului. Îngerii adiacenți 
Chivotului reprezintă acţiunea acestor forțe spirituale în revelaţia Torei, 
find reprezentări simbolice ale dogmei precum Torah este din Ceruri. Sunt 
doi heruvimi pe Chivot, deoarece dacă era unul singur ar fi fost confundat 
cu Dumnezeu Unul (Moses Maimonides - "Călăuza șovăielnicilor”). 


Cu excepţia kabbalah, nu există prea mult interes pentru heruvimi în 
iudaism. Este poate semnificativ faptul că, deși liturghia iudaică conţine 
referiri la alte forme de îngeri, ca ophanim sau seraphim, nu există vreo 


referire la heruvimi nicăieri în liturghie. 


2.3 LEVITICUL 


În ce constă Cartea Leviticul 

Numit în ebraică Vayikra (xnp'1), "El a chemat," care constituie primul 
cuvânt, Leviticul mai este cunoscut și sub numele de Torat Kohanim, 
"instrucțiuni pentru preoţi" (Mishnah Megillot 1:5). Acest titlu 
caracterizează Leviticul ca fiind o recomandare pentru venerarea 


corespunzătoare a Dumnezeului lui Israel. 

Biblia ebraică reflectă principala preocupare a israeliților antici, respectiv 
cunoașterea modalităţii de a-și exprima loialitatea față de Dumnezeu. 
Această întrebare este formulată de profetul Micah (6:6), care răspunde la 
aceasta prin accentuarea primatului dreptăţii și iubirii, până la urmă dorite 
de către Dumnezeu mai mult decât sacrificiul. Leviticul 19:2 oferă un 
răspuns specific clerical la întrebarea lui Micah: "Fiţi sfinți, că Eu, Domnul 
Dumnezeul vostru, sunt sfânt." Felul în care Israelul urma să trăiască ca o 
naţiune sfântă constituie răspunderea Leviticului. 


Rânduiala sfinţeniei 

Conţinutul Leviticului este divers, dar este unificat de către tema sfinţeniei. 
Primele șapte capitole descriu tipurile principale de sacrificii săvârșite de 
către israeliți, individual sau ca o comunitate. Capitolele 8 și 10 zugrăvesc 
manifestarea veneraţiei sacre în Israelul antic prin descrierea inițierii 
preoțimii aaroniene și efectuarea primului ritual în cadrul altarului din 
sanctuar. Ca un avertisment rigid, capitolul 10 relatează cazul unei 
săvârșiri neconforme a ritualului de către doi fii ai lui Aaron, care își găsesc 


moartea din mâinile Domnului. 


Capitolul 11 din Leviticul constituie una dintre cele două surse principale 
din Torah pentru kashrut (N:1Nwj2), sau legile alimentare (a se vedea și 
capitolul 14 din Deuteronomul). Noţiunile de bază privind puritatea sunt 
enunțate în capitolele 12-15, care specifică procedurile pentru ispășirea 
impurităţii și susceptibilităţii la pericole. Continuând această temă, 
capitolul 16 recomandă ritualurile pentru Yom Kippur, destinate curățirii 
periodice a sanctuarului și a poporului israelit. 


Codul Sfinţeniei 

Capitolele 17-26 din Leviticul se înlănţuie într-o singură unitate literară, 
cunoscută sub numele de "Codul Sfinţeniei," datorită menţionării frecvente 
a termenului kadosh (wıTp), "sfânt." Această secțiune începe cu stabilirea 
locului și formei de venerare corespunzătoare a Dumnezeului lui Israel. 

Apoi definește familia israelită și detaliază practicile sexuale 
necorespunzătoare, inclusiv incestul (Leviticul 18). 


Poate cea mai cunoscută parte din Leviticul este capitolul 19, care 
rezonează cu decalogul, combinând învăţăturile rituale cu cele etice. Aici se 
găsește faimosul îndemn, "să iubeşti pe aproapele tău ca pe tine însuți." 
Capitolele 20-22 conţin mai multe despre familia israelită și stabilesc 
prerogativele și îndatoririle preoțimii. În capitolul 23, sărbătorile și alte zile 
sfinte din an sunt stabilite într-un calendar religios. 


Restul Codului Sfinţeniei (capitolele 24-26) și anexa acestuia (capitolul 27) 
adaugă instrucţiuni destinate preoţilor, legate de administrarea 
sanctuarului și legi privind datoriile și proprietatea asupra pământului. 
Aici se găsește sursa pentru inscripţia de pe Liberty Bell, proclamând 
dreptul inalienabil al poporului israelit asupra pământului său: "să se 
vestească slobozenie pe pământul vostru pentru toți locuitorii lui" (25:10). 
Într-un epilog (26:3-26), israeliții sunt sfătuiți să-l asculte pe Dumnezeu și 
sunt avertizați privind consecinţele neascultării, cea mai cumplită fiind 
exilarea din ţara lor. 


2.3.1 Mesajul principal 


Două concepte alcătuiesc mesajul principal din Leviticul. Mai întâi, 
israeliții constituie o comunitate (edah - nmv) unită de către un destin 
comun și de un mod sfânt de viaţă, așa cum a fost poruncit de către însuși 
Dumnezeu. Acestora le este interzis să venereze o altă zeitate sau să 
urmeze modul de viață impur al altor naţiuni (19:4, 20:1-3,6). Apoi, 
israeliților le este acordată Țara Promisă ca o moștenire eternă (ahuzzah - 
'wTTI'W), cu condiţia să urmeze legile Domnului și să rămână fideli 
legământului Său. În Leviticul, preoții Israelului sunt instruiți asupra căilor 
sfinţeniei, iar israeliților le este adus la cunoștință ceea ce dorește 
Dumnezeu de la ei. 

Leviticul și lumea modernă: importanţa ritualului 

O persoană modernă are dificultăţi în citirea cu respect și apreciere a cărţii 
Leviticului. Subiectul principal al acesteia - jertfele animale și ritualul 
impurităţii - par demodate prin prisma preocupărilor contemporaneităţii. 
Totuși, aproape jumătate din cele 613 mitzvot (porunci, singular mitzvah) 
ale Torah se găsesc în această carte, cu al cărei text își încep, în mod 
tradiţional, educaţia copiii evrei. 


Cititorul modern ar trebui să privească Leviticul ca fiind mai mult decât o 
carte istorică - "asta credeau și practicau strămoșii noștri”. Ar trebui să 

constituie un efort de a înţelege nevoile religioase care erau împlinite prin 
aceste practici în timpurile antice (nevoi cu care încă ne mai confruntăm și 


astăzi), precum și ideile religioase care erau învăţate în cadrul procesului. 


Firea modernă are tendinţa de a ignora ritualul recomandat în favoarea 
exprimării religioase spontane. Totuși, ceva din sufletul uman răspunde 
ritualului, indiferent dacă este în forma unei nunti tradiţionale sau ritualul 
oficiat la un eveniment sportiv sau o procesiune publică. Există ceva 
liniștitor legat de ritual, ceva familiar, recognoscibil, predictibil. Există ceva 
care ne mișcă profund, atunci când este practicat un ritual care este mai 
bătrân decât suntem noi, unul care merge înapoi în timp cu mult înaintea 


vremurilor părinţilor și bunicilor noștri. 


În momentele cruciale, este important pentru noi să știm că ceea ce facem 
este corect. Există putere în cunoașterea faptului că facem ceea ce 
numeroase generații de oameni înaintea noastră au făcut în situaţii 
similare, în același mod. lar ritualurile, inclusiv rugăciunile recomandate, 
ne spun ceea ce trebuie să facem la momente în care nu ne putem baza pe 
propria noastră inspiraţie pentru a ști ceea ce trebuie făcut sau spus. Pentru 
israeliţii din vremurile biblice, trebuie să fi fost mulțumitor să știe ceea ce 
trebuie să facă atunci când doresc să se apropie de Dumnezeu, în 
momentele importante din vieţile lor, la nevoie sau la recunoștință. 

Sacrificarea animalelor și sensibilitățile moderne 

Tulburarea provocată de sacrificarea animalelor, ca un mod de venerare a 
lui Dumnezeu, nu este exclusiv un fenomen al timpurilor moderne. Profeţii 
biblici au criticat sistemul de sacrificiu, pentru tendința acestuia de a se 
transforma într-un ritual formal, fără sentimente. Midrașul îl descrie pe 
Dumnezeu ca spunând că "Mai bine să-și aducă ofrandele pe masa Mea 
decât să le aducă în faţa idolilor" (Leviticul Rabbah 22:8). Toate religiile din 
vremurile biblice se bazau pe venerarea sacrificială, iar israeliții nu puteau 


să conceapă o religie fără asta. 


Este foarte posibil ca sacrificiile animalelor să fi fost gesturi instinctive din 
partea ființelor umane, pentru a-și exprima gratitudinea, respectul sau 
regretul. Biblia îi descrie pe Cain, Abel și Noe oferind sacrificii fără să le fie 
poruncit s-o facă. Probabil, oamenii simțeau că rugăciunile sau cererile lor 
vor părea mai sincere, dacă renunţau la ceva de-al lor în cadrul procesului. 


Posibil, din acest motiv vânatul și peștii erau considerate ofrande 
inacceptabile - "nu voi aduce Domnului Dumnezeului meu arderi de tot, 
lucruri luate în darn" (2 Samuel sau Cartea a doua a Regilor 24:24). Ofranda 
primelor fructe, a primului născut din turmă și izbăvirea simbolică a 
primului născut ar putea constitui modurile de a recunoaște că aceste 
daruri, până la urmă, provin de la Dumnezeu - moduri de a transmite 
credinţa că mai multe binecuvântări se vor ivi, astfel că acestea puteau fi 
cedate. 


Educaţia copilului începe cu Leviticul 

De ce își încep copiii evrei educaţia iudaică cu Leviticul? "Copiii sunt puri; 
de aceea lăsaţi-i să studieze legile purității" (Midraș - Leviticul Rabbah 7:3). 
De asemenea, s-a sugerat faptul că educaţia iudaică începe cu asta pentru a 
învăţa, de la început, că viața implică sacrificiu. Un scriitor modern spunea: 
"Prin sacrificiu, ne putem imagina pentru un moment trecător propria 
moarte și totuși să continuăm să trăim... Nicio altă formă de venerare nu 


poate elibera o persoană de frica de a trăi în umbra morții." 

2.3.2 Democratizarea Ezotericului 


Unii cercetători biblici consideră că Leviticul a fost destinat iniţial ca un set 
de instrucțiuni pentru kohanim (nn), preoţii care oficiau la altar și 
prezidau ritualurile de purificare, detaliind modul în care aceștia trebuiau 
să-și efectueze în mod corect îndatoririle. Ghidul profesional a devenit una 
dintre cele cinci cărți ale Torah, ca parte a procesului de democratizare a 
credinţei israelite, făcând din Israel o "împărăție preoțească şi neam sfânt" 
(Exodul 19:6). Nu vor mai exista cunoștințe secrete accesibile numai 
clerului. 


Sfinţenia 

Principala accentuare (a sfințeniei descrise în Leviticul 19) este una etică. 
lar legile morale din acest capitol nu sunt numai porunci pentru supunere. 
Acestea apelează la tratarea corectă, umană și sensibilă a celorlalți. Cei 
bătrâni, cei handicapati și cei săraci trebuie să fie tratați cu apreciere și 
politeţe. Muncitorul trebuie plătit la timp. Străinului i se va acorda același 
tratament precum propriilor cetăţeni. Legea se referă nu numai la 
comportamentul fățiș, ci și la cauza acestuia; caracterul răzbunător și a-i 


purta pică cuiva sunt lucruri condamnabile. 


Printre îndatoririle etice, cel al decenţei sexuale este selectat pentru o 
subliniere particulară. Torah cere controlul - nu suprimarea - instinctului 
sexual. Viaţa este sacră. Procesul fizic prin care este generată viaţa trebuie 
tratat cu responsabilitate. 


Dispoziţiile etice din capitolul 19 sunt amestecate cu porunci rituale. Unele 
dintre acestea sunt direcționate împotriva practicilor păgâne și 
superstițioase, socotite incompatibile cu religia biblică. Scopurile altora nu 
sunt atât de clare. Pentru autorul biblic, aceste reguli ceremoniale sunt 
ordonanţe divine cu aceeași autoritate ca a poruncilor etice. Iudaismul 
tradițional le privește ca pe "decrete regale", care vor fi respectate chiar 


dacă sunt înţelese sau nu. 

Oamenii moderni nu sunt însă de acord cu aceste porunci. Totuși, aceștia 
pot recunoaște faptul că venerarea și ceremonia, experimentate cu atenţie și 
cu respect, pot eleva viața personală și familială. Chiar dacă o persoană 
poate respinge viziunea străveche privind originea și autoritatea ritualului, 
aceasta poate beneficia în urma practicării ritualului, de o viață pură. 
Factorul etic este fundamental, dar nu este și singurul. Prin combinarea 
poruncilor morale cu cele ceremoniale, autorii Codului Sfinţeniei [așa cum 
este cunoscută această secțiune din Torah de către cărturarii evrei] au 
manifestat o judecată sănătoasă. 


Poate cineva să fie la fel de sfânt precum Dumnezeu? 

Modul de viaţă sfântă este numit kadosh (wıTp - sfânt). Scopul acestui mod 
de viaţă este acela ca o persoană să încerce să fie la fel de sfântă precum 
Dumnezeu. Torah evidenţiază distanţa dintre perfecțiunea sublimă a lui 
Dumnezeu și limitările pământești ale omului, îndemânându-ne să ne 
străduim să reducem această distanţă. Misiunea este fără de sfârșit, dar 
recompensa este infinită. Rabbi Tarfon spunea că: "Nu evitați un 
angajament ce nu are limite sau o sarcină ce nu poate fi încheiată. Este 
precum în cazul celui care s-a angajat să ia toată apa din mare și să o toarne 
pe uscat. Dar, pe măsură ce marea nu s-a golit, iar uscatul nu s-a umplut cu 
apă, acesta a devenit deprimat. Apoi cineva i-a spus, 'Om nesăbuit! De ce 
să fii deprimat, atâta vreme cât primești un dinar de aur pentru fiecare zi 
de muncă?" (Avot de-Rabbi Nathan, 27). Urmărirea unui ţel de neatins 


poate constitui un mijloc de împlinire. 


Legea Sfinţeniei nu se adresează unor anumiţi indivizi. Se adresează 
întregii comunități israelite. Obiectivul acesteia nu este de a produce câțiva 
sfinţi, retrași din lume în practici meditative sau ascetice. Mai degrabă, 
Torah are scopul de a crea un popor sfânt, care să-și manifeste dedicarea 
față de Dumnezeu prin intermediul vieţii zilnice, ocupându-se cu 
agricultura, comerţul, viaţa de familie sau treburile comunității (a se vedea 
Exodul 19:6). 

2.3.3 Sfinţirea și profanarea numelui lui Dumnezeu 


Declaraţia că persoana care-și oferă copiii lui Molech (qn - Moloh) 
profanează numele lui Dumnezeu apare în Leviticul 18:21. Aceeași expresie 
apare în capitolul 19, versetul 12, în legătură cu falsele jurăminte. În aceste 
contexte, fraza nu pare să necesite vreo explicaţie. Însă, însemnătatea 
completă a acesteia apare în alt loc. A profana numele Domnului înseamnă 


a prejudicia reputaţia Sa în lumea non-israelită. 


Astfel, Ezekiel declara că, atunci când poporul lui ludah a adus pedeapsa 
exilului asupra lor, aceștia au profanat numele Domnului. Pentru că ne- 
evreii au privit înfrângerea lui ludah, ca fiind și înfrângerea Dumnezeului 
lui ludah, de asemenea. Aceștia au presupus că poporul se găsea în exil, 
deoarece Dumnezeul lor nu era suficient de puternic pentru a-i proteja. În 
consecinţă, pentru a-și reface reputația, Dumnezeu va purifica și va 
restabili Israelul. Atunci când au revenit în propria lor ţară, numele lui 
Dumnezeu va fi "sfinţit în faţa tuturor neamurilor”, adică, popoarele vor 
recunoaște puterea Sa și vor înţelege că exilul nu a fost dovada neputinței 
Sale, ci a dreptăţii Sale statornice (Ezekiel capitolul 36, începând cu versetul 
16). 


Acest concept a fost transformat în iudaismul rabinic, dintr-o propoziţie 
teologică discutabilă, într-o provocare mult mai puternică. Prestigiul 
Dumnezeului lui Israel între ne-evrei nu constituie grija Domnului, este 
responsabilitatea neamului omenesc, afirmă rabinii. Evreii trebuie să 
trăiască astfel încât să câștige respectul pentru Dumnezeul lor în faţa 
întregii omeniri. Orice comportament care aduce ocara publică asupra 
evreilor și a iudaismului constituie Chillul Ha'Shem (i'n nwn), profanarea 
Numelui divin; orice acţiune care consolidează demnitatea și onoarea 
iudaismului este Kiddush Ha'Shem (wiT'j7 Dwn), sfinţirea Numelui. 


Jefuirea unui ne-evreu este fără îndoială condamnabilă, de vreme ce 
adaugă păcatul hoţiei asupra păcatului Chillul Ha'Shem (Tosefta Baba 
Kama 10:15). Un evreu trebuie să accepte martiriul, mai degrabă decât 


191 


încălcarea publică a uneia dintre porunci și astfel să profaneze numelui lui 
Dumnezeu. 


Cel mai nobil act al Kiddush Ha'Shem este acela ca o persoană să moară 
pentru credinţa sa. 


tS 


"Regula de aur" începe aici 

Punctul culminant al acestui capitol este versetul 18: "să iubeşti pe 
aproapele tău ca pe tine însuți." Aceasta este una dintre cele câteva variante 
a ceea ce a fost numită în vremurile moderne drept "regula de aur". Apare 
în felurite forme, pozitive și negative, dar toate acestea cer același tratament 


pentru alţii, precum cel pe care-l dorim pentru noi. 


Acest pasaj este aparent cea mai veche versiune a principiului. Atunci când 
Hillel cel Bătrân, la începutul erei creștine, a fost rugat să rezume concis 
întreaga Torah, acesta a răspuns: "Ceea ce urăști tu însuți, să nu-i faci 
aproapelui tău." Această formă negativă a regulii de aur, era aparent 
proverbială în timpurile lui Hillel, deoarece apare practic cu aceleași 
cuvinte în cartea apocrifă a lui Tobit (4:15). Isus din Nazareth, 
contemporanul mai tânăr al lui Hillel, a afirmat că porunca din Leviticul 
19:18 este a doua ca importanţă, după porunca de a-L iubi pe Dumnezeu 
(Marcu 12:28-31). În secolul următor, Rabbi Akiba a declarat că acesta este 


"cel mai important principiu din Torah" (Sifra). 


Unii apologeţi creștini au afirmat că forma negativă a regulii de aur este 
inferioară spiritual formei pozitive atribuite lui Isus: "Ci toate câte voiți să 
vă facă vouă oamenii, asemenea şi voi faceți lor..." (Matei 7:12). În zelul lor, 
aceștia au uitat că forma pozitivă apare mai întâi în Torah. Însă, de fapt, nu 
există practic nicio diferenţă între cele două versiuni. Regula de aur 
constituie un instrument al criticismului. Ne permite să judecăm cursul 
planificat al unei acţiuni, dar nu ne furnizează și mijloacele de planificare a 


cursului unei acţiuni; aceasta necesită întotdeauna un efort de imaginaţie 

creativă. Privită ca un standard de judecată, regula de aur este efectiv egală 


în forma pozitivă sau cea negativă. 


Unii creștini au încercat să arate că spusele lui Isus sunt mai universale și 
cuprinzătoare decât cele din Leviticul. Aceștia au susținut că "aproapele" 
din Leviticul 19:18 înseamnă "aproapele israelit", ceea ce este destul de 
adevărat; dar aceștia aparent au ignorat porunca din versetul 34, care le 
cere evreilor să arate aceeași iubire oricărui străin aflat în ţara lor ("Străinul, 
care s-a aşezat la voi, să fie pentru voi ca şi băştinaşul vostru; să-l iubiți ca 
pe voi înşivă, că şi voi aţi fost străini în pământul Egiptului."). În același 
timp, nu există vreo dovadă că Isus ar fi avut o perspectivă mai largă 
(Matei 15:24 - "Nu sunt trimis decât către oile cele pierdute ale casei lui 
Israel"). 


Astfel de deosebiri teoretice nu sunt în niciun caz importante. Momentul 
potrivit pentru a practica regula de aur este îndeosebi legat de relaţiile cu 
cei care se găsesc fizic aproape de noi, vecinii noștri ad-litteram. În 
vremurile antice, majoritatea oamenilor aveau foarte puţine cunoștințe 
privind evenimente dincolo de imediata lor vecinătate. Aceștia nu 


participau în vreun fel la deciziile politice și economice majore. 


Rareori aflau chiar despre evenimentele majore, aceasta având loc abia 
după apariţia rezultatelor acestora, sub forma invaziilor, deportărilor, 
introducerea de noi taxe și altele asemănătoare. Numai în secolele recente, 
mai ales în ultimele două, persoanele obișnuite au avut cunoștințele, 
oportunitatea și obligaţia de a aplica regula de aur la scară globală. Astăzi, 
într-adevăr, trebuie să avem în vedere ce răspundere avem faţă de 
vietnamezi, sirieni sau tunisieni. Însă, acesta este un element nou și nu face 


ca relaţiile cu cei din proximitatea noastră să fie mai puţin coercitive. 

2.3.4 Tzaraat - O urgie biblică 


Greșit tradusă, în mod obișnuit, drept lepră, aceasta suferinţă descrisă 
de Biblie nu poate fi vindecată de medici. 

Potrivit traducerii Bibliei Regelui James, atât Moise cât şi Miriam au suferit 
de lepră la un moment dat în vieţile lor. Însă cuvântul ebraic tradus deseori 
drept lepră, tzaraat, nu este acelaşi cu boala pe care o numim astăzi lepră 
(cunoscută şi ca boala lui Hansen). 


În Biblie, tzaraat este o boală de piele care poate lua diferite forme, iar în 
cazurile cu adevărat grave se poate manifesta şi asupra hainelor, lucrurilor 
şi casei unei persoane, pe lângă pielea acesteia. Potrivit rabinilor, tzaraat 
este determinată de păcat. Acest lucru o face să fie o boală diferită de toate 
celelalte; având parțial caracter medical, parțial patologie spirituală. 


Două capitole din cartea Leviticul sunt dedicate unor legi referitoare la 
procedura legată de o persoană afectată de tzaraat. Simptomele descrise 
includ umflăturile, şi pete roşii-albicioase pe tors. Potrivit Torah, atunci 

3 AVG când o persoană observa că ar putea să aibă 
N e tzaraat consulta un preot, sau kohen, care o 
examina. Diagnosticul era oarecum contrar 
bunului simt. O persoană care avea pete ce-i 
acopereau întregul corp nu era considerată 
infectată, iar cineva care era infectat putea 


obține o perioadă de grație dacă era pe cale să 


se căsătorească. 


Aceste reguli, care au fost detaliate şi extinse de către rabinii Mişnah-ului şi 
Talmudului, sugerau că tzaraat nu acționa în acelaşi fel precum bolile 
infecțioase cu care suntem familiarizați astăzi. Pe de altă parte, tratamentul 
pentru tzaraat consta parțial în izolarea de comunitate, aşa că exista grija cu 
privire la posibilitatea răspândirii bolii de la o persoană la alta. 

Dacă tzaraat era confirmată, erau necesare trei ceremonii separate timp de 
trei zile. Ceremoniile erau concentrate asupra sacrificiilor şi ritualurilor 
religioase. Persoana infectată trebuia să ofere o jertfă de vina şi una de 


păcat, iar rabinii insistau şi asupra nevoii de pocăință, de asemenea. 


Cazuri de tzaraat în Biblie 

În afara capitolelor care se referă la legile privind tzaraat (Leviticul 13-14), 
boala este menționată în alte două locuri din Torah. După întâlnirea de la 
rugul aprins, Moise se îngrijorează cu privire la faptul că bătrânii Israelului 
nu-l vor crede. Dumnezeu îi oferă lui Moise două semne: transformarea 
toiagului său într-un şarpe şi apoi înapoi în toiag, precum şi apariţia pe 
mâna sa a unui focar de tzaraat şi apoi revenirea mâinii sale la normal 
(Exodul 4:1-8). 


Miriam, sora lui Moise, este lovită de tzaraat după ce ea şi Aaron critică 
alegerea de către Moise a unei soții cuşite (Numerii 12). Deşi Moise şi 
Aaron intervin în sprijinul acesteia pentru a fi vindecată imediat, Miriam 


trebuie să fie izolată de tabără timp de şapte zile. 


Alte personaje biblice ulterioare care au suferit de tzaraat sunt Naaman, un 
conducător al armatei arameene (2 Regi/IV Regi 5:1), iar după contactul cu 
acesta, Gehazi, un slujitor al profetului Elisei, se îmbolnăveşte şi el de 
tzaraat. Patru bărbaţi cu tzaraat jefuiesc tabăra arameană după ce aceasta a 
fost abandonată (2 Regi/IV Regi 7:3-10). Regele Israelului, leroboam, a 
suferit şi el de tzaraat (2 Regi/IV Regi 15:5), precum şi regele Uziah (II 
Cronici 16:20-23). 


Interpretările rabinice 

Gânditorii evrei tradiționalişti au înţeles tzaraat în mai multe feluri. 
Talmudul menţionează şapte motive pentru ca o persoană să se 
îmbolnăvească de tzaraat: bârfa, crima, sperjurul, relaţiile sexuale interzise, 
aroganta, furtul şi invidia (Arakhin 16a). Midraşul se concentrează asupra 


bârfei, aşa cum au făcut-o mai mulți comentatori moderni, făcând legătura 

între cuvântul "metzora", o persoană afectată de boală, cu "motzi shem ra", 


o persoană vinovată de bârfă sau calomnie. 


Nahmanides a considerat tzaraat ca reprezentând o retragere a cucerniciei 
din lume. Acest lucru explică de ce se putea manifesta chiar şi pe pereții 
casei cuiva. Dacă o persoana păcătuia, şi apoi observa dâre verzi sau roşii 
pe pereţii casei sale, aceasta era o indicație că, drept urmare a păcatului 
său, prezenţa lui Dumnezeu se îndepărta din casa sa. 


Rabbi Samson Raphael Hirsh a subliniat faptul că, deoarece tzaraat era 
tratată de preoți, mai curând decât de medici, n-ar trebui considerată deloc 
o problemă medicală, ci mai degrabă exclusiv o suferință spirituală. 


Interpretările medicale 

Cu toate că tzaraat, aşa cum este descrisă de Torah, reprezintă o combinaţie 
între spiritual şi trupesc, mulți medici şi savanți au încercat să prezinte 
tzaraat drept o condiție medicală. Maimonides, care era el însuşi medic, a 
recunoscut faptul că tzaraat consta probabil din mai multe boli de piele 
maligne şi distructive. Seforno considera că unele forme de tzaraat erau 
cancer de piele, iar altele pedepse pentru păcat. 


Cercetătorii medicali moderni au identificat petele albe descrise drept 
simptome ale tzaraat ca fiind vitiligo, o boală care desfigurează dar nu este 
letală, sau psoriasis, o boală care se manifestă prin cruste argintii şi pete 


roşii, uscate, care produc mâncărimi pe piele. 


Deşi tzaraat este tradusă deseori drept lepră, nu are aproape nimic în 
comun cu boala pe care o cunoaştem sub acest nume astăzi. Traducerea în 
acest fel se datorează faptului că în Septuaginta tzaraat a fost tradus prin 
cuvântul "lepra", care în greacă înseamnă "aspru" sau "cu crustă”. 
Traducerile ulterioare în limba engleză au făcut legătura între "lepra" şi 
boala numită lepră (leprosy). Însă în Grecia antică, ceea ce numim astăzi 
lepră era cunoscut sub numele de "elephantiasis”". 

2.4 NUMERII 


Caracterul Cărţii Numerii 
Cartea Numeri este formată din documente narative, legislative și 
arhivistice. Narațiunea începe de la punctul în care se încheie Exodul. 
Leviticul, care întrerupe cursul naraţiunii, constă aproape în întregime din 
legislaţie independentă de precedentele 
istorice - cu excepţia capitolului 16. Exodul se 
încheie cu relatarea ridicării tabernaculului în 
prima zi de Nisan (]9']), iar Numerii continuă 
cu un recensământ, care are loc în luna imediat 


următoare, la puţin peste un an după ieșirea 
copiilor lui Israel din Egipt. 


Cartea acoperă anii petrecuţi în deșert de către israeliți. Totuși, numai 
perioadele de la început și de la sfârșit ale călătoriei sunt descrise în mod 
amănunţit; cei 38 de ani, în care o nouă generaţie se maturizează, nu 
primesc niciun fel de atenţie. Memoria biblică nu acordă vreun spaţiu 
suplimentar celor care au fost salvaţi din Egipt, dar nu s-au dovedit demni 
de darul libertăţii și au fost astfel condamnaţi să moară în deșert. 


Legea oferită este de obicei jurisprudenţă, luând naștere din circumstanţele 
specifice ale naraţiunii. De exemplu, relatarea poveștii târnosirii 
tabernaculului prilejuiește formularea obligaţiilor și privilegiilor clerului, în 
general. De la legea aplicabilă unui eveniment particular expus în carte, 
Torah dezvoltă spre a defini o lege generală, valabilă pentru eternitate. 


Cele patru secţiuni principale 

Cartea este compusă din patru secțiuni principale. Prima secțiune (1:1 - 
10:10) se ocupă cu regulamentele promulgate la Sinai; conţine materiale 
demografice și legale de diverse tipuri: de la organizarea unui 
recensământ, până la încercarea cu apele amare; de la recomandări privind 

ofrandele, până la utilizarea trompetelor de argint. De asemenea, include 
povestea modului în care tabernaculul a fost târnosit, după ce a fost ridicat. 


A doua secțiune (10:11-20:1) expune elemente din primele zile ale 
marșului; subliniind diversele rebeliuni care au avut loc, mai ales revolta 
lui Korah, Dathan și Abiram; apoi relatează sfârșitul vechii conduceri: 
morţile lui Aaron și Miriam, judecata lui Moise și selectarea lui Eleazar și 
loșua drept noul preot, respectiv noul lider liderul laic, care vor aduce 
poporul în Canaan. 


A treia secțiune (22:2-24:25) este "Cartea lui Balaam," care în conformitate 
cu unele opinii a constituit o carte separată cu acest nume, la un moment 
dat. 


Partea finală (25:1-36:13) începe cu evenimentele imediate precedând 
invazia în Canaan: promovarea lui Phinehas (Finees), organizarea unui 
nou recensământ și prima împărțire a pământului. Sunt stabilite hotarele 
Ţării Promise și sunt oferite instrucţiunile finale înaintea traversării râului 


Iordan. 


Aspecte literare: Sfârşitul Începutului 

Cartea Numerii povestește sfârșitul călătoriei începută în Egipt sau, într-un 
sens mai larg, începută la momentul creaţiei. Totul converge spre acest 
moment, când Israelul este în sfârșit pregătit să-și ia în primire moștenirea. 
Pe baza acestei și a altor aprecieri, s-a sugerat că primele patru cărţi ale 
Torah (Geneza, Exodul, Leviticul, Numerii) își au originea într-o unitate 
formată din patru părţi, numită Tetrateuch de către cercetătorii moderni, în 
timp ce Deuteronomul, Iosua, Judecători, Samuel și Regi constituie un alt 
complex separat. 


Textul este privit în general ca o singură unitate literară, nu pentru că a fost 
întotdeauna o singură piesă (nu a fost), ci deoarece în cadrul procesului 
final de editare a fost tratat astfel și pentru că de atunci încoace cititorii 
Torah l-au abordat în această manieră. 

Cartea Numerii și istoria: este corectă? 

Câtă acribie, în sensul modern, poate fi atribuită cărții Numerii? Nu este 
posibil să se răspundă la această întrebare cu acuratețe, deoarece întreaga 
Torah constituie în esenţă un document de credinţă, adică realitatea este 
văzută ca un aspect al interactiunii între divin și uman. Amintirile și 
tradiţiile despre evenimente (pe care le-am putea descrie drept "istorie") au 


fost îmbinate cu elemente religioase și simbolice. 


Din această simbioză a izvorât o viziune a trecutului așa cum ar fi putut să 
fie și cum s-a crezut ulterior că a fost de fapt. Astfel, miturile și legendele 
au creat și modelat "istoria". Narațiunea biblică oferă rareori o descriere a 
contextului din istoria adevărată a evenimentului descris în cuvinte. Drept 
rezultat, fiecare fragment dintr-o poveste antică trebuie văzut împotriva 
tuturor dovezilor pe care le putem strânge, în scopul de a descoperi o gamă 
de idei și asocieri pe care acel element istoric le-a avut în timpurile antice. 


Din acest motiv, metoda comparativă nu este numai legitimă, ci și 
esenţială. La urma urmei, orice traducere modernă a Bibliei se bazează pe 
presupunerea involuntară că înțelesurile unui cuvânt antic se aseamănă 
destul de mult cu înțelesurile unui cuvânt modern. Dimensiunea erorii 
datorată acestei presupuneri nu este cunoscută complet, până când nu 
devenim conștienți în privinţa contrastelor semnificaţiilor, deocamdată 


necunoscute, în vocabularul antic și cel modern. 


Fundamentalismul biblic, fie iudaic sau creștin, nu poate învăţa din trecut, 
deoarece apărarea ideilor acceptate în prezent despre religie se crede că 
este singurul scop al narațiunii biblice. În cadrul fundamentalismului biblic 
sunt sprijinite idei de origine relativ recentă; unele care nu au nicio legătură 
cu înţelesul sau intenţia textului biblic original, deoarece contextul este 
unul radical diferit. 

Idei religioase în Numerii - Făurirea unei naţiuni 

Scena principală a cărţii este deșertul, respectiv peninsula Sinai, mai ales 
partea estică a acesteia, Negev. Ambianţa este aspră, dar Dumnezeu o 
consideră necesară pentru dezvoltarea spirituală a Israelului. Deșertul este 
locul în care greșelile poporului sunt pedepsite. Acesta este "motivul 
deșertului" care stă la baza Cărţii Numerii, care continuă din punctul în 
care s-a încheiat Exodul. Israel este poporul lui Dumnezeu și în consecință 
este supus unor obligaţii și legi speciale, care sunt menite să-i protejeze 


sfinţenia. 


Cartea relatează modul în care Israelul eșuează în îndeplinirea scopurilor 
fixate de divinitate; cum, datorită nemulțumirilor, revoltelor și încălcărilor 
de diferite tipuri, Dumnezeu a fost dezamăgit deseori de poporul său. 
Totuși, chiar dacă unii indivizi au fost pedepsiţi, iar o întreagă generaţie a 
fost condamnată să moară în deșert, legământul nu a fost abrogat; 
sanctuarul, cu manifestările divine, a rămas în mijlocul taberei, iar 
Dumnezeu nu a încetat niciun moment să-i protejeze și să-i ghideze pe cei 
aleși. Perioada rătăcirii poate fi considerată drept o încercare de credinţă, 
iar la sfârșitul cărţii apare viziunea unei noi naţiuni, care va intra în posesia 


Țării Promise și va face asta ca un popor sfânt. 


Numele cărții 

Numele cărții provine din termenul latin Numeri, care era de fapt o 
traducere a cuvântului grecesc Arithmoi - Apoi, ales după aprecierea 
vastului material statistic cu care începe cartea. Numele are probabil 
legătură cu un nume ebraic mai vechi al cărții, Sefer Chumash HaPikudim 
("Cartea celor două recensăminte" - Mișnah Menachot 4:3). Ocazional 
cartea mai este numită și după primul său cuvânt în ebraică, (Sefer) 
Vayedaber. Numele popular în ebraică este Bamidbar (namna - În pustie), 
numită astfel după b'midbar Sinai, cuvintele cinci și șase din primul capitol, 
un titlu potrivit pentru o carte ce relatează principalele evenimente din 
Sinai până în Câmpiile lui Moab. 

2.4.1 Caleb 


Caleb (273 - Kalev), fiul lui lephunneh (lefone Chenezul), din tribul lui 
ludah, a fost unul dintre cei 12 bărbaţi trimiși de Moise pentru a spiona țara 
Canaanului și care s-au întors pentru a aduce informaţii despre orașele și 
locuitorii acesteia; pentru a afla dacă aceștia sunt slabi sau puternici, putini 
sau mulți; și pentru a aduce cu ei roadele pământului respectiv. 


Spionii au mers și au inspectat terenul, de la pe ia Zi Zin, până la Rehob, 
lângă intrarea spre Hamath. Patruzeci de | 
zile mai târziu, aceștia s-au întors în 
tabără, având cu ei rodii, smochine și o 
creangă, care avea un ciorchine de 
struguri, și care era atât de grea, încât 
trebuia dusă de doi bărbaţi pe o prăjină. 
Raportul acestora s-a dovedit a fi unul 


demoralizator și defetist. 


"Am fost în pământul în care ne-ai trimis, pământul în care curge miere şi 
lapte şi iată roadele lui. Dar poporul care locuieşte în el, este îndrăzneț şi 
oraşele sunt întărite şi foarte mari, ba şi pe fiii lui Enac i-am văzut acolo. 
Amalec locuieşte în partea de miazăzi a țării; Heteii, Heveii, lebuseii şi 
Amoreii locuiesc în munți, iar Canaaneii locuiesc pe lângă mare şi pe lângă 
râul Iordanului". (Numerii 13:28-30) 


Aceștia au adăugat, "Pământul pe care l-am străbătut noi, ca să-l vedem, 
este un pământ care mănâncă pe cei ce locuiesc în el şi tot poporul, pe care 
l-am văzut acolo, sunt oameni foarte mari. Acolo am văzut noi şi uriaşi, pe 
fiii lui Enac, din neamul uriaşilor; şi nouă ni se părea că suntem față de ei 
ca nişte lăcuste şi tot aşa le păream şi noi lor." (Numerii 13:33-34) 


Numai Caleb, care avea 40 de ani, și Iosua, fiul lui Nun, au avut o altă 
părere. Aceștia au spus, (Numerii 14:7-9): "Pământul, pe care l-am străbătut 

noi, este foarte, foarte bun; De va fi Domnul bun cu noi, ne va duce în 
pământul acela şi ni-l va da nouă; în pământul acela izvorăşte lapte şi 
miere. Deci nu vă ridicați împotriva Domnului şi nu vă temeți de poporul 
pământului aceluia, căci va ajunge mâncarea noastră: ei n-au apărare, iar 
cu noi este Domnul. Nu vă temeți de ei!" 


Israeliții au refuzat însă ascultarea vorbelor încurajatoare ale lui Iosua și 
Caleb. Au început să se lamenteze și să plângă. Dumnezeu le-a pedepsit 
lașitatea, condamnându-i să rătăcească patruzeci de ani în deșert - câte un 
an pentru fiecare zi în care spionii au cercetat țara Canaanului - și să moară 
în pustiu. Caleb și losua au fost răsplătiți pentru curajul lor, fiindu-le 
permis de către Dumnezeu să ajungă în Țara Promisă și să obţină o parte 
din aceasta. 


Caleb a avut trei fii: Iru, Elah, and Naam. Acesta a dat-o pe fiica sa, Ahsah 
(Acsa), să se căsătorească cu vărul acesteia, Othniel fiul lui Kenaz (fratele 
mai tânăr al lui Caleb), drept recompensă pentru faptul că Othniel a cucerit 
Kiriathsepher, în timpul campaniei din Canaan. Ahsah și-a convins tatăl să- 
i ofere izvoare de apă, plângându-se de faptul că a primit "pământ secetos" 
(TRW p awn - artz e-ngb=ţara Negev; Iosua Navi 15:19). 


2.4.2 Korah : Rebeliune și pedeapsă divină 


Numeri 16:1 - 17:15: Două rebeliuni intercorelate * 
Comentatorii Bibliei atribuie dificultăţile din 
această secțiune asocierii a două tradiţii. De 
vreme ce o separare clară nu este posibilă, se 
pare că a existat o rebeliune a lui Korah (np - 
Qorah, Core), direcționată împotriva lui 
Aaron și a privilegiilor leviţilor și o revoltă 
anti-Moise, condusă de către Dathan și 


Abiram. Paternitatea primei este atribuită 

sursei preoțești P, iar a celei de-a doua, sursei ]/E (Yahwist/Elohist). [Vezi 
sursele biblice: Yahwistă; Elohistă; Preoţească și Deuteronomică.] 


Prima poveste relatează despre cum Korah și alți 250 de bărbaţi se plâng cu 
privire la statutul religios special al leviţilor. A existat o întrecere legată de 
cădelniţe; oamenii lui Korah vin la Cortul Adunării și sunt mistuiţi de foc; 
cădelniţele le sunt luate, distruse și refăcute în mod simbolic. Cei 14.000 de 
oameni care sprijiniseră rebeliunea sau care erau nemulțumiți de 
pedepsirea lui Korah sunt uciși de o molimă. Povestea pare să reflecte o 
luptă pentru privilegiile preoţimii. Odinioară (lucru atestat de Psalmi), 
mulţi dintre oamenii lui Korah fuseseră preoți și cântăreţi, dar după o luptă 
pentru putere fuseseră reduși la stadiul de paznici. 


A doua tradiţie povestește rebeliunea lui Dathan și Abiram, alături de 
membrii tribului lui Reuben, împotriva autorităţii civile a lui Moise. Aceștia 
refuză o confruntare cu Moise. Moise apelează la comunitate, care-l susține 
și se retrage din preajma rebelilor, care sunt înghiţiți de pământ. Aceasta 
poveste ar putea reprezenta amintirea unei lupte inter-tribale. Iniţial, tribul 
lui Reuben a fost foarte important, dar în timp a fost îndepărtat din poziția 
sa dominantă. Acest fapt este reflectat, de asemenea, în povestea lui lacov, 
unde primul născut Reuben este nesocotit în favoarea altora. 


Soluţii rabinice 

Rabinii au încercat într-o manieră ingenioasă să armonizeze diversele 
probleme și discrepanţele aparente care se nasc din împletirea celor două 
tradiţii. Discuţiile talmudice dezvăluie dimensiunea speculațiilor acestora 
asupra chestiunii. De exemplu, de vreme ce versetele 31-32 vorbesc despre 
faptul că pământul i-a înghiţit pe oamenii lui Korah, dar nu-l menţionează 
pe Korah însuși, unii au spus că pământul a înghiţit cortul lui Korah, dar 
acesta nu se găsea înăuntru; alţii considera că acesta a fost mistuit de foc și 
că cenușa sa a fost înghițită de pământ; sau că acesta a murit ulterior, în 
timpul molimei (vezi Sanhedrin 110a). 

Pedepsirea 

Au existat numeroase rebeliuni în deșert, iar acestea au fost îndreptate 
împotriva fie a lui Dumnezeu fie a emisarilor acestuia. În fiecare caz, s-a 
consemnat faptul că rebelii au murit în urma unor molime, în foc sau în 
luptă. Numai de două ori, când poziţia lui Moise a fost atacată în mod dur, 
a existat o pedeapsă neobișnuită: prin despicarea pământului, ca în această 
poveste, și prin lepră, când Miriam și Aaron și-au contestat fratele (Numeri 
12). În revolta oamenilor împotriva lui Dumnezeu, consecinţele nu se 
găsesc în afara sferei umane, dar în provocările la adresa lui Moise 
pedepsele sunt supranaturale. 


Intenţia acestei tradiţii biblice este clară: de a sublinia în cei mai puternici 
termeni supremaţia politică și spirituală a preoților și a succesorilor 
acestora, arătându-se fără echivoc că au aprobarea divină. O revoltă 
împotriva acestora și a lui Moise era de fapt o revoltă împotriva lui 


Dumnezeu. Cei care protestau erau, în consecință, expuși mâniei divine. 


Dumnezeu se putea apăra singur, ca să spun așa, și astfel nu avea nevoie 
decât de forma obișnuită de pedepsire; însă, atunci când autoritatea Sa era 
provocată în mod indirect și ceva mai subtil, prin subminarea 
reprezentanţilor Săi umani, pedeapsa lua forme neobișnuite și memorabile. 
"Și şi-a deschis pământul gura sa" este o imagine intensă, care amintește de 
Geneza 4:11, care descrie, de asemenea, pământul ca fiind un participant 
activ în poveste, grăbind condamnaţii către domiciliul lor din lumea 
subpământeană. Caracteristic pentru Numerii, această poveste este urmată 
în capitolele 17 și 18 de către legislaţie care stabilește care vor fi de acum 
încolo îndatoririle preoţilor și ale leviţilor. 


Viziunea rabinică asupra pedepsirii lui Korah 

În decursul timpului, povestea lui Korah a căpătat o mare importanţă. 
Rabinii din vremurile mișnaice și talmudice s-au considerat drept 
descendenţii spirituali direcţi ai lui Moise, interpretând pedepsirea lui 

Korah ca pe un avertisment la adresa contemporanilor lor, care contestau 


sanctitatea divină a învățăturilor rabinice. 


Cu toate acestea, de vreme ce o repetare a miracolelor biblice nu putea fi 
luată în calcul, rabinii și-au ameninţat contestatarii cu damnarea eternă - de 
exemplu, atunci când aceștia au declarat că aceia care nu cred în înviere nu 
vor ajunge în lumea care va veni. În această lumină, trebuie să considerăm 
aserțiunea lui Rabbi Akiba, precum Korah nu a fost numai pedepsit în 
deșert, ci a fost și exclus din grațiile divine pentru eternitate (Sanhedrin 
109b). 


Aceasta este și însemnătatea tradiţiei rabinice, precum Korah s-a contrazis 
cu Moise asupra ciucurilor rituali (tzitzit) și a altor probleme halahice, 
atacând sensul și logica Torah, ridicându-se nu numai împotriva lui Moise, 
ci însuși a lui Dumnezeu (Numeri Rabbah 18:3). Dumnezeu l-a sprijinit pe 
liderul Său ales, iar în secolele care vor urma, Dumnezeu îi va sprijini pe 


liderii care-i vor urma lui Moise și vor predica în numele Său. 


Argumentul lui Korah 

Rebeliunea lui Korah (luând poveștile intercorelate drept un întreg) a fost 
îndreptată împotriva primatului lui Moise. În mod superficial, această 
acţiune pare să fie tentativa obișnuită a cuiva de a prelua puterea, 
îndepărtând conducătorii aflaţi în funcţie. Însă, tăcerea Bibliei cu privire la 
motivele acestuia ne îndepărtează atenţia de la adevărata intenţie a lui 
Korah, către argumentul declarat al acestuia. 


Korah a spus: "Toată obştea şi toți cei ce o alcătuiesc sunt sfinți...Pentru ce 
vă socotiți voi mai presus de adunarea Domnului?" Întrebarea implică 
provocarea următoare: dacă Dumnezeu se află în mijlocul nostru, atunci 
oricine ne conduce va avea sprijinul Său. Sau, mergând mai departe, dacă 
suntem cu toții sfinţi, de ce este nevoie de cineva precum Moise să ne 
instruiască, sau de ce este nevoie de legi care să ne facă sfinți? De vreme ce 

poporul este sfânt, poruncile din afară nu sunt necesare (Martin Buber, 
"Moseh", 1945). 


A se observa faptul că Moise și Aaron nu au răspuns la prima parte a 
întrebării lui Korah, respectiv cea legată de sfințenia întregii comunități. 
Aceștia s-au referit numai la ultima parte ("Pentru ce vă socotiți voi mai 


presus...?"), lăsându-l pe Dumnezeu să reafirme conducerea lor. 


Însă, întrebarea își caută încă un răspuns. În cele din urmă, așa cum 
subliniază Martin Buber, întrebarea pusă de Korah formulează o 
contradicţie fără rezolvare; deoarece sfinţenia nu a fost atinsă cu adevărat 
în istorie, deși oamenii se comportă ca și cum ar fi posibilă sau chiar ca și 
cum ar fi fost realizată. Acesta este modul biblic de a trata un impas divin și 
a devenit calea normativă a tradiţiei iudaice. Argumentul lui Korah 
aprinde tensiunea veșnică dintre autoritate și libertate. Precum mulți alți 
demagogi după el, Korah se oferă pe sine drept paznic adecvat al spiritului 
libertăţii. Dar, dacă poporul ar fi acceptat oferta înlocuirii conducerii, 
Dumnezeu nu a acceptat. 


Argumentul adus de Korah nu a fost anulat cu un răspuns divin drastic și 
nici numele lui Korah nu a fost dat uitării. Familia acestuia a continuat să-și 
aducă aportul la gloria poporului evreu; nimeni altul decât profetul Samuel 
a fost unul dintre descendenţii acestuia (I Cronici 6: 31-33, în traducerile 
ortodoxe; I Cronici 6:16-18, în textul masoretic) Zece psalmi au fost 
compuși de către fiii lui Korah, iar urmașii săi au servit în cadrul 


Templului. Precum argumentul lui Korah, aceștia au refuzat să dispară. 


* În textul masoretic, capitolul 17 din Numerii are 28 de versete. 

2.4.3 Dathan 


Dathan (NT) și Abiram (Day), fiii lui Eliab din tribul lui Reuben, au fost 
doi dintre liderii rebeliunii lui Korah împotriva lui Moise. Fratele acestora, 
Nemuel, nu a participat la revoltă. 


Korah, Dathan, Abiram și On, fiul lui Peleth, în fruntea a 250 de bărbaţi 
renumiţi, i-au acuzat pe Moise și Aaron că se consideră deasupra restului 


poporului. Moise s-a aruncat la pământ și le-a spus rebelilor (Numerii 16:5- 
7): 


"Mâine va arăta Domnul cine este al Lui și cine este sfânt, ca să și-L 
apropie; și pe cine va alege EI, pe acela îl va și apropia la Sine. lată ce să 
faceţi: Core și toți părtașii tăi să vă luaţi cădelnițe. Şi mâine să puneţi în 
acestea foc și să turnațţi în ele tămâie înaintea Domnului, și pe cine va alege 
Domnul, acela va fi sfânt. Destul, fiii lui Levi!" 


Moise a continuat (Numerii 16:8-11): "Ascultaţi, fii ai lui Levi: Oare e puţin 
lucru pentru voi că Dumnezeul lui Israel v-a osebit de obștea lui Israel și v- 
a apropiat la Sine ca să faceţi slujbe la cortul Domnului și să staţi înaintea 
obștii Domnului, slujind pentru ea? Fl te-a apropiat pe tine și cu tine pe toţi 
fraţii tăi, fiii lui Levi. Alergaţi acum și după preoție? Așadar tu și toată 
obștea ta, v-aţi adunat împotriva Domnului. Ce este Aaron, de cârtiți 
împotriva lui?" 


Moise i-a chemat pe Dathan și Abiram la discuţii, dar aceștia au refuzat, 
spunând: "Nu mergem! Oare puţin lucru e că ne-ai scos din ţara unde 
curge miere și lapte și ne-ai adus să ne pierzi în pustie? Vrei să și domnești 
peste noi? Dusu-ne-ai tu oare în ţara unde curge lapte și miere și datu-ne-ai 
tu oare în stăpânire țarinile și viile ei? Vrei să scoţi ochii oamenilor 
acestora? Nu mergem!" (Numerii 16:12-14) 


Moise s-a înfuriat și i-a spus lui Dumnezeu: "Să nu-ţi întorci ochii Tăi la 
prinosul lor. Eu nici unuia dintre ei nu i-am luat asinul și rău n-am făcut 
nici unuia dintre ei." (Numerii 16:15) 

În ziua următoare, rebelii, cu cădelniţele în mâini, au stat în faţa intrării 
Tabernaculului cu Moise și Aaron, înconjurați de popor. Prezenţa lui 
Dumnezeu s-a manifestat în faţa întregii adunări, iar Dumnezeu le-a spus 
lui Moise și Aaron (Numerii 16:21), "Osebiţi-vă de obștea aceasta și-i voi 
pierde într-o clipă." 


Moise și Aaron s-au aruncat cu faţa la pământ și au spus (Numerii 16:22): 
"Doamne, Dumnezeul duhurilor și a tot trupul, un om a greșit și Tu Te 
mânii pe toată obștea?" 


Dumnezeu le-a răspuns: "Spune obștii: Feriţi-vă în toate părţile de locuinţa 
lui Core, a lui Datan și a lui Abiron (Numerii 16:24)." 


Moise s-a ridicat și a mers către corturile lui Dathan și Abiram, urmat de 
liderii poporului. Le-a cerut oamenilor să stea departe de corturile 
rebelilor, pentru a nu fi și aceștia distruși. Dathan și Abiram au ieșit și au 


stat în fața intrării în corturile lor, alături de soțiile și copiii lor. 


Moise a spus atunci: "Că Domnul m-a trimis să fac toate lucrurile acestea și 
că nu le fac eu de la mine, veţi cunoaște din aceea: De vor muri aceștia, cum 
mor toți oamenii, și de-i va ajunge aceeași pedeapsă, care ajunge pe toţi 
oamenii, - atunci nu m-a trimis Domnul. lar dacă Domnul va face lucru 
neobișnuit, de-și va deschide pământul gura sa și-i va înghiţi pe ei și casele 
lor și corturile lor și tot ce au ei, și dacă ei vor fi duși de vii în locuinţa 
morților, atunci să știți că oamenii aceștia au disprețuit pe Domnul." 
(Numerii 16:28-30).' 


Imediat ce a terminat de vorbit, pământul s-a deschis, iar Korah, Dathan, 
Abiram și adepții acestora, împreună cu corturile și posesiunile lor, au 
căzut înăuntru. Pământul s-a închis în urma lor, toți aceștia murind. Preotul 
Eleazar a luat cădelniţele rebelilor și a făcut din ele foi de aramă cu care a 
acoperit altarul, pentru a le aminti oamenilor că numai descendenților lui 
Aaron le este permis să aducă tămâiere înaintea lui Dumnezeu. 

2.4.4 Juninca roșie 


Juninca roșie (M9 NNITX - parah adumah, în ebraică) a fost o vacă a cărei 
cenușă a fost utilizată în ritualurile de purificare pentru o persoană care 
fusese contaminată, după ce a intrat în contact cu un cadavru. 


Procedura 
Așa cum este descris în cartea Numerii (19:1-22), vaca a trebuit să fie ucisă 
în afara taberei israelite, iar cu sângele 
acesteia a fost stropită partea din față a 
Qódeš HaqQðdāšîm din Tabernacul 
(sanctuarul interior din acesta). Vaca a fost 
apoi incinerată, alături de lemn de cedru, 
isop și aţă de lână roșie. Cenușa a fost apoi 


amestecată într-un vas cu apă de izvor. 


Persoana contaminată era stropită cu apa respectivă în a treia și a șaptea zi 
de la contaminare, fiindu-i apoi permis să intre în sanctuar. Acest ritual era 
continuat în Templu. 


Talmudul afirmă că juninca roșie era o raritate, de vreme ce trebuia să fie 
complet roșie. Însă, Jacob Milgrom a sugerat ideea că adumah, tradus drept 
"roșu" înseamnă de fapt "cafeniu", iar caracterul excepțional al vacii consta 
în faptul că trebuia să fie complet cafenie, fără pete albe sau negre. 


Există unele dovezi că cenușa unei parah adumah a fost păstrată câteva 
secole după distrugerea Templului. Această cenușă nu mai există și de 
atunci, potrivit lui Maimonides, locul Templului beneficiază în continuare 
de sanctitatea sa, și de vreme ce toată lumea a intrat în contact cu un 
cadavru sau cu cineva care a făcut asta, evreii ortodocși, din zilele noastre, 
nu intră pe amplasamentul Templului, existând un avertisment la intrarea 
în această zonă, pentru a-i avertiza. 


209 


Profanarea Purului 

Marele paradox al întregului ritual constă în faptul că preoţii care efectuau 
purificarea deveneau ei înșiși contaminați. Acest mister, faptul că parah 
adumah îi purifica pe cei pângăriţi și totuși profana purul constituia, 
pentru rabini, exemplul suprem al profunzimii în legătură cu unele 
porunci divine, pe care credincioșii trebuiau să le accepte fără să manifeste 


vreo îndoială. 


Chiar și înțeleptul rege Solomon, spun rabinii, a fost incapabil să explice 
ritualul. Se pare că Rabban Johanan ben Zakkai ar fi afirmat, atunci când 
un păgân i-a acuzat pe evrei că practica vrăjitoria prin respectarea acestui 
ritual, faptul că: 


"Cadavrul nu are puterea în sine de a contamina, nici amestecul de cenușă 
și apă nu are puterea în sine de a purifica. Este o poruncă a Celui Divin, fie 
El binecuvântat, care a declarat: Am stabilit asta ca o lege, am emis asta ca o 
poruncă pe care nu trebuie s-o puneţi la îndoială." 


Cu toate acestea, numeroase generaţii de preoţi au adăugat o serie de 
concepții legate de acest ritual de purificare. Shlomo Yitzhaki (Rashi) îl 
citează pe Rabbi Moise Predicatorul, care asocia parah adumah cu vițelul 
de aur. Dacă Israelul nu ar fi venerat vițelul de aur, poporul ar fi fost imun 
la moarte. Atunci când o persoană este contaminată de un cadavru, o vacă 


de culoare aurie constituie un mijloc de purificare. 


Predicatorii moderni au folosit paradoxul, prin care cei implicați în 
purificare devin la rândul lor contaminati, pentru a sublinia faptul că, 
deseori, cei care lucrează pentru o cauză nobilă, justifică până și metode 
josnice pentru a-și atinge scopul și devin pângăriţi spiritual în cadrul 
procesului. 


Fragmentul din Torah referitor la parah adumabh este citit în ziua de Sabat, 
înaintea lunii Nisan, ca un memento al epocii Templului, când această 
porţiune era citită pentru a-i avertiza pe cei contaminaţi să se purifice, 


pentru a fi pregătiți pentru jertfirea mielului de Paște. 

2.4.5 Balaam și Balak 


Balaam (Dy?a - Valaam, Bil'am), fiul lui Beor, a fost un proroc din Aram, 
faimos pe plan internațional pentru eficacitatea binecuvântărilor și 
blestemelor sale. Balak, regele Moabului, temându-se de israeliții 
invadatori, care îi depășeau numeric pe moabiţi, l-a chemat pe Balaam să 
vină și să blesteme poporul lui Israel. Dumnezeu i-a spus lui Balaam, într-o 
viziune, că nu trebuie să meargă cu emisarii lui Balak; totuși, după 
insistenţele din partea emisarilor, 
Dumnezeu i-a permis să meargă cu 
aceștia. 


Balaam și-a pregătit măgăriţa și a plecat 
cu emisarii. Un înger, trimis de 
Dumnezeu, a stat la marginea drumului 
cu sabia scoasă. Măgăriţa a văzut îngerul 


și s-a întors din drum, refuzând să 
continue în acea direcție, chiar după ce Balaam a lovit-o cu toiagul său. 
Măgăriţa, primind de la Dumnezeu darul vorbirii, s-a plâns lui Balaam cu 
privire la purtarea acestuia faţă de ea. 


Ochii lui Balaam s-au deschis și acesta a văzut îngerul, care i-a spus că 
poate să meargă mai departe cu emisarii, dar îi este permis să spună numai 
ceea ce îngerul îi va transmite să spună. 


Balak, regele Moabului, a ieșit în întâmpinarea lui Balaam și i-a reproșat 
acestuia faptul că a șovăit atunci când a fost chemat. Balaam i-a răspuns că 
poate rosti doar cuvintele pe care Dumnezeu i le va pune în gură. 


În ziua următoare, Balak a mers cu Balaam pe un munte înalt, de unde 
puteau vedea tabăra poporului lui Israel. Balaam a poruncit să fie 
construite șapte altare, iar un taur și un berbec au fost sacrificați pe fiecare 
dintre acestea. 

Apoi a venit momentul în care Balak se aștepta ca Balaam să blesteme 
Israelul. Spre marea sa surprindere, Balaam a rostit binecuvântări pentru 
Israel, în loc de blesteme. Același lucru s-a întâmplat de alte două ori: o 
dată pe vârful Pisgah, iar în cealaltă ocazie pe vârful Peor. 


Balak, mânios și dezamăgit, i-a spus lui Balaam să se întoarcă înapoi în țara 
sa. Ultimele cuvinte ale lui Balaam către Balak au fost o profeție, care 
enunţa că Israelul va triumfa într-o zi asupra Moabului. 


Balaam, în loc să se întoarcă în ţara sa, a rămas în regiune și s-a alăturat 
midianiţilor. Aceasta a sugerat că singura cale de a înfrânge Israelul, este 
aceea de a-i încuraja pe aceștia să fie imorali și promiscui. Balaam a fost 
ucis într-o bătălie, în care israeliţii i-au înfrânt pe midianiți. 


2.4.6 Fiicele lui Zelophehad 


Cum cinci fiice luptă pentru a-și obține moștenirea. 
Povestea celor cinci fiice ale lui Zelophehad 
(Salfaad) furnizează legitimarea unui drept 
limitat al femeilor israelite de a moşteni 
pământul. De asemenea, oferă restricții maritale 
specifice în privința oricăror femei care 
moştenesc conform acestui drept. Povestea 


celebrează curajul femeilor şi în acelaşi timp oferă consolare pentri bărbaţii 
care au avut nenorocul (din punctul de vedere androcentrist al Bibliei) de a 
nu avea fii. 


Zelophehad a avut cinci fiice, Mahlah, Noah, Hoglah, Milcah şi Tirzah; nu 
a avut niciun fiu. Zelophehad face parte din generaţia de israeliți care au 
plecat din Egipt sub conducerea lui Moise şi a murit în timpul celor 
patruzeci de ani în pustie. Cele cinci fiice ale sale aparţin unei noi generaţii 

care va intra şi va deține țara promisă. (Mama acestora nu este menționată 


nicăieri.) 


Potrivit hotărârii lui Dumnezeu, țara promisă va fi împărțită "după 
numărul numelor" membrilor celei de-a doua generații numărată în 
recensământul înregistrat în Numerii 26 (vezi 26:5-56). De vreme ce numai 
bărbaţii au fost numărați în cadrul recensământului, fiicele lui Zelophehad 


rămâneau fără o moştenire. 


Să vorbească femeile! 

Mahlah, Noah, Hoglah, Milcah şi Tirzah vin să conteste această regulă, 
prezentându-şi cazul în fața cortului întâlnirii în prezenţa lui Moise, 
preotul Eleazar, a liderilor şi practic în faţa întregii comunități (Numerii 
27:2). Acestea argumentează cum că numele tatălui lor (descendența) nu ar 
trebui să fie şters din cadrul clanului său numai pentru că nu a avut fii şi că 
ar trebui ca ele să poată moşteni partea lui de pământ (27:4), pentru a evita 
această potenţială nedreptate față de numele tatălui lor. Povestea 
presupune o cultură care recunoaşte o legătură între deținerea pământului 


şi păstrarea numelui unui bărbat în descendența familiei. 


Moise îl consultă pe Dumnezeu, iar Dumnezeu îşi anunţă decizia lui Moise: 
propunerea fiicelor lui Zelophehad va fi implementată (27:5-7). Textul apoi 
trece mai departe de cazul cu pricina, consemnând regulile lui Dumnezeu 
privitoare la ordinea moştenitorilor: când nu există fii, fiicele vor avea 
primele dreptul de moştenire, urmate de alte rude de gen masculin într-o 
ordine bine-stabilită (27:8-11). 


Ulterior, căpeteniile familiilor din seminţia lui Galaad, din tribul lui 
Manase, căruia îi aparținea şi Zelophehad, recunosc ceea ce lor li pare o 
mare fisură în această hotărâre. Apelul acestora în fața lui Moise este redat 
de Numerii 36. 


Bărbaţii arată că, atunci când fiicele lui Zelophehad se vor căsători, 
7 
pământul pe care l-au moştenit va merge cu acestea la familiile din care vor 

face parte soţii lor. (Posibilitatea ca un bărbat să schimbe clanul în astfel de 
cazuri era dincolo de vederile israeliților de atunci.) Căpeteniile sunt 
îngrijorate de faptul că mariajul oricărei fiice în afara propriului clan va 
duce la diminuarea proprietăţii clanului. Moise anunță că Dumnezeu nu 
intenționează vreo mutare a pământului de la un clan la altul. Ca o 
asigurarea împotriva unei astfel de mutări, fiicele lui Zelophehad (şi orice 
alte fiice care moştenesc pământ) trebuie să se căsătorească în cadrul 
familiei tatălui lor. 


Fiicele se căsătoresc în cadrul clanului lor (Num. 36:10-12) şi în cele din 
urmă îşi primesc moştenirea (los. 17:3-6). 


2.5 DEUTERONOMUL 


Numele Deuteronomului 
Deuteronomul are două nume în ebraică: Sefer ha'Devarim (199 DN37), 
prescurtarea de la (Sefer) ve'eleh ha'Devarim, "(Cartea) 'Acestea sunt 


cuvintele," luată după fraza de început; și 
Mișneh Torah, "Repetarea Torah" (sursa 
pentru cuvântul Deuteronomul - 
deuteronomion (Aevrepovoţtov), a doua lege, 
traducerea eronată a "mishneh ha-torah ha- 
zot" - o copie a acestei legi), luată de la 
capitolul 17, versetul 18. Deuteronomul 
constă din cinci discursuri și poeme retrospective, pe care Moise le 
adresează Israelului în Moab, la scurt timp înaintea morţii sale (1:6-4:43, 
4:44-28:69, 29-30, 32, 33), plus două naraţiuni despre faptele sale de pe 
urmă (Capitolele 31, 34). Esenţa cărții o constituie cel de-al doilea discurs, 

în care Moise comunică legile pe care poporul l-a autorizat să le primească 
de la Dumnezeu pe Muntele Sinai, cu 40 de ani mai devreme. 


Loialitate exclusivă faţă de Dumnezeu 

Câteva teme din Deuteronomul se evidenţiază. Dintre cărţile Torah, aceasta 
este cea mai energică și neechivocă susținătoare a monoteismului și a 
loialității înflăcărate și exclusive pe care Israelul o datorează lui Dumnezeu 
(4:32-40, 6:4-5). Subliniază dragostea, dreptatea și transcendenţa lui 


Dumnezeu. 


Această carte accentuează legământul dintre Dumnezeu și Israel, rezumat 
în capitolul 26:16-19. Stabilit cu patriarhii, afirmat la Sinai și în Moab, 
aceasta va fi reafirmat imediat ce Israelul intră în Țara Promisă (4:31, 5:2, 
28:69, 27). 


Viaţa în Țara Israelului 

Deuteronomul privește către viața în ţara Israelului, unde o societate care 
urmărește dreptatea și virtutea, trăind în armonie cu Dumnezeu și 
bucurându-se de darurile Sale, poate fi întemeiată (4:5-8, 7:12-13). 
Promiterea acestui pământ este condiţionată (11:8-9, 21); bunăstarea 
Israelului depinde de menţinerea unei societăți guvernate conform legilor 
sociale și religioase stabilite de Dumnezeu. Aceste legi reprezintă darul 
divin către Israel, incomparabile prin dreptatea și abilitatea lor de a asigura 
apropierea de Dumnezeu (4:5-8). Umanitarismul din Torah este cel mai 
bine reliefat prin grija Deuteronomului față de bunăstarea celor săraci și 
dezavantajaţi. 


Venerare centralizată 

Deuteronomul proclamă regula unică precum sacrificiul poate avea loc 
numai în capitala religioasă, într-un singur sanctuar (capitolul 12). Scopul 
acestuia este de a spiritualiza religia, prin eliberarea acesteia de 
dependenţa excesivă de sacrificii și preoțime. Îndeamnă în schimb la 

studierea legilor lui Dumnezeu și efectuarea de ritualuri care învaţă 
dragostea respectuoasă față de El. Aceste învățături, probabil au așezat 


fundaţia pentru venerarea non-sacrificială în cadrul sinagogilor. 


Apelul Deuteronomului la înţelepciune 

Deuteronomul are o orientare intelectuală puternică. Le cere tuturor 
israeliților să studieze legile lui Dumnezeu. Stilul acestuia este didactic și 
oratoric, explicând înțelesurile evenimentelor și scopul legilor, pentru a 
câștiga consimțământul benevol al Israelului. 


Deuteronomul și iudaismul 

Deuteronomul a influenţat puternic tradiția iudaică ulterioară. Centrul 
venerării iudaice este constituit de recitarea Șema (6:4) și de citirea în public 
a Torei (stabilit în 31: 11). De asemenea, pe scrierile din Deuteronomul se 
bazează și obligaţia de a-i mulțumi lui Dumnezeu după mese (Birkat 
haMazon, 8: 10), Kiddush [o rugăciune de sfințire] în ziua de Șabbat (5:12), 
atașarea mezuzot pe tocurile ușilor, purtarea tefillin-ului (talisman) (6:8-9, 
11:18, 20) și tzitzit (ciucuri) (22:12), precum și caritatea faţă de săraci (15:8). 


Deuteronomul constituie sursa conceptului care afirmă că viața religioasă 
trebuie să fie bazată pe cartea sacră și pe studierea acesteia. Fiind cartea 
biblică care se ocupă în modul cel mai explicit cu credinţele și 
comportamentele, Deuteronomul joacă un rol important în cadrul teologiei 
iudaice. În introducerea teologico-etică a compendiului său privind legea 
iudaică, Mișhneh Torah, Maimonides citează Deuteronomul mai mult 
decât orice altă carte, începând cu porunca de a crede în Dumnezeu și 


numai în El. 


Efectul Deuteronomului asupra vieţii evreilor nu poate fi exagerat. Nicio 
idee nu a modelat istoria evreilor mai mult decât monoteismul, pe care 


această carte îl afirmă cu atâta înflăcărare. 

2.5.1 Şema 


Ce înseamnă cuvintele? 

Înţelesul precis al Şema este nesigur. Cele patru cuvinte ebraice "YHVH 
eloheinu YHVH ehad" (nn 12'1373 NIN! TRN) înseamnă ad-litteram "YHVH 
Dumnezeul nostru YHVH unul." De vreme ce ebraica nu are un verb la 
timpul prezent care să însemne "este" pentru a lega subiectul de predicat, 
legătura trebuie făcută de ascultător sau cititor. Unde trebuie făcut asta 
depinde de context și este uneori o chestiune incertă. Gramatical, "YHVH 
Dumnezeul nostru YHVH unul" poate fi interpretat în mai multe feluri, 
precum (1) "YHVH este Dumnezeul nostru, YHVH singur”; (2) "YHVH 
Dumnezeul nostru, YHVH este unul"; (3) "YHVH Dumnezeul nostru este 
unul YHVH." 


(1) YHVH este Dumnezeul nostru, YHVH singur 


Prima posibilitate este bazată pe interpretarea comentatorilor medievali Ibn 
Ezra și Rashbam. O problemă cu această interpretare este aceea că în 
ebraică cuvântul "singur" este exprimat de obicei prin "levad", ca în "Tu 
singur" [levadekha] ești Dumnezeul tuturor regatelor pământului" (2 Regi 
19:15, 19; și Psalmi 86:10) [2 Regi corespunde Cărţii a patra a Regilor în 
traducerile ortodoxe]. Au fost descoperite câteva pasaje în care cuvântul 
"ehad" pare să aibă această semnificaţie, dar folosirea în acest sens este în 


cel mai bun caz rară. 


Există și o problemă sintactică în această interpretare: tălmăcește cuvintele 
"YHVH Dumnezeul nostru" (YHVH eloheinu) ca un subiect și un predicat, 
însemnând "YHVH este Dumnezeul nostru." Cu toate că această 
întrebuințare este posibilă din punct de vedere gramatical (vezi 2 Cronici 
13:10), este rară în Biblie și absolut anormală în Deuteronomul, unde 
YHVH eloheinu apare de mai mult de douăzeci de ori, complet ca o 
sintagmă fixă, însemnând "YHVH Dumnezeul nostru." Totuși, această 
interpretare pare să fie presupusă de Zahariah 14 [Zahariah 14:9 spune că: 

"Şi va fi Domnul Împărat peste tot pământul; în vremea aceea va fi Domnul 
unul singur şi tot aşa şi numele Său unul singur."]. Însă, aceasta reprezintă 


singura interpretare cu acest sens din vremurile biblice. 
(2)YHVH Dumnezeul nostru, YHVH este unul 


Vechea și familiara traducere "YHVH Dumnezeul nostru, YHVH este unul" 
(2) face ca versetul să fie o declaraţie despre natura lui Dumnezeu însuși, și 
anume că acesta este unul. Aceasta ar putea însemna că El este unic 
(incomparabil) sau că El este indivizibil, că nu constă din mai multe zeități 
(ultima idee este de asemenea exprimată de traducerea 3). Totuși, această 
traducere este problematică, deoarece îl face pe al doilea YHVH să fie 
superfluu; "YHVH Dumnezeul nostru este unul" ar fi fost suficient. 


(3) YHVH Dumnezeul nostru este unul YHVH 


A treia posibilitate, "YHVH Dumnezeul nostru este unul YHVH" - și nu 
mai mulți YHVH - nu este atât de redundantă pe cât pare să fie. Păgânii se 
refereau la unele zeități pe numele lor și după locul de venerare, precum 
"Iștar din Arbela," iar în unele scrieri numele unui zeu apare de mai multe 
ori, urmat de fiecare dată de un loc diferit. De exemplu, un tratat 
egipteano-hitit invoca atât pe "Ra stăpânul cerului", cât și pe "Ra orașul din 
Arinna"; similar, îl invoca pe "Seth stăpânul cerului," "Seth din Hatti," și alți 
Seth ai altor zece orașe. 


Acest mod de exprimare, bazat pe numeroasele sanctuare ale unei zeități, 
era utilizat și de către unii israeliți. În unele inscripții ebraice din secolul al 
XIX-lea Î.Hr. descoperite în peninsula Sinai, una îl menţionează pe "YHVH 
din Samaria", iar altele două îl menţionează pe "YHVH din Teman." Unii 
cercetători consideră că acest mod de exprimare ar sugera că existau mai 
multe zeități cu același nume - mai mulţi de Ra, Seth sau YHVH - și că un 
astfel de pericol se dezvolta în Israel. Aceștia cred faptul că Șema însemna 
"YHVH Dumnezeul nostru este unul YHVH," nu mai mulţi de YHVH, și că 
a fost intenţionată să contracareze acest tip de dezintegrare a lui YHVH în 


mai multe zeități. 

Cu toate acestea, nu există alte dovezi că un astfel de pericol era pe cale să 
se nască în Israel și nu cunoaștem nici dacă non-israeliţii puteau trage o 
astfel de concluzie. Ra era soarele, iar egiptenii nu puteau crede că existau 
doi sori. O inscripție egipteană, descriind ofrandele aduse lui Amon-Ra, îi 
menţionează numele acestuia de câteva zeci de ori, de fiecare dată urmat 
de unul dintre epitetele sale, inclusiv manifestări locale (precum Amon-Ra 
în Teba, Amon-Ra în Heliopolis"), dar include o exprimare care recunoaște 
că toate acestea se referă la o singură zeitate (de exemplu, "Amon-Ra în 
toate locurile în care dorește să fie... Amon-Ra în templele sale 


funerare... Amon-Ra în toate numele sale"). 


Deși, este posibil ca recunoașterea unității din spatele tuturor acestor nume 
să fi fost limitată la elita intelectuală a societăţii, iar oamenii de rând să fi 
crezut că acestea sunt zeități diferite, nu există vreo dovadă a acestui fapt. 
Mai mult, un astfel de pericol pare străin în contextul capitolului 6 din 
Deuteronomul, care este preocupat de relaţia Israelului cu Dumnezeu, nu 
cu natura Sa. Pe baza dovezilor existente la această dată, traducerea (1) 
pare să fie cea mai probabilă, dar nu este certă. 


Şema în liturghia evreiască 

Instrucţiunea din capitolul 6:7, repetată în capitolul 11:18-19, să "vorbești 
de ele [cuvintele acestea] ...când te culci şi când te scoli" a fost înţeleasă în 
exegeza halahăi evreiești (legea evreiască) ca însemnând recitarea acestor 
cuvinte la orele când oamenii se culcă și când se trezesc dimineaţa. 
"Cuvintele acestea" au fost identificate ca fiind cele din capitolele 6:4-9 și 
11:13-21, paragrafele în care aceste instrucțiuni se găsesc. Îndrumarea a fost 
îndeplinită prin recitarea acestor două paragrafe, urmate de Numerii 
15:37-41, ca parte a rugăciunilor de dimineaţă și seară. Acestea se numesc 
Keri'at Şema, "recitarea Şema"), după primul cuvânt din versetul 4. 
Obiceiul, cunoscut încă din perioada târzie a celui de-al doilea Templu, este 
practicat și astăzi. 

În cadrul liturghiei, cele trei paragrafe biblice sunt precedate de 
binecuvântări, lăudându-L pe Dumnezeu pentru crearea luminii și 
întunericului și aducerea zilelor și nopţilor, și pentru iubirea față de Israel, 
precum și pentru că i-a oferit acestuia Torah. Acestea sunt urmate de 
binecuvântări, lăudându-L pe Dumnezeu pentru izbăvirea și protejarea 
Israelului. 


În gândirea rabinică, primul paragraf funcționează ca o declaraţie de 
loialitate față de Dumnezeu - cum spuneau rabinii: "acceptând autoritatea 
domniei lui Dumnezeu" (Mișnah Berakhot 2:2). În contextul liturghiei, acest 
lucru este exprimat prin adăugarea, după versetul 4, a exclamaţiei 
"Binecuvântat fie gloriosul nume al domniei Sale pe vecie!" Al doilea 
paragraf este privit drept "acceptarea datoriei îndeplinirii poruncilor” 
(Mișnah Berakhot 2:2). 


Şema ca o declaraţie de loialitate 

Binecuvântarea care urmează celui de-al treilea paragraf începe cu 
declaraţia "Adevărat, ferm, stabilit, obligatoriu, adecvat, trainic, 
mulțumitor, favorit, minunat, plăcut, onorat, respectabil, nimerit, acceptat, 
bun și întemeiat este acest cuvânt (adică, această îndatorire pe care tocmai 
am recitat-o). Multe dintre adjectivele din această declaraţie sunt termeni 
legali utilizaţi la validarea unor înțelegeri legale. Acestea oferă recitării 
Şema forța unui jurământ, însemnând că "afirmăm în mod solemn că 
îndatorirea pe care tocmai am recitat-o este întemeiată și obligatorie nouă 
sub toate aspectele. Acest lucru face din Șema o afirmaţie zilnică de 
loialitate față de Dumnezeu și de obligaţiile legământului pe care declaraţia 
le atrage după sine. 

2.5.2 Sclavia biblică 


În timpurile moderne, cuvântul "sclavie" înseamnă numai un singur lucru: 
proprietatea unei ființe umane de către o alta. În lumea biblică, erau două 
tipuri de sclavie, dintre care una era permanentă, prin stăpânirea asupra 
prizonierilor de război, de exemplu. Însă, tipul de sclavie la care se referă 
majoritatea legilor biblice era de fapt un fel de servitute contractuală, prin 
care un israelit devenea pentru o perioadă "sclavul" unui alt israelit, de 
obicei din cauza faptului că primul ajunsese sărac și nu avea o altă opţiune. 
Un israelit putea să aleagă sclavia permanentă, după perioada de servitute 
contractuală, deși acest lucru era descurajat. Unui israelit, potrivit legilor 
biblice, i se garantau anumite drepturi, atât cât timp se găsea în sclavie, cât 


și la momentul dezrobirii. 


In vreme ce tradiţia rabinică armonizează diferenţele între diversele legi 
biblice asupra sclaviei, există o diferență de nuanţă între acestea, care 
demonstrează lupta continuă a Israelului cu condiţia săracilor. 


Exodul despre sclavie 

"De vei cumpăra rob evreu, el să-ţi lucreze șase ani, iar în 
anul al șaptelea să iasă slobod, în dar. Dacă acela a venit în 
casa ta singur, singur să iasă; iar de a venit cu femeie, să iasă 
cu el și femeia lui. Dacă însă îi va fi dat stăpânul femeie și 
aceasta va fi născut fii sau fiice, atunci femeia și copiii ei vor 
fi ai stăpânului lui, iar el va ieși singur. lar dacă robul va 


zice: Îmi iubesc stăpânul, femeia și copiii și nu voi să mă 
liberez, atunci să-l aducă stăpânul lui la judecători și, după ce l-a apropiat 
de ușă sau la ușori, să-i găurească stăpânul urechea cu o sulă, și-l va robi în 
veci. Dacă cineva își va vinde fiica roabă, ea nu va ieși cum ies roabele. 
Dacă ea nu va plăcea stăpânului său, care și-a ales-o, să-i îngăduie a se 
răscumpăra, dar el nu va avea voie s-o vândă la familie străină, după ce i-a 
fost necredincios. Dacă a logodit-o cu fiul său, atunci să se poarte cu ea 
după dreptul fiicelor. lar dacă va mai lua și pe alta, atunci ea să nu fie 

lipsită de hrană, de îmbrăcăminte și de traiul cu bărbatul său. lar dacă el 
nu-i va face aceste trei lucruri, să iasă de la dânsul în dar, fără 


răscumpărare." 


"Iar de va lovi cineva pe robul său sau pe slujnica sa cu toiagul, și ei vor 
muri sub mâna lui, aceia trebuie să fie răzbunaţi; lar de vor mai trăi o zi sau 
două, ei nu trebuie răzbunaţi, că sunt plătiţi cu argintul stăpânului 
lor."(Exodul 21:2-11, 20-21). 


Deuteronomul: o versiune mai umană 
Să comparăm textul din Exodul cu cel din Deuteronomul: 


"De ţi se va vinde ţie fratele tău, evreu sau evreică, șase ani să fie rob la 
tine, iar în anul al șaptelea să-i dai drumul de la tine, slobod. lar când îi vei 
da drumul ca să fie slobod, să nu-i dai drumul cu mâinile goale; Ci 
înzestrează-l din turmele tale, din aria ta, de la teascul tău; dă-i și lui din 
cele cu care te-a binecuvântat Domnul Dumnezeul tău. 


Adu-ţi aminte că și tu ai fost rob în pământul Egiptului și te-a izbăvit 
Domnul Dumnezeul tău. lată pentru ce îți poruncesc acestea astăzi. lar 
dacă acela îţi va zice: Nu mă duc de la tine, pentru că te iubesc pe tine și 
casa ta, și deci îi este bine la tine, Să iei sula și să-i găurești urechea lui de 
ușor, și îţi va fi rob pe vecie. Tot așa să faci și cu roaba ta. Să nu socotești o 
greutate pentru tine când va trebui să-i dai drumul de la tine ca să fie 
slobod, căci în șase ani ţi-a muncit de două ori cât plata unui străin și te va 
binecuvânta Domnul Dumnezeul tău în toate câte vei face." (Deuteronomul 
15:12-18) 


Textul ulterior deuteronomic este mai uman decât cel din Exodul; acest 
lucru constituie progres moral. Cele două texte sunt completate de legile 
privind dezrobirea din Leviticul, capitolul 25, versetele 39-55. 

Leviticul merge mai departe 

"Când îţi va sărăci fratele și-i se va vinde ţie, să nu-l pui la muncă de rob, Ci 
să fie el la tine ca simbriaș sau străin, și să-ţi lucreze până la anul jubileu; 
lar atunci să se ducă de la tine, și el și copiii lui împreună cu el, să se 
întoarcă în neamul său și să intre iarăși în stăpânirea părinților săi. Pentru 
că ei sunt robii Mei, pe care Eu i-am scos din pământul Egiptului. Să nu-i 
vinzi, cum se vând robii, să nu-i stăpânești cu cruzime și să te temi de 
Dumnezeul tău." (Leviticul 25:39-43) 


"Când îţi va sărăci fratele" este propoziţia crucială. Chiar și în societatea 
primitivă tribală israelită, "fratele" nu era reprezentat doar de fiul 
părintelui tău ("Sunt eu păzitorul fratelui meu?" Geneza 4:8-9), ci și de cei 
din același neam cu tine (Geneza 13:8; 14:14; 29:12 etc.). Așa cum un israelit 
era obligat să-și protejeze, răscumpere și răzbune fratele de sânge, la fel era 
obligat și în cazul unui compatriot (Exodul 2:11; Judecători 14:3; Isaiah 
65:20). 


Fără sclavi israeliți 

Aici în Leviticul 25, însă, termenul "frate" se referă la toţi israeliţii. Aceasta 
este o realizare deosebită. Fiecare israelit este păzitorul fratelui său și toţi 
israeliţii îi sunt frați. Dacă unul dintre ei cade în sărăcie, israelitul este 
obligat să facă tot ceea ce-i stă în putinţă pentru a-l salva din situaţia sa 
disperată. 


Niciun israelit nu poate deveni sclav. Toţi israeliții sunt robii lui 
Dumnezeu. Dumnezeu a scos poporul din sclavia din Egipt pentru a fi 
liber, nu pentru a reveni în sclavie. Așa cum pământul este al lui 
Dumnezeu și nu este al nostru pentru a-l deţine, la fel toţi israeliții îi 
aparțin Domnului și nu pot fi deţinuţi de către alte ființe umane, nici de 
către alți israeliți și mai ales de către non-israeliți. 


Leviticul este foarte clar: nu pot exista sclavi israeliți. 

De ce aceste diferenţe? 

Deuteronomul, se pare, că este mai uman decât Exodul, dar mai puţin 
uman decât Leviticul. Deuteronomul, de exemplu, afirmă că stăpânul 
trebuie să-i ofere o compensație sclavului eliberat, în vreme ce Exodul nu 
menţionează nimic despre acest lucru. Totuși, în Deuteronomul există 
sclavia permanentă asupra israeliților. Deuteronomul nu pare să aibă 
aceleași idei anti-sclavie precum Leviticul. 


Aceasta nu este traiectoria morală dorită de noi. Am prefera ca 
Deuteronomul, textul ulterior, să fie un text mai abolitionist. 


Cercetătorul biblic Sara Japhet își exprima și ea preocuparea, într-un articol 
în "Scripta Hierosolymitana vol. XXXI - Studies in Bible", precum 
Deuteronomul pare să fie un pas înapoi față de Leviticul. Aceasta se 
întreabă "...ce a determinat Deuteronomul, cu tendinţele sale omenoase 
pronunţate, să perpetueze robia permanentă." Japhet explică faptul că 
Deuteronomul este mai realist în privinţa vieții și societăţii, că ia "în 


considerare necesităţile vieţii reale." 


Un alt cercetător, Jeffrey Tigay, exprimă un punct crucial de vedere, 
observând că în vreme ce Exodul și Deuteronomul impun eliberarea robilor 
după șase ani, Leviticul impune eliberarea acestora numai la Jubileu, în al 
50-lea an. De ce nu există în Leviticul sistemul ciclic de șapte ani? 


Leviticul pare să fie mai puţin păsător față de individ, decât faţă de familie. 
La sfârșitul celor 50 de ani, familia va fi eliberată. Descendenții individului 
vor beneficia și își vor recâștiga proprietatea. Leviticul este preocupat de 
faptul că terenul clanului trebuie să revină în mâinile clanului. Din acest 
motiv un compatriot al celui aflat la strâmtoare poate cumpăra terenul mai 


devreme de Jubileu. 


De la tribal la naţional 
În aceste texte, se poate observa migrarea de la conștiința tribală la cea 
naţională. Cartea Legământului din Exodul 21-23 reflectă o societate 

tribală. Leviticul este încă preocupat de familie. În vremurile 
Deuteronomului, statul-naţiune a înlocuit pe post de entitate cheie 
familia/clanul/ tribul. 


Privind retrospectiv istoria israelită, David și Solomon au schimbat 
moștenirea tribală în ţinuturi federative, triburile nordice s-au separat într- 
un al doilea regat, multe dintre aceste triburi fiind strămutate în Asiria. 
Ceea ce a rămas, cel puţin conform istoriei biblice, a fost regatul lui ludah. 


Ceea ce trebuie să înțelegem este că, în acest context, evenimentele de mai 
sus au creat o schimbare profundă, care este reflectată de legile din 
Deuteronomul. Aceste text pune întrebarea: "Acum, că toți israeliții sunt 
responsabili unul pentru celalalt, acum că ne-am văzut coreligionarii și 
compatrioții luaţi și duși într-un ţinut străin, cum vom răspunde? Cum 
vom păstra națiunea și poporul intacte și în viaţă? Cum ne vom descurca 


cu problema sclaviei?" 


Leviticul pare să fie mai uman decât Deuteronomul, dar de fapt nu este. 
Conform lui Jeffrey Tigay, Deuteronomul este textul mai uman. Principala 
chestiune nu este statutul, ci perioada. Cincizeci de ani, pentru a sublinia 
evidentul, este o perioadă extrem de lungă. Dacă o persoană devenea sclav, 
la începutul perioadei, ca adult, rămânea sclav tot restul vieţii sale. Șase ani 
de robie reprezintă o perioadă acceptabilă; 49 de ani nu. 


Revenind la apelul Sarei Japhet, la simţul realist al Deuteronomului, 
trebuie să privim la eliberarea tuturor sclavilor din 597. A existat o 
emancipare masivă a tuturor sclavilor, în această perioadă de criză. 
Babilonienii se găseau la hotare. Sclavii au fost eliberaţi, aparent pentru a 
ajuta la lupta împotriva inamicilor. Imediat după încheierea crizei, sclavii 


au fost înrobiți din nou. Ieremiah a deplâns această situație (Ieremiah 34). 


Acest incident reflectă realitatea sclaviei din lumea antică. Având în vedere 
această realitate, având în vedere predilecția umană faţă de îndatorare, 
Leviticul pare un vis imposibil. Deuteronomul umanizează Codul 

Legământului (din Exodul) și acţionează în favoarea unor reforme 


semnificative, având în vedere realitățile timpului său. 


Leviticul spune că nu poate exista un sclav israelit. Deuteronomul înţelege 
că vor exista sclavi și aceștia trebuie tratați bine, până la eliberarea lor. 
Combinând legile din Codul Legământului cu aversiunea față de înrobirea 
israeliților din Leviticul, Deuteronomul a făurit un compromis care era 


realizabil, pentru vremea sa. 


CAPITOLUL 3 Traducerea şi comentarea Bibliei 


3.1 Traducerea Bibliei 


Traducerea este o artă, nu o știință. Sunt arta, abilitatea și sensibilitatea 
translatorului cele care fac diferenţa. Acesta trebuie să ia decizia 
individuală asupra fiecărui pasaj: cum să-l capteze, cum să transmită ceea 
ce reprezintă, către cineva care nu-l poate citi în original. Traducerea Bibliei 
constituie un șir de decizii. Translatorul se găsește întotdeauna în căutarea 
balanței dintre literar și idiomatic. A obține balanţa exactă este practic 
imposibil. Cea mai apropiată traducere rămâne cea reprezentată de 
Septuaginta. 


Există câteva puncte principale comune traducerilor Bibliei în majoritatea 
limbilor globului. Acestea sunt următoarele: 


1. Amestecarea de cuvinte vechi și noi: Deși, multe traduceri moderne 


elimină majoritatea cuvintelor vechi folosite în limbile țărilor respective, 

pentru a putea produce o versiune contemporană, păstrează o serie de 
termeni arhaici, care nu au corespondent în limba contemporană. 
Rezultatul este, deseori, o exprimare pe care majoritatea contemporanilor 
au dificultăţi în a o înţelege. Totuși, de multe ori, nu există o altă cale mai 
simplă de a exprima însemnătatea unei fraze în ebraică veche, prin 


intermediul unei limbi moderne. 


2. Prescurtări: majoritatea translatorilor folosesc rareori prescurtări, chiar 
atunci când traduc discuţii în limbajul vulgar. Însă, în vorbirea curentă, 
rareori cineva vorbește mai mult de cinci minute fără a utiliza o 
prescurtare. Rezultatul este acela că, practic fiecare conversație din Biblie 


sună artificial în traducere. 


3. Inceperea unui verset cu cuvântul "și": Conjuncţia ebraică se găsește la 
începutul aproape tuturor versetelor. De obicei, înseamnă "și", dar are o 
gamă mult mai largă de semnificaţii, așa că translatorii o traduc de multe 


ori prin "dar", "de vreme ce " sau "în timp ce". 


4. Idiomuri ebraice: Unele traduceri păstrează idiomurile originale ebraice, 
chiar dacă acestea sună arhaic în limba în care sunt traduse. De exemplu, o 
parte a versetului 16;2 din Geneza, este prezentă sub forma "Şi a ascultat 

Avram vorba Saraii", când putea fi tradus "Și a ascultat-o Avram pe Sarai". 


5. Numele lui Dumnezeu: Tetragrammatonul (tetragrama) YHWH este 
aproape absent în majoritatea traducerilor în limba română. În timpurile 
biblice, oamenii rosteau cu voce tare numele lui Dumnezeu. În perioada 
următoare completării Bibliei ebraice, evreii au căpătat obiceiul de a numai 
rosti cu voce tare numele Său. Creștinii au preluat și ei acest obicei. A 
apărut astfel practica de a spune "Domnul" (ebraică: Adonai), ori de câte ori 
apăreau cele patru litere ebraice. 


6. Genul lui Dumnezeu: Chiar dacă majoritatea oamenilor nu pot concepe o 
zeitate care este fie bărbat, fie femeie, nu se poate trece peste faptul că 
Torah se referă la Dumnezeu în termeni masculini. Până și numele lui 


Dumnezeu este unul masculin (forma feminină ar fi fost THWH). 


227 


7. Accentuarea la infinitiv: Ebraica folosește uneori infinitivul unui verb 
amplasat înaintea verbului propriu-zis pentru a exprima o accentuare. 
Astfel termenul ebraic "mot yumat" (nin Nyi’) ar însemna ad-litteram: "va fi 
a muri". Majoritatea traducerilor în limba română folosesc formula "să fie 
dat morții" sau "să fie omorât'[Exodul 21:12;21:16]. 


8. Cazul acuzativului înrudit: Forma la acuzativ a unor cuvinte înrudite cu 


verbul (de exemplu: "am visat un vis" "am făcut o faptă") este una comună 
în Biblia ebraică. Acest mod de exprimare nu este unul incorect în limba 
română, dar creează un ușor disconfort cititorului. De exemplu, halom 
halamti (Geneza 41:15) este tradus "am visat un vis", deși se putea utiliza 


forma modernă "am avut un vis”. 


9. Cuvinte cu semnificații multiple: Termenii ebraici au uneori o varietate 

largă de semnificaţii, față de corespondentul lor din limba română. De 

exemplu, cuvântul ebraic ebed (13y ;plural: 'abadim), poate însemna atât 

"sclav," cât și "slugă", și astfel este necesar să fie tradus în mod diferit, în 

funcţie de context. Cuvântul 'ayef (q''y) poate însemna "obosit", "plictisit", 

"neputincios" sau "înfometat". Cuvântul gadol (71724) poate însemna "mare," 
n na 


"grozav", "înalt" sau "bătrân". Translatorii trebuie să decidă, când traduc 
astfel de termeni, în funcţie de contextul acestora. 


3.1.1 Ze'enah u-Re'enah 


“eşiţi şi priviți, o fiice [sau fecioare] ale Sionului [MRY DPN Dia |i"y, - Ze'enah 

u-Re'enah b'nos Tsion]...” spune Cântarea Cântărilor. (Traducerile în limba 
română preferă formula următoare: "leşifi, fetele Sionului, priviți..." - 
Cântarea Cântărilor 3:11.) Expresia a furnizat titlul unei antologii în idiş de 
fragmente biblice şi comentarii midraşice scrise de către rabinul polonez 
Jacob Ashkenazi în secolul al XVI-lea, care a devenit sursa scrisă primară 


pentru femeile evreice est-europene - majoritatea nu puteau să citească în 

ebraică - şi a rămas un volum important aflat în casele evreilor timp de 
peste trei secole. 


Textual, Ze'enah u-Re'enah (Ize'nah u-Re'nah) reprezintă interpretarea şi 
traducerea în idiş a Torah, Megillot (cinci manuscrise din Scripturile) şi a 
Haftarot (o selecție din Profeţii). În partea consacrată Torah, textul se 
bazează pe o selecţie de versete şi subiecte tratate într-o maniera exegetică 
şi uneori omiletică, provenind din variate surse, în principal însă din 
Midraş (mai ales Bereşit Rabbah) şi Talmud, Rashi şi interpreții acestuia, 
precum şi alți exegeți, cu Bahya ben Asher ibn Hlava (Spania, secolul XIII) 
în frunte. 


Deşi este evidentă preferința pentru p'shat (semnificaţia literară), lucrarea 
nu se abține din a combina această metodă cu d'rash (interpretarea 
Scripturii). Surse suplimentare sunt adăugate în interpretarea Megillot 
care, cu toate că sunt bazate tot pe anumite versete şi subiecte, sunt mai 
apropiate de naraţiunea originală. Haftarot este prezentat îndeosebi printr- 
o interpretare succesivă intercalată cu citate sporadice din textul biblic. 


Istoria textului 
Cea mai veche ediție existentă a Ze'enah u-Re'enah a fost = în 1622 
la Hanau. De atunci au apărut mai mult de 210 ediţii E 
(unele ilustrate), mai întâi în Europa Centrală şi 
Răsăriteană şi ulterior în Statele Unite şi în Israel. 


În vreme ce diferitele ediţii de la început arătau foarte 


y 
ai 
O 
| 
7O; 


puţine diferenţe lingvistice, edițiile de la sfârşitul 


19595 
598; 


NWNN?03 


Bateget A. 1. Male 


29995 99 959 
9595995959 


secolului al XVIII-lea au devenit un fel de laborator 

pentru limba idiş. Unele ediții din secolul al XIX-lea 


ECE 
ERE 


conțin deviații textuale care au avut un impact deosebit 
asupra hasidismului sau Haskalah. Pe parcursul acelui secol mai multe 
părți din Ze'enah u-Re'enah au fost traduse în alte limbi sau au constituit 

obiectul multor feluri de adaptări. Traducerile complete în engleză şi 
ebraică au apărut abia în secolul al XX-lea. 


Ce reprezintă un nume? 

Numele acestei lucrări atât de populare provine din versetul "leşiţi şi priviți, 
o fiice [sau fecioare] ale Sionului" (Cântarea Cântărilor 3:11), care apare pe 
frontispiciu imediat sub titlu: "Cele cinci cărți ale Pentautehului, Megillot şi 
Haftarot în idiş". 


În pofida formei feminine a numelui acesteia, lucrarea a fost inițial gândită 
de către autorul ei, R. Jacob ben Isaac Ashkenazi din Janow (Polonia), atât 
pentru femei cât şi pentru bărbaţi, aşa cum este precizat în cea mai veche 
ediție existentă: "Această lucrare are scopul de a permite bărbaților şi femeilor...să 
înțeleagă cuvântul Domnului într-un limbaj simplu," de vreme ce acestora le 
lipsea cunoaşterea deplină a limbii ebraice pentru a înţelege originalul. 


Asocierea cu femeile 

Cu toate că Ze'enah u-Re'enah a obținut recunoaştere universală în 
rândurile evreilor Ashkenazi şi a fost deseori recomandată de către liderii 
spirituali pentru cititorii de ambele genuri, la un moment anume în timp, 
necunoscut nouă, lucrarea a început să fie considerată drept lectura 
principală şi fundamentală pentru femei. Intenţionate la origine pentru 
sabat şi sărbători, secțiunile corespunzătoare au fost citite acasă fie 
individual, în linişte, fie alături de membrii familiei, cu voce tare. Aceste 
lecturi pentru femei au devenit o parte inseparabilă în cadrul obiceiurilor 
ciclice anuale în casele tradiționale iudaice în întreaga diaspora Ashkenazi, 
cel puţin până la izbucnirea celui de-al doilea război mondial. 


Pentru multe generaţii Ze'enah u-Re'enah a avut un rol important în 
educarea femeilor şi a copiilor, prin lărgirea cunoştinţelor acestora despre 
numeroasele şi variatele surse ebraice, introducându-i în obiceiurile şi 
gândirea evreilor şi prezentându-le un tezaur de poveşti şi narațiuni. 
Impactul Ze'enah u-Re'enah asupra lumii spirituale a cititorilor săi, asupra 

obiceiurilor lor literare şi asupra limbajului scris şi vorbit, nu a fost încă 
descifrat complet, alături de multe alte aspecte ale acestei lucrări 


importante. 


3.2 Comentarea Bibliei 


Biblia este un text complex și auto-referenţial. În perioada midraș-ului 
clasic (interpretările rabinice omiletice ale Scripturii, dintre secolele I-VII, 
cărturarii au scris midrașim (plural) pentru a conecta diversele texte biblice 
unul cu celălalt, conform canonului prescris de halahah (legea evreiască), și 
potrivit propriilor lor experiențe contemporane. Această abordare 
midrașică a fost practic singura metodă prin care evreii interpretau Biblia, 
până la cucerirea islamică din secolul al VII-lea. 


După ce evreii au început să învețe de la cărturarii 
arabi principiile gramaticii și filologiei, un nou model 


de interpretare a Bibliei s-a dezvoltat - metoda p'shat 
(simplă). Pentru practicanţii săi medievali, p'shat 
însemna căutarea semnificației textului în cadrul 
contextului lingvistic, literar și istoric al acestuia. 
Mulțumită dezvoltării gramaticii ebraice, începând 
cu studiul lui Saadiah Gaon din secolul al X-lea și 
continuând în Spania cu lingviști precum Yonah Ibn Yanach, practicanți 
metodei p'shat au avut unelte redutabile în sprijinul lor. 


Metoda p'shat respinge presupunerile fundamentale ale metodei midrasice 
sau d'rash (omiletice). Luând în considerare acest verset, referitor la 
cuvintele lui Dumnezeu către Moise, anterioare revelaţiei de pe muntele 
Sinai: “Grăiește casei lui lacov și vestește fiilor lui Israel așa” (Exodul 19:3). 
Pentru Rashi, comentatorul biblic preeminent care s-a bazat într-o bună 
măsură pe metoda d'rash, cele două jumătăţi ale versetului trebuie să se 

refere la chestiuni diferite. Rashi: “Grăiește casei lui lacov - acestea sunt 
femeile, vorbește-le dulceag. Și vestește fiilor lui Israel - explică pedepsele și 
detaliile bărbaţilor.” Apologeţii ar putea argumenta că Rashi sugerează că 
Dumnezeu l-a instruit pe Moise să enunţe legea față de bărbaţi, care sunt 
nesupuși din fire, în vreme ce femeile nu aveau nevoie de ameninţări, dar 
pentru cine a citit scrierile lui Rashi, este evident că acesta folosește metoda 
midrașică în interpretarea acestui verset. 


Pe de altă parte, Avraham Ibn Ezra, din școala medievală spaniolă, 
prezintă două interpretări p'shat diferite. Prima se bazează pe analiza 
filologică; "Grăiește casei lui lacov - aceasta se referă la cei care sunt aici 
astăzi, precum și la descendenţii acestora..iar cuvântul casa l-am explicat 
deja" referindu-se la comentariul său privind Exodul 1:1, unde arată 
precum "casa" înseamnă descendenţii cuiva. Acesta respinge interpretarea 
precum "casa" ar însemna soție, așa cum a considerat Rashi. A doua 


interpretare a lui Ibn Ezra este din punct de vedere literar: 


"De ce fac oamenii asta? Este ca și cum nu ar fi citit profeţii, care se repetă 
pentru subliniere, iar aceasta este abordarea limpezimii. Vedem, de 
asemenea, acest lucru în poezia liturgică a străbunilor, în rugăciunile 


pentru Roș Hașanah." 


Metodele filologice moderne ar putea să difere de interpretarea lui Ibn 
Ezra, dar analiza literară a paralelismelor concordă cu modul în care orice 
cercetător modern ar putea interpreta acest text. Alți mari practicanți 
medievali ai metodei p'shat, precum Rashbam (un strănepot al lui Rashi) își 
exprimă în mod clar fidelitatea față de metoda midrașică, dar când vine 
vorba de interpretarea scripturii, aceștia consideră că trebuie utilizate 
unelte raționale și științifice, precum mijloacele lingvistice și cunoașterea 
istoriei. Potrivit acestei abordări, în mod interesant, metoda p'shat poate fi 
în dezacord cu halahah (legea evreiască). 


Alte două metode de interpretare, deși mult mai puţin aplicate, includ 
metoda remez (aluzie), care interpretează textul biblic ca pe o alegorie sau 


232 


o metaforă extinsă, și metoda sod (secret), care interpretează Biblia prin 


prisma cunoștințelor iudaismului mistic. 


Aceste patru metode - p'shat, remez, d'rash și sod - au fost cunoscute în 
mod tradițional sub un acronim, combinând primele lor litere pentru a 
forma PaRDeS (asemănător cuvântului paradis), care înseamnă livadă sau 
grădină. Fiecare dintre aceste abordări are multe de oferit cititorului 
modern al Bibliei. Citind Biblia împreună cu Mikra'ot Gedolot (NixNizn 
ni71TA - Scripturile Mari), care conţine un mic text biblic pe fiecare pagină, 
înconjurat de diferite comentarii tradiționale (inclusiv Rashi, Nahmanides 
și Ibn Ezra), majoritatea medievale, este asemănător asistării la o 
conversaţie antică, o dezbatere profundă, întinsă pe mai multe secole, în 


ţări și culturi diferite. 


Această dezbatere aprigă a continuat dincolo de Evul Mediu, pe măsură ce 
evreii din lumea modernă au creat comentarii reflectând propriile lor 
experienţe și îngrijorări. Unii cărturari evrei moderni au contestat 
provocările ridicate de studierea științifică a iudaismului și criticismul 
biblic. Alţii au interpretat Biblia cu scopul promovării unei anumite 
ideologii evreiești. Indiferent de perspectiva cititorului, textul biblic este 


deschis, iar interpretarea oricui este binevenită - alăturaţi-vă conversațţiei! 


3.2.1 Conexiuni peste generaţii 


Tradiţia iudaică nu este foarte clară atunci când vine vorba despre cât de 
multe a spus Dumnezeu în timpul revelaţiei de pe Muntele Sinai. Unele 
surse sunt minimaliste; acestea susțin că Dumnezeu a spus numai cele zece 
porunci, sau chiar numai prima dintre acestea. Alte tradiţii sunt ceva mai 
expansive; acestea consideră că Dumnezeu a expus întreaga Torah 
she'bikhtav, adică 'Torah scrisă, Cele Cinci Cărţi ale lui Moise, sau chiar și 
mai expansive, precum Dumnezeu a revelat Torah she'b'al peh, însemnând 

întreaga Biblie și Mișnahul (primul document post-biblic de teorie legală 
evreiască), precum și toate comentariile asupra acestor lucrări. Cu excepția 
ultimei, cea mai expansivă abordare, o persoană trebuie să-și imagineze că 
Dumnezeu a inițiat o conversaţie pe Sinai. Poporul evreu, după imaginea 
Domnului, a răspuns, iar Torah conversațională, așa cum ar putea fi 
intitulată, nu a încetat să crească și să se răspândească, înregistrată pe 
parcursul multor secole, în numeroase volume de texte evreiești. 


Conversaţia poate părea puţin disproporţionată. Declaraţia lui Dumnezeu 
pare să fi oferit evreilor suficient material pentru a răspunde timp de 
câteva milenii. De ce s-a întâmplat asta? În mod ironic, nucleul părții de 
conversație a Israelului este presupunerea că Torah este completă și 
perfectă. Cineva ar putea spune că dacă vorbele lui Dumnezeu au fost 
perfecte și complete, ce ar mai rămânea de spus pentru Israel? Potrivit 
acestei viziuni, Talmudul de la Ierusalim (Yerushalmi) afirmă: "Chiar ceea 
ce un elev experimentat ar putea într-o zi preda în fața profesorului său, a 
fost deja enunțat lui Moise la Sinai" (Peah 13a). Cum poate fi studierea în 
mod repetat și cunoașterea faptului că participarea cea mai inventivă a 
cuiva nu este decât redescoperirea unui lucru care a fost deja dezvăluit? lar 
când o persoană repetă fără să știe comentariile cuiva dintr-o epocă 
anterioară, cineva va recita o binecuvântare pentru meritul de a gândi 


conform acelorași linii. 


Realitatea Torei (și în general a Bibliei, a Mișnah-ului și a altor texte 
iudaice) este însă aceea că textele au (în mod aparent) discrepanțe și 
contradicții, mai ales când cineva este forţat să considere toate textele 
simultan ca fiind parte a unei singure revelații, completă și perfectă, oferită 
lui Moise la Sinai. Chestiuni legate de legile rituale sau civile sunt repetate 
în diverse părţi din Torah, cu sau fără variaţii în privinţa detaliilor; ambele 
prezintă o problemă pentru mintea rabinică. Dacă Torah este perfectă, 
atunci nu ar fi nevoie de repetiție. Dacă Torah este perfectă, atunci nu pot 
exista contradicții. În consecinţă, rabinii au dezvoltat modelul midrașic de 
interpretare, care presupune că aceste puncte discordante din text - 

repetițiile, contradicţiile - sunt parte a unei codificări elaborate, pe care 
Dumnezeu a introdus-o în text, cu scopul ca evreii să înveţe informații 
adiționale. Un fragment de text ar putea aduce lumină asupra înţelesului 
unei părţi aparent distincte din text. Sau cuvinte, aparent în plus, sunt 
incluse cu scopul învăţării de detalii suplimentare privind aplicarea legii 
sau anumite aspecte ale naraţiunii. În Geneza, fraţii lui Iosif îl aruncă pe 
tânărul și arogantul lor frate într-un puț: "putul era gol și nu avea apă", 
spune Torah. Dacă puţul era gol, este evident că nu avea apă; așa că, de ce 
apare acest detaliu superfluu? Pentru a explica faptul că putul avea 
scorpioni în el, susține midrașul Geneza Rabbah 84:16. 


În același timp, legendele rabinice arată că aveau cunoștință de faptul că 
textul Torei conversaţionale a crescut și s-a dezvoltat. Rabinii au fost (și 
sunt) intelectuali care erau conștienți de propriile lor inovaţii și contribuţii. 
Însă, regulile "jocului" interpretativ midrașic necesitau această presupunere 
- că Torah era perfectă și completă, așa că, în ce mod înțelegeau propria lor 
creativitate? Acest lucru nu este în totalitate clar. Un răspuns, totuși, era că 
detaliile Torei conversaționale erau percepute ca fiind pierdute, iar 
interpretarea rabinică a scripturii era restauratoare. Cântarea Cântărilor 
Rabbah descrie acest lucru într-un mod interesant: 


"Gâtul tău [este împodobit cu] un lanţ cu perle/ cercuri." Când [înţelepții] 
leagă cuvintele din Torah cu cele din Profeţii și din Profeţii cu cele din 
Scrieri, iar focul izbucnește în jurul lor, atunci cuvintele [însele] sunt atât de 
fericite cum erau când au fost oferite la Sinai" (Cântarea Cântărilor Rabbah 
1:53). 


Pe măsură ce fiecare generație de evrei s-a conectat la generația anterioară, 
adăugând comentarii și "restaurând" conexiunile intenționate de către 
Dumnezeu, tot mai mult din voinţa Domnului a fost dezvăluit, furnizând 
noi și noi oportunități pentru generația următoare de a se alătura 
conversaţiei. 

3.2.2 Spirit inovator 


Concepţia rabinică standard, precum Dumnezeu i-a dezvăluit lui Moise o 
Torah scrisă și o Torah orală a fost deseori criticată; dacă totul datează din 
vremea lui Moise, atunci de ce se afirmă că ceva este opinia lui Rabbi Akiva 
sau Rabbi Ișmael? În mod evident, în vreme ce rabinii considerau că 
autoritatea pentru interpretările lor datează din vremea lui Moise, aceștia 
trebuiau să recunoască faptul că o mare parte din munca lor era inovatoare. 
Într-adevăr, dacă aceștia nu ar fi adus inovaţii, exista riscul ca rabinii să 
devină supraveghetorii unui corp de legi irelevant, în locul ghizilor 
competenţi ai unui iudaism dinamic și viu. În timpul dinastiei 
Hasmoneene, înţelepţii au inovat și au permis ridicarea armelor în scopul 
autoapărării în ziua de sabat; de asemenea, aceștia au inovat prin crearea 
sărbătorii numită Hanukkah. Rabinii ulteriori, recunoscând faptul că 
Hanukkah a fost stabilită post-Biblie, au pus o întrebare simplă, care se 


adresa chestiunii mai largi a inovației rabinice. 


"Ce rugăciune să rostim [la lumânările de Hanukkah]? ...cine ne-a sfinţit 
prin mitzvot și ne-a poruncit să aprindem lumânările de Hanukkah?" 


Însă, unde ni s-a poruncit? 

Rav Avya spune: din acest verset "După legea pe care te vor învăţa ei și 
după hotărârea ce-ţi vor spune-o să faci și să nu te abati nici la dreapta, nici 
la stânga de la cele ce-li vor spune ei." (Deuteronomul 17:11). 


Rav Nehemiah spune: de la "Întreabă pe tatăl tău și-ţi va da de știre, 
întreabă pe bătrâni, și-ţi vor spune..." - Deuteronomul 32:7 (Talmudul 
babilonian, Shabbat 23a). 


Fără autoritatea biblică pentru această sărbătoare, cum se poate pretinde că 
s-a "poruncit" să se aprindă lumânările de Hanukkah? Abordarea lui Rav 

Avya citează un text crucial din Deuteronomul, care, în multe feluri, oferă 
un context pentru auto-înţelegerea rabinică. 


"Dacă în vreo pricină oarecare îţi va fi greu de ales între sânge și sânge, 
între judecată și judecată, între bătăi și bătăi și în cetăţile tale părerile vor fi 
împărțite, atunci scoală și du-te la locul pe care-l va alege Domnul 
Dumnezeul tău, ca să-l fie numele acolo, Şi vino la preoţi, la leviţi și la 
judecătorul care va fi în zilele acelea și întreabă-i, iar ei îţi vor spune cum să 
judeci. Fă după Cuvântul ce-ţi vor spune ei în locul pe care-l va alege 
Domnul Dumnezeul tău, ca să fie chemat numele Lui acolo și silește-te să 
împlinești tot ceea ce te vor învăţa ei, După legea pe care te vor învăţa ei și 
după hotărârea ce-ţi vor spune-o să faci și să nu te abati nici la dreapta, nici 
la stânga de la cele ce-li vor spune ei. " (Deuteronomul 17:8-11). 


Rabinii au interpretat acest pasaj despre ei înșiși, văzându-și rolul ca fiind 
judecători ai propriilor lor căi. Dacă rabinii învățau că o persoană ar trebui 
să aprindă lumânări de Hanukkah, potrivit lui Rav Avya, liderii 
competenţi aleși de Dumnezeu emiteau o poruncă, iar astfel, formula "cine 
ne-a poruncit" este perfect adecvată. Faptul că sărbătoarea Hanukkah a fost 


o inovaţie stabilită de către Hasmoneeni devine irelevant. 


Pentru Rav Nehemiah, autoritatea pentru aprinderea lumânărilor derivă 
nu din autoritatea rabinică, ci din fenomenul practicilor obișnuite evreiești. 
'Întreabă-ţi părinţii și bătrânii" nu este o afirmaţie că tradiţia este autoritară 
de sine stătătoare. Însă, spre deosebire de tradiționaliștii rabinici, precum 
R. Eliezer, care ar susține că tradiţia este autoritară numai deoarece datează 
de pe vremea revelaţiei lui Dumnezeu către Moise, Rav Nehemiah enunţă 


în mod elocvent tradiţii de proveniență mult mai recentă. 


O parabolă rabinică fascinantă furnizează o pătrundere adițională în modul 
în care rabinii înțelegeau rolul lor (cuvintele scribilor), ca fiind opus rolului 
Torei scrise (profeţiei): 


"O parabolă despre un rege care și-a trimis actele sale oficiale într-un oraș, 
prin niște mesageri. Unuia dintre aceștia, i-a spus, dacă [trimisul] va arăta 

sigiliul meu și semnătura mea pe acestea, credeţi-i, dar dacă nu, nu-i 
credeţi. Altuia dintre ei, i-a spus, chiar dacă nu va arăta sigiliul și 


semnătura ea, credeţi-i. 


Prin urmare, cu privire la profeție, este scris "De se va ridica în mijlocul tău 
prooroc sau văzător de vise și va face înaintea ta semn și minune" 
(Deuteronomul 13:2; 13:1 în traducerile ortodoxe), însă prin cuvintele 
scribilor este scris ca "Şi vino la preoți, la leviţi și la judecătorul care va fi în 
zilele acelea și întreabă-i, iar ei îţi vor spune cum să judeci" (Deuteronomul 


17:9). Nu se menţionează că Torah le va spune, ci că "ei îţi vor spune". 


"Să nu te abaţi nici la dreapta, nici la stânga de la cele ce-li vor spune ei" 
(Deuteronomul 17:11); dacă ei îți spun că mâna dreaptă este dreapta și 
mâna stângă este stânga, ascultaţi-i pe ei, chiar dacă ei îți spun că mâna 
dreaptă este stânga și mâna stângă este dreapta." (Cântarea Cântărilor 
Rabbah 1:2b)" 


De ce ar permite un rege ca trimișii săi să prezinte documente pe care el nu 
le-a sigilat cu sigiliul regal și nu le-a semnat? În mod evident, regele are 
încredere în trimiși, ca aceștia să modifice documentele după propria lor 
pricepere și experienţă, în funcţie de nevoile administrative ale provinciei. 
Adevăratul loc de încredere se găsește în trimiși, nu în documente. Însă, 
dacă așa stăteau lucrurile, de ce pur și simplu nu s-a afirmat astfel? De ce 
era nevoie ca trimisul să înlăture sigiliul și să prezinte documente noi, în 
numele regelui, în loc de a le emite în numele său? Chiar dacă trimisul are 
autoritatea de a inova și de a emite decrete, așa cum consideră el de 
cuviinţă, trimisul recunoaște că sursa autorităţii sale este regele, și în 


consecinţă acesta prezintă propriile sale decrete ca și cum ar fi ale regelui. 


Rabinii se văd pe ei înșiși ca pe niște mesageri, care au autoritatea de a 
emite decrete, dar în loc să le prezinte în numele lor, rabinii folosesc 
midraș-uri (interpretări) pentru a conecta propriile lor judecăţi cu 
autoritatea regelui (Dumnezeu). Continuând analiza pe baza aceluiași pasaj 
utilizat de Rav Avya, această parabolă duce aserțiunea autorităţii rabinice 

chiar și mai departe. Uneori, precum în cazul ștergerii datoriilor în timpul 
anului sabatic (lucru poruncit de Torah) sau a perceperii de dobândă (lucru 
interzis de Torah), rabinii au emis legi care au desființat complet intenţiile 
Torei, în funcţie de înțelegerea acestora privind necesităţile vremurilor 
respective. În aceste cazuri, chiar dacă au spus că "mâna dreaptă este 
stânga și mâna stângă este dreapta", rabinii și-au impus autoritatea și 
dreptul lor de a inova, iar poporul a acceptat asta. 


Cu toate acestea, deși rabinii au recunoscut rolul lor creativ în dezvoltarea 
legii și gândirii rabinice, prioritatea a fost întotdeauna conectarea propriilor 
lor interpretări cu sursele clasice. Pentru amoriţi, înțelepţii dintre secolele 
II-VI A.D., acest lucru însemna un fundament pentru opiniile tannaiţilor 
(rabinii din secolele I-III A.D.) și asupra midraș-ului despre Torah. În 
cadrul generaţiilor următoare, acest lucru însemna găsirea unei baze în 
Talmud sau în comentariile asupra Talmudului. Utilizarea unor surse din 
trecut nu a însemnat că o persoană era forțată să repete ad-litteram opiniile 
precedente. Prin interpretarea creativă a surselor anterioare, un rabin putea 


să conecteze propriile sale opinii cu un text care se bucura de autoritate. 


Acest proces de interpretare creativă a surselor precedente a continuat 
până în vremurile moderne. Felul în care un rabin a utilizat sursele și 
puterea de convingere a interpretării acestuia au determinat felul în care 
ceilalți rabini au acceptat o anumită judecată. Totuși, uneori, situația 
contemporană este destul de deosebită de cazurile anterioare și, pur și 
simplu, nu există surse tradiționale adecvate. De menţionat reticenţa lui 
Rabbi Yehezkel Landau (1713-1793) în emiterea unei judecăţi, atunci când 
acesta considera că nu există vreo bază pentru asta într-o sursă talmudică. 
Întrebarea pusă rabinului avea legătură cu ziua zeciuielii (ma'aser kesafim); 
era vorba despre obligaţia de a dona o zecime din venitul cuiva pentru 
nevoile comunităţii și pentru echitate socială. 


"O persoană care este familiarizată cu ziua zeciuielii, iar o parte dintre 
afacerile sale au generat pierderi, iar altele au generat profit, poate să facă 
balanţa între pierderi și profit și să ofere zeciuiala pe profitul total, sau este 


239 


obligată să ofere zeciuiala pe afacerile profitabile și să nu-și deducă 
pierderile din celelalte afaceri? 


Și iată, nu pot să spun ceva despre o problemă care nu este nicio bază în 
Talmud, deoarece Talmudul este sursa din care tragem concluziile și 
temeiniciile, iar la o problemă fără niciun fundament, nimeni nu poate găsi 
concluziile și temeiniciile, ci numai instincte, dar pentru a îndeplini dorința 


[interpelatorului], voi răspunde potrivit umilei mele opinii. 


Pare simplu că, în mod logic, nu este nicio legătură între profit și pierdere... 
Deoarece, dacă cineva are două câmpuri, iar unul este distrus de o năpastă 
și al doilea este binecuvântat de Dumnezeu, nu există nicio obligaţie pentru 


zeciuială? 


Cu toate acestea, după modesta mea părere, pare posibil să găsesc o 
hotărâre folosind argumentele rișoniților, precum dacă profitul și pierderea 
sunt în același an, una poate fi dedusă din cealaltă, dar nu de la un an la 
altul. Deoarece principiul zeciuielii în bani provine din versetul "Să osebești 
zeciuială din toate veniturile semănăturilor tale, care-ţi vin din țarina ta în 
fiecare an" (Deuteronomul 14:22). lar cuvântul "toate" este adăugat pentru a 
include afacerile și dobânda. lar eu spun că "în fiecare an", cum spune 
Scriptura, îl interpretăm de asemenea în contextul zeciuielii în bani, că 
fiecare an are propria sa evidenţă." - Noda' bi-Yehudah, Yoreh De'ah, 
pagina 198. 


Deși, Rabbi Landau era ezitant, deoarece sursele talmudice nu luaseră în 
considerare evidenţele contabile ale afacerilor "moderne", acest lucru nu l-a 
împiedicat să emită o hotărâre care se potrivea cu vremurile sale. Acesta a 
mers chiar mai departe, prezentând o nouă interpretare a textului Torei, 
care era cu adevărat inovatoare. Chiar dacă cărturarii contemporani ar 
putea utiliza o gamă mai largă de surse decât rabinii anteriori, procesul 
descoperirii unor analogii utile și a unor interpretări creative a unor texte 


prestigioase anterioare constituie caracteristica inovației rabinice. 

3.2.3 Rashi 


Rashi este Rabbi Shlomo Yitzhaki, adică, Solomon ben Isaac, ale cărui 
inițiale în ebraică formează cuvântul Rashi (1040-1105). Precum mulţi evrei 
din nordul Franţei, acesta s-a ocupat cu cultivarea viței de vie. Cumva, a 
reușit să găsească și timpul necesar pentru studierea tuturor textelor 
evreiești clasice și a comentariilor scrise despre acestea. Cea mai importantă 
realizare a acestuia a fost comentarea Talmudului babilonian, o capodoperă 
a metodei p'shat (o metodă de descifrare simplă, contextuală, a textului) și 
un ajutor indispensabil pentru interpretarea respectivului corp complex de 
material dialectic. 


Caracterul comentariilor sale 

Multe dintre tehnicile didactice pe care le-a utilizat în compunerea 
comentariilor despre Talmud, au fost aplicate și în comentariile sale biblice: 
dezambiguizarea (stabilirea unei interpretări clare, fără ambiguități) 
limbajului și referinţelor, traducerea termenilor tehnici în franceza 
timpului, precum și desene liniare pe post de ilustraţii. Din nefericire, 
tipografiile au omis deseori aceste îndrumări grafice din ediţiile publicate. 


Totuși, chiar dacă Rashi a fost un cărturar de o calitate uluitoare, acesta și-a 
văzut propriul rol îndeosebi ca pe acela de învăţător. A scris manuale 
didactice, mai degrabă decât lucrări de specialitate. Un suflet pios și om 
modest, acesta a dorit să împărtășească cunoștințele sale cu comunitatea 
evreiască a vremurilor sale. Lucrările sale au primit multă atenţie și în 


limba engleză, de asemenea. 


Trebuie totuși precizat că acesta nu a scris, așa cum deseori s-a afirmat, 
pentru "mase". A scris într-un stil concis, dar elegant, care deseori 
presupune sensibilitatea cititorului în privinţa problemei care determină 
explicația sa. Rashi s-a referit la surse pe care doar un student avansat le 
poate recunoaște. 

Cu toate acestea, Rashi a fost de departe cel mai citit comentator Bibliei 
ludaice; comentariile sale despre Torah au constituit prima carte ebraică 
tipărită cu mijloace mecanice, chiar înaintea Bibliei înseși. Asta, datorită 
faptului că a existat o dezbatere aprigă cu privire la faptul dacă este indicat 
să se utilizeze această nouă tehnologie pentru textul sfânt. Următoarea 
ediţie a Mikra'ot Gedolot, biblia rabinică, va include comentariile sale, iar 
elevii din școlile tradiționale evreiești, yeshivot, vor începe să înveţe 
interpretările lui Rashi imediat după ce încep să înveţe Torah. 


Analiza Torei din punctul de vedere rabinic 

În cercurile tradiționaliste iudaice, Rashi constituie cheia către înţelegerea 
Torei. Deși, există foarte puține comentarii medievale în limba engleză, 
comentariile lui Rashi despre Torah pot fi găsite în două ediţii în engleză. 
Principalul motiv pentru succesul lui Rashi nu este datorat numai faptul că 
prezintă o viziune inovatoare asupra semnificațiilor Bibliei, ci și faptului că 
rezumă înţelegerea rabinică tradițională. Într-o mare măsură, comentariile 
sale cuprind un rezumat al învățăturilor și legilor rabinice, fiind cel mai 


reprezentativ rabin dintre comentatorii medievali. 


Modul antologic de comentare al lui Rashi încurajează viziunea tipică din 
cadrul yeshivot, respectiv că semnificaţiile Torei scrise sunt explicate de 
Torah orală (Talmudul și Midrașul); iar ceea ce Torah orală explică, este 
distilat în mod selectiv de către Rashi. Astfel, cele mai relevante și esenţiale 
semnificaţii ale Torei, în viziunea tradiționalistă, constituie ceea ce se 
găsește în comentariile lui Rashi. 


Însă, un cercetător modern al Bibliei va menţine o distanţă istorică între 
ceea ce Biblia însemna în perioada sa și ce a ajuns să însemne pentru 
generaţiile ulterioare. Comentariile lui Rashi trebuie privite nu ca având o 
semnificație istorică a textului biblic, ci mai degrabă reprezentând o 
mărturie pătrunzătoare a ceea ce evreii rabinici din perioada clasică și 


medievală au descoperit că înseamnă textul. Cu alte cuvinte, comentariile 

lui Rashi merită citite ca un text de sine stătător, cu o semnificație spirituală 
și evocatoare. 


Legătura dintre peshat şi derash 

Au existat numeroase dificultăţi în clasificarea procedurii exegetice a lui 
Rashi. În unele părți, acesta prezintă ceva prin intermediul metodei derash 
[interpretare comparativă], în altă parte prin metoda peshat [interpretare 
simplă]. Rashi însuși nu pare să fi fost atât de conștiincios aplicării unei 
metode anume, precum criticii săi. Aceasta nu face diferenţa între ceea ce 
se numește astăzi peshat sau derash, ci mai degrabă între ceea ce textul 
spune fără interpretare și ceea ce exprimă odată ce a fost extrasă 


semnificaţia omiletică deplină a acestuia. 


Acesta se explică cel mai bine prin comentariul său asupra Geneza 3:8, 
versetul care relatează cum bărbatul și femeia din grădina Edenului l-au 
auzit pe Dumnezeu "umblând" prin rai: 


"Există multe omilii aggadice [aggadah nTAx se referă la texte omiletice și 
exegetice din cadrul literaturii clasice rabinice] asupra acestui verset, iar 
rabinii noștri le-au pus deja la locul lor în Geneza Rabbah și în alte texte din 
Midraș. Eu voi prezenta doar ceea ce spune textul în mod direct și o 
aggadah care stabilește modul de exprimare al textului în direcţia 
corespunzătoare." 


Ceea ce spune acesta, și ceea ce respectă de fapt în practică, este că va 
restricționa acea aggadah care pe care o citează, la ceea ce răspunde unor 
caracteristici specifice sau remarcabile ale limbajului textului. 


Un exemplu din comentariul său privind Exodul 1.7: Torah spune că în 
Egipt israeliţii s-au înmulţit foarte mult, de la 70 la 600.000 de bărbaţi apți 
să poarte armele, plus femei, copii și bătrâni. Cum au reușit să facă asta? 
Unul dintre verbele pe care ebraica le întrebuinţează pentru a denumi 
înmulțirea israeliților este vayishretzu (1xQwj'1), "s-au înmulţit" sau "au 
furnicat", un cuvânt care implică o asociere cu reptilele sau alte creaturi 

care "mișună". Ca răspuns la această exprimare ciudată, Rashi considera 
potrivit să prezinte o interpretare midrașică din Exodul Rabbah: 


"S-au înmulțit. Asta înseamnă că femeile au născut câte șase copii deodată." 
Sau, de exemplu, acest comentariu al său privind Geneza 37.3: 


"Şi iubea Israel pe Iosif mai mult decât pe toţi ceilalți fii ai săi, pentru că el 
era copilul bătrâneţilor lui..." 


Rashi vede în sintagma copilul bătrâneţilor lui trei semnificaţii: sensul 
direct, sensul sugerat și un sens extras din permutarea sunetelor ebraice 


pentru a forma un idiom arameic: 


"Copilul bătrâneţilor lui. Asta înseamnă că acesta s-a născut în perioada în 
care [Israel] era bătrân. Onkelos [autorul unei interpretări arameice a Torei] 
traduce, "un fiu chibzuit îi era acesta"; tot ceea ce a învăţat de la Shem 
[fondatorul primei academii în știința rabinică] și de la Eber [fiul său] a 
lăsat moștenire mai departe. O altă interpretare: trăsăturile feţei sale [ziv 


ikonin] erau asemănătoare cu ale sale." 


Sintagma ebraică ben zekunim sugerează termenii arameici ziv ikonin. 
Israel (adică, Iacov) îl favoriza pe Iosif din trei motive: Iosif a studiat cu el și 
semăna cu el, de asemenea, precum și îl încântase în mod neașteptat la 
bătrâneţe. Textul biblic, cuvintele lui Dumnezeu, au fost calculate pentru a 
se înmulţi interpretările. 


Rashi despre Profeţi și Scrieri 

În comentariile sale despre Profeţi și Scrieri, părțile din urmă, mai puţin 
sacre, ale Bibliei ludaice, Rashi are tendinţa să comenteze mai puţin și să 
prezinte mai puțin material midrașic decât o face atunci când comentează 
Torah. Se poate trage concluzia că au existat cel puţin două motive pentru 
această diferenţă. 

Mai întâi, Rashi a căutat să utilizeze comentarea ca pe un instrument de 
educaţie religioasă. Torah este cel mai studiat material biblic în cadrul 
comunităţilor evreiești, dintotdeauna. Ar fi fost astfel cel mai eficient ca 
învăţăturile cuiva să fie atașate celei mai citite cărţi evreiești, Torah. 


În al doilea rând, majoritatea esenței revelaţiei divine, poruncile sau 
mitzvot, sunt conţinute de către Torah. Torah include mai multe precepte 
decât tot restul Bibliei ludaice. De vreme ce există multe lucruri de învăţat 
din Torah, comentariile cuiva ar trebui să fie extinse și complexe; acesta 
fiind și cazul celor ale lui Rashi. 


Rashi despre ordinea subiectelor din Torah 

Faptul că Rashi consideră că esenţa Torei constă în legile sale, iese în 
evidenţă din introducerea acestuia din comentarea Torei. Dacă obiectivul 
principal al Torei este instruirea evreilor cu privire la mitzvot (porunci), 
atunci de ce amână poruncile prin prezentarea mai întâi a poveștii Creaţiei, 
a primilor oameni, a patriarhilor și a familiilor acestora? Rashi începe, ca de 


obicei, prin citarea unui midraș: 


"Spunea Rabbi Isaac: Nu era nevoie să înceapă Torah decât de la 'Luna 
aceasta să vă fie! ... [Exodul 12:2, primul capitol din Torah care conţine 
porunci, în acest caz legile Paștelui], care este primul mitzvah poruncit 
israeliților. Așa că, din ce motiv începe aceasta cu Geneza? 


Cu privire la: Tăria lucrurilor Sale a vestit-o poporului Său, ca să le dea lor 
moștenirea neamurilor. (Psalmul 111:6 în textul masoretic; Psalmul 110:6 în 
traducerile în limba română) Dacă neamurile lumii vor spune Israelului: 
'Jefuitori sunteţi voi, pentru că aţi cucerit pământurile a șapte neamuri! - 
Israelul le poate răspunde: "Tot pământul este al Celui Sfânt, binecuvântat 
fie El. El l-a creat, și el îl dă celor care sunt drepți în ochii Săi. Prin voinţa Sa 


l-a dat lor, și prin voinţa Sa l-a luat de la ei și ni l-a dat nouă. 


Cartea Genezei relatează despre șapte popoare aflate în Tara Canaanului, 
înainte ca Abraham să intre în posesia acesteia la porunca Domnului. Torah 

prezintă în Geneza noțiunea de stăpânire a lui Dumnezeu asupra tuturor 
lucrurilor pe care le-a creat, precum și legământul lui Dumnezeu cu 
strămoșii Israelului. Astfel, Rashi elucidează logica aflată la baza ordinii 
subiectelor din Torah. 


3.2.4 Rashbam 


Rashbam a fost un comentator francez al Bibliei ludaice și al Talmudului 
(decedat c.1174), numit astfel după literele iniţiale ale numelui său, Rabbi 
Shemuel ben Meir. Tatăl lui Rashbam, Rabbi Meir, s-a căsătorit cu 
Yochebed, fiica lui Rashi. 


Rashbam a studiat cu bunicul său la Troyes, Franţa. Comentariile lui 
Rashbam despre Torah au devenit unele dintre comentariile standard ale 
lumii iudaice, luându-și locul lângă cele ale lui Rashi și Nahmanides. 


Rashbam remarca faptul că Rashi i-a spus că dacă ar putea să întoarcă 
timpul înapoi ar fi accentuat mai mult metoda simplă (peshat) de 
comentare a textului. Scopul lui Rashbam este de a explica textul cu 
semnificaţia simplă a acestuia, deși nu fără a face referinţe la Midrașul 


rabinic. 


Două niveluri de semnificaţii 

Rashbam, când și când, preferă semnificația simplă a unui verset, chiar 
atunci când contrazice Halahah, legea care rabinii consideră că provine 
dintr-un verset, potrivit hermeneuticii lor. 


Au existat numeroase dezbateri asupra cestui subiect, dar se pare că 
Rashbam a susținut faptul că Torah conţine două niveluri de semnificaţii, 
cel simplu și cel midrașic, astfel că Halahah, deși nenecesară în 
conformitate cu semnificația simplă, este bazată în continuare pe ceea ce 


semnifică de fapt Torah la celălalt nivel. 

Comentariul lui Rashbam asupra tratatului Bava Batra din Talmudul 
Babilonian îl completează pe cel al lui Rashi, care a comentat doar primele 
două capitole din tratat și o mică parte din al treilea capitol. Deși, Rashbam 
este mai minuţios decât bunicul său, comentariile sale dobândesc o claritate 
surprinzătoare. Fiecare aspect al subiectului aflat în discuţie este cântărit și 
analizat cu atenţie, astfel că persoanele care studiază acest tratat găsesc în 
Rashbam un ghid excelent. 


3.2.5 Ibn Ezra 


Abraham Ibn Ezra - poet, filozof, gramatician și exeget biblic (1089-1164) - 
s-a născut în Tudela, Spania, unde a locuit până în anul 1140, când a plecat 
să cutreiere alte ţinuturi. În consecinţă, viaţa acestuia este împărțită de 
către istorici în două perioade, cea petrecută în Spania, unde a scris o mare 
parte dintre poemele sale, și cea a călătoriilor sale prin diferite comunități 
evreiești, din afara Spaniei, unde au fost redactate celelalte lucrări ale sale. 


Puţine detalii ale vieţii sale personale din Spania sunt cunoscute, sau 
motivul pentru care a părăsit acea ţară. S-a presupus că motivul pentru al 
său "spirit tulburat", așa cum afirma el însuși, în Spania, a fost că fiul său, 
Isaac, s-a convertit la islamism, deși acesta a revenit ulterior la iudaism. 
Soţia acestuia se pare că a murit după ce Ibn Ezra a părăsit Spania. Detaliile 
călătoriilor lui Ibn Ezra sunt, însă, cunoscute după numele locurilor 
menţionate de acesta în lucrările sale. Astfel, se știe că acesta a trăit în Italia, 
Franţa și Anglia. Se pare că și-a câștigat traiul în aceste locuri predându-le 
fiilor evreilor bogaţi și, în pofida unui temperament aprig și independent, a 
permis să fie susținut de către o serie de binefăcători ai educaţiei. 


Acesta a scris că, din când în când, a încercat să se apuce de diferite afaceri, 
fără să aibă însă succes în acestea. Într-un poem satiric, acesta scrie că dacă 

ar fabrica lumânări nu s-ar mai întuneca niciodată, iar dacă ar vinde 
giulgiuri nu ar mai muri nimeni! Tabloul care este zugrăvit este acela al 
unui învăţat extrem de înzestrat, care, neiubit de soartă, a reușit cumva să 
supraviețuiască pentru a redacta lucrări de o valoare inestimabilă. Este 
eroul poemului lui Robert Browning numit "Rabbi Ben Ezra." 


Poezie şi teologie 

Poemele lui Ibn Ezra, atât cele laice cât și cele religioase, sunt printre cele 
mai reușite din poezia evreiască. Una dintre compoziţiile sale liturgice este 
tipărită la începutul multor cărți de rugăciuni. 


Lucrările sale teologice includ Sefer Ha-Shem (Cartea Numelui), despre 
numele lui Dumnezeu, și Yesod Mora (Fântâna fricii) despre semnificaţiile 
preceptelor din Torah. Lucrarea Iggret Ha-Shabbat (Scrisoare despre 
Sabbath) a fost scrisă în timp ce se afla în Anglia. Sabatul, apune acesta, i-a 
apărut într-un vis cerându-i să redacteze o lucrare care să fie o respingere a 
opiniei eretice precum sabatul începe dimineaţa și se încheie în dimineața 
următoare, contrazicând viziunea tradițională care afirmă că acesta începe 


la apusul soarelui și se încheie la apusul soarelui din ziua următoare. 


Însă, Ibn Ezra este mai cu seamă important și influent în istoria religiei 
iudaice pentru comentariile sale despre Biblie, dintre care se distinge 
comentariul despre Pentauteh. Această lucrare a fost publicată pentru 
prima oară la Napoli, în 1488, și a fost tipărită de atunci în ediţii care conţin 
și textul Pentautehului, alăturându-se operelor lui Rashi, Rashbam sau 
Nahmanides, printre comentariile evreiești standard asupra Pentautehului, 
sau Torah. 


Comentariile despre Torah 

Ibn Ezra, un om de o curiozitate nemărginită, deseori utilizează propriile 
sale experienţe din călătoriile sale pentru a elucida textele biblice. În 
comentariul său despre porunca de a mânca pâine nedospită (matzah) de 
Paște, acesta observa că atunci când a vizitat o închisoare din Anglia, 

prizonierilor le era oferită pâine nedospită, așa că Ezra vede în această 
porunca un simbol atât al eliberării israeliților din sclavia egipteană, cât și a 
eliberării propriu-zise, presupunând că aceștia, de asemenea, au fost 
obligaţi să mănânce acest gen de pâine de "închisoare" în timp ce se aflau în 


Egipt. 


Tot în timp ce se găsea la Londra, acesta a observat ceața densă ce se ridica 
din Tamisa și asta l-a dus către explicarea plăgii întunericului, ca 
datorându-se unei ceți provenite de la Nil. Fiind un gramatician iscusit, Ibn 
Ezra a fost profund preocupat în comentariile sale de filologia și sintaxa 
ebraică. În comentariul său despre primul verset din Geneza [n'wnna Na 
D'N'7X NN D'NWn NN! YNN - Bereishit bara Elohim et hashamayim ve'et 
ha'aretz, adică "La început a făcut Dumnezeu cerul și pământul."], de 
exemplu, acesta neagă faptul că cuvântul "bara" (Nna - creat/ făcut) trebuie 
să însemne, așa cum au susţinut alţii, creatio ex nihilo, de vreme ce aceeași 
rădăcină este folosită și când vine vorba de crearea omului, omul fiind creat 
din pământ. 


Ibn Ezra scrie de obicei într-un stil criptic, lăsând suficient loc pentru 
interpretarea celor spuse de el, probabil datorită faptului că era conștient 
de natura îndrăzneață a unora dintre ideile sale, care ar fi putut să-i 
conducă pe cei ignoranţi către necredinţă. Ezra nu este împotriva sugerării 
interpretărilor originale ale evenimentelor biblice, așa cum a insinuat faptul 
că providenţa divină a aranjat astfel încât Moise să fie crescut în palatul 
faraonului. Dacă Moise era crescut printre israeliți, aceștia ar fi fost prea 
familiari cu acesta încă din tinerețea sa, pentru a-l respecta drept liderul 
lor. Mai mult, viitorul lider trebuia să aibă o educaţie regală și o moștenire 
aristocratică pentru a fi înzestrat cu nobilitatea unui caracter potrivit 


pentru un conducător. 


În introducerea versificată a comentariilor sale despre Pentateuh, Ibn Ezra 
respinge cele patru metode exegetice folosite la vremea sa: metoda difuză, 
metoda netradițională și prea individualistă a Karaiţilor, metoda alegorică 

și metoda omiletică, ultima fiind urmată de rabinii care au redactat 
Midrașul. 


Îmbrăţișarea interpretării literare 

Ibn Ezra însuși favorizează o a cincea metodă, prin care, atunci când este 
posibil, semnificația simplă a textului este descoperită și acceptată drept 
semnificație adevărată, cu excepţia legilor din Torah, când acest lucru 
contrazice tradiția evreiască. Principiul care l-a ghidat a fost acela că 
înțelepciunea umană constituie "un înger trimis de Dumnezeu." Legendele 
și omiliile ar trebui să fie acceptate drept ceea ce sunt, poezie pură și 
plăsmuiri, deseori valoroase în sine, dar imposibil de acceptat ca fiind 
adevărate, atunci când sunt contrazise de rațiune și de bun simţ. De 
exemplu, comentariul midrașic care susține că Torah a fost creată cu 2.000 
de ani înainte de crearea lumii reprezintă un mod foarte atrăgător de a 
indica superioritatea Torei față de toate celelalte lucruri; însă, o astfel de 
noțiune nu poate fi interpretată ad-litteram, deoarece nu pot exista "ani" 


înaintea creării lumii, anii fiind parte integrantă a creaţiei. 


Într-un fel, Ibn Ezra a fost premergătorul criticismului biblic. Acesta a 
afirmat că a doua parte din cartea lui Isaiah nu putea fi scrisă de către 
profetul Isaiah, pentru că vorbește despre evenimente care s-au întâmplat 
la mai mult de o sută de ani după moartea lui Isaiah și nu există nicio 
indicație care să susțină ideea că acestea erau profeții despre evenimente 


viitoare. 


Baruch Spinoza a susținut, pe bună dreptate, că Ibn Ezra insinuează că au 
existat adăugări post-mozaice la Pentateuh. Într-un comentariu despre: 
"Acestea sunt cuvintele pe care le-a grăit Moise la tot Israelul peste 
Iordan..." (Deuteronomul 1:1) acesta sugerează că acest verset nu putea fi 
scris de către Moise, de vreme ce cuvintele "peste Iordan" implică faptul că 
scriitorul se afla în ţara Israelului, în timp ce Moise nu putea să se refere la 
amplasarea sa ca fiind "peste Iordan". 

Apoi acesta continuă să facă aluzii similare și asupra altor versete, precum 
ultimele doisprezece versete din Pentateuh, care spun cum Moise a mers pe 
muntele Sinai să moară acolo, lucru care nu putea fi scris de Moise. 
Interpretări ceva mai ortodoxe ale scrierilor lui Ibn Ezra au afirmat că 
acesta credea că versetele au fost scrise într-adevăr de Moise, dar ca o 
profeție despre evenimente viitoare. Spinoza (acesta a fost precedat de un 
rabin din secolul al XIV-lea, Joseph ben Samuel Bonfils, în comentariile sale 
despre Ibn Ezra) deduce că Ibn Ezra ar afirma că aceste versete sunt 
adăugări post-mozaice. Istoricul italian din secolul al XVI-lea, Azariah de 
Rossi, l-a interpretat pe Ibn Ezra în acest mod și l-a atacat pentru 
îndrăzneala de a se fi depărtat de tradiţia evreiască recunoscută, care 
afirmă că întreg Pentautehul a fost scris de Moise. 


3.2.6 Ramban 


Nahmanides a fost un talmudist spaniol, kabbalist 
și exeget biblic (1194-1270), cunoscut, după literele 
inițiale ale numelui său, drept Ramban (Rabbi 
Moshe ben Nahman). 


Nahmanides s-a născut la Gerona (Girona, în 
limba catalană), Spania, unde a trăit cea mai mare 


parte a vieţii sale. Un talmudist remarcabil, A, 
lucrările sale în acest domeniu se bucură încă de o stimă ridicată în 
rândurile celor care studiază Talmudul. Ca expert în halaha (legea 
evreiască) a exercitat o puternică influență asupra codurilor legale evreiești, 
mai ales prin lucrarea Responsa (limba latină, pluralul de la responsum, 
"răspunsuri"; constând într-un corp de decizii și reguli scrise, date de 
experții legali la anumite întrebări adresate lor) a celui mai renumit discipol 
al său, Solomon Ibn Aderet (Shlomo ben Aderet). 

Nahmanides a fost, de asemenea, cea mai influentă personalitate din cadrul 
cercurilor kabbaliste din Girona. Într-adevăr, s-a datorat renumelui său ca 
talmudist respectabilitatea obținută de către Kabbalah spaniolă; deși, acesta 
era foarte circumspect în dezvăluirea viziunii sale kabbaliste, referindu-se 
la aceasta, de exemplu, în comentariile sale despre Pentauteh, doar prin 


anumite aluzii. 


Relaţiile cu creștinii 

Nahmanides a fost în relaţii foarte bune cu personalităţile creștine, mai ales 
cu regele Jaime I de Aragon (Jaime el Conquistador). În faimoasa dezbatere 
de la Barcelona, cu privire la convertirea la creștinism, cu Pablo Christiani, 
în prezenţa regelui, Nahmanides a ieșit victorios și a fost recompensat de 
către rege. 


Dar această victorie a stârnit mânia dominicanilor, cu rezultatul că 
Nahmanides, la vârsta de 70 de ani, a fost silit să părăsească Spania pentru 
ţinutul Israelului, unde s-a stabilit la Acra, redactându-și acolo comentariile 
sale. 


In timpul unei vizite la Ierusalim, Nahmanides s-a închinat într-o sinagogă 
care a fost recent excavată și reconstruită parțial, fiind astăzi o atracţie 
turistică în Orașul Vechi. 


Comentariile biblice 

În comentariile sale, unele dintre comentariile biblice standard în lumea 
iudaică, care și-au luat locul lângă cele ale lui Rashi, Nahmanides încearcă, 
de câte ori este posibil, să ajungă la semnificaţia simplă a textului. În același 
timp, acesta considera că Torah conţine o semnificație mai adâncă, ascunsă, 


ca un text mistic. 


De exemplu, acesta acceptă viziunea kabbalistică, precum la un nivel Torah 
constituie o serie de combinaţii de nume divine și merge mult mai departe 
față de narațiunea simplă, și din acest motiv, pentru el, Torah, în această 

înțelegere mistică, a precedat evenimentele vieţii lui Moise, chiar dacă 
Cartea Genezei, care descrie evenimente dinainte ca Moise să se fi născut, a 
fost oferită, de asemenea, de către Dumnezeu lui Moise. Torah mistică, de 
fapt, a precedat crearea lumii. 


Chiar dacă, din punctul de vedere al semnificației simple, Nahmanides 
respinge raționalizarea lui Maimonides. Potrivit lui Maimonides, toate 
referirile biblice la îngeri care le apar oamenilor înseamnă apariția acestora 
în vise. Nahmanides găsește o astfel de noțiune contrară semnificației 
textului, care spune în mod clar despre apariţii concrete, precum în Geneza 
18:1-15 și în continuarea naraţiunii. 


Vechea dilemă cu privire la motivul pentru care Torah, în povestea creaţiei, 
folosește pluralul: "Să facem om după chipul și după asemănarea Noastră" 
(Geneza 1:26), Nahmanides o rezolvă (împotriva opiniei creștine, că asta ar 
constitui o referire la Trinitatea Tată-Fiu-Sfântul Duh) prin postularea 
noțiunii că Dumnezeu invită întreaga creație de până atunci să ia parte la 
crearea omului. Omul are un trup creat din praful pământului și are un 
suflet din tărâmurile cerești. Sufletul îl îndeamnă pe om să obțină 
înţelepciune și perfecţiune. 


În comentariul despre porunca de a fi sfinți (Leviticul 19:2), Nahmanides 
înţelege că aceasta înseamnă că, în tentativa sa de dobândire a sfințeniei, un 
om nu trebuie numai să evite cele nepermise, ci, aşa cum spun rabinii 
Talmudului, de asemenea, el trebuie să se sfințească pe el însuși, printr-un 
oarecare grad de separare chiar față de lucrurile permise; altfel, acesta va 
deveni, potrivit exprimării lui Nahmanides, "un mârșav cu încuviințarea 
deplină a Torei." 

3.2.7 Bahya Ibn Asher 


Bahya Ibn Asher fost un exeget biblic și cabalist spaniol, autorul unor 
comentarii asupra Pentautehului, scrise în anul 1291. Bahya a fost 
discipolul lui Solomon Ibn Aderet, ale cărui idei cabaliste, precum și cele 
ale profesorului lui Aderet, Nahmanides, sunt exprimate mai mult sau mai 


puţin în mod deschis în comentariile sale. 


Bahya a acceptat noțiunea ciclurilor, potrivit căreia istoria lumii are loc 
într-o serie de cicluri de 6.000 de ani, urmată de un Sabat de o mie de ani, 
apoi o altă serie de 6.000 de ani și tot așa, până la Marele Jubileu de la 
sfârșitul a 49.000 de ani. 


În introducerea la comentariile sale, Bahya remarca faptul că Torah este 
strâns legată de Înţelepciunea Supranaturală și prin urmare cuprinde toate 
științele. Bahya folosește în comentariile sale cele patru metode de exegeză. 
Versetele sunt explicate în conformitate cu semnificaţiile lor simple, 
omiletice, alegorice și "misterioase", adică semnificația cabalistică. 
Popularitatea comentariilor sale poate fi apreciată din titlul oferit de 

ia 


generațiile ulterioare, Rabbenu Bahya, "învățătorul nostru Bahya," adică, 


învăţător prin excelenţă. 


3.2.8 Isaac Abravanel 


Don Isaac Abravanel, un om de stat important în Portugalia și ulterior în 
Spania, filosof evreu și exeget biblic, s-a născut la Lisabona în anul 1437 și a 
murit la Veneţia în 1508. Abravanel a obiectat la tentativa unor gânditori 
precum Maimonides de a alcătui liste cu principii de credinţă. Acești 
gânditori, a susținut acesta, au considerat Torah drept o știință acționând 
cu anumite axiome sau principii, din care toate celelalte pot fi deduse, 

având în vedere faptul că Torah oferită de Dumnezeu este completă în sine 
cu fiecare detaliu al preceptelor sale. Mai mult decât orice alt exeget biblic 
evreu, Abravanel a fost influenţat în comentariile sale asupra Bibliei de 
către propriul trecut și de experienţele sale personale. 


De exemplu, deziluzionat de regimul opresiv din Spania și impresionat 
plăcut, prin comparaţie, de relativ libera atmosferă din Veneţia dogilor, 
acesta interpretează afirmaţia biblică despre rege (Deuteronomul 17:14-20) 
nu ca o pledoarie în favoarea monarhiei ca un sistem ideal, ci drept o 
concesie față de slăbiciunile umane. Fragmentul referitor la numirea 
regelui nu înseamnă, susține acesta, urmând unei păreri talmudice, faptul 
că israeliții erau obligaţi să aibă un rege; numai dacă aceștia își doreau să 
aibă un rege, atunci puterile acestuia trebuiau să fie îngrădite prin 
reglementările expuse în fragmentul respectiv. 


Din același motiv anti-autoritar, Abravanel comentează faptul că fiii lui 
Iacov, Moise și David erau inițial doar niște simpli pastori, o ocupaţie care 
le-a oferit oportunitatea obținerii unui trai cinstit, departe de distracţiile 
vieții urbane. 


Abravanel pretinde că a descoperit motivul pentru care există o interdicție 
împotriva fierberii "iedului în laptele mamei lui" (Exodul 23:19; Exodul 
34:26; Deuteronomul 14:21). Acesta consideră această interdicţie ca fiind un 
protest împotriva practicilor idolatre și remarcă faptul că acesta este 
obiceiul în Spania și în Anglia "până în această zi" pentru pastori, atunci 
când se întâlnesc, să mănânce carnea unei capre fiartă în laptele caprei, o 
astfel de mâncare fiind o delicatesă. Ca o precauţie în plus, Torah interzice 
gătirea oricărui tip de carne laolaltă cu laptele. 


Într-o manieră rațională, Abravanel subliniază ideea că nu orice profeție a 
proorocilor biblici s-a îndeplinit și trage concluzia că respectiva profeție nu 
trebuie înțeleasă în mod exclusiv ca fiind o prevestire precisă a unor 
evenimente viitoare, ci mai degrabă prin natura unui mesaj divin adresat 
contemporanilor respectivului profet. Mai surprinzătoare este afirmația 

acestuia că, pe alocuri, stilul literar al profeților Ieremia și Ezekiel ar putea 
fi mai puţin perfect, fără ca acest lucru să afecteze aserțiunea acestora de a 
fi adevăraţi profeţi ai Domnului; astfel, acesta respinge practic noțiunea 


inspiraţiei divine cuvânt cu cuvânt. 


3.2.9 Or Ha-Hayyim 


Hayyim ben Moses ibn Atar, rabin și cabalist, s-a născut în Maroc în anul 
1696 și a murit la lerusalim în 1743. Ibn Atar a studiat cu bunicul său, 
numit de asemenea Hayyim Ibn Atar (evreii orientali își numesc deseori 
copiii după o rudă aflată în viaţă), și a obținut chiar de la o vârstă fragedă o 
reputaţie de bun cunoscător al Talmudului, iar, în decursul vieţii sale 
ascetice, a fost cunoscut drept un om evlavios. 


Un apărător puternic al izbăvirii mesianice, Ibn Atar și-a văzut destinul ca 
fiind îndreptat către iuțirea momentului izbăvirii prin traiul în Țara Sfântă, 


și a părăsit Marocul pentru a-și împlini visul. 


Pe drumul către lerusalim, Ibn Atar s-a oprit la Leghorn, Italia, în 1739, 
unde a locuit timp de doi ani, predând unui mic grup de discipoli fideli și 
predicând în faţa unei audienţe extinse. În 1741 Ibn Atar a plecat spre Israel 
și în cele din urmă a fondat o Yeshivah (școală tradițională evreiască) 


pentru talmudiștii ascetici, la Ierusalim. 


Casa acestuia, împreună cu baia rituală învecinată (mikveh) poate fi încă 
văzută în Orașul Vechi. A fost îngropat pe Muntele Măslinilor, alături de 
cele două soţii ale sale. Se pare că a avut aceste două soții simultan, de 
vreme ce interdicţia privind poligamia fusese acceptată numai de evreii 


așkenazi și nu se aplica evreilor orientali (mizrahi). 


Israel ben Eliezer, Baal Shem Tov, fondatorul mișcării hasidice, este 
considerat ca având un respect deosebit pentru Ibn Atar, în care văzuse un 

spirit înrudit. Cu siguranţă, scrierile lui Ibn Atar au exercitat o mare 
influenţă asupra hasidismului, în cadrul căruia este respectat ca un mare 
sfânt, un predecesor al Zadikk-ului hasidic. 


Lucrarea halahică (halaha>legea iudaică) a lui Ibn Atar, Peri Toar (Fructe 
frumoase), publicată la Amsterdam în 1742, expune vastele sale cunoștințe 
despre Talmud și legile iudaice. Însă, este cunoscut îndeosebi pentru 
comentariile sale mistice despre Torah, intitulate Lumina Vieţii (Or Ha- 
Hayyim, un calambur legat de numele său, Hayyim). 


Comentariile biblice 

Această lucrare a fost publicată la Veneţia în 1742 împreună cu textul 
Pentautehului, un semn evident al stimei ridicate purtată lui Ibn Atar încă 
de pe vremea când trăia. După obiceiul de a numi autorii rabinici după 
titlul celei mai importante opere a lor, Ibn Atar este cunoscut drept Or Ha- 
Hayyim, sau printre hasidici, "Sfântul Or Ha-Hayyim." 


Lucrarea a fost republicată în numeroase ediţii, fie alături de textul biblic, 
fie ca lucrare separată, iar un mare număr de cărturari au scris comentarii 
despre aceasta. 


Lui Ibn Atar i-a fost atrasă atenţia de Kabbalah, pe care o interpretează într- 
o manieră personală, individualistă, asemănătoare cu abordarea ulterioară 
a hasidicilor. Acesta interpretează textele biblice într-un mod alegoric, 
pentru a exprima ceea ce el consideră că reprezintă semnificaţia lor mai 
profundă. 


De exemplu, acesta este în mod evident conștient de faptul că versetul: 
"Nici săracului să nu-i fii părtinitor la judecată" (Exodul 23:3), înseamnă 
potrivit înţelesului simplu că un judecător nu trebuie să favorizeze un om 
sărac în timpul unui proces cu un om bogat, dacă cel sărac nu are dreptate; 
și totuși Ibn Atar comentează spunând că versetul are o semnificaţie 
aplicabilă tuturor, nu numai unui judecător. Fiecare sărac, remarcă acesta, 
are un conflict cu Dumnezeu, motiv pentru care este sărac. Când săracul 

este ajutat, iar sărăcia îi este diminuată, cauza acestuia, altfel legitimă, 
pentru conflictul cu Dumnezeu este îndepărtată. 


Într-o manieră alegorică similară este alcătuit și comentariul lui Ibn Atar cu 
privire la porunca de a restitui proprietarului de drept ("fratelui tău") boul 
sau oaia care s-a rătăcit (Deuteronomul 22:1-3). Termenul "frate" este înțeles 
într-un mod temerar ca însemnând Dumnezeu, iar boii și oile pierdute sunt 
păcătoșii. Cel bun, pentru care Dumnezeu este un Frate, nu trebuie să 
rămână indiferent la păcătoși, ci trebuie să încerce să-i readucă pe calea cea 
bună și astfel să-i aducă înapoi la "Fratele Dumnezeu". 


Idei cabaliste 

Ibn Atar dezvoltă ideea cabalistă precum comportamentul ființelor umane 
pe pământ are efecte cosmice, influențând lumile superioare (celeste). 
Bazându-se pe teoria aristoteliană și medievală a celor patru elemente, 
acesta remarca faptul că, dintre cele patru, pământul este cel mai greu și 
aflat la nivelul cel mai de jos. Fiecare creatură are în compoziţia sa 
elementul său special, celelalte trei fiind auxiliare. 


Elementul păsărilor este aerul, al peștilor este apa, al focului este 
salamandra (creatura mitologică cu o afinitate pentru foc), iar al 
pământului este omul. Din acest motiv, omul poate trăi numai pe pământ, 
și nu poate supravieţui în aer, apă sau foc. Omul a fost creat ca fiind cea 
mai josnică dintre creaturi, pentru că sarcina sa este aceea de a purifica 


întregul univers, de la cea mai de jos până la cea mai nobilă creatură. 


Viziunea lui Ibn Atar a imaginii lui Dumnezeu, după care a fost creat omul, 
este aceea conform căreia Dumnezeu l-a înzestrat pe om cu două dintre 
atributele Sale, compasiunea și dreptatea, astfel încât omul să poată fi 
asemănător Demiurgului, având clemenţă pentru alţii și, de asemenea, prin 


capacitatea sa de a transmite discernământ altora. 


In lucrarea sa halahică, Ibn Atar manifestă un simț critic pătrunzător, dar în 
opera Or Ha-Hayyim acesta acceptă fără rezerve afirmaţii conţinute de 

lucrări anterioare, precum postulatul curios precum în era mesianică 
evreilor le va fi permis să mănânce carne de porc. Este aproape cert că 
această noțiune are origini creștine, totuși, Ibn Atar o acceptă și, de vreme 
ce Torah este eternă, observa acesta, un miracol va avea loc și însăși natura 
porcului va fi schimbată, astfel încât acesta va rumega și va deveni în felul 


acesta un animal cușer. 


Dobândirea unor caracteristici mistice și încântătoare este un fenomen 
descris adesea în opera lui Ibn Atar. Între hasidici era statornicită 
convingerea că Or Ha-Hayyim a fost o lucrare de inspiraţie divină, 
redactată sub influenţa Sfântului Duh. 


Renumitul maestru hasidic din secolul al XIX-lea, Haim Halberstam din 
Sanz, merge până la a discuta dacă un învăţător școlar, care a luat în râs 
ideea că lucrarea a fost inspirată în acest mod, ar trebui să fie concediat 
pentru răspândirea unor idei eretice. Însuși Ibn Atar remarca (într-un 
comentariu la Geneza 6:3) faptul că în zilele noastre nimeni nu are măcar 
aroma sfinţeniei (reah hakodesh), cu atât mai puţin Duhul Sfânt (ruah 
hakodesh) dar acest lucru a fost respins ca reprezentând smerenia excesivă 


a omului sfânt. 


3.2.10 Shadal 


Samuel David Luzzatto (1800-65) a fost un istoric, teolog și exeget biblic 
italian, cunoscut, după literele iniţiale ale numelui său ebraic, drept Shadal. 
Shadal a fost unul dintre pionierii mișcării Judische Wissenschaft, 
contribuind cu numeroase studii în diverse publicații și realizând o ediţie 


critică în limba italiană a unei cărți de rugăciuni. 


Un adversar al Kabbalah, acesta a scris un eseu critic la adresa acestor 
învățături mistice, în care a pledat împotriva atribuirii tradiționale a 
Zoharului învățătorului din secolul al II-lea, Rabbi Simeon ben Yohai. 

Shadal a criticat, de asemenea, tentativa lui Maimonides de a interpreta 
iudaismul prin prisma filozofiei aristoteliene, pe care a botezat-o Atticism 
(de la Attica, o regiune din Grecia care include Atena). Acesta a fost 
deosebit de caustic la adresa îmbrăţișării de către Maimonides a căii de aur 
elene. Discipolii lui Abraham trebuie să meargă până la extrem, când vine 
vorba de generozitate, a susținut Shadal. 


În 1829 Shadal a fost numit directorul Colegiului Rabinic din Padova, unde 
și-a exercitat influenţa asupra a cel puţin o generaţie de rabini italieni. 


Cu toate că lucrările lui Shadal despre Biblie nu sunt întotdeauna 
indulgente, acesta nu s-a opus criticismului textual; de exemplu, acesta 
credea că Moise este autorul Pentautehului și că întreaga carte a lui Isaiah 
este opera profetului căruia îi poartă numele. 


Acesta considera că a nega faptul că un prooroc poate prevesti evenimente 
care vor avea loc la mult timp după moartea sa, ar însemna negarea 
profeţiilor cu desăvârșire. Nu a fost deranjat de porunca de exterminare a 
canaaniţilor, inclusiv a copiilor, de vreme ce era voia Domnului, iar 


Dumnezeu permite uneori moartea copiilor de vârste fragede. 


In viziunea lui Shadal privind providenţa divină, fiecare ființă umană 
primește într-un grad egal fericire și suferinţă, pe care toată lumea trebuie 
să le accepte cu credinţă și încredere. 


În cadrul vieţii sale personale, Shadal era un evreu practicant, dar cu 
anumite rezerve faţă de unele detalii ale ritualului, așa cum era acesta 
descris de tradiţia rabinică. Filozofia religioasă a lui Shadal nu a avut 
practic nicio influenţă asupra vieţii și gândirii evreilor, dar operele sale 


scrise sunt încă apreciate ca având o valoare deosebită. 

3.2.11 Malbim 


Malbim este un acronim pentru Meir Laib Ben Yehiel Michal (sau Meir 
Leibush ben Jehiel Michel Weiser), un rabin și exeget biblic rus (1809-1879). 


Malbim a ocupat mai multe funcţii de rabin, printre care și cea de rabin-șef 
al României, începând cu anul 1859, post pe care a fost silit să-l părăsească, 
deoarece a căzut în dizgrația comunităţii iudaice locale, din cauza viziunii 


sale stricte referitoare la legile alimentare și alte ritualuri. 


O parte dintre evreii din București, cetățeni austrieci numiţi suditi, conduși 
de către dr. luliu Barasch doreau să introducă o serie de schimbări în stilul 
de viaţă al comunităţii evreiești locale. Însă, Malbim prefera stilul de viaţă 
tradițional al evreilor ortodocși, care cerea păstrarea riguroasă a legilor și 
tradiţiilor iudaice, respingând orice modificare a Siddur (cartea de 
rugăciuni iudaice), abandonarea bărbilor sau alte schimbări ale aspectului 
exterior. 


Malbim era un oponent al Templului Coral, care avea cor și orgă, fiind o 
imitație a Marii Sinagogi din Leopoldstadt, Viena, și care va deveni în 
curând (1864) principala sinagogă neo-ortodoxă din România. De 
asemenea, acesta a condamnat înființarea (înaintea sosirii sale) a primelor 
două școli elementare laice pentru copiii evrei din București. Stilul autoritar 
al lui Malbim a făcut ca o parte a comunităţii religioase evreiești să devină 
ostilă la adresa sa. Datorită plângerilor, intrigilor și acuzațiilor acestora, 
Malbim a fost arestat. A fost eliberat după scurt timp, la intervenţia lui Sir 
Moses Montefiore, cu condiţia însă de a părăsi România. 


Malbim a mers la Constantinopol, plângându-se despre felul în care fusese 
tratat guvernului otoman, fără a obține însă vreun rezultat. După șase luni 
petrecute la Paris, a ajuns la Lunschitz (Leczyca), în Polonia aflată sub 
ocupația Rusiei la acea dată, drept succesor al socrului său decedat, Haim 
Auerbach (1866). La scurt timp după asta, devine rabin la Herson, fiind 

apoi chemat să conducă rabinatul din Moghilev, pe Dniepr (1870). Aici 
însă, lipsa sa de subordonare i-a adus antipatia evreilor bogaţi; aceștia l-au 
denunţat ca fiind un criminal politic, iar guvernatorul Moghilevului i-a 
ordonat să părăsească orașul. 


Malbim a plecat apoi la Kânigsberg, devenind rabin-șef al comunităţii 
evreiești poloneze, dar nu a avut mai mult succes decât la București sau 
Moghilev, fiind mereu hărțuit de către evreii germani. În septembrie 1879, 
Malbim se afla pe drumul către Kremenchuk, unde fusese numit rabin, 
când s-a îmbolnăvit și a murit apoi la Kiev. 


Comentariile lui Malbim despre Biblie au devenit unele dintre cele mai 
populare comentarii pentru comunitatea evreilor ortodocși, datorită 
intenţiei sale de a arăta, în principal prin investigația filologică, faptul că 
învăţăturile Torei Orale, așa cum se găsesc în Talmud, sunt conţinute de 
Torah Scrisă, Pentautehul. 


Foarte puţini cercetători biblici moderni sunt atrași de metodologia lui 
Malbim, dar recunosc însă numeroasele pătrunderi ale semnificației 


textelor biblice cuprinse de comentariile acestuia. 


Malbim era familiarizat cu teoriile științifice și filozofice din zilele sale, care 
- afirma acesta - nu sunt în vreun fel opuse Bibliei, dacă aceasta din urmă 


este înțeleasă și interpretată corect. 


De exemplu, în comentariul său cu privire la porunca de a-ţi iubi 
aproapele, acesta subliniază faptul că asta nu poate însemna că un om este 
obligat ad-litteram să-i iubească pe alții ca pe sine însuși, ci că porunca 
înseamnă că ceilalţi trebuie trataţi în felul în care vrem să fim trataţi noi 
înșine. Mai mult, acesta susține că porunca nu se aplică numai altor evrei, 


ci tuturor fiinţelor umane. 


In comentariul său despre primul psalm, Malbim dezbate, într-o manieră 
mai mult sau mai puţin modernă, natura fericirii și modul în care fericirea 
în viață poate fi obținută. 

Malbim a studiat Kabbalah cu un profesor expert și se folosește deseori de 
idei cabaliste în interpretările sale despre Biblie, mai ales în comentariul 
său cu privire la povestea creaţiei de la începutul Genezei. Comentariul lui 
Malbim este formulat pe de-a întregul în maniera tradițională. Nu găsește 
vreo utilizare pentru teoriile criticismului biblic, chiar dacă pare să accepte 
viziunea modernă conform căreia Psalmul 137 nu a fost compus de către 
regele David, ci de cineva care a trăit pe vremea evenimentelor pe care le 
descrie, în timpul exilului babilonian. 


3.2.12 Nehama Leibowitz 


Născută în 1905 la Riga, Letonia, Nehama Leibowitz a crescut într-o familie 
care preţuia valorile tradiționale iudaice dar și cultura seculară. În anul 
1919, familia s-a mutat la Berlin, unde tânăra Nehama a învăţat Biblia în 
școli evreiești, a scris articole despre metode de predare a Bibliei în ebraică 
(Ivrit B'Ivrit) și a studiat pentru doctorat, concentrându-se asupra 
traducerilor iudeo-germane din secolele XV și XVI. 


S-a căsătorit cu unchiul ei mai în vârstă, Yedidyah Lipman Leibowitz, și s-a 
mutat cu acesta în Palestina în 1930. După sosirea acolo, Nehama Leibowitz 
a călătorit prin țară predând Torah în cadrul instituţiilor academice și 
religioase și în fața unor adunări neoficiale. Cursanţii acesteia includeau 
persoane din toate categoriile sociale: imigranţi, soldaţi, kibbutznici 


(membri ai kibbutz-urilor), religioși sau laici, tineri și bătrâni. 


Înainte să împlinească 30 de ani, Leibowitz a început pregătirea altor 
educatori instruindu-i în tainele predării Bibliei, în cele din urmă publicând 
câteva lucrări de natură pedagogică. A devenit repede cunoscută drept o 
profesoară excelentă, având un stil cald, spiritual și creativ, alături de o 


manieră strictă în sala de clasă. 

A obținut un post de profesor la Universitatea din Tel-Aviv, și a primit 
numeroase premii în decursul vieţii, inclusiv prestigiosul Premiu pentru 
Domeniul Educaţiei în Israel în 1956. 


Studii și lucrări 

În 1942, o parte din studenţii lui Leibowitz, un grup 
de femei tinere dintr-un program special de 
absolvire, au hotărât că vor să continue studierea 
materialelor acesteia chiar și după încheierea 
semestrului școlar. Drept răspuns, Leibowitz a 


început expedierea unor lucrări - cunoscute drept 
gilyonot - către kibbutzurile acestora. 


Lucrările conțineau comentarii biblice indisponibile la acea vreme, pe care 
Leibowitz le descoperise la Biblioteca Naţională din Ierusalim - de 
exemplu, lucrarea unui cărturar italian, Isaac Reggio (1784-1855). Studenţii 
lui Leibowitz au replicat cum au putut mai bine, contestând anumite 
comentarii sau versete din Biblie, și expediind răspunsurile prin poștă. 
Nehama le-a răspuns în următoarea lucrare, creând astfel un dialog 
neîntrerupt. 


In curând, și alții și-au exprimat interesul pentru lucrările lui Leibowitz, iar 
numărul corespondențţilor a urcat la câteva mii. Leibowitz a continuat 
această acțiune vastă timp de câteva decenii, fără să fie plătită pentru asta. 


În anii 1950, Leibowitz a început publicarea unor pamflete, apoi a unor 
cărți cu eseuri despre pericopele săptămânale ale Torah. Aceste cărți au fost 
traduse ulterior în șase limbi. 


Impactul asupra studierii Bibliei 
Maniera analitică în care Leibowitz a prezentat, examinat și comparat ideile 
diverșilor comentatori ai Bibliei a fost fără precedent. A îndrăznit să aducă 


264 


laolaltă voci diferite de comentatori, inclusiv anumiţi gânditori neortodocși 
și ne-evrei precum Martin Buber și Thomas Mann. 


În locul folosirii metodelor tradiţionale ale criticismului biblic, Leibowitz a 
ales o abordare literară a textului biblic. Influenţată de operele lui Martin 
Buber, Franz Rosenzweig și Ludwig Aryeh Strauss, aceasta a implementat 
felurite tehnici de analiză literară a Bibliei, acordând atenţie unor cuvinte- 
cheie, pasaje retrospective, paralelisme și alte mijloace literare. 


Este cunoscută mai ales pentru compararea naraţiunilor repetate. De 
exemplu, a subliniat diferenţele subtile ale felului în care soţia lui Potifar 
relatează povestea inventată a încercării de viol a lui Iosif, mai întâi 
servitorilor săi, apoi soţului. Diferenţele dintre cele două relatări, a explicat 


Leibowitz, oferă cititorului o privire asupra stării mentale a personajului. 


În pofida insistenţei acesteia împotriva acestui fapt, analiza literară 
originală este prezentă în opera sa. În consecinţă, poate că a afirmat că nu 
este "decât o profesoară", dar de fapt a fost o deschizătoare de drumuri în 
analiza Bibliei. Multe din metodele sale literare au fost popularizate de 
lucrările unor scriitori ulteriori, precum Jan Fokkelman și Robert Alter. 


Abordarea lui Leibowitz nu a fost, totuși, limitată numai la abordarea 
literară modernă. A anticipat, de asemenea, unele tendințe postmoderne în 
analiza textuală, și anume legitimitatea interpretărilor multiple și căutarea 
unor dimensiuni psihologice sau morale ascunse. Acest lucru a inițiat un 
aspect subiectiv al interpretării, un concept principal în cadrul gândirii 
postmoderne. 


Leibowitz și-a concentrat atenţia și asupra comentariilor clasice despre 
Biblie, precum cele ale lui Rashi și Nahmanides. Acestea fuseseră 
întrucâtva desconsiderate atât de lumea Yeshiva (care era preocupată 
aproape exclusiv de studierea Talmudului), cât și de lumea seculară 
(interesată doar de criticismul biblic și de istorie). Astăzi, întrebarea ei, 
"Care este problema lui Rashi?" este una obișnuită. 

În scrierile și învățăturile sale, Leibowitz a respins abordarea criticismului 
biblic pe care l-a studiat în universitățile germane în tinereţea ei. Nu a 
acceptat dimensiunile arheologice, geografice și istorice, considerându-le 
irelevante pentru adevăratul mesaj al textului. În schimb, Leibowitz credea 
că profesorul trebuie să se concentreze asupra lecţiilor etice și teologice 


importante ale naraţiunii, fără a pierde timpul cu informații "triviale". 


Personalitatea, valorile și credinţele 

Leibowitz a insistat ca toată lumea s-o numească "Nehama'" și a refuzat 
interviurile sau să le permită oamenilor să vină la prelegerile sale doar 
pentru a o întâlni. Obișnuia să spună, "Nu sunt un muzeu!" Stilul ei de 
viață era unul modest, iar cei care-i pătrundeau în apartament erau deseori 


surprinși de puţinul confort fizic pe care și-l acorda. 


Sionistă înfocată, Leibowitz a refuzat să părăsească Israelul chiar atunci 
când i-au fost oferite sume mari de bani pentru a ţine prelegeri în 
străinătate. Preda lecţiile despre Biblie în ebraică, limbă care credea că 
trebuie vorbită de toţi evreii. 


Leibowitz era o persoană extrem de religioasă, dar de genul care punea 
accentul pe studiu și pe legi, pe responsabilitate și etică, mai degrabă decât 
pe dimensiunile extazului și misticismului. În această privință semăna cu 


fratele ei, Yeshayahu, un filosof și sociolog; faimos și controversat. 


În vreme ce credea în plată egală pentru femei, și că femeile trebuie să 
poată studia Torah, Leibowitz s-a opus multor idei feministe. Nu dorea să 
conteste balanţa rolurilor desemnate în mod tradițional în cadrul 
iudaismului sau să modifice halakhot (legile evreiești) referitoare la femei. 
Respingea apelul ca femeile să obţină funcții precum cea de rabin și să 
preia porunci precum purtarea de tefillin (tefillin, pl.; sg.-tefillah=cutie din 
piele conținând pergamente inscripţionate cu versete din Torah, pe care 
evreii practicanți trebuie să le poarte în timpul slujbelor săptămânale de 
dimineaţă). 

Deși Leibowitz a refuzat să recunoască faptul că era o revoluționară, 
realizările ei remarcabile au deschis în cele din urmă ușile pentru femei în 
domeniul predării Torei. 


Leibowitz nu a avut copii, și în pofida tuturor realizărilor sale, afirma 
deseori că ar renunţa la tot pentru a putea avea copii. La înmormântarea 
Nehamei în 1997, nepotul ei a spus: "Toți cei care se simt la fel ca mine, ca 
un fiu pentru Nehama, se pot alătura rostind rugăciunea Kaddish 
împreună cu mine." Zeci de voci din camera respectivă s-au ridicat la 
unison: "Yitgadal v'yitkadash shemei raba." Conform dorinţei sale, piatra ei 


de mormânt este inscripționată simplu: "Nehama Leibowitz: Invăţătoare." 

Anexă 

Ce reprezintă Torah? 


Cele cinci cărţi ale lui Moise din Biblie 

Torah (termenul ebraic pentru “ învățături") este numele 
oferit celor cinci cărți ale lui Moise care se găsesc chiar la 
începutul Bibliei. Aceste cărți formează baza legilor şi 
practicilor evreieşti. Un pergament al Torah este un 
pergament pe care au fost inscripționate toate cele cinci 


cărți de către un caligraf cu pregătire specială. 
7 


Pergamentele Torah sunt de obicei păstrate în sinagogi, 


într-un cabinet special numit chivot. 


În zilele de luni, marți şi sâmbătă, pergamentul Torah este îndepărtat din 
chivot, etalat prin încăpere, şi apoi un fragment din Torah este psalmodiat 
cu voce tare pentru întreaga comunitate. În iudaism, pergamentele Torah 
sunt considerate cele mai sfinte obiecte şi sunt manevrate cu mare grijă şi 
afecțiune. În particular, se acordă atenție spre a nu se atinge pergamentul 
sau textul cu mâinile. 


Cele Zece Porunci 


Cele zece reguli după care trebuie trăită viaţa, şi ce înseamnă acestea 
pentru evrei şi pentru creştini. 

Potrivit Bibliei, Cele Zece Porunci, sau Decalogul (Aseret Hadibrot in 
ebraică), au fost oferite israeliților după ce au scăpat din Egipt, au traversat 
Marea Roşie, şi au ajuns la Muntele Sinai (Exodul 20:1-14). Cuvintele celor 
zece porunci sunt transmise poporului prin intermediul lui Moise şi Aaron, 
şi sunt ulterior repetate în Deuteronomul (5:6-18). 


Deşi Torah conține mult mai multe porunci, Cele Zece Porunci sunt 
considerate cele mai importante. Cărturarii au observat că cele zece porunci 

legiferează două lucruri diferite. Primele cinci se referă la chestiunile legate 


de relația dintre Dumnezeu şi oameni. Următoarele cinci sunt reguli de 


interacționare persoană cu persoană. 

Cu toate că majoritatea poruncilor oferite 
de Torah nu sunt considerate valide de 
către creştini, cele zece porunci constituie o 
parte importantă atât a teologiei creştine cât 
şi a celei iudaice. 


Textul celor zece porunci este după cum urmează: 


Eu sunt Domnul Dumnezeul tău, Care te-a scos din pământul Egiptului şi din 
casa robiei. Să nu ai alți dumnezei afară de Mine! 


Să nu-ți faci chip cioplit şi nici un fel de asemănare a nici unui lucru din câte sunt 
în cer, sus, şi din câte sunt pe pământ, Jos, şi din câte sunt în apele de sub pământ! 
Să nu te închini lor, nici să le slujeşti, că Eu, Domnul Dumnezeul tău, sunt un 
Dumnezeu zelos, care pedepsesc pe copii pentru vina părinților ce Mă urăsc pe 
Mine, până la al treilea şi al patrulea neam, Şi Mă 'milostivesc până la al miilea 
neam către cei ce Mă iubesc şi păzesc poruncile Mele. 


Să nu iei numele Domnului Dumnezeului tău în deşert, că nu va lăsa Domnul 
nepedepsit pe cel ce ia în deşert numele Lui. 


Adu-ți aminte de ziua odihnei, ca să o sfințeşti. Lucrează şase zile şi-ţi fă în acelea 
toate treburile tale, lar ziua a şaptea este odihna Domnului Dumnezeului tău: să 
nu faci în acea zi nici un lucru: nici tu, nici fiul tău, nici fiica ta, nici sluga ta, nici 
slujnica ta, nici boul tău, nici asinul tău, nici orice dobitoc al tău, nici străinul care 
rămâne la tine. 


Cinsteşte pe tatăl tău şi pe mama ta, ca să-ți fie bine şi să trăieşti ani mulți pe 
pământul pe care Domnul Dumnezeul tău ţi-l va da ție. 

Să nu ucizi! 


Să nu fii desfrânat! 


Să nu furi! 


Să nu mărturiseşti strâmb împotriva aproapelui tău! 


Să nu doreşti casa aproapelui tău; să nu doreşti femeia aproapelui tău, nici ogorul 
lui, nici sluga lui, nici slujnica lui, nici boul lui, nici asinul lui şi nici unul din 
dobitoacele lui şi nimic din câte are aproapele tău! 

